
CONSTITUTIO APOSTOLICA DE 
ROMANA CURIA. 


PIUS EPISCOPUS. 
SERVUS SERVORUM DEI 
Ad perpetuam vet memoriam. 


Sapienti consilio sa. me. Pontifex Xystus V, Decessorum 
vestigiis inhaerens eorumque coepta perficiens, sacros Car- 
dinalium coetus, seu Romanas Congregationes, quarum aliquot 
jam erant ad certa negotia institutae, augeri numero voluit, ac 
suis quamque finibus contineri. Quare Apostolicis Litteris, die 
22 mensis lanuarii an. 1587, queis initium, Immensa, eiusmodi 
Congregationes constituit quindecim, ut ‘“ partita inter eos 
aliosque romanae Curiae magistratus ingenti curarum negocio- 
rumque mole,” quae solet ad Sanctam Sedem deferri, iam necesse 
non esset tam multa in Consistorio agi ac deliberari, simulque 
possent controversiae diligentius expendi, et celerius faciliusque 
eorum expediri negotia, qui undique sive studio religionis ac 
pietatis, sive iuris persequendi, sive gratiae impetrandae, aliisve 
de causis ad Summum Pontificem confugerent. ae 
- Quantum vero utilitatis ex sacris his Congregationibus 
accesserit sive ad ecclesiasticam disciplinam tuendam, sive ad 
iustitiam administrandam, sive ad ipsos Romanos Pontifices 
relevandos, crescentibus in dies curis negotiisque distentos, 
compertum ex Ecclesiae historia exploratumque omnibus est. 

Verum decursu temporis ordinatio Romanae Curiae a Xysto 
V potissimum per memoratas Apostolicas Litteras constituta, 
haud integra perstitit, Nam et Sacrarum Congregationum 
numerus, pro rerum ac temporum necessitatibus, modo auctus 
est, modo diminutus; atque ipsa iurisdictio unicuique Con- 
gregationi primitus attributa, modo novis Romanorum Pontificum 
praescriptis, modo usu aliquo sensim inducto ratoque habito, 
mutationibus obnoxia fuit. Quo factum est ut hodie singularum 
jurisdictio, seu competentia, non omnibus perspicua nec bene 
divisa evaserit ; plures ex Sacris Congregationibus eadem de re 
ius dicere valeant, et nonnullae ad pauca tantum negotia ex- 
pedienda redactae sint, dum aliae negotiis obruuntur. 

Quapropter haud pauci Episcopi ac sapientes viri, maxime 
vero S. R. E. Cardinales, tum scriptis tum voce, et apud Deces- 
sorem Nostrum fel. rec. Leonem XIII. et apud Nos ipsos saepe 
institerunt ut opportuna remedia hisce incommodis afferrentur. 
Quod Nos quidem pro parte praestare curavimus datis Litteris 
die 17 mensis Decembris anno 1903, Romanis Pontificibus ; aliisque 
datis die 28 mensis Ianuarii anno 1904, Quae in Ecclesiae bonum ; 
itemque aliis datis die 26 mensis Maii anno 1906, Sacrae Con- 
gregationi super negotus. Stat: oe 

Cum vero in praesenti res quoque sit de ecclesiasticis legibus 
in unum colligendis, maxime opportunum visum est a Romana 
Curia ducere initium, ut ipsa, modo apto et omnibus perspicuo 
ordinata, Romano Pontifici Ecclesiaeque operam suam praestare 
facilius valeat et suppetias ferre perfectius. 

Quamobrem, adhibitis in consilium pluribus S. R. E. Car- 
dinalibus, statuimus ac decernimus, ut Congregationes, Tri- 
bunalia et Officia, qaae Romanam Curiam componunt et quibus 
Ecclesiae universae negotia pertractanda reservantur, post ferias 
autumnales decurrentis anni, hoc est a die 3 mensis Novembris 
1908, non alia sint, praeter consueta sacra Consistoria, quam 
quae praesenti Constitutione decernuntur, eaque numero, ordine, 
competentia, divisa et constituta maneant his legibus, quae 
sequuntur. 

I.—SacraE CONGREGATIONES. 
1°.—Congregatio Sancti Officis. 

1. Haec Sacra Congregatio, cui Summus Pontifex praeest, 
doctrinam fidei et morum tutatur. 

2. Eidem proinde soli manet iudicium de haeresi aliisque 
criminibus, quae suspicionem haeresis inducunt. 

3. Ad ipsam quoque devoluta est universa res de Indulgentiis, 
sive quae doctrinam spectet, sive quae usum respiciat. 

4. Quidquid ad Ecclesiae praecepta refertur, uti abstinentiae, 
ieiunia, festa, servanda, id omne, huic Sacro Consilio sublatum, 
Congregationi Concilii tribuitur; quidquid ad Episcoporum 
electionem spectat, sibi vindicat Congregatio Consistorialis : 
relaxationem vero votorum in religione seu in religiosis institu- 
tis emissorum, Congregatio negotiis sodalium religiosorum 
praeposita. 

5. Etsi peculiaris Congregatio sit constituta de disciplina Sacra- 
mentovum, nihilominus integra manet Sancti Officii facultas ea 
cognoscendi quae circa privilegium, uti aiunt, Paulinum, et im- 
pedimenta disparitatis cultus et mixtae religionis versantur, 


praeter ea quae attingunt dogmaticam de matrionio, sicut etiam 
de aliis Sacramentis, doctrinam. 

2°.—Congregatio Consistorialis. 


1. Duas haec Sacra Congregatio, easque distinctas partes 
complectitur : 

2. Ad primam spectat non modo parare agenda in Consistoriis, 
sed praeterea in locis Congregationi de Propaganda Fide non 
obnoxiis novas dioeceses et capitula tum cathedralia tum collegiata 
constituere; dioeceses iam constitutas dividere: Episcopos, 
Administratores apostolicos, Adiutores et Auxiliarios Episco- 
porum eligere; canonicas inquisitiones seu Processus super 
eligendis indicere actosque diligenter expendere ; ipsorum peri- 
clitari doctrinam. At si viri eligendi vel dioeceses constituendae 
aut dividendae sint extra Italiam, administri Officii a publicis 
negotiis, vulgo Secretariae Status, ipsi documenta excipient et 
Positionem conficient, Congregationi Consistoriali subiiciendam. 

3. Altera pars ea omnia comprehendit, quae ad singularum 
dioecesium regimen, modo Congregationi de Propaganda Fide 
subiectae non sint, universim referuntur, quaeque ad Congre- 
gationes Episcoporum et Concilii hactenus pertinebant, et modo 
Consistoriali tribuuntur. Ad hanc proinde in posterum spectent 
vigilantia super impletis vel minus obligationibus, quibus 
Ordinarii tenentur; cognitio eorum quae ab Episcopis scripto 
relata sint de statu suarum dioecesium; indictio apostolicarum 
visitationum, examenque earum quae fuerint absolutae, et, post 
fidelem rerum expositionem ad Nos delatam singulis vicibus, 
praescriptio eorum, quae aut necessaria visa fuerint aut oppor- 
tuna; denique ea omnia quae ad regimen, disciplinam, tem- 
-poralem administrationem et Studia Seminariorum pertinent. 

4. Huius Congregationis erit, in conflictatione iurium, dubia 
solvere circa competentiam Sacrarum Congregationum. 

5. Huius Sacri Consilii Summus Pontifex perget esse Prae- 
fectus. Ejique Cardinales a secretis S. Officii et Secretarius Status 
semper ex officio accensentur, praeter alios, quos Summus 
Pontifex eidem adscribendos censuerit. 

6. A secretis semper esto Cardinalis a Summo Pontifice ad id 
munus eligendus; alter ab ipso erit Praelatus, cui Adsessoris 
nomen, qui idem fungetur munere a secretis Sacri Collegii 
Patrum Cardinalium et sub ipso sufficiens administrorum 
numerus. a a , 

7. Consultores huius Congregationis erunt Adsessor Sancti 
Officii, et a secvetis Congregationis pro negotiis ecclesiasticis 
extraordinariis, durante munere: quibus accedent alii, quos 
Summus Pontifex elegerit. 


3°.—Congregatio de Disciplina Sacramentorum. 
1. Est huic Sacrae Congregationi proposita universa legis~ 


4 APOSTOLIC CONSTITUTION. ~ 


ae 2 Se Se 


latio circa disciplinam septem Sacramentorum, incolumi iure 
Congregationis Sancti Officii, secundum ea quae superius statuta 
sunt, et Sacrorum Rituum Congregationis circa caeremonias 
quae in Sacramentis conficiendis, ministrandis et recipiendis 
servari debent. 

2. Itaque eidem Congregationi tribuuntur ea omnia, quae huc- 
usque ab aliis Congregationibus, Tribunalibus aut Officiis | 
Romae Curiae decerni concedique consueverant tum in disci- 
plina matrimonii, uti dispensationes in foro externo tam pauperi- 
bus quam divitibus, sanationes in radice, dispensatio super rato, 
separatio coniugum, natalium restitutio seu legitimatio prolis ; 
tum in disciplina aliorum Sacramentorum, uti dispensationes 
ordinandis concedendae, salvo iure Congregationis negotiis 
religiosorum sodalium praepositae ad moderandam eorumdem 
ordinationem ; dispensationes respicientes locum, tempus, con- 
ditiones lEucharistiae sumendae, Sacri litandi, adservandi 
Augustissimi Sacramenti, aliaque id genus. 

3. Quaestiones quoque de validitate matrimonii vel sacrae 
Ordinationis, aliasque ad Sacramentorum disciplinam spectantes, 
eadem Congregatio dirimit, incolumi iure Sancti Officii. Si 
tamen eadem Congregatio iudicaverit huiusmodi quaestiones 
iudiciario ordine servato esse tractandas, tunc eas ad Sacrae 
Romanae Rotae tribunal remittat. ; 

4. Congregationi huic, quemadmodum ceteris omnibus quae 
sequuntur, erit Cardinalis Praefectus, qui praeerit sacro Ordini, 
aliquot Patribus Cardinalibus a Pontifice Summo eligendis con- 
flato, cum Secretavio aliisque necessariis administris et consul- 
toribus. 

4.°--—Congregatio Conctlit. 

1. Huic Sacrae Congregationi ea pars est negotiorum com- 
missa, quae ad universam disciplinam Clerisaecularis populique 
christiani refertur. 

2. Quamobrem ipsius est curare ut Ecclesiae praecepta ser- 
ventur, cuius generis sunt ieiunium (excepta eucharistico, quod 
ad Congregationem de disciplina Sacramentorum pertinet), 
abstinentia, decimae, observatio dierum festorum, cum facultate 
opportune relaxandi ab his legibus fideles; moderari quae 
Parochos et Canonicos spectant; item quae pias Sodalitates, 
pias uniones, pia legata, pia opera, Missarum stipes, beneficia 
aut officia, bona ecclesiastica, arcas nummarias, tributa dioece- 
sana, aliaque huiusmodi, attingunt. Videt quoque de iis omni- 
bus, quae ad immunitatem ecclesiasticam pertinent. Eidem 
Congregationi facultas est reservata eximendi a conditionibus 
requisitis ad assecutionem beneficiorum, quoties ad Ordinarios 
eorum collatio spectet. 

3. Ad eamdem pertinent ea omnia quae ad Conciliorum cele- 
brationem et recognitionem, atque ad Episcoporum coetus seu 
conferentias referuntur, suppressa Congregatione speciali, quae 
hactenus fuit, pro Conciliorum revisione. 

4. Est autem haec Congregatio tribunal competens seu legi- 
timum in omnibus causis negotia eidem commissa spectantibus, 
quas ratione disciplinae, seu, ut vulgo dicitur, in linea disciplinart 
pertractandas iudicaverit ; cetera ad Sacram Romanam Rotam 
deferenda. 

5. Congregationi Concilii adiungitur et unitur, qua Congregatio 
specialis, ea quae Lauretana dicitur. 


5.°—Congregatio Negotits Religiosorum Sodalium praeposita. 


1. Haec Sacra Congregatio iudicium sibi vindicat de iis tan- 
tum, quae ad Sodales religiosos utriusque sexus tum solemnibus, 
tum simplicibus votis adstrictos, et ad eos qui, quamvis sine 
votis, in communi tamen vitam agunt more religiosorum, 
itemque ad tertios ordines saeculares, in universum pertinent, 
sive res agatur inter religiosos ipsos, sive habita eorum ratione 
cum aliis. 

2. Quapropter ea omnia sibi moderanda assumit, quae sive 
inter Episcopos et religiosos utriusque sexus sodales intercedunt, 
sive inter ipsos religiosos. Est autem tribunal competens in 
omnibus causis, quae ratione disciplinae, seu, ut dici solet, im 
linea disciplinari aguntur, religioso sodali sive convento sive 
actore; ceterae ad Sacram Romanam Rotam erunt deferendae, 
incolumi semper iure Sancti Officii circa causas ad hanc Con- 
gregationem spectantes. 

3. Huic denique Congregationi reservatur concessio dispensa- 


tionum a iure communi pro sodalibus religiosis. 


6.°—Congregatio de Propaganda Fide. 

1. Sacrae huius Congregationis iurisdictio iis est circum- 
scripta regionibus, ubi, sacra hierarchia nondum constituta, 
status missionis perseverat. Verum, quia regiones nonnullae, 
etsi hierarchia constituta, adhuc inchoatum aliquid praese- 
ferunt, eas Congregationi de Propaganda Fide subiectas esse 
volumus. ; 

2. Itaque a iurisdictione Congregationis de Propaganda Fide 
exemptas et ad ius commune deductas decernimus—in Europa— 
ecclesiasticas provincias Angliae, Scotiae, Hiberniae et Hol- 
landiae, ac dioecesim Luxemburgensem -—in America—provincias 
ecclesiasticas dominii Canadensis, Terrae Novae et Foedera- 
tarum Civitatum, seu Statuum Unitorum. Negotia proinde quae 
ad haec loca referuntur, tractanda in posterum non erunt penes 

Congregationem de Propaganda Fide, sed, pro varia eorumdem 
natura, penes Congregationes ceteras. 

3. Reliquae ecclesiasticae provinciae ac dioeceses, iurisdi- 
ctioni Congregationis de Propaganda Fide hactenus subiectae, 

-in eius iure ac potestate maneant. Pariter ad eam pertinere 
decernimus Vicariatus omnes Apostolicos, Praefecturas seu 
missiones quaslibet, eas quoque quae Congregatione a Negotiis 
ecclesiasticis extraordinariis modo subsunt. 

4. Nihilominus, ut unitati regiminis consulatur, volumus ut 
Congregatio de Propaganda Fide ad peculiares alias Congrega- 
tiones deferat quaecumque aut fidem attingunt, aut matrimonium 
aut sacrorum rituum disciplinam. 

5. Quod vero spectai ad sodales religiosos, eadem Congregatio 
sibi vindicet quidquid religiosos qua missionarios, sive uti sin- 
gulos, sive simul sumptos tangit. Quidquid vero religiosos qua 
tales, sive uti singulos, sive simul sumptos attingit, ad Con- 
gregationem Religiosorum negotiis praepositam remittat aut 
relinquat. 

6. Unitam habet Congregationem pro negotiis Rituum Orien- 
talium, cui integra manent quae hucusque servata sunt. 

7. Praefectura specialis pro re oeconomica esse desinit ; 
omnium vero bonorum administratio, etiam Reverendae Camerae 
Spoltorum, ipsi Congregationi de Propaganda Fide committitur. 

8. Cum hac Congregatione coniungitur Coetus pro wumione 
Ecclesiarum dissidentium. 

7°.—Congregatio Indicts. : 

1. Huius sacrae Congregationis in posterum erit non solum 
delatos sibi libros diligenter excutere, eos si oportuerit, prohibere, 
et exemptiones concedere ; sed etiam ex officio inquirere, qua 
opportuniore licebit via, si quae in vulgus edantur scripta cuius- 
libet generis, damnanda ; et in memoriam Ordinariorum reducere, 
quam religiose teneantur in perniciosa scripta animadvertere, 
eaque Sanctae Sedi denunciare, ad normam Const. Offciorum, 
xxv. Ian MDcccxcvII. 

2. Cum vero librorum prohibitio persaepe propositam habeat 
catholicae fidei defensionem, qui finis est etiam Congregationis 
Sancti Officii, decernimus ut in posterum omnia quae ad librorum 
prohibitionem pertinent, eaque sola, utriusque Congregationis 
Patres Cardinales, Consultores, administri secum invicem 
communicare possint, et omnes hac de re eodem secreto ad- 
stringantur. 

8.°—Congregatio Sacverum Rituum. 


1. Haec Sacra Congregatio ius habet videndi et statuendi ea 
omnia, quae sacros ritus et caeremonias Ecclesiae Latinae 

proxime spectant, non autem quae latius ad sacrosritus referun- 
tur, cuiusmodi sunt praecedentiae iura, aliaque id genus, de 
quibus, sive servato iudiciario ordine sive ratione disciplinae, 
hoc est uti aiunt, im linea disciplinavi disceptetur. 

2. Eius proinde est praesertim advigilare ut sacri ritus ac 
caerimoniae diligenter serventur in Sacro celebrando, in Sacra- 
mentis administrandis, in divinis officiis persolvendis, in iis 
denique omnibus quae Ecclesiae Latinae cultum respiciunt ; 
dispensationes opportunas concedere ; insignia et honoris privi- 
legia tam personalia et ad tempus, quam localia et perpetua, 
quae ad sacros ritus vel caerimonias pertineant, elargiri et cavere 
ne in haec abusus irreptant. 

3. Denique ea omnia exequi debet, quae ad beatificationem 
et canonizationem Sanctorum vel ad Sacras Reliquias quoquo 
modo referuntur. 

4. Huic Congregationi adiunguntur Coetus liturgicus, Coetus 
historico-liturgicus et Coetus pro Sacro Concentu. 


9.°—Congregatio Caeremonialis. 


Haec Sacra Congregatio iura hactenus ipsi tributa integra 
servat ; ideoque ad eam pertinet moderatio caermoniarum in 
Sacello Aulaque Pontificali servandarum, et sacrarum functionum, 
quas Patres Cardinales extra pontificale sacellum peragunt ; 
itemque quaestiones cognoscit de praecedentia tum Patrum 
Cardinalium, tum Legatorum quos variae nationes ad Sanctam 
Sedem mittunt. 


10.°—Congregatio pro Negotiis Ecclestasticts Extraordinarus. 


In ea tantum negotia Sacra haec Congregatio incumbit, quae 
eius examini subiiciuntuur a Summo Pontifice per Cardinalem 
Secretavium Status, praesertim ex illis quae cum legibus civilibus 
coniunctum aliquid habent et ad pacta conventa cum variis 
civitatibus referuntur. 


11.°-—Congvegatia Studiorum. 


Est huic Sacrae Congregationi commissa moderatio studiorum 
in quibus versari debeant maiora athenaea, seu quas vocant 
Universitates, seu Facultates, quae ab Ecclesiae auctoritate 
dependent, comprehensis iis quae a religiosae alicuius familiae 
sodalibus administrantur. Novasinstitutiones perpendit appro- 
batque; facultatem concedit academicos gradus conferendi, et, 
ubi agatur de viro singulari doctrina commendato, potest eos 
ipsa conferre. 

II.—TRIBUNALIA. 
1.°—Sacra Poenttentiaria. 


Huius sacri iudicii seu tribunalis iurisdictio coarctatur ad ea 
dumtaxat quae forum internum, etiam non sacramentale, respi- 
ciunt. Itaque, externi fori dispensationibus circa matrimonium 
ad Congregatio nem de disciplina Sacramentorum remissis, hoc 
tribunal pro foro interno gratias largitur, absolutiones, dispen- 
sationes, commutationes, sanationes, condonationes; excutit 
praeterea quaestiones conscientiae, easque dirimit. 


2.°_—Sacva Romana Rota. 


Quum Sacrae Romanae Rotae tribunal, anteactis temporibus 
omni laude cumulatum, hoc aevo variis de causis iudicare ferme 
destiterit, factum est ut Sacrae Congregationes forensibus con- 
tentionibus nimium gravarentur. Huic incommodo ut occur- 
ratur, iis inhaerentes, quae a Decessoribus Nostris Xysto V, 
Innocentio XII et Pio VI sancita fuerunt, non solum iubemus 
‘per Sacras Congregationes non amplius recipi nec agnosci 
causas contentiosas, tam civiles quam criminales, ordinem iudi- 
ciarium cum processu et probationibus requirentes’’ (Litt. 
Secretariae Status, 17 Aprilis 1728); sed praetera decernimus, 
ut causae omnes contentiosae non maiores, quae in Romana 
Curia aguntur, in posterum devolvantur ad Sacrae Romanae 
Rotae tribunal, quod hisce litteris rursus in exercitium revo- 
camus iuxta Legem propriam, quam in appendice praesentis Con- 
stitutionis ponimus, salvo tamen iure Sacrarum Congregationum, 
prout superius praescriptum est. 


3.°—Signatura Apostolica. 


Item supremum Signaturae Apostolicae tribunal restituendum 
censemus, et praesentibus litteris restituimus, seu melius insti- 
tuimus, iuxta modum qui in memorata Lege determinatur, 
antiqua ordinatione tribunalium Signaturae papalis gratiae et 
iustitiae Suppressa. 

I1I.—Orricia. 


1.°—Cancelliava Apostolica, 


1. Huic officio praesidet unus ex S. R. E. Cardinalibus, qui 
posthac Cancellarii, non autem Vice-Cancellarii nomen assumet. 
Ipse iuxta pervetustan consuetudinem in sacris Consistoriis, ex 
officio, notarii munere fungitur. 

2. Ad Cancellariae officium in posterum hoc unum tamquam 
proprium reservatur munus, Apostolicas expedire litteras sub 
plumbo circa beneficiorum consistorialium provisionem, circa 

novarum dioecesium et capitulorum institutionem, et pro aliis 
maioribus Ecclesiae negotiis conficiendis. 

3. Unus erit earum expediendarum modus, hoc est per vam 
Cancellaviae, iuxxta normam seorsim dandam, sublatis iis modis 
qui dicuntur per viam secretam, de Camera et de Curia. 

4. Expedientur memoratae litterae seu bullae de mandato 
Congregationis Consistorialis circa negotia ad eius iurisdictionem 
spectantia, aut de mandato Summi Pontificis circa alia negotia, 
servatis ad unguem in singulis casibus ipsius mandati terminis. 

5. Suppresso collegio Praelatorum, qui dicuntur Abbreviatores 
matoris vel minoris vesidentia, seu de parco maiovs vel minovt ; quae 
ipsius erant munia in subscribendis apostolicis bullis trans- 
feruntur ad collegium Protonotariorum Apostolicorum, qui 
vocantur participantes de numero. 


2.°—Dataria Apostolica. 

1. Huic officio praeest unus ex S. R. E. Cardinalibus, qui in 
posterum Datarii, non vero Pro-Datarii nomen obtinebit, 

2. Ad Datariam in posterum hoc unum tamquam proprium 
ministerium tribuitur, cognoscere de idoneitate eorum qui optant 
ad beneficia non consistorialia Apostolicae Sedi reservata; con- 
ficere et expedire Apostolicas litteras pro eorum collatione ; 
eximere in conferendo beneficio a conditionibus requisitis : 
curare pensiones et onera quae Summus Pontifex in memoratis 
conferendis beneficiis imposuerit. 

3. In his omnibus agendis normas peculiares sibi proprias,. 
aliasque seorsim dandas servabit. 


3.°-—Camera A postohica. 


Huic Officio cura est atque administratio bonorum ac iurium 
temporalium Sanctae Sedis, quo tempore praesertim haec vacua 
habeatur. Ei officio praeest S. R. E. Cardinalis Camerarius, 
qui in suo munere, Sede ipsa vacua, exercendo se geret ad 
normas exhibitas a Const. Vacante Sede Apostolica, 25 Dec. 1904. 


4.°—Secretaria Status. 

Officium hoc, cuius est supremus moderator Cardinalis a 
Secretis Status, hoc est a publicis negotiis, triplici parte constabit. 
Prima pars in negotiis extraordinariis versabitur, quae Con- 
gregationi iisdem praepositae examinanda subiici debent, ceteris, 
pro diversa eorum natura, ad peculiares Congregationes remissis; 
altera in ordinaria negotia incumbet, ad eamque, inter cetera, 
pertinebit honoris insignia quaeque concedere tum ecclesiastica 
tum civilia, iis demptis quae Antistiti pontificali domui Prae- 
posito sunt reservata ; tertia expeditioni Apostolicorum Brevium, 

quae a variis Congregationibus ei committuntur, vacabit— 
Primae praeerit Secretarius Congregationis pro negotiis extra- 
ordinariis ; alteri Substitutus pro negotiis ordinariis; tertiae Can- 
cellavius Brevium Apostolicorum. Inter harum partium praesides 
primus est Secretarius Sacrae Congregationis negotiis extraor- 
.dinariis praepositae, alter Substitutus pro ordinariis negotiis. 


5.°—Secretariae Brevium ad Principes et Epistolarum 
Latinarum. 

Duplex hoc officium sua munia, ut antea, servabit, latine 
scribendi acta Summi Pontificis. 

In posterum vero in omnibus Apostolicis Litteris, sive a Can- 
cellavia sive a Datavia expediendis initium anni ducetur, non a 
die Incarnationis Dominicae, hoc est a die 25 mensis Martii, sed 
a Kalendis Ianuariis. 


Itaque Congregationes, Tribunalia, Officia, quae diximus, 
posthac Romanam Curiam constituent, servata eorum quae ante 
Nostras has litteras exstabant, propria constitutione, nisi im- 
mutata fuerit secundum superius praescripta aut secundum 
legem ac normas sive generales sive speciales quae Constitutioni 
huic adiiciuntur. 

Congregatio quae dicitur Revevendae fabricae S. Petri, in pos- 
terum unam sibi curandam habebit rem familiarem Basilicae 
Principis Apostolorum, servatis ad unguem in hac parte normis 
a Benedicto XIV. statutis Const. Quanta cuvavum die 15 mensis 
Novembris 1751 data. 

Coetus studus provehendis sive Sacvae Scripturae, sive historiae > 
Obulo S. Petri administrando ; Fidei in Urbe praeservandae, permanent 
in stato quo ante. 

Sublata Congregatione Visttationis Apostolicae Urbis, qua ipsius 
erant iura et munia ad peculiarem Patrum Cardinalium coetum, 
penes urbis Vicariatum constituendum, deferimus. 

In omnibus autem et singulis superius recensitis Congrega- 
tionibus, Tribunalibus, Officiis hoc in primis solemne sit, ut nil 
grave et extraordinarium agatur, nisia moderatoribus eorumdem 
Nobis Nostrisque pro tempore Successoribus fuerit ante signifi- 
catum. 

Praeterea, sententiae quaevis, sive gratiae via, sive iustitiae, 
pontificia approbatione indigent, exceptis iis pro quibus eorum- 
dem Officiorum, Tribunalium et Congregationum moderatoribus 
speciales facultates tributae sint, exceptisque semper sententiis 
tribunalis Sacrae Rotae et Signaturae Apostolicae de ipsarum 
competentia latis. 

Huic Constitutioni accedunt leges propriae, ac normae tum 

generales tum particulares, quibus disciplina et modus tractandi 
negotia in Congregationibus, Tribunalibus, Officiis praestituitur ; 
quas leges et normas ad unguem ab omnibus observari manda- 
mus. 

Atque haec valere quidem debent Apostolica Sede plena; 
vacua enim standum legibus et regulis in memorata Constitutione 
‘‘ Vacante Sede A postolica”’ statutis. 

Decernentes praesentes Litteras firmas, validas et efficaces 
semper esse ac fore, suosque plenarios et integros effectus sortiri 
atque obtinere, et illis ad quos spectat aut pro tempore quo- 
modolibet spectabit, in omnibuset per omnia plenissime suffragari, 
atque irritum esse et inane si secus super his a quoquam con- 
tigerit attentari. Non obstantibus Nostra et Cancellariae 
Apostolicae regula de iure quaesito non tollendo, aliisque Con- 
stitutionibus et ordinationibus Apostolicis, vel quavis firmitate 
alia roboratis statutis, consuetudinibus, ceterisque contrariis 
quibuslibet etiam specialissima mentione dignis. 

Datum Romae apud Sanctum Petrum, anno Incarnationis. 
Dominicae millesimo nongentesimo octavo, die festo Sanctorum 
Apostolorum Petri et Pauli, 3 Kal. Iulias, Pontificatus Nostri 
anno quinto. : 

RapuHaEt Card. Merry Det VAL, a Secretis Status. 
A. Card. D1 Pietro, Pro-Datarius. 
VISA 


Len? 


Reg. in Secret. Brevium. 


De Curia Il. DE Aquita E£ VICECOMITIBUS. 


V. CUGNONIUS. 
—_——+- +—_——_———_ 
LEX PROPRIA SACRAE ROMANAE ROTAE 
ET SIGNATURAE APOSTOLICAE. 


TITULUS +l. 
Sacra Romana Rota. 
Cap. I. 
De constitutione Sacrae Romanae Rotae. 
Can. I. 


§ 1. Sacra Romana Rota decem Praelatis constat a Romano 
Pontifice electis, qui Auditores vocantur. : 

§ 2. Hi sacerdotes esse debent, maturae aetatis, laurea doc- 
torali saltem in theologia et iure canonico praediti, honestate 
vitae, prudentia, et iuris peritia praeclari. 

§ 3. Cum aetatem septuaginta quinque annorum attigerint 
emeriti evadunt, et a munere iudicis cessant. 


Can: 2. 


§ 1. Sacra Rota Collegium constituit, cui praesidet Decanus, 
qui primus est inter pares. : :aapebahs 

§ 2. Auditores post Decanum ordine sedent ratione antiquioris 
nominationis, et in pari nominatione ratione antiquioris ordina- 
tionis ad sacerdotium, et in pari nominatione et ordinatione 
presbyterali, ratione aetatis. . ; 

§ 3. Vacante decanatu, in officium decani ipso iure succedit 
‘qui primam sedem post decanum obtinet. 


Can. 3. 

§ 1. Singuli Auditores, probante Rotali Collegio et accedente 
-consensu Summi Pontificis, eligant sibi unum studii adiutorem, 
qui laurea doctorali iuris saltem canonici in publica universitate 
studiorum, vel facultate a Sancta Sede recognitis donatus sit, et 
religione vitaeque honestate praestet. 

§ 2. Adiutor in suo munere explendo de mandato sui Auditoris 
agere debet, et manet in officio ad eiusdem nutum. 


Can. 4. 


§ 1. Erunt insuper in Sacra Rota promotor iustitiae pro iuris 
-et legis tutela, et defensor sacri vinculi matrimonii, professionis 
religiosae et sacrae ordinationis. 

§ 2. Hi sacerdotes esse debent, laurea doctorali in theologia 
et in iure saltem canonico insigniti, maturae aetatis, et prudentia 
ac iuris peritia praestantes. 

§ 3. Eligentur a Summo Pontifice, proponente rotali Audi- 
torum Collegio. 

Can. 5. 


§ 1. Constituentur etiam notarii, quot necessarii sunt pro 
actibus Sacrae Rotae rogandis, qui praeterea actuarii et cancel- 
larii munere in sacro tribunali fungentur. 

§ 2. Duo saltem ex his erunt sacerdotes; et in causis crimina- 
libus clericorum vel religiosorum his dumtaxat reservatur notarii 
et actuarii munus. ; 

§ 3. Omnes eligentur a Collegio Rotali ex concursu iuxta 
regulam pro ceteris Sanctae Sedis officiis datam: eorumque 
electio confirmanda erit a Summo Pontifice. 


Can. 6. 


§ 1. Unus vel duo laici maturae aetatis et probatae vitae con- 
‘stituentur pro custodia sedis et aulae Sacrae Rotae, qui, quoties 
necesse sit, cursorum et apparitorum officia praestabunt. 

§ 2. Eligentur a Rotali Collegio cum suffragiorum numero 
absolute maiore. 

Can. 7. 

§ 1. Singuli Sacrae Rotae Auditores, post nominationem, 
ante quam iudicis officium suscipiant, coram universo Collegio, 
adstante uno ex notariis sacri tribunalis, qui actum rogabit, 
iusiurandum dabunt de officio rite et fideliter implendo. 

§ 2. Idem iusiurandum dabunt singuli adiutores Auditorum, 
et tribunalis administri coram Sacrae Rotae Decano, adstante 
pariter uno ex notariis. 

Can. 8. 


In re criminali, in causis spiritualibus et in alliis, quando ex. 
revelatione alicuius actus praeiudicium partibus obvenire 
potest, vel ab ipso tribunali secretum impositum fuit, Auditores, 
adiutores Auditorum et tribunalis administri tenentur ad secre- 
tum officii. 

Can. 9. 

g 1. Auditores qui secretum violaverint, aut ex culpabili 
negligentia vel dolo grave litigantibus detrimentum attulerint, 
tenentur de damnis: et ad instantiam partis laesae, veletiam ex 
officio, Signaturae Apostolicae iudicio a SSmo. confirmato, 
puniri possunt. 

§ 2. Tribunalis administri et adiutores Auditorum, qui similia 
egerint, pariter tenentur de damnis; et ad instantiam partis 
laesae, aut etiam ex officio, Rotalis Collegii iudicio, pro modo 
damni et culpae puniri possunt. 


Can. Io. 

§ 1. Declaratio fidelitatis exemplarium cum autographo a 
notariis fieri potest ad instantiam cuiuslibet petentis. 

§ 2, Extrahere vero documenta ex archivio, illaque petentibus 
communicare, notarii non possunt nisi de mandato Praesidis 
turni, coram quo causa agitur, si ad effectum causae documen- 
tum postuletur: de mandato Decani, si aliquod documentum ob 
alium finem requiratur. 


Can, 11, 

Sacra Rota, duabus formis ius dicit, aut per ¢wrnos trium 
Auditorum, aut videntibus omnibus, nisi aliter pro aliqua parti- 
culari causa Summus Pontifex statuerit sive ex se, sive ex con- 
sulto sacrae alicuius Congregationis. 


Can. 12. 
§ 1. Turni hoc ordine procedent. Primus turnus constituitur 


ex tribus ultimis Auditoribus ; secundus et tertius ex sex 

praecedentibus; quartus ex decano et duobus ultimis Auditori- 
bus, qui denuo in turni seriem redeunt ; quintus et sextus turnus 
ex Auditoribus sex qui praecedunt; septimus ex subdecano et 
decano rotali una cum ultimo Auditore, qui rursus in seriem 
venit : denique octavus, nonus et decimus turnus ex novem re- 
liquis Auditoribus: et sic deinceps, servata ea vice perpetuo. 

§ 2. Turni in iudicando sibi invicem succedunt iuxta ordinem 
temporis, quo causae delatae sunt ad Sacrae Rotae tribunal. 

'§ 3. Si, iudicata iam ab uno turno aliqua causa, opus sit 
secunda sententia, causam videt turnus qui proxime subsequitur, 
etsi hic aliam causam iuxta superiorem paragraphum iudicandam 
assumpserit. Et si opus sit tertia sententia, eodem modo turnus, 
qui duos praecedentes proxime subsequitur, causam videndam 
suscipit. 

§ 4. In unoquoque turno, seu Auditorum coetu, praeses est 
semper Auditor cui prior locus competit. 

§ 5. Si quis infirmitate aut alia iusta causa impeditus partem 
in iudicando in suo turno habere non possit, praevio Decani 
decreto, eum supplet primus Auditor liber, non proximi quidem 
turni, sed alterius subsequentis. 

Quod si opus sit tertia rotali sententia, impeditum Auditorem 
supplet decimus rotalis, vel alius qui partem in tribus turnis 
non habet. 

§ 6. Auditor ob impedimentum alterius rotalis suffectus, etsi 
senior, praeses turni esse non potest, quoties causa iam coepta 
sit, et Praeses alius constitutus. 


Can. 13. 


Circa vacationes Rotale tribunal eiusque administri eadem 
utentur regula ac cetera Sanctae Sedis officia. 


Cap. II. 
De competentia Sacvae Romanae Rotae. 
Can. 14. 


§ 1. Sacra Rota iudicat in prima instantia causas, quas sive 
motu proprio, sive ad instantiam partium Romanus Pontifex ad 
suum tribunal advocaverit, et Sacrae Rotae commiserit ; easque, 
si opus sit,.ac nisi aliter cautum sit in commissionis rescripto, 
iudicat quoque in secunda et in tertia instantia, ope turnorum 
subsequentium iuxta praescripta can. 12. 

§ 2. Iudicat in secunda instantia, causas quae a tribunali 
Emi. Urbis Vicarii et ab aliis Ordinariorum tribunalibus in 
primo gradu diiudicatae fuerint, et ad Sanctam Sedem per 
appellationem legitimam deferuntur. Itemque eas iudicat, si 
opus sit, etiam in tertia iuxta modum in can. 12 praescriptum. 

§ 3. ludicat denique in ultima instantia causas ab Ordinariis 
et ab aliis quibusvis tribunalibus in secundo vel ulteriori gradu 
iam cognitas, quae in rem iudicatam non transierint, et per 
legitimam appellationem ad Sanctum Sedem deferuntur. 

§ 4. Videt quoque de recursibus pro restitutione in integrum 
a sententiis quibusvis, quae transierint in rem iudicatam et 
remedium invenire non possunt apud iudicem secundae instantiae 
iuxta titulum De rest. in integr.; dummodo tamen non agatur de 
re iudicata ex sententia Sacrae Romanae Rotae: et in his 
iudicat tum de forma, tum de merito. 


Can. 15. 


Causae maiores, sive tales sint ratione obiecti, sive ratione 
personarum, excludunturabambitu competentiae huiustribunalis. 


Can. 16. 
Contra dispositiones Ordinariorum, quae non sint sententiae 
forma iudiciali latae, non datur appellatio seu recursus ad Sacram 
Rotam ; sed eorum cognitio Sacris Congregationibus reservatur. 


Can. 17. 

Defectus auctoritatis Sacrae Rotae in videndis causis, de 
quibus in duobus canonibus praecedentibus, est absolutus, ita ut 
ne obiter quidem de his cognoscere queat, et sitamen sententiam 
proferat, haec ipso iure sit nulla. 


Cap. III. 
De modo iudicandi Sacrae Romanae Rotae. 


Can. 18. 

§ 1. Partes per se ipsae possunt se sistere et iura sua dicere 
coram Sacra Rota. 

§ 2. Si quem tamen sibi assumant advocatum, hunc eligere 
debent inter approbatos iuxta tit. III huius legis. 

§ 3. Advocatus, aut qua consultor et adsistens, aut qua 
patronus, cui causa defendenda ex integro commissa maneat, a 
parte eligi potest: in utroque casu tradi ei debet mandatum in 
scriptis, quod exhibendum est tribunali, et servandum in actis. 

§ 4. Advocatus ad adsistendum assumptus tenetur clientem 
instruere, prout et quatenus opus sit, de regulis et usu sacri 
tribunalis, opportuna consilia de modo agendi eidem praebere, et 
defensionem ac responsionem cum eo subsignare. 

§ 5. Si partes per se ipsae etiam cum adsistente advocato ut 
in § 3, defensionem suam suscipiant, uti possunt in defensionis 
et responsionis scriptura vernacula lingua a sacro tribunali 
admissa. 

§ 6. In quolibet tamen casu unica semper esse debet defen- 
sionis et responsionis scriptura, hoc est aut partis aut eius 
patroni: nunquam vero duplex, id est utriusque. 


Can. 19. 


§ 1. Cum ad Sacrae Rotae protocollum pervenerit appellatio 
aliqua, aut commissio iudicandi aliquam causam in forma 
ordinaria, appellationis libellus aut litterae commissoriae ex 
Decani mandato transmittuntur Auditorum turno ad quem 
spectat iudicium in ordine et vice sua iuxta praecedentem 
canonem 12; turnus autem, assumpta causa, procedit ad eius 
examen iuxta ordinarias iuris normas. 

§ 2. Quod si commissio iudicandi facta sit, non in forma 
ordinaria, sed speciali, idest videntibus quinque, vel septem, 
vel omnibus Auditoribus, aut dumtaxat pro voto; Sacra Rota 
servare in primis debet commissionis formam iuxta tenorem 
rescripti, et in reliquis iuxta regulas iuris communis et sibi pro- 
prias procedere. 

Can. 20, 


Quoties quaestio in Sacra Rota fiat circa executionem pro- 
visioriam alicuius sententiae aut circa inhibitionem executionis, 
res inappellabili sententia a solo Praeside turni, ad quem 
iudicium causae in merito spectaret, est definienda. 


Can. 21. 


Praeses turni, seu Auditorum coetus, qui tribunal constituit, 
per se est etiam Ponens seu Relator causae. Quod si iustam 
habeat rationem declinandi hoc officium, auditis ceteris turni seu 
coetus Auditoribus, suo decreto statuet qui vice sua Ponentis. 
munus suscipiat. 

Cab.i 22: 

§ 1. Siin aliqua causa opus sit instructione processus, in- 
structio fiat iuxta receptas canonicas regulas, 

§ 2. Ponens autem seu Relator non potest simul esse causae 
instructor, sed hoc officium a Decano debet demandari alicui 
Auditori alterius turni. 

Can. 23. 


§ 1. Causa coram Sacra Rota introducta et instructa, actor, 
vel etiam conventus, si ipsius intersit, Ponentem rogabit ut 
diem dicat alteri parti pro contestatione litis, seu concordatione 
dubiorum. 

§ 2. Ponens, vel eius studii adiutor, in calce libelli diem 


constituet. Quod in exemplari authentico alteri parti communi- 
cari statim debet. 

Can. 24. 


§ 1. Si die assignata pro concordatione dubiorum pars in ius 
vocata non compareat, et legitimam excausationem absentiae 
dare negligat, contumax declarabitur, et dubiorum formula ac 
dies propositionis causae ad postulationem partis praesentis et 
diligentis ex officio statuetur: idque statim ex officio notum fiet 
alteri parti, ut, si velit, excipere possit contra dubiorum for- 
mulam, et a contumacia se purgare, constituto ad hoc a Ponente 
vel eius studii Adiutore congruotemporis termino. 

§ 2. Si partes praesentes sint, et conveniant in formula dubii 
atque in die propositionis causae, et Ponens vel eius Adiutor ex 
parte sua nil excipiendum habeant, dabitur opportunum decretum 
quo id constabiliatur. 

§ 3. Si vero partes non conveniant in formula dubii, aut in 
die propositionis causae: itemque si Ponens vel eius Adiutor 
censeant acceptari non posse partium conclusiones, definitio 
controversiae reservatur iudicio totius turni; qui quaestione in- 
cidentali discussa decretum ad rem feret. 

§ 4. Dubiorum formula utcumque statuta mutari non potest 
nisi ad instantiam alicuius partis, vel promotoris iustitiae, vel 
defensoris, vinculi, audita altera parte, novo Ponentis vel turni 
decreto, prout, fuerit vel a Ponente vel a turno statuta. 

§ 5. Dies eodem modo mutari potest; sed haec mutatio 
fieri potest etiam ex officio, si Ponens vel turnus necessarium 
ducant. 

Can. 25. 


§ 1. Sententiae, decreta et acta quaelibet contra quae expos- 
tulatio facta sit, exhibenda sunt Sacrae Rotae saltem decem dies 
ante litis contestationem. 

§ 2. Documenta quae partes in propriae thesis suffragium 
producenda habent, triginta saltem dies ante causae discussionem 
deponenda sunt in protocollo Sacrae Rotae, ut a iudicibus et 
tribunalis administris atque ab altera parte examinari possint in 
ipso loco protocolli, unde ea asportari non licet. 

§ 3. Debent autem esse legitima forma confecta, et exhibenda 
sunt in forma authentica, colligata in fasciculo, cum adiecto eorum 
indice, ne subtrahi aut deperdi possint. 


Can. 26. 


§ 1. Defensio typis est imprimenda : et triginta dies ante 
causae discussionem (codem nempe tempore ac documenta de quibus im 
can. praec. deponenda sunt in protocollo votalt) distribuenda est duplici 
exemplari singulis iudicibus, notariis protocolli et archivil, 
itemque promotori iustitiae et vinculi defensori, si iudicio inter- 

sint. Commutari praeterea debet cum altera parte, aut partibus, 
ut responsioni locus hinc inde fiat. 

§ 2. Defensioni adiungendum est Summarium, typis pariter 
impressum, in quo documenta potiora contineantur. 


Can; 27: 


§ 1. Responsiones decem dies ante causae discussionem, idest 
viginti dies post distributionem defensionis, exhibendae sunt una 
cum novis documentis, si quae adiungenda partes habeant, ser- 
vatis etiam hoc in casu regulis can. 24 et can. 25. 

§ 2. Quo facto conclusum in causa reputabitur: et partibus 
earumque patronis seu procuratoribus iam non licebit quidpiam 
adjungere aut scribere. 

§ 3. Si tamen agatur de repertis novis documentis, fas sem- 
per est ea producere. Sed in eo casu pars exhibens probare 
tenetur se ea documenta nonnisi ad ultimum reperisse. Ad- 
missis vero his novis documentis, Ponens debet congruum 
tempus alteri parti concedere ut super iisdem respondere possit. 
Aliter nullum erit iudicium. 

§ 4. In potestate autem et officio Ponentis est documenta 
futilia ad moras nectendas exhibita respuere. 


Can. 28. 


Spatia temporum superioribus canonibus constituta prorogari 
possunt a iudice ad instantiam unius partis, altera prius audita, 
vel etiam coarctari, si ipse iudex necessarium duxerit, consen- 
tientibus tamen partibus. 

Can. 29. 

§ 1. Defensionis scriptura excedere non debet viginti paginas 
formae typographicae ordinariae folii romani. Responsiones 
decem paginas. 

§ 2. Si ob gravitatem, difficultatem, aut grande volumen 
documentorum parti vel patrono necesse sit hos limites excedere, 
a Ponente supplici libello id ipsi impetrabunt. Ponens autem 
decreto suo statuet numerum ulteriorem paginarum quem con- 
cedit, quemque praetergredi nefas est. | 

§ 3. Exemplar tum defensionis tum responsionis antequam 
edatur exhibendum est Ponenti vel eius studii adiutori, ut im- 
primendi atque evulgandi facultas impetretur. 

§ 4. Nulla scriptura Sacrae Rotae destinata typis edi potest, 
nisi in typographia a Collegio Sacrae Rotae approbata. 


Can. 30. 


Quae dicuntur informationes ovales ad indicem, in Sacra Rota 
prohibentur : admittitur tamen moderata disputatio ad elucida~- 

tionem dubiorum coram turno pro tribunali sedente, si alterutra 
vel utraque pars eam postulet, aut tribunal statuat ut eadem 
habeatur. In ea vero hae regulae serventur : 

1° Disputatio fiat die et hora a tribunali opportune assignanda 
tempore intermedio inter exhibitionem responsionis et assignatam 
iudicio diem. 

2° Partes regulariter non admittuntur ut per se ipsae causam 
suam dicant coram iudicibus ; sed ad id deputare debent unum 
ex advocatis, quem sibi ad adsistendum, aut qua patronum vel 
procuratorem adsciverint. In potestate tamen tribunalis est 
eas rationabili de causa admittere, aut advocare et iubere ut 
intersint. 

3° Biduo ante disputationem partes exhibere debent Adiutori 
Ponentis quaestionis capita cum altera parte discutienda paucis 
verbis, una vel altera periodo, contenta, eaque Adiutor partibus 
hinc inde communicabit, una simul cum quaesitis a turni 
Auditoribus praeparatis, si quae ipsi habeant, super quibus 
partes rogare velint. 

4° Disputatio non assumet oratoriam formam; sed sub 
Ponentis ductu ac moderatione circumscripta erit limitibus 
illustrandorum dubiorum. 

5° Adsistet unus ex notariis tribunalis ad hoc ut, si aliqua 
pars postulet et tribunal consentiat, possit de disceptatis, con- 
fessis aut conclusis, adnotationem ad tramitem iuris ex continenti 
assumere. 

6° Qui in disputatione iniurias proferat, aut reverentiam et 
obedientiam tribunali debitam non servet ius ad ulterius 
loquendum amittit, et si agatur de procuratore vel advocato, 
puniri pro casus gravitate potest etiam suspensione aut priva- 
tione officii. 


Can. 31. 


§ 1. Assignata iudicio die Auditores in consilium ad secretam 
causae discussionem convenire debent. 

§ 2. Unusquisque scripto afferet conclusiones suas seu votum 
cum brevibus probationibus tam in facto quam in iure. Atta- 
men in discussione fas semper est Auditoribus a conclusionibus 
suis recedere, si iustum et necessarium ducant. Conclusiones 
autem suas singuli Auditores in actis causae deponere tenentur 
ad rei memoriam: secretae tamen ibi servabuntur. 

§ 3. Ea demum sit sententia in qua firmiter conveniant duo 
saltem ex Auditoribus, aut pars absolute maior praesentium, si 
tribunal plus quam tribus Auditoribus constituatur. 

§ 4. Siad sententiam in prima discussione devenire iudices 
nolint aut nequeant, differre poterunt iudicium ad primum proxi- 

mum eiusdem turni conventum, quem protrahi non licet ultra 
hebdomadam, nisi forte vacationes tribunalis intercedant. 


Can. 32. 


§ 1. Re conclusa in Auditorum consilio, Ponens super actorum 
fasciculo signabit partem dispositivam sententiae, idest respon- 
siones ad dubia: quae a notario tribunalis partibus significari 
poterunt, nisi tribunal censuerit solutionem suam secreto servare 
usque ad formalis sententiae promulgationem. 

§ 2. Haec intra decem dies, aut ad summum intra triginta in 
causis implicatioribus est peragenda: exaranda vero vel a causae 
Ponente vel ab alio ex Auditoribus, cui hoc munus in secreta 
causae discussione commissum sit. 

§ 3. Eadem lingua latina est conscribenda; et rationes tam 
in facto quam in iure sub poena nullitatis continere debet. 

§ 4. Subsignabitur a Praeside turni et ab aliis Auditoribus 
una cum aliquo ex notariis Sacrae Rotae. 


Can. 33. 


§ 1. Sisententia rotalis confirmatoria sit alterius sententiae 
sive rotalis sive alius tribunalis, habetur res iudicata, contra 
quam nullum datur remedium nisi per querelam nullitatis, vel 
per petitionem restitutionis in integrum coram supremo Aposto- 
licae Signaturae tribunali. 

§ 2. Si duplex sententia conformis non habeatur, a sententia 
rotali ab uno turno lata datur appellatio ad turnum proxime 
sequentem iuxta canonem 12, intra tempus utile dierum decem 
ab intimatione sententiae, ad tramitem iuris communis. 


Can. 34. 


§ 1. Si, introducta causa, actor renunciare velit instantiae, 
aut liti, aut causae actibus, id ei semper licebit. Sed renunciatio 
debet esse absoluta nullique conditioni subiecta, subsignata cum 
loco et die a renunciante, vel ab eius procuratore speciali tamen 
mandato munito, ab altera parte acceptata aut saltem non 
oppugnata, et a iudice deinde admissa. 

§ 2. Renuncians tamen tenetur hisce in casibus ad omnia con- 
sectaria, quae ex his renunciationibus profluunt ad tramitem 
iuris communis. 

TITULUS II. 
Signatura Apostolica. 
Cap. I. 
De constitutione et competentia Signatuvae Apostolicae. 


Can. 35. 

§ 1. Supremum Apostolicae Signaturae tribunal constat sex 
S. R. E. Cardinalibus, a Summo Pontifice electis, quorum unus, 
ab eodem Pontifice designatus, Praefecti munere fungetur. 

§ 2. Eique dabitura Romano Pontifice adiutor, seu a Secretis, 
qui iuxta regulas eiusdem Signaturae proprias, sub ductu Car- 
dinalis Praefecti, omnia praestabit quae ad propositae causae 
instructionem eiusque expeditionem necessaria sunt. ; 


Can. 36. 

§ 1. Praeter Secretarium erit etiam in Apostolica Signatura 
unus saltem notarius conficiendis actibus, conservando archivio, 
et adiuvando Secretario in iis quae ab eo ipsi committuntur: 
habebitur quoque custos conclavium eiusdem Signaturae: prior 
sacerdos, alter laicus. 

§ 2. Erunt etiam aliquot Consultores, a Summo Pontifice 
eligendi, quibus poterit examen alicuius quaestionis pro voto 
ferendo committi. 

§ 3. Quaead nominationem, iusiurandum, obligationem secreti 
ac disciplinam pertinent, et pro administris Sacrae Rotae con- 
stituta sunt, serventur quoque, cum proportione, pro Apostolicae 
Signaturae administris. 

Can. 37. 

Supremum Apostolicae Signaturae tribunal videt tamquam 
sibi propriae ac praecipua, 

1°. de exceptione suspicionis contra aliquem Auditorem, ob 
quam ipse recusetur ; 

2°, de violatione secreti, ac de damnis ab Auditoribus illatis, eo 
quod actum nullum vel iniustum in iudicando posuerint, iuxta 
can. 9; 

3°. de querela nullitatis contra sententiam rotalem ; 

4°. de expostulatione pro restitutione in integrum adversus 
rotalem sententiam quae in rem iudicatam transierit. 


Cap. II. 
De modo iudicandi Apostolicae Signaturae. 
Can. 38. 


Ad postulandum restitutionem in integrumet ad introducendum 
iudicium nullitatis contra sententiam rotalem dantur tres menses 

utiles a reperto documento aut a cognita causa, ob quam ad haec 
remedia recursus fieri potest. 


Can. 39. 

§ 1. Expostulatio ad Signaturam pro restitutione in integrum 
non suspendit rei iudicatae executionem. 

§ 2. Nihilominus ad instantiam partis recurrentis Signatura 
potest, incidentali sententia, inhibitionem executionis iubere, aut 
obligare partem victricem ad congruam cautionem praestandam 
pro restitutione in integrum. 


Can. 40. 

§ 1. Libellus, quo causa introducitur, exhibendus est Secre- 
tario Signaturae Apostolicae. 

§ 2. Cardinalisautem Praefectus, una cum Secretario accepta 
instantia, examinare debet, utrum fundamentum aliquod boni 
iuris habeat: quod si desit, instantiam ipsam quamprimum 
reiicere ; sin vero habeatur, tenetur admittere. 


Can. 41. 


§ 1. In causa criminali, de qua sub num. 2 canonis 37, regulae 
Processuales serventur, quae pro causis criminalibus a iure 
canonico statuuntur, 

§ 2. In aliis iudiciis, de quibus in num. 1, 3 et 4, can. 37, Sig- 
natura procedere potest sola rei veritate inspecta, citata tamen 
semper parte adversa, vel conventa, vel cuius intersit, et praefixo 
partibus congruo peremptorio termino ad iura sua deducenda. 

§ 3. Et in primo éx memorati iudicii casibus Apostolica Sig- 


natura inappellabili sententia definit utrum, an non, sit locus. 


recusationi Auditoris. Quo facto iudicium ad Sacram Rotam 
remittit, ut iuxta suas regulas ordinarias procedat, admisso in 
suo turno, vel non, Auditore contra quem exceptio sublevata fuit, 
iuxta Signaturae sententiam. 

In tertio casu de hoc tantum iudicat, sitne nulla rotalis sen- 
tentia, et sitne locus eius circumscriptioni. 

In quarto casu Apostolica Signatura, inappellabili sententia 
definit utrum, necne, locus sit restitutioni in integrum. Qua 
concessa, rem remittit ad Sacram Rotam, ut, videntibus omni- 
bus, de merito iudicet. 

Can. 42. 


Cardinalis Praefectus, itemque Signaturae tribunal, si expedire 
reputent, convocare possunt Promotorem iustitiae et Defensorem 
vinculi penes Sacram Rotam, et ab eis votum exigere, vel etiam 
petere ut de actibus rotalibus, quae impugnantur, rationes 
explicent. 

In reliquis, quae necessaria sunt ad iudicii expeditionem, et 
non sunt in praecedentibus canonibus cauta, servari in primis 
debent, congrua congruis referendo, regulae pro Sacra Rota 
statutae, et deinde normae iuris communis. 


TITULUS III. 
De Advocatis penes Sacram Rotam et Apostolicam Signaturam. 


Can. 44. 


§ 1. Advocati proprii ac nativi Sacrae Rotae et Signaturae 
Apostolicae sunt Advocati consistoriales. 

§ 2. Admittuntur tamen et alii sive sacerdotes sive laici, qui 
laurea doctorali saltem in canonico iure instructi, post triennale 
tyrocinium vel qua adiutores penes aliquem ex Auditoribus, vel 
penes aliquem ex advocatis rotalibus, facto experimento coram 
Rotali Collegio, ab eodem idonei reperti sint, diploma advoca- 
torum acceperint, a Sacrae Rotae Decano et ab uno ex notariis 
subsignatum, ac iusiurandum coram Rotali Collegio dederint de 
munere ex conscientia implendo. 


Can. 45. 


§ 1. Advocati in causis coram Sacra Rota et Signatura Apos- 
tolica agendis tenentur servare tum communes leges canonicas 
tum regulas horum tribunalium proprias ; et in scripturis pro 
defensione exarandis lingua latina uti debent. 

§ 2. Tenentur insuper de mandato Decani Sacrae Rotae aut 
Cardinalis Praefecti Signaturae Apostolicae gratuitum patro- 
cinium aut gratuitam adsistentiam praebere iis, quibus Sacra 
Rota aut Signatura Apostolica hoc beneficium concesserit. 

§ 3. Nefas eisdem est emere litem, aut de extraordinario 
emolumento vel immodica rei litigiosae parte sibi vindicandi 
pacisci. Quae si fecerint, praeter nullitatem pactionis, a Sacra 
Rota congrua poena mulctari possunt, iuxta sequentem canonem. 


Can. 46. 


Collegium advocatorum consistorialium fungetur munere 
collegii disciplinae pro continendis in officio advocatis: qui, ex 
voto eiusdem Collegii, a Sacra Rota reprehensionis nota inuri, 
poena pecuniaria mulctari, suspendi, vel etiam ex albo advoca- 


torum expungi poterunt. 


24 APOSTOLIC CONSTITUTION. 


APPENDIX 
DE TAXATIONE EXPENSARUM IUDICIALIUM. 


Cap. I. 
De proventibus quae ad aevavium Sancta Sedis spectant. - 


1. Acta quaelibet iudicialia in causis tum contentiosis tum 
criminalibus exarari debent in foliis sigillum Sedis Apostolicae 
referentibus, excepta prima instantia, et exceptis quoque foliis 
typis edendis, de quibus in can. 25 et 26. Folia quatuor paginis 
constant et paginae triginta lineis. 

Pretium uniuscuiusque folii coram Sacra Rota adhibendi est, 
lib. 1; coram Signatura Apostolica, lib. 2. 

2. In eodem folio cumulari nequeunt acta diversa, quamvis ad 
eamdem causam spectantia. 

3. Quoties documenta in protocollo Sacrae Rotae exhibentur 
sive plura sint, sive pauciora, singulis vicibus pendenda est lib. 1. 

4. Pro actu quo declaratur concordare exemplar alicuius docu- 
menti cum autographo, ad singula folia, lib. 0,50. 

5. Pro peritiis, si requirantur, et pro examine testium, si 
habendum sit, a requirente peritiam vel probationem per testes 
deponenda est penes officialemi rotalem, pecuniae custodem, 
summa ab Adiutore Praesidis tribunalis, taxanda, quae ab eo 
censeatur sufficiens ad expensas peritiae vel examinis testium 
solvendas. ; 

6. In taxanda hac summa Adiutor aestimare debet, iuxta 
civilem Urbis usum, quid requiratur ad retribuendam peritorum 
operam, si de ipsa agatur, vel ad indemnitatem testibus praestan- 
dam, tum ob itineris expensas, tum ob cessatum lucrum ex 
interruptione laboris, si de examine testium res sit. Praeterea 
tribunalis iura iuxta communes normas ei prae oculis habenda 
sunt. 

7. Ad occurrendum expensis iudicialibus universe sumptis 
deponenda est in arca nummaria Sacrae Rotae pro prudenti 
Ponentis arbitrio pecuniae summa a 100 ad 500 libellas. 

8. Proventus universi hucusque recensiti ad aerarium Sanctae 
Sedis spectant, et ad illud singulis mensibus transmitti debent 
iuxta regulam pro aliis Sanctae Sedis officiis assignatam. 


Cap. II. 


De proventibus qui cedunt in vetributionem operis a singulis praestitac. 


1. Pro versione alicuius actus a lingua non in usu penes 
Romanam Curiam in aliam usu receptam, retributio pro singulis 
foliis, lib, 1,50. 

2. Pro examinanda versione, et pro declaratione facienda a 
perito de eius fidelitate, ad singula folia, lib. 0,50. 

3. Pro simplici transcriptione, ad singulas paginas, lib. 0,25. 

4. Pro extrahendis ex archivio documentis vel fasciculo (fos#- 
zione) alicuius causae, tabularius ministerium suum gratuito 
debet praestare, si agatur de re ultimis decem annis acta; si de 
antiquiori, ius habet ad lib. 5. 


Cap. III. 
De advocatorum et procuvatorum proventibus. 


1. Pro qualibet instantia exarata, lib. 5. 

2. Pro concordatione dubiorum, ad singula dubia, lib. 5. 

3. Pro interventu in examine testium in qualibet sessione, 
lib. 5. 
4. Pro adsistentia examini, vel iuramento parti delato, lib. 5. 

5. Pro congressibus cum cliente et cum aliis personis ad 
effectum causae, iuxta numerum et simul sumptis, a lib. 10 ad 100. 

6. Pro accessibus ad tribunal, a lib. 5 ad 50. 

7, Pro disputatione coram tribunali ad normam can. 30, a lib. 
10 ad 25. 

8. Pro examine omnium documentorum, a lib. 50 ad 300. 

g. Pro eorum ordinatione et summarii compositione, a lib. 50 
ad 100. 

to. Pro exaranda defensione, a lib. 200 ad Iooo. 

11. Pro responsione, a lib. 100 ad 200. 

12. Pro simplici adsistentia ad normam can. 18, a lib. 100 ad 
200. 

13. Harum omnium taxarum motio, seu /iquatio, facienda est 
ad tramitem communis iuris a Praeside tribunalis, 


Car. IY. 
De exemptione a indicialibus expensis et gratuito patrocimo. 


1. Pauperibus ius est exemptionis ab expensis iudicialibus, et 
gratuiti patrocinii, iuxta praescripta superius can. 45, § 2. 

2. Qui pauperes absolute dici non possunt, sed ob arctam suam 
conditionem ordinariis expensis ferendis pares non sunt, ad earum 
reductionem ius habent. 

3. Qui exemptionem ab expensis vel earum reductionem asse- 
qui velit, eam postulare debet, dato supplici libello Praesidi turni 
vel Auditorum coetus, qui causam iudicandam habet, adduc- 
tisque documentis quibus conditionem suam comprobet. Prae- 
terea, nisi agatur de iudicio a SSmo. commisso, demonstrare 
‘debet se non futilem neque temerariam causam agere. 


ST, MARY’S UNIVERSITY LIBRARY 
SAN ANTONIO, TEXAS 


26 APOSTOLIC CONSTITUTION. 


rede ar es Neel creda eee AEE eon et en ee A SE ee 


4. Praeses turni postulationem ne admittat, nisi atditis, 
praeter partem postulantem, parte adversa, promotore iustitiae 
ac decano advocatorum consistorialium, requisitisque, si opus 
sit, notitiis etiam secretis super statu oeconomico postulantis. 

5. Contra decretum Praesidis negantis exemptionem ab ex- 
pensis vel earum reductionem, potest, intra utile tempus decem 
dierum, expostulatio fieri pro recognitione iudicii ad turnum, vel 
Auditorum coetum, cui causa iudicanda est. 

6. Qui exemptionem ab expensis et gratuitum patrocinium 
concedit, simul debet unum ex advocatis designare, qui 
pauperis patrocinium vel adsistentiam suscipiat ad normam can. 
45, § 2. j 

7. Si vero decreta tantum fuerit expensarum reductio, qui 
huiusmodi decretum tulit debet simul normas saltem generales 
statuere intra quas reductio sit circumscribenda. 


Cap. V. 


De expensis in iudictis coram Signatura A postolica. 


Eadem regula, congrua congruis referendo, servetur ac pro 
iudiciis coram S. Rota. 
Datum Romae, die 29 Iunii 1908. 
De mandato speciali SSmi. D. N. Pii Papae X. 
R. Card. Merry DEL VAL. 


Ordo Servandus in Sacris Congregationibus, Tribunalibus, 
Officiis Romanae Curiae. 


NORMAE COMMUNES. 
Gaps 


De Orvdine ac Divectione genevatim. 


1°. In omnibus superius memoratis S. Sedis Officiis (dicastert) 
duplex erit Administrorum coetus, Maiorum et Minorum. 

2°. In singulis moderatio proxima Secretariae, Protocolli, 
Tabularii, ad Praelatum pertinet qui alter est a Cardinali Prae- 
side. A Praelato tamen erunt ad Cardinalem deferendae 
maioris momenti res, quibus peculiari aliquo modo sit con- 
sulendum. 

In S. Rotae tribunali secvetavia, protocollum, tabularium, 
obnoxia sunt Auditori Decano, eoque impedito, Auditori qui 
primam sedem post decanum obtinet: hi tamen, ubi agatur de 

extraordinario aliquo consilio capiendo, rem deferent ad Col- 
legium Auditorum universum. 

3°. Excepta S. Rota, cui propriis erit agendum normis, in 
ceteris Officiis omnibus, administri maiores praeside Cardinali 
suo, Congressum constituunt. 

4°. Ad Congressum spectat minora negotia expendere atque 
expedire ; de ceteris disponere et ordinare ut agantur in pleno 
sui cuiusque officii conventu. 

5°. Singula Officia sibi librum habebunt “ Revum Notabilium,” 
in quo rite indicentur nominationes, initique muneris dies Patrum 
Cardinalium, Consultorum, maioris et minoris ordinis Adminis- 
trorum; datum iusiurandum, cessatio ab officio, et si qua forte 
pontificia rescripta immutationem aliquam circa cuiusque Officii 
competentias induxerint. 


Cap. II. 
De provisione Officiorum. 


1°. Maiores Administri cuiusque Sacrae Congregationis, 
Tribunalis, Officii, a Summo Pontifice libere eligentur. 

2°. Minoribus eligendis administris titulorum doctrinaque 
certamen proponetur. 

Gratiosae suffragationes non admittuntur, earumque, si inter- 
cedant, ratio habebitur nulla. 

3°. Certamen indicetur intra mensem a vacuo officio, acceptis 
ante mandatis a Summo Pontifice. Assignabitur vero spatium 
utile unius mensis ad exhibendam petitionem ac titulos neces- 
sarios. 

4°. Periculum de doctrina erit scripto faciendum certo die, quo 
propositae ex tempore quaestiones evolventur circa disciplinas 
ad petitum officium pertinentes. De proposita materia candidati 
in communi aula conscribent, designatis horis, advigilante Con- 
sultore aut aliquo ex minoribus eiusdem Officii administris, quem 
Praelatus moderator adlegerit. 

5°. Scripta, numeris distincta, non expresso candidati nomine, 
duo Consultores ordine excutient, a Congressu eligendi, et, si 
agatur de S. Rota,a Decano. Horumnomina Censorum occulta 
manebunt; iidemque quamprimum suum expriment scripto 
iudicium super exarata a candidatis, declarantes, quaenam ex 
iis, sive doctrinae laude, sive dicendi forma probentur ; quaenam 
idonea tantum, quaenam omnino improbanda censeantur. 

6°. Si Consultorum iudicia de idoneitate scripti secum pug- 
nent, candidatus non idoneus habebitur deficientis causa 
doctrinae. Verum facultas erit Congressui, et apud S. Rotam 
Decano, in ea iudiciorum discrepantia, exquirendi, si necessarlum 

aut aequum duxerint, Consultoris tertii suffragium, ad quem 
proinde remittentur priorum duorum iudicia, ut ipse proferat de 
summa lite sententiam. 

7°, Ut quis possit ad eligendorum scrutinium admitti, requiri- 
tur tamquam necessaria conditio ut probatus discesserit experi- 
mento doctrinae. 

8°. Scrutinium fiet a Congressu, et apud S. Rotam a Collegio 
Auditorum. Idem erit duplex, et in utroque suffragia erunt 
secreta. 

In primo, suffragia ferentur de singulis candidatis, ut decerna- 
tur, quinam aetate, moribus, indole censeantur idonei. Qui paria 
suffragia retulerint iudicandi sunt non idonei. 

In altero suffragia ferentur de singulis in primo scrutinio ap- 
probatis, ut decernatur quinam virtute, meritis, scientia, habili- 
tate sit praeferendus. Paribus inter duos pluresve candidatos 
suffragiis, Cardinalis, qui Congressui praeerit, et apud S. Rotam 
Decanus, paritatem diriment. 

9°. De scrutinii exitu ad Summum Pontificem integre refere- 
tur, ut, Eo probante, ad candidati nominationem deveniri 
possit. 

10°. Rationes et modi, quibus lata sint suffragia, sunt prorsus 
reticendi. 

11°. Litteras nominationis ad maiores Administros mittet 
Cardinalis a Secretis Status; ad minores mittent, in S. Rota 
Decanus, subscripto nomine alicuius Notarii; in ceteris Officiis 
suus cuiusque praeses Cardinalis, contra posita subscriptione 
more rescriptorum. 

12°. Deservientium nominatio, apud S. Rotam spectat ad 
Collegium Auditorum; apud Officia reliqua ad suum cuiusque 
Praesidem Cardinalem, proponentibus maioribus Administris. 

13°. In uno eodemque viro cumulare munia non licet ; ideoque 
qui ad novum adspiret munus, ad id semel assumptus, pristino 
cessit. 

14°. Ad unum idemque Officium prohibetur aditus duobus 
consanguineis in primo et secundo gradu, et affinibus in prime. 

15°. Minoribus administris, ubi inter ipsos vacaverit locus, ius 
est adscensus titulo ministerii provectioris ; non ita ceteris. 


Cap. III. 


Cuiusvis ordinis Administri, ante quam adsciscantur, iusiuran- 
dum dabunt, coram suo Praelato, ‘‘ de officio fideliter implendo, 
de non recipiendis muneribus etiam sponte oblatis, et de secreto 
servando,” secundum formulam heic adiectam, servata lege iis 
Officiis quibus peculiare et gravius iusiurandum imponitur, ut 
communi formae particularem addant. 

IURISIURANDI FORMA. 


In nomine Domini. 


Ego N. N. spondeo, voveo ac iuro, fidelem et obedientem me 
semper futurum B. Petro et Domino Nostro Papae eiusque 
legitimis Successoribus ; ministeria mihi commissa in hac S. Con- 
gregatione (Tribunali, aut Officio) sedulo ac diligenter impletu- 
rum; munera mihi in remunerationem, etiam sub specie doni 
oblata, non recepturum: et secretum officii religiose servaturum 
in iis omnibus, quae sacri Canones aut Superiores secreta servari 
iusserint, itemque, quoties ab Ordinariis id postulatum fuerit, et 
quando ex revelatione alicuius actus praeiudicium partibus ‘aut 
Ecclesiae obvenire potest. Sic me Deus adiuvet, et haec Sancta 
Dei Evangelia, quae meis manibus tango. 


Car. LY. 
DE HORIS AC DISCIPLINA OFFICIORUM. 


1°, Spatium temporis officio assignatum est matutinum, ab 
hora nona cum dimidio usque ad meridiem cum semihora, sin- 
gulis diebus non feriatis. Per has horas administri omnes 


tenentur in officio esse, non remorari, nec ab ipso ante constitu- 
tum tempus discedere, incolumi eorum privilegio, quibus 
officii sui lex concesserit ut commissum opus possint exequt 
domi. 

2°. Est tamen Moderatoribus facultas concedendi singulis 
Administris diem unum vel duos vacationis in mense, modo talis 
concessio cum Officii necessitatibus componi queat. Eadem 
conditione quotannis aut unoquoque biennio dies aliquot, non 
ultra hebdomadam, singulis concedere debebunt, ut piis exerci- 
tationibus vacent. 

3°. Morbo aut alia causa impediti quominus Officium adeant, 
rem Praelato significent. 

4°. Exceptis maioribus Administris, itemque scriba protocolli, 
diribitore atque aliis, qui sui muneris gratia debent se adeuntes 
excipere, ceteris non licet per horas officii visitantem quemquam 
admittere. 

5°. In sua quisque munia religiose et quam optime explenda 
incumbet; nec fas erit cuiquam alienam occupare provin- 
ciam, aut in sui locum substituere quempiam, aut ipse alium 
sufficere. 

6°, Verum, si Praelatus id committat, quilibet Administer se 
promptum exhibebit ad subrogandos collegas, atque ad alia non 
communia pensa quae forte sint expedienda. 

7°. Erit curae omnibus, maxime iis qui praesunt, ne diu 
negotia iaceant. Danda igitur opera ut necessaria studia, ut 
actorum perscriptio, ut expeditio negotiorum ea sollicitudine 
procedant, quae naturae rerum tractandarum et normis Officii 
respondeant. 

8°. Quoties igitur designatae horae muneri explendo satis non 
sint, administri reliquum operis aut domi conficient, aut mora- 
buntur in officio diutius, aut revertentur post meridiem, prout 
visum fuerit moderatori opportunius. 

9°. Quod si productus hic labor fere quotidianus evadat, 
moderatorum erit eum ex aequo remunerari 

10°. lidem Administrorum nomina, qui doctrina, diligentia, 
rerum agendarum peritia, vitaeque honestate praecellant, Summo 
Pontifici significanda curabunt. 

11°. Administro nemini licet Agentis, Procuratoris, Advocati 
partes assumere, neque in suo, neque in alieno Officio. 

Unum eximitur procuratoris vel advocati munus in Sanctorum 
causis, quo munere fungi poterunt Administri minores ad SS. 
Rituum Congregationem non pertinentes. 

12°. Siquis Administer negligentia culpave suo officio defuerit, 
erit admonendus, aut aliqua poena multandus, aut loco moven- 
dus ad tempus, aut etiam omnino dimittendus, pro admissi 
gravitate aut recidendi frequentia. 

13°. Si autem a sacerdotis aut christiani viri aut civis officiis 
ita declinaverit, ut in ius rapi debuerit, aut publicae existima- 
tionis iacturam fecerit, suo loco movebitur ad tempus, aut 
omnino dimittetur. 

14°. Aere alieno ita gravari ut aditus fiat sequestris iudiciali- 
bus, esse causa potest quamobrem quis ad certum tempus 
exuatur munere, aut etiam abdicare cogatur. 

15°. Publica inquisitione instituta de crimine adversus aliquem 
administrum, qui Officio praeest, officii ipsius honori tutando, 
simulque non gravando reo, providebit. Ad eum finem curare 
poterit ut accusatus ab officio recedat, et partem stipendii re- 
tinere in remunerationem suffecti in eius locum. 

16°. Remotio ad tempus, expulsio aut officii amissio, multae 
Poenaeque ceterae contra administrum decernentur, nullo pro- 
vocationis iure relicto, apud S. Rotam a Collegio Auditorum ; 
in aliis vero Officiis a Cardinali Praeside, suffragante Congressu; 
et in utroque casu audita parte per scriptum. 

De temporaria remotione aut dismissione referendum est ad 
SSmum,. Dominum, ut has poenas ratas habeat. 


bo 

CApeeVe 
DE FERIIS, 


1° Singulis diebus festis cum praecepto Officia vacabunt. 

His adduntur : 

Anniversarius dies creationis et coronationis Summi Pontificis. 

Item obitus Decessoris. 

Stati dies Consistoriis habendis sive publicis sive semi- 
publicis. 

Feria secunda et tertia Quinquagesimae, et quarta Cinerum. 

Postremi dies quatuor maioris hebdomadae, et Feria secunda 
et tertia Paschatis. 

Pervigilium Pentecostes et succedentes huic Festo dies, Feria 
secunda ac tertia. 

Pervigilium Deiparae in caelum receptae. ; 

Secundus dies mensis Novembris, in commemoratione Fi- 
delium defunctorum. 

Pervigilium Nativitatis Domini et consequentes tres dies. 

Ultimus anni dies. 

2° Feriatis diebus, Moderatore Officii curare poterunt ut aliquis 
ex administris Officium frequentet, expediturus negotia si quae 
forte occurrerint. Huic autem administro licebit vacationis dies 
alios petere. 

3° A die decimo mensis Septembris ad trigesimum primum 
Octobris decurrent Feriae autumnales. 

Hoc spatio temporis Officium nullum erit intermissum ; sed 
in unoquoque tot aderunt tum maioris tum minoris ordinis ad- 
ministri, quot satis esse existimentur urgentioribus expediendis 
negotiis ordinariae administrationis ; maiorum enim tractationes, 
ac de gravioribus et implicatioribus rebus deliberationes in 
mensem Novembrem differentur. Quod si urgens rei gravitas 
postulet ut cito occurratur, intra merae necessitatis fines pro- 
videbitur. 

4° Qui feriarum tempore in officio versari debebunt, iis con- 
ceduntur vacationis dies quinque et quadraginta, sive intermissi, 
sive continui pro lubitu petentium, alio anni tempore ab iisdem 
eligendo, habita tamen ratione necessitatum Officii, atque appro- 
bante Moderatore. 

Car. VI. 


DE STIPENDIIS. 


1° De medio sublatis emolumentis, quae incerta vocari solent, 
administri omnes certo stipendio, eoque menstruo et ad honestam 
substentationem sufficienti, fruentur ex aerario Sanctae Sedis. 
Stipendii ratio pro variis administris proponetur in apposita 
tabula; incipietque vim habere pro iis qui in officia adsciscentur 

post praesentem ordinationem, ac pro veteribus administris qui 
ad officia diversi gradus et conditionis advocentur. 

2° Emolumentorum, seu incertorum, genus unicum derivari 
poterit minoribus administris ex opere in extrahendis ab archivio 
documentis impenso, ac transcriptione documentorum et pro- 
cessuum, si non ex officio fiant, sed instantibus partibus quarum 
intersit ; dummodo tamen his rebus non detur opera horis officio 
destinatis, et praescripta serventur Apfendicis Legis propnae S. 
Rotae c. 2 de exigenda compensatione. 

3° Qui in praesens cuiusvis gradus ac naturae officio funguntur, 
sua stipendia retinebunt tum ordinaria tum extraordinaria, 
qua tamen stabilitatis rationem habeant, (cucerta certa), et ad 
offcium ipsum referantur; non quae speciem remunerationis 
praeseferant ob collocatam peculiarem operam aut extraordin- 
arios ob titulos. = 

Eadem stipendia non aliunde solventur in posterum nisi ab 
aerario Sanctae Sedis. 

4° Ut autem recti iustique servetur lex, intra mensem ab edita 
praesenti ordinatione, singuli qui variis Officiis praesunt ad Car- 
dinalem Secretarium Status administrorum deferent nomina, 
adiecto suo cuiusque stipendio, ad normam superiori numero 
descriptam. 

lidem Praesules intra memoratum tempus, recensebunt onera 
sive perpetua sive temporaria, quibus Officia sua gravantur, et 
impensas Officii ordinarias. 

5° Gradus et stipendia ad normam n. 3 sarta tectaque mane- 
bunt Administris eorum etiam Officiorum, quae ob novan 
Romanae Curiae ordinationem aut prorsus desierint, aut sint 
natura penitus immutata. . 

Huiusmodi autem administri a Sanctae Sedis nutu pendebunt, 
et, ubi eorum postuletur opera, ad eam praestandam debebunt 
sese promptos ac paratos exhibere. 

6° Salvis iuribus a praesentibus administris acquisitis in qui- 
busdam Officiis ad emeritum percipiendum, ceteris omnibus in 
posterum, qui sive aetatis ingravescentis, sive diutini morbi 
causa, sustinendis rite muneribus impares fiant, Apostolica Sedes, 
quantum poterit, ex aequo providebit, curando ut sufficiantur 
ab aliis, et cavendo ne ipsis necessaria desint ad honestam sus- 
tentationem. 

Cap. VII. 


DE ADVOCATIS. 


1° Firmo illorum iure qui modo legitimi habentur advocati, in 
posterum, ad ineundum hoc munus, servandae erunt normae tit. 
III legis propriae S. Rotae constitutae. 

2° Exinde leges disciplinae vigebunt in memorato titulo con- 
tentae, quibus aeque omnes erunt obnoxii. 

3° Qui-vero cupiat advocati munus exercere apud S. Rituum 
Congregationem in Sanctorum causis, is legitimum sibi titulum 
comparet Advocati rotalis, ceterisque satisfaciat consuetudinis 
formis, quae ab eo Sacro Consilio praescripta sunt. 


Gap. Vili. 
DE MINISTRIS EXPEDITIONUM. 


1° Privilegium exclusivae, quo Apostolici Ministri expeditionum 
in Datariae Officio fruuntur, ubi primum habere vim coeperit 
Constitutio Sapienti consilio, cessabit. 

2° Est autem Sanctae Sedis propositum de ministrorum ex- 
peditionum, qui modo sunt, conditione ac statu cognoscere, ut in 
peculiaribus casibus ea possit inire consilia, quae magis aequa 
et opportuna iudicaverit. 


Cap is =" 
DE PROCURATORIBUS SEU AGENTIBUS. 


Sectio I.—De procuvatoribus particalaribus et privatis. 

1° Qui ad Sanctam Sedem recurrens sui particularis ac privati 
negotii causa uti opera velit procuratoris, potest ad id munus 
deputare quemlibet suae fiduciae virum, dummodo catholicum, 
integra fama, et ad Officium, in quo agenda sit res, minime 
pertinentem. Praeterea oportet eumdem legitimo mandato 
munire, quod in Actis, ad ipsius Officii cautionem, servabitur ; 
aut sin minus apud Moderatores eiusdem in tuto ponere delecti 
viri honestatem et requisitas conditiones. 

2° Si exhibitum virum Moderatores iudicaverint admitti non 
non posse, certiorem facient mandantem, ut aliter consulat. 


Sectio II.—De Procuratovibus publicis ac legitimis. 


3° Ad procuratoris munus legitime et constanter obeundum 
pro Episcopo eiusque dioecesi, oportet inscriptum habere nomen 
in Procuatorum albo, quod patebit in Officio a Secretis Sacrae 
Congregationis Consistorialis. 

4° Salvis iuribus acquisitis ab exercentibus hodie munus 
Agentium seu ministrorum expeditionis, qui, ubi postulaverint, 
in. memoratum album referentur, posthac quicumque volet 
inscribi debebit petitionem, cum titulis quibus illa nititur, ex- 
hibere Adsessori S. C. Consistorialis. 

5° Ad iustam admissionem requiritur ut orator catholicam 
fidem profiteatur, sit integra fama, calleatque satis latinum 

sermonem et ius canonicum. Si agatur de sacri ordinis viro, 
oportet ab Officio Urbis Vicarii adsensum impetret Romae resi- 
dendi; religiosus autem sodalis id a Praeposito generali impe- 
trabit. 

6° Iudicium de petitione, utrum ea admitti possit necne, edetur 
a Cardinali a Secretis S. C. Consistorialis, audito congressu ; qui, 
ut magis explorata sit candidati doctrina, poterit ipsum experi- 
mento subiicere, prout melius iudicaverit. 

4° Nihil obstat quominus Ordinarius procuratorem eligat virum 
nondum in album relatum; qui tamem, ante quam exerceat 
mandatum, inscriptionem postulabit. 

Hoc autem in casu Ordinariorum prudentiae relinquitur ante 
videre, num cui forte obstaculo propositus procurator esse possit 
obnoxius, ne sese repulsae periculo obiiciant. 

8° Praeter inscriptionem in album, ut quis publicus habeatur 
et stabilis procuratur dioecesanus, necessario requiritur iustum 
Ordinarii mandatum ab adlecto exibendum, cuius mandati 
authenticum exemplar apud Officium a Secretis Consistioralis 
Congregationis deponetur. 

9° Munerum a procuratore dioecesano explendorum haec 
summa est: curare ut epistolaram commercium inter Apostoli- 
cam Sedem et Episcopum, de omnibus dioecesis negotiis, rite et 
cum fide procedat ; ea referre, de quibus Officio alicui praepositi, 
in rebus ad ipsum pertinentibus, eum sint percontati; in cogni- 
tione versari negotiorum, quae apud varia Sanctae Sedis Officia 
evoluntur spectantque dioecesim, cuius habet ipsi procura- 
tionem. 

10° Quae scripta data sint obsignata, inviolata transmittenda 
sunt; neve procurator unquam ullave de causa sibi fas esse 
ducat ea resignare. Qua in re cuiusvis generis culpa censebitur — 
gravis. 

11° Circa res omnes dioecesis, quarum, ratione sui muneris, 
notitiam acceperit, nisi agatur de re publica et notoria, procura- 
tor secreto officii tenetur. Huius legis violatio culpae gravis 
instar habebitur. 

12° Procuratoribus interdicitur ne litteras passim dimittant 
ad clientum aucupium, exhibentes faciliores conditiones aut 
similia. 

13° Nemini procuratori licet pro sua opera maiorem pecuniae 
summam exigere quam quae pro rescriptis, brevibus, bullis 
officiorum Sanctae Sedis constituta sit atque descripta: quam 
qui fregerit legem restitutionis obligatione tenebitur, etiam 
poenis aliis non irrogatis. 

14° Qui christiano plane more non agat, quae conditio ad ex- 
ercendum procuratoris munus est omnino necessaria, aut in 

memoratis officii sui partibus grave aliquid admittat, potest ad 
tempus removeri, aut etiam perpetuo dimitti. 

15° Advocatorum Consistorialium Collegium erit agentibus seu 
procuratoribus omnibus instar Consilii disciplinae. Ex eius 
Collegii sententia, Cardinalis a Secretis S. C. Consistorialis (si 
agatur de prave acta vita sociali vel de alia publice nota culpa) ; 
aut praepositi Officio, cuius intersit, (si de culpa officium spec- 
tante), poterunt ad admonitionem rei, aut ad eius remotionem 
sive temporariam sive perpetuam procedere. 

16° Procurator, sive remotus ad tempus sive perpetuo dimis- 
sus ab uno officio, hoc ipso remotus censetur, aut omnino ex- 
clusus ab omnibus. Quare praepositi Officio, a quo eiusmodi 
sit prolata sententia, ceteris Officiis rem significandam curabunt. 


Cap. X. 


DE RATIONE ADEUNDI SANCTAE SEDIS OFFICIA CUM IISQUE 
AGENDI GENERATIM,. 


Sectio I.—Pvro privatis. 


1° Christifideli cuique patet aditus ad Sanctae Sedis Officia, 
servata rite forma quae decet, et facultas est cum iisdem agendi 
per se de suis negotiis. 

2° Advocati opera uti volenti, in quaestionibus quae illum 
admittant, fas non erit patronum proponere quemlibet ; sed optio 
ei dabitur inter approbatos, de quibus cap. VII. 

3° Si vero Procuratoris desideret operam, eius eligendi arbi- 
trium ipsi relinquitur, servatis tamen normis cap. IX sect. I 


constitutis. 
Sectio II.—Pro Ovdinarits. 


4° Ordinarius unusquisque potest ipse per sejin variis Aposto- 
licae Sedis Officiis negotia libere tractare, non solum quae se 
ipsum spectent, sed etiam quae dioecesim ac sibi subditos fideles 
ad ipsum confugientes. 

5° Quoties Ordinarius velit ipse per se de negotio aliquo agere, 
sive praesens in Curia, sive per litteras a sua sede mittendas, 
Officium praemonebit quocum ei erit agendum. Tunc vero in 
Positione adnotabitur: Personalis pro Ovdinano ; resque nullis 
interpositis procuratoribus agetur. 

6° Ordinarius, qui petit directo agere cum Officio aliquo, sibi 
assumit solvendas impensas, non modo pro acceptis redditisque 
litteris et scriptis, aut pro aliis rebus necessariis, sed etiam pro 
taxationibus praescriptis in singulis actis. 

7° Si advocato fuerit opus, etiam Ordinariis cohibetur optio, 
ita ut nequeant ipsum deligere nisi ex approbatis. 

8° Si procuratore uti velint, normis inhaerebunt cap IX. sect. 
II declaratis. 

9° Mandatum, quo ab Ordinario procurator eligitur, potest 
usque rescindi ad formam iuris communis, in eamque rescis- 
sionem, utpote rem ad fiduciam pertinentem, nulla datur in- 
quirendi aut expostulandi facultas. 

10° Vicario Capitulari non licet electum ab Episcopo procu- 
ratorum cum alio mutare; at poterit cum Sanctae Sedis Officiis 
directo agere, ad normam art. 4, 5; 6 huius Sectionis. 


Cap. XI. 
DE TAXATIONIBUS ET PROCURATIONIBUS. 


1° In omni rescripto, indulto, dispensatione, a suo Officio in- 
dicabitur, non modo taxatio Sanctae Sedis solvenda et remune- 
ratio Agenti debita, sed etiam pecuniae summa, cuius repetendae 
ius habet dioecesana Curia pro exsequutione rescriptorum, si 
haec necessaria sit; quae quidem summa pontificia taxatione 
erit inferior. 

2° Taxatio pauperibus, sive cives privati sint, sive Instituti 
piaeve causae, si petita gratia moraliter necessaria sit, non lucrosa 
oratori, ita ut hic nullum possit ex ea quaestum facere, ex dimidia 
parte minuetur, aut etiam, si visum fuerit, omnino condonabitur, 
integris tamen oratori manentibus impensis pro tabellariis, 
pro exscriptione, aliisque id genus necessariis. 

His in casibus, etiam Agentis procuratio ad partem dimidiam 
redigetur aut omnimo condonabitur, salvis impensis pro tabel- 
lariis. 

3° Ordinarii, secreto percontati parochos, quae vera sit ora- 
torum conditio, significabunt in singulis casibus, agaturne de 
paupere, aut quasi paupere, ideoque competat ne ipsis ius ad 
plenam aut dimidiatam condonationem taxationis onerata 
utriusque partis conscientia super expositorum veritate; contra 
quam si actum fuerit, firma restat obligatio sarciendi quidquid 
iniuria sublatum sit. 

Si qui autem iniqua voluntate renuant satisfacere taxationem 
ad aliquam consequendam dispensationem praescriptam, cuius 
tamen concessio sit moraliter necessaria ad offendicula et pec- 
cata vitanda, hoc erit ab Ordinariis indicandum in suis litteris. 
Idem impetratae gratiae notitiam communicantes cum iis quorum 
interest, eos commonebunt (si opportune id fieri prudenterque 
licebit ab ipsis) ex iustitia, aliquid Sanctae Sedi deberi. 

Utcumque tamen gratiae validitati nihil unquam officiet error 
aut fraus circa oeconomicam petentis conditionem. 

4° In omnibus Officiis, subsignatis rescriptis destinatus ad- 
minister, peculiari super ipsis impresso sigillo, taxationem nota- 
bit Sanctae Sedi debitam, impensas procurationis et pecuniae 
summam pro exequutione; quae omnia in menstruo libello 
recensebit, ad rationum computationem suique cautionem ad- 
servando. 

In variis taxationibus designandis administer prae oculis habe- 
bit superius expositas normas, Positionem seu fasciculum actorum 
expendens ; in dubiis vero rem ad Officii moderatores deferet. 

5° Singula Officia alterum habebunt a priore distinctum ad- 
ministrum diribendis litteris, rescriptis, et exigendae pecuniae 
taxationum ad Sanctam Sedem pertinentium. 

6° In rebus secreto tegendis rescripta obserata tradentur; 
taxatio vero in alio notabitur folio eumdem numerum referente 
qui in obserato rescripto. Eadem taxationis notatioin interiore 
rescripti pagina iterabitur, ad securitatem recipientis. 

7° Extremo quoque mense, Praelatus Officii moderator libellum 
inspiciet, de quo num. 4, acceptique rationem expendet; deinde 
utrumque ad Sanctae Sedis arcam summariam deferet, sua 
auctoritatis testimonio munitum. 


DISPOSITIONES TEMPORARIAE. 


8° Officiorum administrationem totam illico retexere quum 
minime detur ; Sancta Sedes sibi reservat peculiares normas con- 
stituere servandas in posterum. 

9° Interim nulla fiet immutatio taxationum quae legitime in 
usu sunt pro expeditione Bullarum et Brevium Apostolicorum. 

10° Pariter in usu esse non desinunt eae taxationes, quae in 
causis Beatificationis aut Canonizationis descriptae habentur in 
lege SS. Rituum Congregationis: de taxis et impensis pro causis 
Servorum Det. 

11° Sua etiam disciplina est moderandarum taxationum, mer- 
cedium, impensarum apud S. Rotam et Signaturam Apostolicam 
in causis quae ad ea tribunalia deferantur. : 

12° Pro dispensationibus matrimonii vigore quoque pergent in 
praesens taxationes pendi solitae penes Datariam Apostolicam et 
S. Poenitentiariam. In causis vero matrimonialibus dispensa- 
tionis super rato, et in aliis quae a S. Congregatione de Sacraments 
indicantur, standum normis a S. Congregatione Concilii huc 
usque servatis. 5 , 

13° Pro ceteris gratiarum, indultorum, dispensationum re- 
scriptis, in Officiis omnibus, taxatio Sanctae Sedi solvenda erit 

libellarum decem, si de maioribus rescriptis agatur ; si de mi- 
noribus, quinque. ; 
Remuneratio Agent: debita erit libellarum sex pro rescriptis 
maioribus ; pro minoribus, trium. . 
Si rescriptum unum plures gratias contineat, augebitur pro 
portione taxatio; non ita tamen Agentis procuratio. 
14° In omnibus autem et singulis casibus superius, num. 9, 
IO, II, 12, et 13, recensitis, incolumes semper sint dispositiones 
capitis VI praecedentis, de stipends, et dispositiones num. 4, 5, 
6 et 7 huius capitis, de solutione pecuniae singulis mensibus 
arcae nummariae S. Sedis facienda. 
15° Usus S. Congregationis de Propaganda Fide exemptionis 
e qualibet taxatione in suae iurisdictionis locis incolumis 
servetur. . 
Datum Romae, die 29 Iunii 1908. 
De mandato speciali SSmi. D. N. Pu Papae X. 
R. Card. Merry DEL VAL. 

SANCTISSIMI DOMINI NOSTRI 
Pil 
DIVINA PROVIDENTIA 
PAPAE X 


IN QUINQUAGESIMO NATALI SACERDOTII SUI EXHORTATIO AD 
CLERUM CATHOLICUM. 


PIUS PP. X 
Dilecti filit salutem et Apostolicam Benedictionem. 


Haerent animo penitus, suntque plena formidinis quae gentium 
Apostolus ad Hebraeos scribebat, quum illos commonens de 
obedientiae officio praepositis debitae, gravissime affirmabat : 
Ipsi enim pervigilant, quasi vationem pro animabus vestris vedditurt. 
Haec nimirum sententia si ad omnes pertinet, quctquot in 
Ecclesia praesunt, at maxime in Nos cadit, qui, licet impares, 
supremam in ea auctoritatem, Deo dante, obtinemus. Quare 
noctu atque interdiu sollicitudine affecti, meditari atqueeniti non 
intermittimus quaecumque ad incolumitatem faciant et incre- 
menta dominici gregis. Inter haec unum praecipue Nos occupat: 
homines sacri ordinis eos omnino esse qui pro muneris officio 
esse debent. Persuasum enim habemus, hac maxime via de 

religionis statu bene esse laetiusque sperandum. Idcirco, statim 
ut Pontificatum inivimus, quamquam, universitatem cleri con- 
tuentibus, multiplices eius laudes elucebant, tamen venerabiles 
fratres catholici orbis Episcopos impensissime hortandos 
censuimus, ut nihil constantius nihil efficacius agerent, quam ut 
Christum formarent in iis, qui formando in ceteris Christo rite 
destinantur. Sacrorum autem Antistitum quae fuerint in hac re 
voluntates probe novimus. Novimus qua providentia, qua navi- 
tate in excolendo ad virtutem clero assidue connituntur: de quo 
illis non tam laudem impertivisse, quam gratias palam habuisse 
libet. 

At vero, quum ex huiusmodi Episcoporum curis iam plures e 
clero gratulamur caelestes concepisse ignes, unde gratiam, Dei 
ex impositione manuum presbyterii susceptam, vel resuscitarunt 
vel acuerunt ; tum adhuc conquerendum superest, alios quosdam 
per diversas regiones non ita se probare, ut in ipsos tamquam in 
speculum, prout dignum est, plebs christiana coniiciens oculos, 
sumere possit quod imitetur. Ad hos porro cor Nostrum per 
hasce litteras patere volumus; videlicet ut cor patris, quod in 
conspectu aegrotantis filii anxia palpitat caritate. Hac igitur 
suadente, hortationibus Episcoporum hortationes addimus 
Nostras; quae, quamvis eo spectent potissimum ut devios tor- 
pentesve ad meliora revocent, tamen etiam ceteris admoveant 
velimus incitamenta. Commonstramus iter quo quisque stu- 
diosius in dies contendat ut vere sit, qualem Apostolus nitide 
expressit, homo Dei (1), iustaeque expectationi Ecclesiae re- 
spondeat.—Nihil plane inauditum vobis aut cuiquam novum 
dicemus, sed quae certe commeminisse omnes oportet: spem 
autem indit Deus, vocem Nostram fructum non exiguum esse 
habituram. Id equidem flagitamus: Renovamini... spiritu mentis 
vestvae, et induite novum hominem, qui secundum Deum creatus est im 
institia, et sanctitate veritatis (2): eritque hoc a vobis in quin- 
quagesimo sacerdotii Nostri natali pulcherrimum acceptissi- 
mumque munus. Quumque Nos, in auimo contrito et spinitu_hu- 
militatis (3), exactos in sacerdotio annos recogitabimus Deo ; 
quidquid humani dolendum sit, videbimur quodammodo expiare, 
admonendo vos et cohortando ut ambuletis digne Deo pey omnia 
placentes (4). — Qua tamen in hortatione, non vestras tantum 
utilitates tuebimur, sed communes etiam catholicarum gentium; 
quum aliae ab aliis dissociari nequaquam possint. Etenim non 
STN 1 eC aS a a ES Sie 

1) 1 Tim., VI., 11. 

2) Ephes. IV., 23, 24. 

3) Dan. IIL., 39. 

4) Coloss. I., 10. 

eiusmodi est sacerdos, qui bonus malusve uni sibi esse queat ; sed 
eius ratio et habitus vitae sane quantum habet consequentis 
effectus in populum. Sacerdos reapse bonus ubi est, quale ibi 
donum et quantum est ! : 

Hinc porro, dilecti filii, hortationis Nostrae exordium capimus, 
ut vos nimirum ad eam vitae sanctimoniam, quam dignitatis 
gradus postulat, excitemus.— Quicumque enim  sacerdotio 
potitur, eo non sibi tantum, sed aliis potitur ; Omnis namque Pontt- 
fex ex hominibus assumptus, pro hominibus constituitur in us, quae sunt 
ad Deum (1). Idipsum et Christus indicavit, qui ad signifi- 
candum quo demum actio sacerdotum spectet, eos cum sale 
itemque cum luce comparatos voluit. Lux ergo mundi, sal 
terrae sacerdos est. Neminem sane fugit id praecipue fieri 
christiana veritate tradenda: at vero quem pariter fugiat, insti- 
tutionem eiusmodi pro nihilo fere esse, si quae sacerdos verbo 
tradat, exemplosuonon comprobet? Qui audiunt, contumeliose 
ii quidem, sed non immerito obiicient: Confitentur se nosse Deum, 
factis autem negant (2); doctrinamque respuent, nec sacerdotis 
fruentur luce. Quam ob rem ipse Christus, factus sacerdotum 
forma, re primum, mox verbis docuit: Coepit Jesus faceve, et 
doceve (3).—Item, sanctimonia posthabita, nihil admodum sacer- 
dos sal terrae esse poterit ; corruptum enim et contaminatum 
integritati minime aptum est conferendae: unde autem sanctitas 
abest, ibi corruptionem inesse oportet. Quapropter Christus, 
eamdem insistens similitudinem, sacerdotes tales sal infatuatum 
dicit, quod ad nihilum valet uliva, nisi ut mittatuy foras, atque adeo 
conculcetuy ab hominibns (4). 

Quae quidem eo apertius patent, quod, sacerdotali munere 
haud nostro nos fungimur nomine, sed Christi Iesu. Sic mos, 
inquit Apostolus, existimet homo ut ministyos Christi, et dispensatores 
mysteviovrum Det (5): pro Christo ergo legatione fungimuy (6).—Hac 
nempe de causa Christus ipse, non ad servorum, sed ad amicorum 
numerum nos adscripsit : Jam non dicam vos seyvos . . . . . 
Vos autem dixt amicos: quia omnia quaecumque audivi a Patre meo, 
nota fect vobis_. . . Elegi vos, et posut vos ut eatis, et fructum 
afferatis (7).—Est igitur nobis persona Christi gerenda: legatio 
vero ab ipso data sic obeunda, ut quo ille intendit, eo nos per- 
tingamus. Quoniam vero idem velle idem nolle, ea demum firma 


;) Hebr, V., 1. 
2) Lit. 1, 10% 

3} Act, I., 1. 

4) Matth. V., 13) 

3 I Cor. IV;, %.. 

6) II Cor. V., 20. 

7) Ioan. XV., 15, 16. 

amicitia est : tenemur, ut amici, hoc sentire in nobis, quod et in 
Christo Iesu, qui est sanctus, innocens, impollutus (1): ut legati ab 
eo, debemus doctrinis eius ac legi conciliare fidem hominum, 
easdem nimirum nos ipsi primum servantes: ut potestatis eius 
participes ad animos vinculis culparum levandos, conari nos 
omni studio oportet ne illis implicemur. At maxime ut ministri 
eius in praecellentissimo sacrificio, quod perenni virtute pro 
mundi vita innovatur, debemus ea animi conformatione uti, qua 
ille ad aram crucis seipsum obtulit hostiam immaculatam Deo. 
Nam si olim, in specie solummodo ac figura, tantaa sacerdotibus 
postulabatur sanctitas: ecquid a nobis, quum victima est 
Christus ? Quo non oportet igituy esse puriovem tali fruentem sacri- 
ficio? quo solari vadio non splendidiorvem manum carnem hanc divi- 
dentem ? os quod igni spirituali vepletuy, linguam quae tremendo mimis 
sanguine vubescit ? (2) Perapte S. Carolus Borromaeus, in oratio- 
nibus ad clerum, sic instabat: ‘‘ Si meminissemus, dilectissimi 
fratres, quanta et quam dignain manibus nostris posuerit Domi- 
nus Deus, quantam istiusmodi consideratio vim haberet ad nos 
impellendum ut vitam ecclesiasticis hominibus dignam ducere- 
mus! Quid non posuit in manu mea Dominus, quando proprium 
Filium suum unigenitum, sibi coaeternum et coaequalem, posuit ? 
In manu mea posuit thesauros suos omnes, sacramenta et gratias s 
posuit animas, quibus illi nihil est carius, quas sibi ipsi praetulit 
in amore, quas sanguine suo redemit: in manu mea posuit 
caelum, quod et aperire et claudere ceteris possim. . . 
Quomodo ergo adeo ingratus esse potero tantae dignationi et 
dilectioni, ut peccem contra ipsum ? ut illius honorem offendam ? 
ut hoc corpus, quod suum est, inquinem? ut hanc dignitatem, 
hanc vitam, eius obsequio consecratam, maculem ?”’ 

Ad hanc ipsam vitae sanctimoniam, de qua iuvat paulo fusius 
dicere, magnis Ecclesia spectat perpetuisque curis. Sacra 
idcirco Seminaria instituta : ubi, si litteris ac doctrinis imbuendi 
sunt qui in spem cleri adolescunt, at simul tamen praecipueque 
ad pietatem omnem a teneris annis sunt conformandi. Subinde 
vero, dum ipsa candidatos diuturnis intervallis gradatim promo- 
vet, nusquam, ut mater sedula, hortationibus de sanctitate asse- 
quenda parcit. Iucunda quidem ea sunt ad recolendum. Quum 
enim primo in sacram militiam cooptavit, voluit nos ea rite pro- 
fiteri: Dominus pars haereditatis meae, et calicis met: tu es, que vestt- 
tues haeveditatem meam mihi (3). Quibus, inquit Hieronymus, 
monetur clevicus ut qui, vel ipse pars Domini est, vel Dominum partem 
habet, talem se exhibeat, ut et tpse possideat Dominum, et possideatur a 
9) A il eA a a tee 


1) Hebr. VII., 26. 

Domino (1).—Subdiaconis accensendos ipsa quam graviter est 
allocuta! Iterwm atque iterum considevare debetis attente quod onus 
hodie ultvo appetitis; . . . quod st hunc ovdinem susceperttts,, amt- 
plius non licebit a proposito vesilive, sed Deo . . . perpetuo famu- 
lavi, et castitatem, illo adiuvante, servare oportebit. Tum denique: Se 
usque nunc fuistis tardi ad ecclesiam, amodo debetis esse assidus: st 
usque nunc somnolenti, amodo vigiles: . . . st usque nunc inhonestt, 
amodo casti. . . Videtecuiusministeriumvobistraditur !—Diaconatu 
porro augendis sic per Antistitem a Deo precata est : Abundet im 
eis totius forma virtutis, auctovitas modesta, pudoy constans, innocentiae: 
puritas et spivitualis observantia disciplinae. In moribus eorum prae- 
cepta tua fulgeant, ut swae castitatis exemplo imitationem sanctam plebs 
acquivat.—Sed eo acrius movet commonitio initiandis sacerdotio 
facta: Cum magno timore ad tantum gradum ascendendum est, ac pro- 
videndum ut caelestis sapientia, probi mores et diuturna tustitiae observatio 
ad id electos commendet. . . Sit odor vitae vestvae delectamentum 
Ecclesiae Christi, ut praedicatione atque exemplo aedificetis domum, idest 
familiam Det. Maximeque cmnium urget illud gravissime addi- 
tum: Imitamini quod tractatis : quod profecto cum Pauli praecepto 
congruit : ut exhibeamus omnem hominem perfectum in Christo Tesu (2). 

Talis igitur quum sit mens Ecclesiae de sacerdotum vita, 
mirum nemini esse possit, quod sancti Patres ac Doctores omnes, 
ita de ea re consentiant, ut illos fere nimios quis arbitretur : quos 
tamen si prudenter aestimemus, nihil eos nisi apprime verum 
rectumque docuisse iudicabimus. Eorum porro sententia haec 
summatim est. Tantum scilicet inter sacerdotem et quemlibet 
probum virum intercedere debet discriminis, quantum inter 
caelum et terram: ob eamque causam, virtuti sacerdotali caven- 
dum non solum ne gravioribus criminibus sit affinis, sed ne mini- 
mis quidem. In quo virorum tam venerabilium iudicio Triden- 
tina Synodus stetit, qauum monuit clericos ut fugerent Jevia etiam. 
delicta, quae in ipsis maxima essent (3): maxima scilicet, non re ipsa,, 
sed respectu peccantis, in quem, potiore iure quam in templorum 
aedificia, illud convenit : Domum tuam decet sanctitudo (4). 

Iam sanctitas eiusmodi, qua sacerdotem carere sit nefas, 
videndum est in quo sit ponenda: id enim si quis ignoret vel 
praepostere accipiat, magno certe in discrimine versatur. 
Equidem sunt qui putent, quin etiam profiteantur, sacerdotis 
laudem in eo collocandam omnino esse, ut sese aliorum utilita- 
tibus totum impendat : quamobrem, dimissa fere illarum cura 
virtutum, quibus homo perficitur ipse (eas ideo vocitant passivas), 
aa etiatabenteh te < inenbebingaek Wska. ci he ee 

“y Ep. LII., ad Nepotianum, n. 5. 

2) Coloss. I., 28. 

aiunt vim omnem atque studium esse conferenda ut activas virtu- 
tes quis excolat exerceatque. Haec sane doctrina mirum quan- 
tum fallaciae habet atque exitii. De ea Decessor noster fel. rec. 
sic pro sua sapentia edixit (1): ‘‘Christianas . . . virtutes, 
alias temporibus aliis accommodatas esse, is solum velit, qui 
Apostoli verba non meminerit: Quos praescivit, et praedestinavtt 
conformes fievt imaginis Filit sui (2). Magister et exemplar sancti- 
tatis omnis Christus est ; ad cuius regulam aptari omnes necesse 
est, quotquot avent beatorum sedibus inseri. Iamvero haud 
mutatur Christus progredientibus saeculis, sed idem heri et hodte : 
ipse et in saecula (3). Ad omnium igitur aetatum homines pertinet 
illud: Discite a me, quia mitis sum, et humilis corde (4); nulloque 
non tempore Christus se nobis exhibet factum obedientem usque ad 
mortem (5): valetque quavis aetate Apostoli sententia: Que 
. . . sunt Christi, carnem suam crucifixerunt cum vitits et concupi- 
scentiis.”’ (6).—Quae documenta si quidem spectant unumquemque 
fidelium, proprius tamen ad sacerdotes attinent: ipsique prae 
ceteris dicta sibi habeant quae idem Decessor Noster apostolico 
ardore subiecit: “‘Quas utinam virtutes multo nunc plures sic 
colerent, ut homines sanctissimi praeteritorum temporum! qui 
demissione animi, obedientia, abstinentia, potentes fuerunt opere et 
seymone, emolumento maximo, nedum religiosae rei, sed publicae 
ac civilis.’ Ubi animadvertere non abs re fuerit, Pontificem 
prudentissimum iure optimo singularem abstinentiae mentionem 
intulisse, quam evangelico verbo dicimus, abnegationem sui. 
Quippe hoc praesertim capite, dilecti fitii, robur et virtus et 
fructus omnis sacerdotalis muneris continetur : hoc neglecto, ex- 
oritur quidquid in moribus sacerdotis possit oculos animosque 
fidelium offendere. Nam si turpis lucri gratia quis agat, si ne- 
gotiis saeculi se involvat, si primos appetat accubitus ceterosque 
despiciat, si carni et sanguini acquiescat, si quaerat hominibus: 
placere, si fidat persuasibilibus humanae sapientiae verbis ; haec 
omnia inde fluunt, quod Christi mandatum negligit conditio- 
nemque respuit ab ipso latam: Sz quis vult post me venive, abneget 
semetipsum (7). 

Ista Nos quum adeo inculcamus, illud nihilo minus sacerdotem 
admonemus, non sibi demum soli vivendum sancte: ipse enim- 
vero est operarius, quem Christus eviit . . . conducere in: 


(1) Ep. Testem benevolentiae, ad Archiep. Baltimor., 22 Ian. 1899. 
(2) Rom. VIII., 29. ' 

3) Hebr. XIIL., 8. 

3} Math. XI., 29. 

5) Philipp. n. 8. 

6) Gal. V., 24. 

by) Matth. XVI., 24. 

vineam suam (1). Eius igitur est fallaces herbas evellere, serere 
utiles, irrigare, tueri ne inimicus homo superseminet zizania. 
Cavendum propterea sacerdoti ne, inconsulto quodam intimae 
perfectionis studio adductus, quidquam praetereat de muneris 
partibus quae in aliorum bonum conducant. Cuiusmodi sunt 
verbum Dei nuntiare, confessiones rite excipere, adesse infirmis 
praesertim morituris, ignaros fidei erudire, solari moerentes, re- 
ducere errantes, usquequaque imitari Christum: Qui pertransut 
benefaciendo et sanando omnes oppressos a diabolo (2).—Inter haec vero 
insigne Pauli monitum sit menti defixum: Neque qui plantat est 
aliquid, neque qui vigat: sed, qui incrementum dat, Deus (3). Liceat 
quidem euntes et flentes mittere semina: liceat ea labore multo 
fovere: sed ut germinent edantque optatos fructus, id nempe 
unius Dei est eiusque praepotentis auxilii. Hoc accedit magno- 
pere considerandum, nihil praeterea esse homines nisi instru- 
menta, quibus ad animorum salutem utitur Deus; ea oportere 
idcirco ut apta sint quae a Deo tractentur. Qua sane ratione? 
Num ulla putamus vel insita vel parta studio praestantia moveri 
Deum ut opem adhibeat nostram ad suae gloriae amplitudinem ? 
Nequaquam: scriptum est enim: Quae stulta sunt mundi elegit 
Deus, ut confundat sapientes : et infirma mundi elegit Deus, ut confundat 
fortia: et ignobilia mundi, et contemptibilia elegit Deus, et ea quae non 
sunt, ut ea quae sunt destrueret (4). Unum nimirum est quod 
hominem cum Deo coniungat, unum quod gratum efliciat, atque 
non indignum eius misericordiae administrum: vitae morumque 
sanctimonia. Haec, quae demum est supereminens Iesu Christi 
scientia, sacerdoti si desit, desunt ei omnia. Nam, ab ea disi- 
unctae, ipsa exquisitae doctrinae copia (quam Nosmetipsi nitimur . 
in clero provehere), ipsaque agendi dexteritas et sollertia, etiamsi 
emolumenti aliquid vel Ecclesiae vel singulis afferre possint, non 
raro tamen detrimenti iisdem sunt flebilis causa. Sanctimonia 
vero qui ornetur et affluat, is quam multa possit, vel infimus, 
mirifice salutaria in populo Dei aggrediet perficere, complura ex 
omni aetatetestimonia loquuntur: praeclare, non remota memoria, 
Ioannes Bapt. Vianney, animarum in exemplum curator, cui 
honores Caelitum Beatorum Nosmet decrevisse laetamur.—Sanc- 
titas una nos efficit, quales vocatio divina exposcit: homines 
videlicet mundo crucifixos, et quibus mundus ipse sit crucifixus; 
homines in novitate vitae ambulantes, qui, ut Paulus monet (5), 





t) Matth. XX., 1. 
(2) Act. X., 38. 

(3) I Cor. III., 7, 

(4) I. Cor. L., 27, 28. 

in labovibus, in vigiltis, in teiuntis, in castitate, in scientia, in longaninn- 
_ tate, in swavitate, in Spiritu Sancto, in charitate non ficta, in verbo veri- 
tatis seipsos exhibeant ut ministros Dei; qui unice in caelestia 
tendant, et alios eodem adducere omni ope contendant. 
Quoniam vero, ut nemo unus ignorat, vitae sanctitas eatenus 
fructus est voluntatis nostrae, quoad haec gratiae subsidio robo- 
retur a Deo, abunde nobis Deus ipse providit, ne gratiae munere, 
si velimus, ullo tempore careamus; idque in primis assequimur 
studio precandi.—Sane precationem inter et sanctimoniam is ne- 
cessario intercedit usus, ut altera esse sine altera nullo modo 
possit. Quocirca consentanea omnino veritati est ea sententia 
Chrysostomi: Arbitror cunctis esse manifestum, quod simpiciter impos- 
sibile sit absque precationis praesidio cum vivtute degere : (1) acuteque 
Augustinus conclusit: Vere novit vecte vivere, qui vecte novit ovare (2). 
Quae nobis documenta Christus ipse et crebra hortatione et 
maxime exemplo suo firmius persuasit. Nempe orandi causa vel 
in deserta secedebat, vel montes subibat solus: noctes solidas 
totus in eo exigebat ; templum frequenter adibat; quin etiam, 
stipantibus turbis, ipse erectis in caelum oculis palam orabat; 
denique suffixus cruci, medios inter mortis dolores, cum clamore 
valido et lacrimis supplicavit Patri—Hocigitur certum ratumque 
habeamus, sacerdotem, ut gradum officiumque digne sustineat 
suum, precandi studio eximie deditum esse oportere. Saepius 
quidem dolendum quod ipse ex consuetudine potius id faciat 
quam ex animi ardore; qui statis horis oscitanter psallat vel 
pauculas interserat preces, nec deinde ullam de die partem memor 
tribuat alloquendo Deo, pie sursum adspirans. Sed enim sacer- 
dos multo impensius ceteris paruisse debet Christi praecepto: 
Oportet semper ovare (3): cui inhaerens Paulus tantopere suade- 
bat: Ovatione instate, vigilantes in ea tm gratiavum actione (4); Sime 
intermissione ovate (5) Animo quippe sanctimoniae propriae aeque 
ac salutis alienae cupido quam multae per diem sese dant occa- 
siones ut in Deum feratur! Angores intimi, tentationum vis ac 
pertinacia, virtutum inopia, remissio ac sterilitas operum, offen- 
siones et negligentiae creberrimae, timor demum ad _iudicia 
divina: haec omnia valde incitant ut ploremus coram Domino, 
ac, praeter impetratam opem, bonis ad ipsum meritis facile dite- 
scamus. Neque nostra tantummodo ploremus causa oportet. 
In ea, quae latius ubique funditur, scelerum colluvione, nobis vel 

maxime imploranda exorandaque est divina clementia ; nobis in- 
standum apud Christum, sub mirabili Sacramento omnis gratiae 
benignissime prodigum : Parce, Domine, parce populo tuo. hgh 

Illud in hac parte caput est, ut aeternarum rerum meditationi 
certum aliquod spatium quotidie concedatur. Nemoestsacerdos 
qui possit hoc sine gravi incuriae nota et animae detrimento 
praetermittere. Ad Eugenium III, sibi quondum alumnum, 
tunc vero romanum Pontificem, Bernardus Abbas sanctissimus 
scribens, eum libere obnixeque admonebat, ne unquam a quoti- 
diana divinorum meditatione vacaret, nulla admissa excusatione 
curarum, quas multas et maximas supremus habet apostolatus. 
Id autem se iure exposcere contendebat, utilitates eiusdem exer- 
citationis ita enumerans prudentissime: Fontem suum, 1d est men- 
tem de qua ovituy, purificat consideratio. Deinde regit affectus, dirigit 
actus, corvigit excessus, compontt mores, vitam honestat et ordinat ; pos- 
tvemo divinarum pariter et humanarum verum scientiam confert. Haec 
est quae confusa disterminat, hiantia cogit, sparsa colligtt, secreta vimatur, 
vera vestigat, verisimilia examinat, ficta et fucata explorat. Haec est 
quae agenda pracovdinat, acta vecogitat, ut nhil in mente vestdeat aut in- 
correctnm aut corvectione egens. Haec est quaein prosperis adversa prae- 
sentit, in adversis quast non sentit ; quorum alterum fortitudinis, alterum 
prudentiae est (1). Quae quidem magnarum utilitatum summa, 
quas meditatio parere est nata, nos item docet atque admonet, 
quam sit illa, non modo in omnem partem salutaris, sed admo- 
dum necessaria, 

Quamvis enim varia sacerdotii munia augusta sint et plena 
venerationis, usu tamen frequentiore fit ut ipsa tractantes non 
ea plane qua par est religione perpendant. MHinc, sensim defer- 
vescente animo, facilis gressus ad socordiam, atque adeo ad fasti- 
dium rerum sacerrimarum. Accedit, quod sacerdotem quotidiana 
consuetudine versari necesse sit quasi im medio nationis pravae ; ut 
saepe, in pastoralis ipsa charitatis perfunctione, sit sibi pertime- 
scendum ne lateant inferni anguis insidiae. Quid, quod tam est 
proclive, de mundano pulvere etiam religiosa corda sordescere ? 
Apparet igitur quae et quanta urgeat necessitas ad aeternorum 
contemplationem quotidie redeundi, ut adversus illecebras mens 
et voluntas, renovato subinde robore, obfirmentur.—Praeterea ex- 
pedit sacerdoti quadam instrui facilitate assurgendi nitendique 
in caelestia; qui caelestia sapere, eloqui, suadere omnino debet ; 
qui sic debet vitam suam omnem supra humana instituere, ut, 
quidquid pro sacro munere agit, secundum Deum agat, instinctu 
ductuque fidei. Iamverohunc animi habitum, hanc veluti nati- 
vam cum Deo coniunctionem efficit maxime ac tuetur quotidianae 

meditationis praesidium; id quod prudenti cuique tam perspi- 
cuum est, ut nihil opus sit longius persequi.—Quarum rerum 
confirmationem petere licet, sane tristem, ex eorum vita sacer- 
-dotum, qui divinorum meditationem vel parvi pendunt vel plane 
fastidiunt. Videas enim homines, in quibus semsus Christt, illud 
tam praestabile bonum, oblanguit ; totus ad terrena conversos, 
vana consectantes, leviora effutientes ; sacrosancta obeuntes re- 
misse, gelide, fortasse indigne. Jampridem ipsi, unctionis sacer- 
-dotalis recenti charismate perfusi, diligenter parabant ad psallen- 
dum animam, ne perinde essent ac qui tentant Deum ; oppor- 
tuna quaerebant tempora locaque a strepitu remotiora ; divina 
scrutari sensa studebant; laudabant, gemebant, exsultabant, 
‘spiritum effundebant cum Psalte. Nunc vero, quantum mutati 
ab illis sunt! . . .—Itemque vix quidquam in ipsis residet de 
alacri ea pietate quam spiribant erga divina mysteria. Quam 
dilecta erant olim tabernacula illa! gestiebat animus adesse in 
circuitu mensae Domini, et alios ad eam atque alios advocare 
pios. Ante sacrum quae mundities, quae preces desiderantis 
animae! tum in ipso agendo quanta erat reverentia, augustis 
caeremoniis decore suo integris; quam effusae ex praecordiis 
gratiae: feliciterque manabat in populum bonus odor Christi! 
_—Rememoramini, obsecramus, dilecti filii rememoramini. 
. . . pyristinos dies (1): tunc nempe calebat anima, sanctae me- 
ditationis studio enutrita. ' 

In his autem ipsis, qui recogitare corde (2) gravantur vel negli- 
gunt, non desunt sane qui consequentem animi sui egestatem non 
dissimulent, excusentque, id causae obtendentes, se totos agita- 
tioni ministerii dedidisse, in multiplicem aliorum utilitatem. 
Verum falluntur misere. Nec enim assueti cum Deo colloqui, 
quum de eo ad homines dicunt vel consilia christianae vitae im- 
pertiunt, prorsus carent divino afflatu; ut evangelicum verbum 
videatur in ipsis fere intermortuum. Vox eorum, quantavis 
prudentiae vel facundiae laude clarescat, vocem minime reddit 
Pastoris boni, quam oves salutariter audiant : strepit enim 
diffluitque inanis, atque interdum damnosi fecunda exempli, non 
sine religionis dedecore et offensione bonorum. Nec dissimiliter 
fit in caeteris partibus actuosae vitae: quippe vel nullus inde 
solidae utilitatis proventus, vel brevis horae, consequitur, imbre 
deficiente caelesti, quem sane devocat uberrimum ovatio huniul- 
antis se (3).—Quo loco facere quidem non possumus quin eos 
vehementer doleamus, qui pestiferis novitatibus abrepti, contra 

, Hebr. X., 32. 


2) Ierem. XII., 11. 
3) Eccl. XXXV.,, 21. 

haec sentire non vereantur, impensamque meditando et precando 
operam quasi perditam arbitrentur. Proh funesta caecitas! 
Utinam, secum ipsi probe considerantes, aliquando cognoscerent 
quorsum evadat neglectus iste contemptusque orandi. Ex eo 
nimirum germinavit superbia et contumacia ; unde nimis amari 
excrevere fructus, quos paternus animus et commemorare refugit 
et omnino resecare exoptat. Optatis annuat Deus; qui benigne 
devios respiciens, tanta in eos copia spfivitum gratiae et precum 
effundat, ut errorem deflentes suum, male desertas vias communi 
cum gaudio volentes repetant, cautiores persequantur. Item ut 
olim Apostolo (1), ipse Deus sit Nobis testis, quo modo eos omnes 
cupiamus in visceribus Iesu Christi! 

Illis igitur vobisque omnibus, dilecti filii, alte insideat hortatio 
Nostra, quae Christi Domini est: Videte, vigilate, et ovate (2). 
Praecipue in pie meditandi studio uniuscuiusque elaboret indus- 
tria : elaboret simul animi fiducia, identidem rogantis : Domne, 
doce nos ovave (3). Nec parvi quidem momenti esse nobis ad 
meditandum debet peculiaris quaedam causa: silicet quam 
magna vis consilii virtutisque inde profluat, bene utilis ad rectam 
animarum curam, opus omnium perdifficile—Cum re cohaeret, 
et est memoratu dignum, Sancti Caroli pastorale alloquium : 
« Intelligite, fratres, nil aeque ecclesiasticis omnibus viris esse 
necessarium ac est oratio mentalis, actiones nostras omnes prae- 
cedens, concomitans et subsequens: Psallam, inquit propheta, ed 
intelligam (4). Si Sacramenta ministras, o frater, meditare quid 
facis; si Missam celebras, meditare quid offers; si psallis, medi- 
tare cui et quid loqueris; si animas regis, meditare quonam 
sanguine sint lavatae (5). Quapropter recte ac iure Ecclesia 
nos ea davidiea sensa iterare frequentes iubet: Beatus viv, qui in 
lege Domini meditatur ; voluntas eius permanet die acnocte ; omnia quae- 
cumque faciet semper prosperabantuy.—Ad haec, unum denique instar 
omnium sit nobile incitamentum. Sacerdos enim, si alter 
Christus vocatur et est communicatione potestatis, nonne talis 
omnino et fieri et haberi debeat etiam imitatione factorum? 
. «Summum igitur studium nostrum sit in vita Iesu Christt meds- 
tart (6). : 

Cum divinarum rerum quotidiana consideratione magni refert 
ut sacerdos piorum librorum lectionem, eorum in primis qui 
divinitus inspirati sunt, coniungat assiduus. Sic Paulus manda- 

1) Philipp. L., 8. 

2) Marc. XIII., 33. 

3) Luc. XI., 1. 

(4) Ps. C. 2. 

(5) Ex orationib. ad clerum. 
(6) De imit. Chr, I., 1. 

bat Timotheo: Attende lectioni (1). Sic Hieronymus, Nepotianum 
de vita sacerdotali instituens, id inculcabat: Nunquam de manibus 
twis sacra lectio deponatuy: cuius rei hanc subtexebat causam: 
Disce quod doceas : obtine eum, qui secundum doctrinam est, fidelem ser- 
monem, ut possis exhortart im doctrina sana, et contvadicentes vevincere. 
Quantum enimvero proficiunt sacerdotes qui constanti hoc 
praestant assuetudine; ut sapide praedicant Christum utque 
mentes animosque audientium, potius quam emolliant et mulce- 
ant, ad meliora impellunt, ad superna erigunt desideria !—Sed 
alia quoque de causa, atque ea in rem vestram, dilecti filii, frugi- 
fera, praeceptio valet eiusdem Hieronymi: Semper in manu tua 
sacra sit lectio (2). Quis enim nesciat maximam esse in amici 
animum vim cuiuspiam amici qui candide moneat, consilio iuvet, 
carpat, excitet, ab errore avocet? Beatus, qui imventt amicum 
verum (3) . « « gut autem invenit illum, invenit thesaurum (4). 
Iamvero amicos vere fideles adscribere ipsis nobis pios libros 
debemus. De nostris quippe officiis ac de praescriptis legitimae 
disciplinae graviter commonefaciunt ; repressas in animo caele- 
stes voces suscitant ; desidiam propositorum castigant ; dolosam 
obturbant tranquillitatem ; minus probabiles affectiones, dissi- 
mulatas, coarguunt; pericula detegunt, saepenumero incautis 
patentia. Haec autem omnia sic illi tacita cum benevolentia 
praestant, ut se nobis non modo amicos praebeant, sed amicorum 
perquam optimos praebeant. Siquidem habemus, quum libeat, 
quasi lateri adhaerentes, intimis necessitatibus nulla non hora 
promptos ; quorum vox nunquam est acerba, consilium nunquam 
cupidum, sermo nunquam timidus aut mendax.—Librorum 
piorum saluberrimam efficacitatem multa quidem eaque insignia 
declarant exempla ; atexemplum profecto eminet Augustini, cuius 
promerita in Ecclesiam amplissima inde auspicium duxerunt: 
Tolle, lege ; tolle, lege. . . Avripws (epistolas Pauli apostoli), 
aperui et legiin silentio. . . Quasi luce securitatis infusa cords meo, 
omnis dubitationis tenebrae diffugerunt (5). Sed contraheu! saepius 
accidit nostra aetate, ut homines e clero tenebris dubitationis 
sensim offundantur et saeculi obliqua sectentur, eo praesertim 
quod piis divinisque libris longe alios omne genus atque ephe- 
meridum turbam praeoptent, ea quidem scatentia errore blando 
ac lue. Vobis, dilecti filii, cavete: adultae provectaeque aetati 
ne fidite, neve sinite spe fraudulenta illudi, ita vos posse aptius 
communi bono prospicere. Certi custodiantur fines, tum quos 


(rt) EeTimat Vs, 13, 

(2) Ep. LVIII. ad Paulinum, n. 6. 
3) Eccl. XXV., 12. 
: Eb, ,) Vie 14. 

(5) Conf. 1. VIII., c. 12. 

Ecclesiae leges praestituant, tum quos prudentia cernat et chari- 
tas sui; nam venena istaec semel quis animo imbiberit, concepti 
exitii perraro quidem effugiet damna. 

Porro emolumenta, tum a sacra lectione, tum ex ipsa medita- 
tione caelestium quaesita, futura certe sunt sacerdoti uberiora, si 
argumenti quidpiam accesserit, unde ipsemet dignoscat an lecta 
et meditata religiose studeat in usu vitae perficere. Est apposite 
ad rem egregium quoddam documentum Chrysostomi, sacerdoti 
praesertim exhibitum. Quotidie sub noctem, antequam somnus 
obrepat : excita iudiciwm conscientiae tuae, ab ipsa vationem exige, et 
quae interdiu mala cepisti consilia . . . fodicaet dilania, et de ets 
poenam sume (1). Quam rectum id Sit ac fructuosum christianae 
virtuti, prudentiores pietatis magistri luculenter evincunt, opti- 
mis quidem monitis et hortamentis. Praeclarum illud referre 
placet e disciplina Sancti Bernardi: Integritatis tuae curiosus explo- 
vator, vitam tuam in quotidiana discussione examina. Attende diligen- 
tery quantum proficias, vel quantum deficias. . . . Stude cognoscere 
te. . . ~ Pone omnes transgressiones tuas ante oculos tuos. Statue 
te ante te, tamquam ante alium ; et sic te ipsum plange (2). 

Etiam in hac parte probrosum vere sit, si Christi dictum 
eveniat: Filii huius saeculi prudentiores filiis lucis! (3). Videre licet 
quanta illi sedulitate sua negotia procurent : quam saepe data et 
accepta conferant ; quam accurate restricteque rationes subdu- 
cant; iacturas factas ut doleant, seque ipsi acrius excitent ad 
sarciendas. Nos vero, quibus fortasse ardet animus ad aucu- 
pandos honores, ad rem familiarem augendam, ad captandam 
praesidio scientiae praedicationem unice et gloriam; negotium 
maximum idemque perarduum, sanctimoniae videlicet adeptio- 
nem, languentes, fastidiosi tractamus. Nam vix interdum apud 
nos colligimus et exploramus animum; qui propterea paene sil- 
vescit, non secus ac vinea pigri, de qua scriptum: Per agrum 
hominis pigni transivi, et per vineam virt stultt : et ecce totum vepleverant 
urticae, et operuerunt superficiem eius spinae, et maceria lapidum destructa 
evat (4).—Ingravescit res, crebrescentibus circum exemplis pravis, 
sacerdotali ipsi virtuti haud minime infestis! ut opus sit vigilan- 
tius quotidie incedere ac vehementius obniti. Iam experiendo 
cognitum est, qui frequentem in se censuram et severam de cogi- 
tatis, de dictis, de factis peragat, eum plus valere animo, simul 
ad odium et fugam mali, simul ad studium et ardorem boni. 
Neque minus experiendo compertum, quae incommoda et damna 
fere accidant declinanti tribunal illud, ubi sedeat iudicans iustitia, 


(1) Exposit. in Ps. IV., n. 8. 

(2) Meditationes piissimae, c. V., de quotid, sui ipsius exam, 
(3) Luc. XVI., 8. 

(4) Prov. XXIV., 30, 31 

stet rea et ipsum accusans conscientia. In ipso frustra quidem 
desideres eam agendi circumspectionem, quae adeo in christiano 
homine probatur, de minoribus quoque noxis vitandis ; eamque 
verecundiam animi, maxime sacerdotis propriam, ad omnem vel 
levissimam in Deum offensam expavescentis. Quin immo indili- 
gentia atque neglectus sui nonnunquam eo deterius procedit, ut 
ipsum negligant poenitentiae sacramentum: quo nihil sane 
opportunius infirmitati humanae suppeditavit Christus insigni 
miseratione.—Diffitendum certe non est, acerbeque est deploran- 
dum, non ita raro contingere, ut qui alios a peccando fulminea 
sacri eloquii vi deterret, nihil tale metuat sibi culpisque obcalle- 
scat; qui alios hortatur et incitat ut labes animi ne morentur 
debita religione detergere, id ipse tam ignave faciat atque etiam 
diuturno mensium spatio cunctetur; qui aliorum vulneribus 
oleum et vinum salutare novit infundere, saucius ipse secus viam 
iaceat, nec medicam fratris manum, eamque fere proximam, pro- 
vidus sibi requirat. Heu quae passim consecuta sunt hodieque 
consequuntur, prorsus indigna coram Deo et Ecclesia, perniciosa 
christianae multitudini, indecora sacerdotali ordini ! 

Haec Nos, dilecti filii, pro conscientiae officio quum reputamus, 
oppletur animus aegritudine, et vox cum gemitu erumpit; Vae 
sacerdoti, qui suum tenere locum nesciat, et nomen Dei sancti, 
cui esse sanctus debet, infideliter polluat ! Optimorum corruptio, 
teterrimum: Gyrandis dignitas sacerdotum, sed grandis vuina eorum, st 
peccant ; laetemur ad ascensum, sed timeamus ad lapsum : non est tants 
gaudir excelsa tenuisse, quanti moeroris de sublimioribus corruisse ! (1) 
Vae igitur sacerdoti, qui, immemor sui, precandi studium deserit ; 
qui piarum lectionum pabulum respuit ; qui ad se ipse nunquam 
regreditur ut accusantis conscientiae exaudiat voces! Neque 
crudescentia animi vulnera, neque Ecclesiae matris ploratus 
movebunt miserum, donec eae feriant terribiles minae: Excaeca 
cor populi huius, et aures eius aggvava: et oculos eius claude: ne forte 
videat oculis suis, et auribus suis audiat, et corde suo intelligat, et conver- 
tatuy, et sanem eum (2).—Triste omen ab unoquoque vestrum, 
dilecti filii, avertat divesin misericordia Deus; ipse qui Nostrum 
intuetur cor, nulla prorsus in quemquam amaritudine affectum, 
sed omni pastoris et patris charitate in omnes permotum: Quae 
est enim nostra spes, aut gaudium, aut corona gloriae? nonne vos ante 
Dominum Nostrum Iesum Christum? (3). 

At videtis ipsi, quotquot ubique estis, quaenam in tempora, 
arcano Dei consilio, Ecclesia inciderit. Videte pariter et medi- 

(x) S. Hieron, in Ezech, I., XIII., c. 44, V. 3% 
(2) Is. VI., 10. 
(3) I. Thess, II., 19. 

tamini quam sanctum officium vos teneat, ut a qua tanto digni- 
tatis honore donati estis, eidem contendatis adesse et succurere 
laboranti. Itaque iu clero, si unquam alias, nunc opus maxime 
est virtute non mediocri; in exemplum integra, experrecta, 
operosa, paratissima demum facere pro Christo et pati fortia. 
Neque aliud quidquam est quod cupidiore Nos animo precemur 
et optemus vobis, singulis et universis.—In vobis igitur inteme- 
rato semper honore floreat castimonia, nostri ordinis lectissimum 
ornamentum; cuius nitore sacerdos, ut adsimilis efficitur angelis, 
sic in christiana plebe venerabilior praestat sanctisque fructibus 
fecundior.—Vigeat perpetuis auctibus reverentia et obedientia, 
iis sollemni ritu promissa, quos divinus Spiritus rectores consti- 
tuit Ecclesiae: praecipue in obsequio huic Sedi Apostolicae 
iustissime debito mentes animique arctioribus quotidie fidelitatis 
nexibus devinciantur.—Excellatque in omnibus charitas, nullo 
modo quaerens quae sua sunt: ut, stimulis qui humanitus urgent 
invidae contentionis cupidaeve ambitionis cohibitis, vestra 
omnium studia ad incrementa divinae gloriae fraterna aemula- 
tione conspirent. Vestrae beneficia charitatis multitudo magna 
languentium, caecorum, claudorum, avidovum, quam miserrima, ex- 
pectat; vel maxime expectant densi adolescentum greges, civi- 
tatis et religionis spes carissima, fallaciis undique cincti et cor- 
ruptelis. Studete alacres,non modo sacra catechesi impertienda, 
quod rursus enixiusque commendamus, sed, omni quacumque 
liceat ope consilii et sollertiae, bene optimeque mereri de omni- 
bus. Sublevando, tutando, medendo, pacificando, hoc demum 
velitis ac propremodum sitiatis, lucrari vel obstringere animas 
Christo. Ab inimicis eius heu quam impigre, quam laboriose, 
quam non trepide agitur, instatur, exitio animarum immenso !— 
Ob hanc potissime charitatis laudem Ecclesia catholica gaudet 
et gloriatur in clero suo, christianam pacem evangelizante 

salutem atque humanitatem afferente, ad gentes usque barbaras: 
ubi ex magnis eius laboribus, profuso nonnunquam sanguine 
consecratis, Christi regnum latius in dies profertur, et fides 
sancta enitet novis palmis augustior—Quod si, dilecti filii, 
effusae charitatis vestrae officiis simultas, convicium, calumnia, 
ut persaepe fit, responderit, nolite ideo tristitiae succumbere, 
nolite deficeve bene facientes (1). Ante oculos observentur illorum 
agmina, numero meritisque insignia, qui per Apostolorum ex- 
empla, in contumeliis pro Christi nomine asperrimis, ibant gaud- 
entes, maledictt benedicebant. Nempe filii sumus fratresque Sanc- 
torum, quorum nomina splendent in libro vitae, quorum laudes 
nuntiat Ecclesia: Non infevamus crimen gloviae nostvae ! (2). 


(x) II. Thess. III., 13. 
(2) I, Mach, IX., 10. 

Instaurato et aucto in ordinibus cleri spiritu gratiae sacerdo- 
talis, multo quidem efficacius valebunt Nostra, Deo adspirante, 
proposita ad caetera, quaecumque late sunt, instauranda.—Qua- 
propter ad ea quae supra exposuimus, certa quaedam adiicere 
visum est, tamquam subsidia eidem gratiae custodiendae et 
alendae opportuna. Hst primum, quod nemini sane non cogni- 
tum et probatum, sed non item omnibus re ipsa exploratum est, 
pius animae recessus ad Exercitia, quae vocant, spiritualia ; 
annuus, si fieri possit, vel apud se singulatim, vel potius una cum 
aliis, unde largior esse fructus consuevit; salvis Episcoporum 
praecriptis. Huius instituti utilitates iam Ipsi satis laudavimus, 
quum nonnulla in eodem genere ad cleri romani disciplinam 
pertinentia ediximus (1).—Nec minus deinde proficiet animis, si 
consimilis recessus, ad paucas horas, menstruus, vel privatim vel 
communiter habeatur: quem morem libentes videmus pluribus 
iam locis inductum, ipsis Episcopis faventibus, atque interdum 
praesidentibus coetui.—Aliud praeterea cordi est commendare: 
adstrictiorem quamdam sacerdotum, ut fratres addecet, inter se 
coniunctionem, quam episcopalis auctoritas firmet ac moderetur. 
Id sane commendabile, quod in societatem coalescant ad mutuam 
opem in adversis parandam, ad nominis et munerum integritatem 
contra hostiles actus tuendam, ad alias istiusmodi causas. At 
pluris profecto interest, consociationem eos inire ad facultatem 
doctrinae sacrae excolendam, in primisque adsanctum vocationis 
propositum impensiore cura retinendum, ad animarum prove- 
hendas rationes, consiliis viribusque collatis. Testantur Ecclesiae 
annales, quibus temporibus sacerdotes passim in communem 
quamdam vitam conveniebant, quam bonis fructibus id genus 
societas abundarit. Tale aliquid quidniin hanc ipsam aetatem, 
congruenter quidem locis et muniis, revocari queat? pristini 
etiam fructus, in gaudium Ecclesiae, nonne sint recte sperandi ? 
—Nec vero desunt instituti similis societates, sacrorum Antisti- 
tum comprobatione auctae: eo utiliores, quo quis maturius, sub 
ipsa sacerdotii initia, amplectatur. Nosmetipsi unam quamdam, 
bene aptam experti, fovimus in episcopali munere, eamdem 
etiamnum aliasque singulari benevolentia prosequimur.—lIsta 
sacerdotalis gratiae adiumenta, eaque item quae vigil Episco- 
porum prudentia pro rerum opportunitate suggerat, vos, dilecti 
filii, sic aestimate, sic adhibete, ut magis in dies magisque digne 
ambuletis vocatione qua vocati estis (2), ministerium vestrum honori- 
ficantes, et perficientes in vobis Dei voluntatem, quae nempe est 
sanctificatio vestra. 








(1) Ep. Experiendo ad Card. in Urbe Vicarium, 27 Decembris 1904. 
(2) Ephes. IV., 1. 

Huc enimvero feruntur praecipuae cogitationes curaeque 
Nostrae: propterea sublatis in caelum oculis, supplices Christi 
Domini voces super universum clerum frequenter iteramus: 
Pater sancte . . . samtifica eos (1). In qua pietate laetamur 
permultos ex omni fidelium ordine Nobiscum comprecantes 
habere, de communi vestro et Ecclesiae bono vehementer solli- 
citos: quin etiam iucundum accidit, haud paucas esse generosi- 
oris virtutis animas, non solum in sacratis septis, sed in media 
ipsa saeculi consuetudine, quae ob eamdem causam sese victimas 
Deo votivas non intermissa contentione exhibeant. Puras exi- 
miasque eorum preces in odorem suavitatis summus Deus 
accipiat, neque humillimas abnuat preces Nostras. Faveat, 
exoramus, clemens idem et providus: atqueesanctissimo dilecti 
Filii sui Corde divitias gratiae, caritatis, virtutis omnis univer- 
sum in clerum largiatur.—Postremo, libet gratam ex animo 
vicem referre vobis, dilecti filii, de votis faustitatis quae, appe- 
tente sacerdotii Nostri natali quinquagesimo, multiplici pietate 
obtulistis: votaque pro vobis Nostra, quo cumulatius eveniant, 
magnae Virgini Matri concredita volumus, Apostolorum Reginae. 
Haec etenim illas sacri ordinis felices primitias exemplo suo 
edocuit quemadmodum perseverarent unanimes in oratione, 
donec induerentur superna virtute : eamdemque ipsis virtutem 
multo sane ampliorem sua deprecatione impetravit, consilio auxit 
et communivit, ad fertilitatem laborum laetissimam.—Optamus 
interea, dilecti filii, ut pax Christi exultet in cordibus vestris cum 
gaudio Spiritus Sancti; auspice Apostolica Benedictione, quam 
vobis omnibus peramanti voluntate impertimus. 

Datum Romae, apud Sanctum Petrum, die 4 Augusti anno 
1908, Pontificatus Nostri ineunte sexto. 


PIVSet Pak 








(1) Toan, XVII., Il., 17. 

VENERABILI FratRI NostTro 
VINCENTIO S. R. E. CARD. VANNUTELLI 
Episcopo PRAENESTINO 
PIUS PX. 

VENERABILIS FRATER NOSTER 
SALUTEM ET APOSTOLICAM BENEDICTIONEM. 


E solemnibus catholicorum conventibus, qui quotannis in 
honorem Sanctissimae Eucharistiae haberi solent, insignis ad- 
modum is fore videtur, quem nosti indictum esse Londinium in 
Septembrem proximum; idque tum frequentia et dignitate 
coeuntium, tum caeremoniarum splendore ac celebritate. Nam, 
curantibus praesertim Venerabilibus Fratribus, Francisco 
Archiepiscopo Westmonasteriensi, qui rei apparandae summa 
cum diligentia praeest, ac Thoma, Episcopo Namurcensi, prae- 
fecto generalis Consilii coetibus Eucharisticis agendis, audimus 
in eum conventum mirifice commota esse studia piorum; con- 
venturos undique lectissimos cuiusvis ordinis viros; in ipsa 
autem luce amplissimae florentissimaeque urbis magnas factum 
iri significationes pietatis publicae. Quam iucunda Nobis haec 
accidant, facile existimabit, quisquis permagni referre intelligit 
ut vigeat in populo christiano quotidieque crescat amor, cultus 
atque usus divinae Eucharistiae. Hic adeo fons est, unde per 
totum Ecclesiae corpus supernaturalis vitae spiritus diffunditur ; 
hoc vinculum, quo eiusdem membra corporis arctissime coa- 


lescunt. Etenim, quum in augusto Sacramento, licet mystice 
latens, vere tamen praesens et vivus adsit inter nos usque in 
finem saeculorum dulcis Redemptor noster, inde potissimum 
divinae caritatis flammam concipimus; in ipso spes omnes 
nituntur nostrae; ipsum nobis omnibus unum idemque est 
quasi centrum Fidei ; quemadmodum ratio huius Sacramenti 
conficiendi, quae sacerdotibus omnibus catholicis in magna 
rituum varietate communis est, regiminis disciplinaeque nostrae 
aperte indicat unitatem. Porro Eucharistiam veneramur non 
solum ut Sacramentorum maximum, sed etiam ut quod religioni 
necessario inhaeret, atque adeo divini cultus caput est, ut 
Sacrificium scilicet. Est enim ipsa sacrificium N ovi Testamenti, 
Ecclesiaeque Christi proprium variis iam antiquorum patrum 
hostiis, praecipue sacerdotis Melchisedech, adumbratum, oraculo 

autem Malachiae non dubie promissum. Quoquidem Sacrificium, 
quod semel in ara Crucis oblatum est, illud ipsum incruente sine 
ulla intermissione instauratur per omnem orbem terrarum, ubi- 
cumque ad altare congregantur oves Christi, ut, quod maiores 
et in veteri Lege et in nova perpetuo consueverunt, rite omnipo- 
tenti Deo debitam gratiam laudemque persolvant, eumque 
placatum sibi reddant et propitium. Non igitur inveniri potest 
res ulla dignior, quae animos hominum religiosorum studio in- 
flammet, ut apud christianos magis ac magis in honore sit. 

Recte autem placuit, ut conventus iste in urbe principe cele- 
bretur eius Imperii, cuius non ultima laus est aequam omnibus 
civibus ministrare libertatem, et cuius auctoritati ac legibus tam 
multa catholicorum centena millia fideliter ex officii conscientia 
parent. Iam vero Nos, quod alias in simili causa fecimus, non 
modo id consilii vehementer probamus, verum etiam in partem 
rei perlibenter venimus: quare, ut personam Nostram in con- 
ventu Eucharistico Westmonasteriensi ipse geras, Legatum 
Nostrum his te litteris renunciamus. Aderit ubertate gratiae 
suae consiliantibus divinus Ecclesiae Auctor, cuius unice agitur 
gloria; interim Nosauspicem Eius munerum, eamdemque bene- 
volentiae Nostrae peculiaris testem, tibi, Venerabilis Frater 
Noster, universisque et singulis, qui conventuri sunt, Apostoli- 
cam benedictionem peramanter impertimus. 

Datum Romae apud S. Petrum die XXVIII. Augusti, in festo 
Sancti Augustini, Ecclesiae Doctoris, anno MCMVIIL., Pontifi- 
catus Nostri sexto. 


DECREES. 57 
EE EE 


DECREES. 





CONGREGATION OF THE INDEX. 


Varia damnantur opera. 


FERIA II. DIE 25 Matt 1908. 


Sacra Congregatio Eminentissimorum ac Reverendissimorum 
Sanctae Romanae Ecclesiae Cardinalium a Sanctissimo Domino 
Nostro Pio Papa X Sanctaque Sede Apostolica Indici librorum 
pravae doctrinae, eorumdemque proscriptioni, expurgationi ac 
permissioni in universa christiana republica praepositorum et 
delegatorum, habita in Palatio Apostolico Vaticano, die 
25 Maii 1908, damnavit et damnat, proscripsit proscribitque, 
atque in Indicem librorum prohibitorum referri mandavit et 
mandat quae sequuntur opera : 

L’abbé Emmanuet Barsirr, Le progres du libévalisme catholique 
en France sous le Pape Léon XIII. Histoire documentaire. Paris, 
P. Lethielleux. 

— Ne mélez pas Léon XIII au libévalisme. Ibid., 1907. 

Jean D’Axma, La controverse du quatritme Evangile. Paris, E. 
Nourry, 1907. 

ANTOINE Dupin, Le dogme de la Tvimité dans les trois premiers 
stécles. Ibid., 1907. 

C. Romano p’Azzi, Un vasto inganno: la visurvezione det morti. 
Studio critice. Roma, Enrico Voghera, 1907. 

FERDINAND HameELIN, Le journal d’un prétve. Roman. Paris, 
Stock, 1908. 

Itaque nemo cuiuscumque gradus et conditionis praedicta 
opera damnata atque proscripta, quocumque loco et quocumque 
idiomate, aut in posterum edere, aut edita legere vel retinere 
audeat, sub poenis in Indice librorum vetitorum indictis. 

PauLtus Bureau, Decreto S. Congregationis, edito die 17 
Martii 1908, quo liber ab eo conscriptus notatus et in Indicem 
librorum prohibitorum insertus est, laudabiliter se subiecit. 

Quibus Sanctissimo Domino Nostro Pio Papae X per me 
infrascriptum Secretarium relatis, Sanctitas Sua decretum pro- 
bavit, et promulgari praecepit. In quorum fidem, etc. 

Datum Romae die 26 Maii 1908. 

Franciscus Card. Secna, Praefectus. 
L. HS. ; 
Fr. Tuomas Esser, Ord. Praed., a Secvetis. 

Die 29 Maii 1908 ego infrascriptus Mag. Cursorum testor 

supradictum decretum affixum et publicatum fuisse in Urbe. 
Henricus Benacuia, Mag. Curs. 





——_—- +> 


CONGREGATION OF THE COUNCIL. 
Circa decretum de sponsalibus et matrimonio. 

Ex pluribus dubiis, quae ad hance S. C. postremis hisce tem- 
poribus pervenerunt, nonnisi infrascripta hodie proponuntur in 
plenariis comitiis, quum cetera vel facili negotio solvi possint, 
vel potius inter cavillationes sint accensenda. Praeterea heic 
adnexa exhibentur vota, quae, propter rei gravitatem, a duobus 
Consultoribus exarata fuerunt. 

Dubia. I. Utvum ad valida ineunda sponsalia partes teneantuy 
subsignare scvipturam wnico contextu cum pavocho seu Ovdinario aut cum 
duobus testibus; an potius sufficiat ut scnptura, ab una parte cum 
parocho vel cum duobus testibus subsignata, vemittatur ad altevam partem 
quae vicissim cum parocho vel cum duobus testibus subscribat. 

II. An ad sponsalium validitatem in scriptura sit apponenda data, seu 
adscripito diet, mensis et annt. 

Ill. An vi decreti Ne temere, etiam ad matrimoma mixta valde 
contvahenda, ab Ordinario vel a parocho exquivendus et exciprendus stt 
contvahentiwm consensus. 

IV. Utvum ad valide et licite matrimonius adsistendum, ad tramitem 
avt. VI decveti, vequivatuy semper delegatio specials, an vero sufficiat 
genevalis. 

V. An in locis dissitis, ad quae missionarius singulis mensibus non 
vemit—in quibus tamen, st peteretur, habert posset, et vel ad eum aut ad 
alium missionarium, qui sit pavochus in sensu decreti, absque gravi in- 
commodo possent accedeve sponsi—matrimonia contvacta sime missionari 
seu parochi praesentia vetinenda sint uti valida. 

VI. Utvum ratione momentanet, inopinati et fidelibus provsus incognite 
tvansitus per aliquem locum, a quo iam a mense missionarius abest, in- 
_ terrumpi dicenda sit lla verum conditio, de qua in avt. VIII decrett. 

VII. An et quomodo annuendum sit petitiontbus Ordinariorum Simen- 
sium qui ob peculiaves tllius vegionis condttiones postularunt : 1°. exemp- 
tionem a pracscriptionibus decreti in sponsalibus ineundis ; 2°. dispensa- 


=> 

tionem a praesentia parochs et quandoque etiam testium, sive in matrimonits 
ex dispensatione contrahendis a baptizatis cum non baptizatis, sive in 
matyimonits inter catholicos, qui sub paganorum potestate sunt constitutt. 

VIII. Utrum subditi dioecesis Damaensis,in dioecest tamen Bombayensi 
commorantes, et e converso subditi dioecesis Bombayensis degentes in dioecest 
Damaensi, ut validum et licittum ineant matrimonium, teneantur se sisteve 
dumtaxat coram pavocho personalt vel possint etiam covam parocho 
tevvitorit. 

IX. An et quomodo providere expediat casui, quo parochi a lege civilt 
gvaviter prohibeantuy quominus matrimonus fidelium adsistant mst prae- 
massa caevemonia civilt, quae praemitti nequeat, et tamen pro animarum 
salute omnino urgeat matrimonu celebratio. 

Resolutiones. Et Emi. Patres S. C. Concilii in plenaris 
comitiis diei 27 Iulii 1908 respondendum censuerunt : 

Ad I. Affirmative ad primam partem, negative ad secundam. 

Ad II. Affirmative. 

Ad III. Affirmative, servatis ad licettatem quoad veliqua praescrip- 
tiombus et instructiombus S. Sedts. 

Ad IV. Quoad delegationem nihil esse immutatum, excepta necessitate 
cam faciendt sacerdoti determinato et certo, ac vestrictam ad territorium 
delegantis. 

Ad V. Negative. 

Ad VI. Negative. 

Ad VII. Quoad primum negative. Quoad secundum, concedendam 
esse tisdem Ordinaviss facultatem dispensandt a forma substantial matri- 
moniit pro casibus tantum verae necessitatis, cum potestate hanc facul- 
tatem etiam habitualiter subdelegandi missionum vectovibus ; facto verbo 
cum SSmo. 

Ad VIII. Dilata. 

Ad IX. Non esse interloquendum. 

Eadem autem die SSmus. Dnus. Noster Pius PP. X, audita 
relatione infrascripti Secretarii, supra recensitas resolutiones 
ratas habere et approbare dignatus est, contrariis non obstantibus 
quibuscumque. 


+ VincenTivus Card. Episc. Praenest., Praefectus. 
B. Pompiti, Secvetavius. 
——_—¢- ~~ 


CONGREGATION OF RITES. 


Festum Septem Dolorum B. M. V., Dominicae II]@¢ Septembris 
affixum, ad ritum duplicem secundae classis elevatur. 


URBIS ET ORBIS. 


Dolores Virginis Deiparae etsi duplici festo in universa 
Ecclesia per annum recolantur, videlicet Feria Sexta post 

Dominicam Passionis, ac Dominica tertia Septembris: utrum- 
que tamen festum mobile Beatae Mariae Virginis utpote secun- 
darium, sub ritu duplici tantummodo maiori celebratur. Quo 
vero eiusdem Virginis Perdolentis cultus augeatur, et Fidelium 
pietas gratique animi sensus magis magisque foveantur erga 
misericordem humani generis Conredemptricem ; Rmus. Pater 
Prior Generalis Ordinis Servorum B. M. V. qui potissimum 
ipsam Matrem Dolorosam veluti suam Conditricem et praeci- 
puam Patronam venerantur, occasionem nactus qua proxime 
adfuturo Septembri (mense Virginis Doloribus recolendis sacro) 
quinquagesimus annus ab inito Sacerdotio Sanctissimi Domini 
Nostri Pii Papae X feliciter completur, supplicibus votis totius 
Regularis Familiae Eumdem Sanctissimum Dominum nostrum 
rogavit, ut etiam ad perennem rei memoriam, festum Septem 
Dolorum B, M. V., Dominicae tertiae Septembris affixum, ad 
ritum duplicem saltem secundae classis pro universa Ecclesia 
elevare dignaretur. Sanctitas porro Sua, referente infrascripto 
Cardinali Sacrorum Rituum Congregationi Praefecto, eiusmodi 
preces peramanter excipiens, Festum Septem Dolorum B. M. V. 
quod enuntiatae Dominicae adsignatum fuit, in posterum sub 
ritu duplici secundae classis ubique recolendum decrevit : serva- 
tis Rubricis. Contrariis non obstantibus quibuscumque. 
Die 13 Maii 1908. 


S. Card. Cretont, Praef. 
L. HS. 


+ D. Panici, Archiep. Laodicen., Secret. 


De distantia altaris a loculis, et de altaribus mobilibus in 
sepulcretis. 

Rmus. Dnus. Caietanus Muller, Episcopus Gallipolitanus, a 
Sacra Rituum Congregatione sequentium dubiorum solutionem 
reverenter expostulavit, nimirum: 

In sepulcreto civitatis Gallipolitanae tum confraternitates tum 
privatae familiae habent sua sacella, in quibus cadavera sepeliuntur 
in loculis. At huiusmodi sacella valde exigua sunt et angusta, 
ita ut vix aliquod eorum habeat quatuor metra longitudinis, tria 
vero latitudinis; altaria autem non distant in eis tres cubitos, seu 
unum metrum, a loculis, sed pauca centimetra. Insuper in 
aliquibus sacellis habetur altare ex ligno confectum cum lapide 
consecrato infixo in medio mensae; sed altare mobile est, ita ut 
ad libitum transferatur de uno in alio loco eiusdem sacelli. 
Quaeritur : 

I. Utrum permitti possit Missa celebratio in istis sacellis, in 
quibus non habetur praescripta distantia altarium a loculis? 

II. Utrum altaria mobilia, sensu exposito, tolerari possint ? 

Et Sacra eadem Congregatio, ad relationem subscripti Secre- 
tarii, audito Commissionis Liturgicae voto omnibusque sedulo 
perpensis respondendum censuit : 

Ad. I. Negative iuxta decretum n. 3944 Romana 12 Ianuarii 
1899 ad II. 

Ad II. Affirmative, dummodo mensa solidis basibus adhaereat 
et altare ipsum in uno tantum loco stabiliter collocetur. 

Atque ita rescripsit, die 19 Iunii 1908. 


S. Card. Cretoni, Praefectus. 
+ D. Panici, Archiep. Laodicen., Secretarius. 


CONGREGATION OF INDULGENCES. 
Indulgentia adnectitur duabus orationibus pro clericis. 
ORATIO AD POSTULANDOS CLERICOS. 


Ant. Quid statis tota die otiosi? Ite et vos in vineam meam. 

Y. Rogate Dominum messis. 

BY. Ut mittat operarios in messem suam. 

Ovemus. Deus qui non vis mortem peccatoris, sed magis ut con- 
vertatur et vivat, da, quaesumus, per intercessionem B. Mariae 
semper Virginis et omnium sanctorum, operarios Ecclesiae tuae, 
qui sint cooperatores Christi, et se impendant et superimpendant 
pro animabus. Per eumdem D.N.I.C. 


ORATIO PRO CONSERVATIONE CLERICORUM IN MILITIA, 


Ant. Nemo mittens manum suam ad aratrum et suspiciens 
retro aptus est regno Dei. 

. Nemo militans Deo implicat se negotiis saecularibus. 

BY. Ut ei placeat cui se probavit. 

Ovemus. Deus infirmitatis humanae singulare praesidium, ex- 
audi, quaesumus, preces quas pro fratribus in discrimine positis 
humiliter fundimus, ut famulos tuos ab omni eruas peccatorum 
nequitia et in tua protectionis securitate constituas. Por Domi- 
num N. I. C. ete. 

Utramque hanc ovationem vecitantibus devote indulgentiant tercentorum 
dievum pro unaquaque concedimus. 

Die 29 Martu 1908. 

PIVUS PP... X. 

Praesentis Rescripti authenticum exemplar exhibitum fuit 
huic S. Congni. Indulgentiis Sacrisque Reliquiis praepositae. In 
quorum fidem etc. 

Datum Romae e Secretaria eiusdem S. Congregationis, die 
30 Martii 1908. 


+ D. Panici, Archiep. Laodicen., Secretarius. 


ee 

De libri Isaiae indole et auctore. 


Propositis sequentibus dubiis Commissio Pontificia de Re 
Biblica sequenti modo respondit : 

Dubium I.—Utrum doceri possit, vaticinia quae leguntur in 
libro Isaiae, — et passim in Scripturis, — non esse veri nominis 
vaticinia, sed vel narrationes post eventum confictas, vel, si ante 
eventum praenuntiatum quidpiam agnosci opus sit, id prophetam 
non ex supernaturali Dei futurorum praescii revelatione, sed ex 
his quae iam contigerunt, felici quadam sagacitate et naturalis 
ingenii acumine, coniliciendo praenuntiasse ? 

R. Negative. 

Dubium IT.—Utrum sententia quae tenet, Isaiam ceterosque 
prophetas vaticinia non edidisse nisi de his quae in continenti 
vel post non grande temporis spatium eventura erant, conciliari 
possit cum vaticiniis, imprimis messianicis et eschatologicis, ab 
eisdem prophetis de longinquo certo editis, necnon cum com- 
muni SS. Patrum sententia concorditer asserentium, prophetas 
ea quoque praedixisse, quae post multa saecula essent implenda ? 

R. Negative. 

Dubium ITI.—Utrum admitti possit, prophetas non modo tam- 
quam correctores pravitatis humanae divinique verbi in profectum 
audientium praecones, verum etiam tamquam praenuntios even- 
tuum futurorum, constanter alloqui debuisse auditores non 
quidem futuros, sed praesentes et sibi aequales, ita ut ab ipsis 
plane intelligi potuerint; proindeque secundam partem libri 
Isaiae (cap. XL-XLVI), in qua vates non Iudaeos Isaiae 
aequales, at Iudaeos in exilio babylonico lugentes veluti inter 
ipsos vivens alloquitur et solatur, non posse ipsum Isaiam iamdiu 
emortuum auctorem habere, sed opertere eam ignoto cuidam vati 
inter exules viventi assignare ? 

R. Negative. 

Dubium IV.—Utrum, ad impugnandam identitatem auctoris 
libri Isaiae, argumentum philologicum, ex lingua stiloque 
desumptum, tale sit censendum, ut virum gravem, criticae artis 
et hebraicae linguae peritum, cogat in eodem libro pluralitatem 
auctorum agnoscere ? 

R. Negative. 

Dubium V.—Utrum solida prostent argumenta, etiam cumula- 
tive sumpta, ad evincendum Isaiae librum non ipsi soli Isaiae, 
sed duobus, imo pluribus auctoribus esse tribuendum ? 

R. Negative. 

Die autem 28 Iunii anni 1908, in Audientia ambobus Rmis. 
Consultoribus ab Actis benigne concessa Sanctissimus praedicta 
responsa rata habuit ac publici iuris fieri mandavit. 


FuLcranus Vicouroux, P.S.S. 
LauRENTIUS JANSSENS, O.S.B. 
Consultores ab Actis. 
Romae, die 29 Iunii 1908. 


—_—— 

Deputati et Senatores Galliae qui votis suis legem separationis 
constituerunt, excommunicationilatae sententiae subiiciuntur, 
Solvuntur quaedam alia dubia praecipue eorumdem sepultu- 
ram respicientia. 


Beatissime Pater, 


Vicarius Generalis dioecesis N.... implorat solutionem se- 
quentium dubiorum : 

I. An deputati et Senatores Galliae qui votis suis legem 
Separationis, ut aiunt, constituerunt, subiaceant, ipso facto, ex- 
communicationi latae sententiae ? 

II. Quatenus affirmative, an Ordinarius debeat contra illos 
declaratoriam excommunicationis sententiam ferre ut eccle- 
siastica sepultura priventur ? 

III. Quatenus negative, an iidem subiaceant excommunica- 
tioni tantum ferendae sententiae ? 

IV. Siiidem Deputati et Senatores excommunicati non sunt, 
an habendi sunt ut peccatores publici ita ut sint omni eccle- 
siastica sepultura privati ? 

V. Quatenus negative, an expedit praedictos si decedant, 
iisdem religiosis honoribus tumulari quibus caeteri fidelium et 

utrum conveniat observare practicam hanc normam: ut eisdem 
Deputatis et Senatoribus defunctis concedatur tantum missa 
lecta cum simplici absolutione cadaveris ? 

Et Deus... 

Sacra Poenitentiaria, mature consideratis expositis, respondet : 

Ad I. affirmative. 

Ad II. Ad id Episcopum minime teneri, nec generatim consu- 
lendum, nisi specialis ratio aliud prorsus exigat. 

Ad III. Provisum in primo. 

Ad IV. Si notorie constet huiusmodi homines in peccato suo 
decedere, indigni sunt ecclesiastica sepultura. 

Ad V. Si poenitentes defuncti sint, non sunt privandi con- 
suetis honoribus; si res dubia sit, afivmative ad secundam 
partem. 

Datum Romae ex S. Poenitentiaria die 20 Maii 1908. 

Gioral, S. P., Regens. 


CONSTITUTIO APOSTOLICA 


De promulgatione legum et evulgatione actorum S. Sedis. 


PIUS EPISCOPUS. 
SERVUS SERVORUM DEI 
Ad perpetuam vet memoriam. 


Promulgandi pontificias Constitutiones ac leges non idem 
semper decursu temporis in Ecclesia catholica fuit modus; a 
pluribus tamen saeculis consuetudo invaluit, ut earum exemplaria 
publice proponerentur frequentioribus quibusdam Urbis affixa 
locis, praesertim ad Vaticanae ac Lateranensis Basilicae valvas. 
Quae autem Romae, tamquam in christianae reipublicae centro 
et communi patria fidelium, promulgarentur, ea ubique gentium 
promulgata censebantur, vimque legis plenissimam obtinebant. 
Verum, quum promulgandae legis ratio et modus a legislatoris 
voluntate pendeat, cui integrum est constitutas innovare ac 
moderari formas, aliasque pro temporum ac locorum opportuni- 
tate sufficere ; idcirco factum est, ut, vel anteactis temporibus, 
non omnes Apostolicae Sedis leges ac Constitutiones, memorata 
forma, hoc est consuetis Urbis affixae locis promulgarentur. 
Recentius, sacrarum praesertim Congregationum opera, quibus 
Romani Pontifices, ad leges iam latas declarandas aut ad novas 
constituendas, utebantur, id fere in consuetudinem venit, ut 
acta Sanctae Sedis eiusque decreta, in Officio a secretis a quo 
edita essent legitima auctoritate vulgata, hoc ipso promulgata 
haberentur. Publici sic iuris effecta, dubitari quidem nequit, 
quin acta ipsa rata firmaque essent, tum quod plerumque munita 
clausulis, contrariis quibusvis derogantibus, tum quod id genus 
promulgatio esset vel expresse vel tacite approbata a Pontifice 
Maximo. Huic tamen promulgandi rationi etsi plena vis esset 
solemnitas illa deerat quam par est sumptae auctoritatis actis 
accedere. Ea de causa complures Episcopi, non modo a nobis, 
sed a Nostris etiam Decessoribus, quum saepe alias, tum 
novissime in postulatis circa ius canonicum in codicem redigen- 
dum, flagitarunt, ut a suprema Ecclesiae auctoritate Com- 
mentarium proponeretur, in quo novae promulgarentur ecclesias- 
ticae leges, et Apostolicae Sedis acta vulgarentur. 

Re igitur mature perpensa, adhibitisque in consilium aliquot 
S. R. E. Cardinalibus, Antistitum, quos diximus, excipienda 
vota rati, auctoritate Nostra Apostolica, harum Litterarum vi, 
edicimus, ut, ineunte proximo anno 1909, Commentarium officiale 
de Apostolicae Sedis actus edatur Vaticanis typis. Volumus 
autem Constitutiones pontificias, leges, decreta, aliaque tum 
Romanorum Pontificum tum sacrarum Congregationum et 
Officiorum scita, in eo Commentario de mandato Praelati a 
secretis, aut maioris administri eius Congregationi vel Officii, a 
quo illa dimanent, inserta et in vulgus edita, hac una, eaque 
unica, ratione legitime promulgata haberi, quoties promulgatione 
sit opus, nec aliter fuerit a Sancta Sede provisum. Volumus 
praeterea in idem Commentarium caetera Sanctae Sedis acta 
referri, quae ad communem cognitionem videantur utilia, 
quantum certe ipsorum natura sinat; eique rei perficiendae 
sacrarum Congregationum, Tribunalium et aliorum Officiorum 
moderatores opportune consulere. 

Haec edicimus, declaramus, sancimus, decernentes has 
Litteras Nostras firmas, validas et efficaces semper esse ac 
fore suosque plenarios et integros effectus sortiri atque obtinere, 
contrariis quibusvis non obstantibus. 

Datum Romae apud S. Petrum, anno Incarnationis Dominicae 
millesimo nongentesimo octavo, 3 Kalendas Octobris, Pontifi- 
catus Nostri sexto. 


A. Card. D1 Pietro, Datarius. 
R. Card. Merry DEL Vat, a Secretis Status. 


Visa: De Curia Il. DE Aguita, e Vicecomitibus. 
Loco & Plumbi. 


Reg. in Secret. Brevium 
V. CuGNonius. 

Pius X Emo. Card. Gibbons, Archiepiscopo Baltimoren. gratu- 
latur pro observantiae et pietatis erga S. Sedem et Roma- 
num Pontificem testimonio quod ab Episcopis, Clero popu- 
loque Foederatorum Americae Civitatum sibi significatum est. 


Ditecto Fitio Nostro Jacozo S. R. E. Press. Carp. GIBBONS, 
ARCHIEPISCOPO BALTIMORENSI. 


PIUS PP. X. 
Dilecte Fili Noster, Salutem et Apostolicam Benedictionem. 


Quam tuo nomine et Venerabilium Fratrum ex ista Republica 
dederas ad Nos proxime epistolam, singulari Nos quidem cum 


voluptate legimus: quippe amant 


issime piissimeque perscriptam. 


Sane eximia Episcoporum e Foederatis Americae Civitatibus 
cum in omni genere officii diligentia et alacritas, tum erga Petri 
successorem observantia et pietas ita comperta Nobis iam erat, 


ut exploratior fieri non posset. 


Sed tamen per haec solemnia 


sacerdotii Nostri, quum divina benignitate Nobis contingit, ut 
pulcherrimis orbis catholici significationibus fruamur, ipsi recte 
existimastis et Americanam Ecclesiam, nobilem istam Ecclesiae 
Catholicae partem, huic quasi concentui bonorum omnium 
deesse non debere, et commune testimonium studii vestri Nobis 
fore pergratum. In quo valde libenter perspicimus sic vos erga 
personam humilitatis Nostrae affectos esse, quemadmodum uni- 
versos cupimus et optamus. Placet nempe reverentia, qua 


Vicarium Jesu Christi colitis; 


placet obsequium, quod fidei 


disciplinaeque christianae Magistro profitemini; sed perplacet is 
amor quo communem catholicorum praesertim diligitis Patrem. 
Quando igitur rem deditos vos Nobis praestatis filios, facile 
intelligitis, Nostra vicissim in vos paterna charitas quanta sit. 
Qua Nos charitate, uti par est, Clerum ceterumque gregem 
vestrum una complectimur: scimus enim, quotquot curae vestrae 
creditos habetis, in primis esse studiosos Nostri et Apostolicae 
huic Sedi coniunctos. Quod autem scribitis videri vobis auspi- 
cato accidere, ut, quum eo tempore sacerdotium iniverimus, quo 
Maria Immaculata, ad oppidum Lourdes apparens, ibi mirificae 

beneficentiae suae tamquam fontem aperuit, huius facti recorda- 
tio cum sacerdotali Nostra celebritate concurrat, rem vos attin- 
gitis vehementer Nobis cogitatu iucundam. Scilicet divinae 
Matris apud Christum patrocinio unice confisi semper sumus : 
atque sicut Illa, quod minime dubitamus, cursum sacerdotalis 
Nostri muneris praesens usque adhuc adiuvit, ita sperare libet, 
velle Ipsam Nobis, iam ad hoc dignitatis fastigium investigabili 
Dei voluntate provectis, sollicitudinum, quibus angi Nos videt, 
solatium afferre. Ac in tanta mole molestiarum non ignoratis 
quae Nos premant maxime. Quare pergite, ut facitis, Nobis- 
cum implorare Virginem, praesertim ut quae sibi admodum esse 
curae Ecclesiam Gallicam ostenderit, tam misere hodie afflic- 
tam, mature in statum tranquillae libertatis restituat, eademque, 
Interemptrix haeresum, de finibus christiani populi pestiferos 
errores exterminet, quos damnando denuntiavimus. Quod reli- 
quum est, merito vestro magnas vobis agimus et habemus 
gratias; atque auspicem divinorum, quae precamur munerum, 
simulque testem praecipuae Nostrae benevolentiae, tibi, dilecte 
Fili Noster, tuis istis in episcopatu collegis, universoque Clero 
et populo vestro Apostolicam benedictionem peramanter im- 
pertimus. 

Datum Romae apud S. Petrum, die 17 Iunii 1908, Pontificatus 


Nostri anno quinto. 
PIUS*SPRo A 


oe a See 


Pius X Archiepiscopo Westmonasteriensium gratulatur pro feli- 
cissimo exitu Conventus Eucharistici Londinensis, laudatque 
omnes et praesertim ducem de Norfolk, quiin coetu apparando 
et perficiendo adiumentum praestitere. 


VENERABILI FRATRI FRANCISCO, ARCHIEPISCOPO WEST- 
MONASTERIENSIUM. 


Venevabtls Frater, salutem et Apostolicam Benedictionem. 


Solatium Nos illudque tam grande quam fuerat ante expeti- 
tum, ex habito istic conventu Eucharistico cepimus, quem non 
Anglis modo, sed universo pene adspectanti orbi extitisse pietatis 
vestrae tum testem tum laudem accepimus. Allata enim 
publice nuncia gratiusque multo et luculentius Venerabilis 
Fratris Nostri Vincentii S. R. E. Cardinalis Vannutelli, Legati 
Nostri, enarratio sic descriptum exhibuere congressionis exitum 
ut sive celebri illustrium virorum frequentia, sive profunda dis- 
ceptandi decernendique gravitate, sive praebitis fidei cultusque 

Eucharistiae testimoniis, sive denique comitantium splendore 
caerimoniarum, debeat is coetus, uti Anglis aetate et ordine 
priori ita Ecclesiae universae amplitudine princeps existimari, 
Congressum cessisse tam prospere, a Deo primum repetendum. 
At non opera Nobis praetereunda illa est quam ipse, Venerabilis 
Frater, sollerter, prudenter studioseque contulisti, hoc demum 
digno recreatus praemio, catholicos vidisse tuos nobilitate fidei 
mirabiles. Eum vero commemorare insimul placet, cuius, que- 
madmodum ab omni catholicae Angliae gloria non seiunctum est 
nomen, ita huic adiunctum conventui manet: Ducem, id est, de 
Norfolk, qui coetu apparando et perficiendo atque etiam excipi- 
endis honestissime primoribus laudem promeruit.—Utique sin- 
gulorum heic afferre velimus nomina, quum ex ordine nobilium, 
tum e civibus caeteris, qui variis modis celebrando prospere 
congressui adiumentum praestitere, delatisque liberaliter hospi- 
tiis, Angliam monstrarunt peregrinis splendide urbanam. Id 
vero quoniam expleri per Nos nequeat, tibi libenter demanda- 
mus ut gratias iis laudesque nomine Nostro persolvas. 

Ad haec, iucundi beneque affecti animi Nostri testimonium 
iis etiam e saeculari regularique Clero dare par est, qui diligen- 
tiam studiumque congressionis bono impenderunt, optime prop- 
terea de Religione, de Nobis, de Eucharistico cultu promeriti.— 
Omnes denique filios ex Anglia Nostros cum amore et grati 
animi sensu complectimur, eos publice dilaudantes quod, profes- 
sione fidei, exemplo caeteris existant. Deum postremo vehe- 
menter adprecati ut Eucharistici conventus fructus uberes 
reddat velitque pro utilitate patriae perennes, auspicem coeles- 
tium gratiarum Nostraeque dilectionis pignus Apostolicam 
Benedictionem Tibi, Duci de Norfolk, cunctisque Regni catho- 
licis peramanter in Domino impertimus. 

Datum Romae, die 15 Octobris, Pontificatus Nostri anno 


sexto. 
PES TE ase 

Ordo servandus in Sacris Congregationibus, Tribunalibus, 
Officiis Romanae Curiae. 


NORMAE PECULIARES. 
CAP. I. 


DH AMBITU COMPETENTIAE SINGULORUM OFFICIORUM 
SANCTAE SEDIS. 


1. Secundum praescripta Constitutionis Sapienti consilo, 
Officiorum Sanctae Sedis competentia partim territorium, partim 
vero materiam afficit. 

(a) Congregationi Sancti Officii, in suae competentiae rebus, 
territorii limites nulli sunt. 

(b) Consistorialis munia sunt circumscripta regionibus iuri 
communi obnoxiis, in quibus ipsa suam et cum aliis non com- 
munem habet competentiam circa ea omnia, quae ad regimen 
dioecesanum, ad Seminaria, ad Episcoporum aliorumque Ordi- 
nariorum electionem, ad Apostolicas visitationes, ad relationes de 
statu dicecesum referantur. 

(c) Congregationi de disciplina Sacramentorum in iis quae 
matrimonium spectant, competunt quoque loca Congregationi de 
Propaganda Fide obnoxia, ad memoratae Constitutionis normam. 
Circa cetera Sacramenta competentiam habet circumscriptam 
regionibus iuri communi subjectis. 

(d) Concilii et Studiorum Congregationibus, in ipsarum com- 
petentiae negotiis, certi locorum assignati sunt limites, quemad- 
modum Consistoriali. 

(c) Congregatio religiosorum Sodalium praecipuam et propriam 
habet competentiam in religiosos ubicumque versantur, atque in 
rebus omnibus, quae statum, disciplinam, studia et sacram 
ipsorum Ordinationem spectant, salvo iure Congregationis de 
Propaganda in religiosos qua missionarios. 

(f) Propagandae Fidei Congregatio jurisdictionem locis et 
rebus circumscriptam habet, iuxta memoratae Constitutionis 
praescriptum. 

(g) Congregationibus Indicis, Rituum, pro Negotiis eccle- 
siasticis extraordinariis, Caeremoniali, itemque Tribunalibus tum 

interni tum externi fori, pro suae competentiae negotiis, nulli 
sunt constituti territorii limites. 

2. Etsi, abrogata iurium cumulatione in Sanctae Sedis Officiis, 
sua cuique negotio sit constituta sedes; nihilominus, quia in 
peculiaribus casibus dubitationi aut errori locus esse potest, firma 
manet antiqua lex qua, delato et excepto ab aliquo Officio 
supplici libello pro impetranda re sive ad gratiam pertinente, 
sive ad iustitiam, nemini ulla de causa licet aliud suo marte 
Officium ad eumdem finem adire ; sed opus est adsensu Officii 
ipsius quocum agi coeptum est, aut Congregationis Consistorialis 
decreto, quo venia detur transmittendi negotii. 

Quaevis concessio ab Officio alio profecta, contra memoratam 
legem, irrita esto. 

3. In expostulationibus ad Sanctam Sedem si libellus ad S. 
Rotam delatus est, Decanus cum duobus Auditoribus primis ; si 
ad aliquam Congregationem ordinarius eiusdem Congressus, de 
quaestionis natura videbunt, utrum res administrationis ac dis- 
ciplinae tramite tractanda sit, an summo iure agendum. 

Horum primum si accidat, iudicium quaestionis reservatur 
sacrae Congregationi cui competit, ad normam Const. Sapventi 
consilio. 

Alterum si fiat, quaestio ad proprios iudices ac sua tribunalia 
deferatur ad normam iuris communis definienda, salvo semper 
proprio Signaturae Apostolicae procedendi modo. 


CAP.-II. 


DE IIS QUAE PLENAE CONGREGATIONI RESERVANTUR 
ET CONGRESSUI TRIBUUNTUR. 


1. In sacris omnibus Congregationibus communiter iudicio 
Patrum Cardinalium, quibus ipsae constant (vel, uti vulgo 
dicitur, plenae Congregationi), est reservata solutio dubiorum 
omnium aut quaestionum de iure interpretando: examen con- 
troversiarum ordinis administrationem ac disciplinam spectantis, 
vel per se, vel ob adiuncta graviorum ; disceptatio de gratiis ac 
facultatibus maioris momenti, iisdemque vel per se, vel ratione 
modi insuetis; acta denique omnia publici ordinis atque com- 
munis, sive praeceptiones ea sint sive praescriptiones. 

2. Ad Congressum pertinet ea praeparare quae ad plenam 
Congregationem erunt deferenda; deliberata exsequi post ap- 
probationem Summi Pontificis ; eadem casibus aptare similibus, 
ubi res perspicua sit, obvia, nullique obiecta controversiae ; 
largiri, pro potestate a Pontifice Maximo facta, facultates, gratias, 
indulta, quae consueta sint et facilia; providere ut quae in 
Officio geruntur, omnia rite procedant secundum normas tum 
communes tum peculiares huius legis et Constit. Sapienti consilio. 

CAP. III. 


DE MODO TRACTANDI NEGOTIA NON STRICTE IUDICIALIA. 
Art. 1.—Quando agitur de vebus gratiae. 


1. Si gratiae seu facultates, dispensationes, indulta, quae quis 
a Sancta Sede postulet, ius aliis quaesitum laedant; ii, quorum 
interest, aut directo aut per Ordinarios suos ante concessionem 
audiendi sunt. 

2. Gratiae quas quis pro sea Sancta Sede oretenus assequitur, 
ipsi petenti in foro conscientiae suffragantur. Nemo tamen 
potest cuiuscumque privilegii usum adversus quemquam vindi- 
care, nisi privilegium ipsum legitime probet. 

3. Gratiae quae a Sancta Sede scripto conceduntur, com- 
muniter ab ipsa directo promanant per personas et Officia iure 
recognita. Quandoque vero supplex oratoris libellus ad Ordi- 
narium, vel ad alium eius loco ecclesiasticum virum, per 
personas et Officia memorata remittitur, cum facultatibus peti- 
tam gratiam largiendi, sive totam, sive certis limitibus circum- 
scriptam, 

Quum preces ad Ordinarium cum facultatibus remittuntur, 
eius aequo iudicio rectaeque conscientiae imploratae gratiae 
largitio permittitur, habita ratione formaerescripti, rerum Sanctae 
Sedi expositarum, et opportunitatis gratiae concedendae. 

Ubi vero ab ipsa Sancta Sede, interposito nemine, gratia 
impertiatur, exarari rescripta possunt, aut forma gratiosa, aut 
commissoria. 

4. Si forma gratiosa, exsecutorem suapte natura non postu- 
lant. Exhibenda tamen Ordinario sunt, qui ea suo vecognitioms 
rescripto roboret, si de rebus agatur publicis, cuius generis in- 
dulgentiae sunt communiter impertitae, sacrae reliquiae publicae 
venerationi proponendae, aliaque huiusmodi; aut si comprobare 
conditiones quasdam oporteat, uti loci decorem in sacellis 
privatis, aliaque id genus. 

Si vero commissoria forma rescripta expressa sint, opus habent 
exsecutore. Nec licet Ordinario exsecutionem detrectare, nisi 
forte horum alterutrum occurrat ut, aut manifesto vitiosae, hoc 
est obreptitiae vel subreptitiae sint preces, aut qui gratiam 
impetravit adeo videatur indignus ut aliorum offensioni futura 
sit indulti concessio. Haec si accidant Praelatus, intermissa 
exsecutione, statim ea de re certiorem faciet Apostolicam Sedem. 

5. Pro recognitionis testimonio, quo rescripta muniuntur, ut 
est in superiore num. 4, nulla est repetenda compensatio. Neces- 
sariae tamen impensae sarciri possunt, quales ex. gr. occurrunt 
ad loci cognitionem in sacelli usum adhibendi, aut ad fidei com- 
probationem circa aliquam sacram reliquiam. 

6. Servatis, tum quae superiore num. 4 statuta sunt circa 
rescriptorum exsecutionem, tum necessariis conditionibus ad 
sacras indulgentias lucrandas; a die 3 Novembris 1908, quo die 
incipient vim legis habere praescripta in Constitutione Sapienti 
consilio, gratiae ac dispensationes omne genus a Sancta Sede 
concessae, etiam censura irretitis, ratae sunt ac legitimae, nisi 
de iis agatur qui nominatim excommunicati sint, aut a Sancta 
Sede nominatim pariter poena suspensionis a divinis multati. 


Art. 11.—Quando agitur de causis ovdinis disciplinam et admimistrationem 
spectantis. 


7. In causis apud Sacras Congregationes administrationis ac 
disciplinae tramite agitandis, remota litis contestatione, exclusa 
auditione testium nullisque scriptis patronorum receptis habe- 
bitur quaestio; audientur tamen semper partes quorum interest, 
ab iisque producta documenta excutientur. 

8. Ut ii quorum interest suam causam dicere valeant erunt 
praemonendi, vel per suos Ordinarios vel directo, ad iuris com- 
munis normas. 

g. Quod si pro re sua typis edere ac distribuere scriptum 
suum aliquod vellent, facere hoc poterunt, servatis normis statutis 
in can. 29 Legis propriae S. Romanae Rotae, congrua congruis 
referendo. 

10. Quaestione semel instituta penes Congregationem aliquam 
administrationis ac disciplinae tramite, et a partibus admisso aut 
saltem non recusato hoc agendi modo; his iam non licet eadem 
de causa actionem stricte iudicialem instituere. 

Eoque minus, deliberata re atque ad sententiam deducta, fas 
erit hoc agere. 

Est nihilominus Congregationi Sacrae facultas, quovis in stadio 
quaestionis, ad iudices ordinarios causam deferre. 


CAP. IV. 


DE DIEBUS QUIBUS CARDINALIUM COETUS COADUNANTUR 
AC DE MODO PROCEDENDI PLENARUM CONGREGATIONUM. 


1. Stati dies habendis coetibus Patrum Cardinalium erunt 

dies Lunae pro SS. CC. Propagandae Fidei et Indicis ; 

» Martis » » Rituum, Caeremoniali, et Studiorum ; 

», Mercuri pro S. C. Sancti Officii ; 

» ovis pro SS. CC. Consistoriali, et pro Negotiis eccle- 
siasticis extraordinariis ; 

», Venerss » 9) +~Sacramentorum, et religiosorum Soda- 
lium ; 

» Sabbati pro S. C. Concilii, et pro Signatura Apostolica. 

In Officiis, quae unum eumdemque suis conventibus agendis 
habent constitutum diem, ipsorum Moderatores consilia inter se 
inibunt de iisdem habendis per hebdomadas diversas. 

2. Si quaestio eiusmodi sit, quae plenae Congregationis 
iudicium postulet, conficiendum erit officiale folium, compendio 
collectam quaestionem exhibens, cum adiecto brevi summario ac 
dubiis ad excutiendum propositis. 

In gravioribus aut difficilioribus sive de facto, sive de iure 
quaestionibus, singularum Congregationum Moderatores cura- | 
bunt unius vel alterius Consultoris rogare sententiam, officiali 
folio adiiciendam. 

3. Folia officialia, Consultorum vota, quidquid proelo edidebeat 
nomine Officiorum Sanctae Sedis, documenta ipsa aut defen- 
siones, quae partes exhibere velint, ubi agatur de criminum aut 
matrimonii causis prudentius cautiusque tractandis, haec omnia 
Vaticanis typis imprimenda tradentur. Cetera aliis etiam officinis 
committi poterunt, quae a Cardinali a secretis Congregationis 
Consistorialis in suo Congressu probatae sint, et in quibus 
cautum sit circumspectioni pro variis casibus necessariae. 

4. Scripta typis impressa Patribus Cardinalibus dispertientur 
decem saltem ante diebus quam Congregatio habeatur. 

5. Qui typis edita folia scriptave alia receperint, quae, sive 
positivo praecepto, sive rei delicatiore natura, postulant secreti 
religionem, de arcano servando erunt maxime solliciti ; idque, 
non per dies tantum rei studio tributos, sed etiam posthac, 
quamdiu impressa ea folia scriptave domi retinuerint. 

lidem curare debebunt ut, post obitum, ea documenta suo 
quaeque Officio inviolata restituantur. 

Hac lege aeque obstringuntur uniuscuiusque Officii administri, 
Consultores ac Patres Cardinales. 

Easdem qui chartas alio deferat, debitis modis ac tutiore via 
transmittendas curabit. 

6. Nulla fit immutatio in recepto more, quo Sacrae Congrega- 
tiones quaedam in certis negotiis, aliquot ante dies quam Patrum 
Cardinalium cogatur coetus, convocant Consultorum collegium 
ut eorum sententiam rogent. 

Summam hanc sententiarum postulare poterunt semper 
Moderatores Congregationum aut Patres Cardinales aliis etiam 
in causis, praeter ordinarias, modo sint maioris momenti. 

7. In Patrum Purpuratorum coetibus primus sermonem in- 
stituet Cardinalis Ponens, seu relator, si aderit; eo absente, aut 
post ipsum, Cardinalis priorem obtinens locum; subinde ceteri 
ex ordine; denique Cardinalis Praefectus aut eius vice fungens. 

8. Quae Sacrae Congregationi aut plerisque illorum qui in- 
terfuerunt, decernenda visa sint, ea, constanti lege, cui deroga- 


SECRETARIATE OF STATE. 75 





bitur nunquam, exarari scripto debebunt, perlegi et pro contione 
approbari. 

Eadem servabitur lex in Consultorum conventibus. 

g. Si nihil obstet, sententia, in quam sacer Ordo devenit, a 
Praelato a secretis in suo Officio evulgabitur ; et de ea scriptum 
aut typis impressum exemplar tradetur omnibus eiusdem Con- 
gregationis Cardinalibus in Urbe residentibus. 

10. Sententia evulgata, parti oneratae licet intra dies decem 
novaeaudientiae beneficium flagitare. Cardinali autem Praefecto, 
audito Congressu, arbitrium erit eius beneficii concedendi aut 
recusandi, prout rerum adiuncta suaserint. 

Quod si Patrum Cardinalium deliberatio secumferat clausulam 
amplius non proponatuy, non poterit novae audientiae beneficium 
concedi, nisi ab ipsa Congregatione universa. 

11. Expensae, quas partes in causis agendis coram Sacris 
Congregationibus obierint, generatim repeti non possunt. 

Attamen cum pars vocata ad suum ius persequendum, per 
contumaciam defuerit, si postea velit rem iudicatam referre, hoc 
est, causam denuo cognoscendam proponere, debebit aut se de 
contumacia purgare, aut congruam pecuniae summam deponere, 
qua impensae sarciantur diligentem partem aut Sanctae Sedis 
Officium rursus gravaturae. 

Item si quis absque legitima causa temere postulet ut quaestio 
in plena Congregatione proponatur, Cardinalis Officii praeses una 
cum suo Congressu exigere ab instante poterit, ut congruam 
summam ad eumdem finem, ut supra, deponat. 


CAP. V. 
DE RELATIONIBUS SUMMO PONTIFICI AGENDIS, 


1. In relationibus Pontifici Summo faciendis iuxta memoratam 
Constitutionem, curae erit, pro implicatioribus saltem negotiis, 
scriptum rei compendium prae oculis habere quod deinde in 
tabulario adservabitur una cum resolutione, appositis die et anno 
subscriptoque nomine referentis. 

2. Si Romano Pontifici visum fuerit aliquid a Sacra Congre- 
gatione deliberatum immutare, de hac re certiores fient Emi. 
Patres in proximo coetu, ad ipsorum normam. 


CAP, VI. 
DE MUNERE VARIORUM ADMINISTRORUM COMMUNITER. 


1. Praelatus, ad quem, quovis nomine, moderatio Officii a 
secretis proxime spectat, ut est num. 2, cap I, Norm. comm. huius 
legis, providebit ut negotia, qua par est celeritate ac diligentia 
expediantur, secundum normas constitutas. 

Ad eum pertinet maiorum praesertim negotiorum tractatio, 
et cura ut, quae ad eadem referuntur, epistolae ac rescripta 
redigantur. 

Ipse Consultoribus committit studium causarum, se positionum 
de quibus dicant rogati sententiam ; eosdem convocat quoties 
oportet, eorumque coetibus praeest. 

Interest Congregationibus Patrum Cardinalium, notat forma 
praescripta quae ipsi decreverint, et ad Sanctissimum Patrem 
refert statis diebus, quibus ei facta sit Ipsum adeundi potestas. 

Pro Cardinali Officii praeside, si desit, Congressus habet ac 
moderatur. Salvis autem peculiaribus cuiusque Officii normis, 
communiter eius actis cum Cardinali subscribit. 

Administrationi pecuniae advigilat, eamque dirigit secun- 
dum legis huius praescripta mum. 7, cap. XI, Norm. comm. Prudenti 
eiusdem iudicio relinquitur decernere, utrum praestet, ad eos, 
qui directam petierint expeditionem negotii tributo gravati, re- 
scriptum, tamquam rem creditam, transmittere, an postulare ut 
ante solvatur. 4 

Iuxta praescriptum Constit. Promulgandi, quae hac ipsa die 
vulgatur ac praesentis legis pars, moderatoribus Commentarw 
offictalis de Apostolicae Sedis actis ipse tradere tenetur exemplaria 
decretorum Officii sui quae promulgari debent. Quae vero utiliter 
evulgari possunt, eisdem tradet, Cardinali Officii praeside con- 
sentiente. In utroque casu, ea subsignabit, aut ab alio administro 
subsignari iubebit, in fidem et testimonium veritatis. 

Si quae cum aliis S. Sedis Officiis communicari aut eisdem 
tradi debeant, et in omnibus uti gravius aut urgentius quid 
accidat, Cardinalem praesidem semper conveniet. 

2. Fungentes pro Praelato a secretis, aut Substituti, debent, 
non solum praescriptas officii sui partes exsequi omnes, sed etiam 
adiumento esse Praeposito in iis omnibus quae ipse postulet, 
eiusque absentis aut impediti vice munus implere. 

3. Studii adiutores seu informatores (minutant:) debent : 

(a) in suae quisque causae seu positionis studio versari, in 
iisque praeterea quas ipsis Officii Praepositi cognoscendas com- 
mittant; eas in epitomen cogere distincto in folio, quod velut 
indicem positionis exhibeat actorumque seriem quae deinceps 
adiecta sunt. Eo compendio non egent expostulationes aut sup- 
plices preces paucis contentae verbis, et quae forte longius non 
protrahentur ; 

(b) interesse Congressui ut de commissis ad cognoscendum 
negotiis referant, suamque sententiam proponant, caute primum 
ut, exceptis urgentioribus casibus aut positionibus, de quibus in 
litt. a, relatio semper fiat ex scripto ante compendio; deinde, ut 
in maioribus ac difficilioribus causis positio cum adiecto com- 

pendio, ante quam cogatur coetus, ad Praelatum Officio praepo- 
situm deferatur, ab ipso vel per se, vel per alium primi ordinis 
administrum expendenda, quo plenius atque facilius possit de 
causa penitus cognita in Congressu dicere ; 

(c) epistolas et rescripta de rebus ad suam positionem perti- 
nentibus, aut sibi commissis, ductu maiorum administrorum 
exarare, et statuere quomodo sint transmittenda, utrum et 
quodnam sive ordinarium sive speciale tributum solvendum sit, 
an fiat exemptioni locus ; 

(d) officiale folium et summarium documentorum maioris 
momenti conficere, quum res erit ad plenam Congregationem 
referenda; eius imprimendi curam suscipere, typicas formas 
emendare. In hoc autem redigendo folio vigentem consuetudi- 
nem retinebunt ; et, ubi res postulaverit, inserent iuris et facti 
animadversiones vel necessarias vel utiles ad iustam solutionem 
quaestionis. 

4. Adiutoribus et, si fieri potest, etiam scriptoribus, sua cuique 
negotia erunt materiae aut regionis ratione divisa. 

5. Adiutores laurea doctoris oportet esse insignitos in sacra 
theologia et in iure canonico. 

lidem in Congregationibus praesertim, quorum negotia regionis 
ratione divisa sunt, unam saltem callebunt ex his linguam: 
gallicam, germanicam, anglicam, hispanicam, lusitanam. Cura- 
bunt autem Praepositi ut in Officio a secretis sermones hi 
omnes intelligantur; cuius rei gratia opportunum erit, candi- 
datis, etiam ad alia inferiora officia, tamquam conditionem 
proponere, ut vel unam ex memoratis linguis, pro casibus ac 
necessitate, sciant. 

6. Scriptorum amanuensium est Officii epistolas et rescripta 
e positione exscribere, et quae paucis recepto usu indicata sint 
verbis, ea fusius evolvere. 

Curam omnem adhibebunt, ut quavis menda scriptura careat ; 
nec subscribendam tradent nisi prius attente perlegerint. Huic 
diligentiae qui desit identidem, praebere poterit causam, cur in 
ipsum severius animadvertatur. Absoluta scriptione, nomen 
suum et cognomen initialibus litteris positioni adiicient in 
confecti operis testimonium. 

Epistolae ac rescripta redigentur communiter in foliis, quae 
inscriptum gerant suae Congregationis nomen, induentque 
formam ex instituto Romanae Curiae vigentem. 

7. Qui conficiendis tabulis, seu protocollo, dant operam in 
librum et in parvam rubricam documenta referent actaque 
Officio exhibita; relatarum in album rerum indicium, vulgo 
culum, folio vel positioni apponent; rite digestum habebunt 
librum rerum notabiliwm ; positiones in tabularium nondum relatas 

ordine disponent, eas dividentes pro sua quamque dioecesi et 
pro annorum ac mensium serie, secundum progredientem pro- 
tocolli numerum. 

8. Tabulario addicti eidem recte ordinando vacabunt ; posi- 
tiones resument; utrumque indicem conficient, alterum, lit- 
terarum ordine digestum, referentem petentium nomina, aut 
eorum contra quos expostulatum sit, in causis alicuius momenti ; 
alterum ordine materiae, res maiores complectentem quae anni 
decursu actae sint; denique, muniti scripto mandato in actis 
adservando, petita documenta exscribent, eaque exempla cum 
primo concordare declarabunt. 

g. Ad officium expeditionis pertinent ratiocinator, et distri- 
butor qui etiam arcarii fungetur munere. 

ro. Ratiocinatoris erit in menstruum folium referre (de quo 
huius legis nwm. 4, cap. XI, Norm. comm.) rescripta omnia taxa- 
tioni obnoxia, indicata dioecesi, numere protocolli ac pecunia 
Sanctae Sedi solvenda, a maioribus administris aut adiutoribus 
taxata; ex ea taxatione supputare, servatis normis in memoratis 
locis huius legis descriptis aliisque seorsim exhibendis, expensas 
procurationis et exsecutionis, si id negotii fuerit Ordinario 
commissum ; in tergo rescripti, vel distincto in folio secundum 
praescripta wm. 6, memorati cap XI, impresso signo vim 
pecuniae solvendam notare; eamque, ubi de maiore agatur 
pecuniae summa, exprimere integris litteris. 

11. Distributoris munus erit : 

(a) partibus quarum interest aut ipsarum procuratoribus seu 
agentibus, acta, litteras, rescripta distribuere; pecuniam exigere 
Sanctae Sedi debitam, si quae sit, eamque in arcae folio notare: 

(b) Prospiciet ut epistolae et fasciculi actorum, in Urbe 
distribuenda, ad eos, ad quos pertinent, apparitorum adhibita 
opera mittantur: quae vero extra Urbem ex officio mittenda 
sunt, ea per publicos cursores transmittantur ; 

(c) Litteras et rescripta, quae occlusa mittenda sunt iuxta 
num. 6, memorati cap. XI, praeposita nominis et loci inscriptione, 
obserabit ; 

(d@) Ante vero quam acta tradat vel mittat, inspiciet sint ne 
ipsis rite subscripta nomina; eaque sigillo munienda curabit, 
secundum Officii normas ; 

(¢) Acta taxationi obnoxia nunquam dimittet ante solutam 
pecuniam, nisi scripta_ Praepositorum accedat auctoritas. Quam 
si cautelam neglexerit, in se periculum recipiet, expletoque 
mense, de suo restituet ; 

(f) Distributoris quoque munus est, Praepositorum aucto- 
ritate, officiales curare sumptus pro necessaria tabularii seu 
cancellariae supellectili sive comparanda, sive instauranda ; 

(g) Tandem si quis Ordinarius petierit ad se directo aliquid 
mitti, simulque aliquam pro expensis pecuniae vim ad Sanctam 
Sedem expedierit, distributoris erit missam ad Officlum a 
secretis pecuniam servare, cuius partem administrationi oecono- 
micae S. Sedis debitam, impetrata gratia, tradet; reliquum, 
arbitrio mittentis adhibendum, retinebit. 

Ad hunc finem, accepti et expensi tabulas peculiares habeat, 
omnium rationem Praelato a secretis sub exitum mensis reddi- 
turus. Pecuniavero in Officii arca, distincto loco, servetur. 

12. In Officiis, ubi propter negotiorum numerum unus distri- 
butionis administer non sufficiat, alius adiicietur. Munia 
superiusrecensita, prudenti Moderatorum arbitrio, inter utrumque 
dividentur, ita ut uni cura sit praesertim distributionis litterarum, 
alteri rescriptorum et perceptionis taxatae pecuniae. 

13. Tabularii, protocolli, expeditionis et scriptionis administri 
censentur inter se pares. Patet igitur iis transitus de uno in 
aliud officium ex prudenti Moderatorum iudicio, nullo ulterius 
indicto certamine. 

14. A mox recensitis officiis ad munus adiutoris nullus datur 
adscensus. Quare, vacuo adiutoris officio, peculiare certamen 
indicetur. 

15. Etsi, quod supra dictum est, sua cuique definita sint 
munia, firma tamen communis manet lex, qua omnes admi- 
nistri debent absentium partes mutua vice supplere, ac fraterna 
caritate alter alteri adiumento esse, prout aequum Praepositi 
iudicaverint. 

16. Apparitores seu ianitores debent aedes sibi commissas 
custodire, earum nitorem curare, epistolas et actorum fasciculos 
ad quos spectant, vel ad stationes tabellarias ferre, aliaque 
peragere quae a Moderatoribus commissa habeant in sui Officii 
commodum. 

Salvis, si quae sint, iuribus acquisitis a praesentibus Of- 
ficiorum apparitoribus, ceteri ex eo numero posthac eligentur ad 
triennium, eaque nominatio poterit ad ulteriora triennia proro- 
gari, prout ipsi sese integros idoneosque probaverint. 

Omnes denique iusiurandum interponent de secreto servando 
in sui Officii rebus huic nexui subiectis. 


CAP. «VII. 
DE SINGULIS SAGRIS CONGREGATIONIBUS. 
Art. 1.—Congregatio Sancti Officw. 


1. Huius Congregationis administri maiores, post Cardinalem 


a secretis, sunt Adsessor et Commuissarius. : 
2, Consilium constabit, ut ante, Consultoribus a Summo 

Pontifice nominandis. Praeter Consultores, pergent esse non- 
nulli Censores, vulgo Qualificatort. 

3. Minores administri ad cetera quae retinebunt munia 
adiunctam habebunt indulgentiarum expeditionem. 

4. Unus e substitutis notariis officium sibi assumet im- 
ponendae taxationis rescriptis, quibus dispensatio conceditur 
ab impedimentis disparitatis cultus et mixtae religionis, aut impetti- 
untur indulgentiae. 

5. Alterius erit epistolas et resctipta distribuere debitamque 
pecuniam exigere. 

‘6. In tractandis negotiis quae ad catholicam doctrinam 
moresque pertineant, et in iudicio ferendo de criminibus haeresis 
aliisve suspicionem haeresis inducentibus, atque in iis omnibus 
quae ad dispensationes ab impedimentis disparitatis cultus et 
mixtae religionis referuntur, Congregatio Sancti Officii suo more 
institutoque procedit, sibique propriam consuetudinem retinet, 
servatis normis in hac lege constitutis, quantam cum necessaria 
S. Officii disciplina componi possint. 

Congruenter ad haec, dubia quae circa competentiam Sancti 
Officii in aliqua re oriri possunt, ipsamet haec Congregatio per 
se dirimet, servatis semper terminis a Constitutione Sapienti 
constlio praefinitis. 

“7. Mos procedendi S. Officii, de quo in superiore . 6, itemque 
temporalis suae administrationis gerendae ratio, quamprimum 
erunt scripto redigenda, et postquam a Patribus Cardinalibus 
revisa fuerint, per Cardinalem a secretis Summo Pontifici erunt 
subicienda ut approbentur. 

8. Civca indulgentias, in ea parte quae est disciplinae et gratiae, 
nova Romanae Curiae ordinatione Sancto Officio tributa, haec 
Congregatio adhaerebit normis ea de re propositis a Clemente IX 
in Constit. Jn ipsis, die 6 mensis Luli a. 1669, quae lex plene 
vigebit. Ipsius igitur erit “omnem difficultatem ac dubietatem 
in indulgentiis emergentem, Romano Pontifice circa graviora 
difficilioraque consulto, expediendi; ac, si qui abusus in eis 
irrepserint, illos, iudicii forma plane ‘postposita, corrigendi et 
emendandi; causas vero iudicialem formam requirentes ad pro- 
prios iudices remittendi; falsas, apocryphas indiscretasque 
indulgentias typis imprimi vetandi; impressas recognoscendi et 
examinandi ac, ubi Romano Pontifici retulerit, illius auctoritate 
reiiciendi; ac in concedendis indulgentiis moderationem adhi- 
bendi.” 

Firma pariter manet lata lex per decretum sacrae Congrega- 
tionis Indulgentiarum ac Reliquiarum a Benedicto XIV 
approbatum die 28 mensis Ianuarii a. 1756, et a Pio IX 
confirmatum die 14 Aprilis 1856, hoc est: ‘* Impetrantes posthac 

generales indulgentiarum concessiones teneri, sub poena. nulli- 
tatis gratiae obtentae, exemplar earumdem., concessionum ad 
Secretariam sacrae Congregationis deferre.” 

g. Rebus huius partis liber protocolli destinabitur ac dis- 
tinctum tabularium. Erunt etiam et administer maior titulo 
Substituti, et peculiares Consultores. 

10. Congressus pro his negotiis constabit Cardinali a secretis, 
Adsessore, Commissario, et Substituto indulgentiarum. 

11. Administri, Consultores, Cardinales, quibus de hisce 
rebus erit agendum, non obstringentur circa eas speciali vinculo 
secreti S, Officii, sed communi a praesenti lege praescripto. 

12. Indulgentiarum petitiones, dubia, occurrentes quaestiones, 
relata prius in librum protocolli, ad Substitutum transmittentur 
primo eius examini subiicienda. 

13. Si, quemadmodum superius praescriptum est cap I 
Norm. pecul., agatur de gratia quae secundum vigentem consuetu- 
dinem communiter concedi soleat, et si dubiorum et quaes- 
tionum solutio obvia et perspicua fiat ex iam probatis receptisque 
sententiis, res in Congressu diiudicari poterit, ad normam 
facultatum, quas Pontifex Maximus concedendas censuerit. 

Sin aliter, res in plena Congregatione tractabitur cum folio 
officii per Substitutum redigendo, atque uno aut pluribus 
Consultorum suffragiis. De soluta vero quaestione relatio erit 
peragenda Pontifici. 

14. Mittentur per Byeve indulgentiae perpetuae, itemque ex 
temporariis illae quae totam dioecesim, provinciam, regionem, 
vel universam Ecclesiam complectuntur ; tum etiam facultates 
perpetuae applicandi indulgentias alicui piae supellectili. 

Substitutus ab indulgentiis cum Cancellario Brevium com- 
municabit de rebus necessariis ad exsecutionem Brevis. ; 

15. Epistolae ac rescripta de indulgentiis a Congregatione 
Sancti Officii exarata, subscriptum gerent nomen Cardinalis a 
secretis, aut alicuius ex Emis. Patribus eiusdem sacri Consilii, 
contra posita subscriptione Adsessoris eoque impedito, Substituti 
ab indulgentiis. 


Art. 11.—Congregatio Consistovialis. 


1. Post Cardinalem a secretis, maiores administri sunt Ad- 
sessor et Substitutus. ; 

2. Collegium erit Consultorum, iuxta praescriptum Consti- 
tionis Sapienti consilio. : 

3. Habebitur quoque sufficiens administrorum minorum 
numerus pro expediendis negotiis huius Congregationis propriis; 
iuxta statuta in cap. VI praecedenti. f 

4. Praeter commune iusiurandum, omnes qui aliquo munere 

in hac sacra Congregatione funguntur, illud etiam dabunt, quod 
Sancti Officii iusiurandum dicitur, his verbis expressum : 


«In nomine Domini. 


‘Ego N. N. sub poena excommunicationis latae sententiae 
ipso facto et absque alia declaratione incurrendae, a qua, 
praeterquam in articulo mortis, a nullo nisi a Summo Pontifice, 
ipso quidem Cardinali Poenitentiario excluso, absolvi possim; 
et sub aliis poenis etiam gravissimis arbitrio Summi Pontificis 
mihi in casu transgressionis infligendis, spondeo, voveo ac iuro, 
inviolabile secretum me servaturum in omnibus et singulis quae 
ad Episcoporum, Administratorum Apostolicorum aliorumque 
Ordinariorum electionem, vitam, mores agendique rationem 
delata sint; itemque in omnibus quae ad dioecesum erectionem 
seu earumdem unionem spectent, exceptis dumtaxat iis quae 
in fine et expeditione eorumdem negotiorum legitime publicari 
contingat : et hoc secretum me servaturum cum omnibus qui 
eodem iuramenti vinculo constricti non sint, et cum iis etiam 
qui quamvis hoc secreto teneantur et ad Congregationem Con- 
sistorialem pertineant, nihilominus in Urbe habitualiter non 
commorantur : neque unquam, directe, nutu, verbo, scriptis, aut 
alio quovis modo et sub quocumque colorato praetextu, etiam 
maioris boni aut urgentissimae et gravissimae causae, contra 
hanc secreti fidem quidquam commissurum, nisi peculiaris 
facultas aut dispensatio expresse mihi a Summo Pontifice tributa 
fuerit. 

“ Denique si supplices libellos, commendationes aut litteras 
de memoratis negotiis a qualibet persona receperim, sacrae Con- 
gregationi rem patefaciam. 

«Sic me Deus adiuvet, et haec sancta Dei Evangelia, quae 
meis manibus tango.” 

5. Invitationes ad solemnia pro decernendis Sanctorum 
Caelitum honoribus, ad aliasque sacras celebritates, fient per 
huius Congregationis epistolas. 

6. Plenae Congregationis ius competit nominandi Episcopos 
omnes, stabiles Ordinarios dioecesanos, Visitatores Apostolicos 
dioecesum. Ad eamdem pertinet novas dioeceses constituere, 
constitutas unire; canonicorum collegia, seu Capitula, erigere; 
Visitatorum atque Ordinariorum de statu suarum dioecesum 
relationes expendere; dioecesano regimini ac Seminariis uni- 
versim prospicere ; specialiter vero iis omnibus occurrere quae 
graviora videantur, prout ante praescriptum est; denique in 
conflictatione iurium dubia solvere circa competentiam omnium 
Officiorum, excepta Congregatione Sancti Officii, quae ipsa per 
se de sua competentia iudicabit, iuxta superius dicta. 

In Episcopis nominandis, quoties id ei competat, Congregatio 
Consistorialis inhaerebit normis Constitutionis Romams Pontt- 
jicibus, diei 17 mensis Decembri 1903. 

7. Ad Congressum pertinet, praeter ea quae communibus 
huius legis normis sunt constituta, nominare Administratores 
Apostolicos temporarios dioecesum, ubi necessitas urgeat; acta 
omnia conficere ad praeparandam positionem super eligendis in 
Italia Episcopis, et ad reliqua in plena Congregatione discu- 
tienda; ea providere quae dioecesum ac Seminariorum ordi- 
narium regimen spectant, qualia sunt dispensationes Episcopis 
a commorando in sua sede, facultas iisdem protrahendi rela- 
tionem de statu dioecesis, aliaque huiusmodi; quaecumque 
denique ad solvendam pro eiusdem Congregationis actis pecuniam 
referuntur. 

8. Relationes de statu dioecesum, nisi gravior urgeat providendi 
ratio, ad plenam Congregationem non deferentur seorsim singulae, 
sed pro variis provinciis regionebusve coniunctae. 

Adiutor autem in redigendo summario res adnotabit maioris 
momenti, sive quae bene, sive quae male successerint. 

g. Idem fere servabitur in relationibus Visitatorum Apostoli- 
corum. 

10. Nominationes omnes quae solent in Consistorio promul- 
gari, non aliter fient nisi per litteras signo Romani Pontificis 
impressas, seu per Bullant. 

Eadem ratione decretur mittentur alicuius novae constituendae 
dioecesis, aut canonicorum collegii, seu Capituli, aut uniendarum 
dioecesum. 

11. Administri maiores Congregationis Consistorialis significa- 
tiones opportunas ad Bullam conficiendam maioribus Cancel- 
lariae administris exhibebunt. Eiusmodi significatio in Cancel- 
laria retinebitur, et Bulla, debito sigillo et subscriptione munita 
secundum proprias Cancellariae Apostolicae normas, quam- 
primum transmittetur ad Officium a secretis Congregationis 
Consistorialis. 

12. Quae pro Bullae expeditione imponetur solvenda pecunia, 
Congregationi Consistoriali tradetur integra. 

Ad hunc finem administri maiores aut adiutores Congre- 
gationis Consistorialis constituent pretium, quod referetur in 
librum ; et ab administris expeditionum secundam normas com- 
munes percipietur. 


Art. I1I.—Congregatio de Sacraments. 


1. Maiores administri, post Cardinalem Prefectum, erunt 
Praelatis a secretis et Subsecretarii tres. 

2. Theologi et sacri iuris periti aliquot, a Summo Pontifice 
delecti, munere Consultorum fungentur. 

3. Aderit quoque congruus administrorum minorum numerus. 

4. Ex tribus Subsecretariis unus, cum adiutore ac scriptoribus 
aliquot, in petitiones omnes circa impedimenta matrimonii 
praecipue incumbet. 

5. Alter Subsecretarius, cum adiutore ac scriptoribus ali- 
quot, ceteras curabit preces ad matrimonia pertinentes, uti 
sanationes in radice, natalium restitutiones, quaestiones, de 
iustis aut irritis coniugiis, vel de dispensatione in matrimonio 
rato, dubia, et huiusmodi alia. 

6. Tertius Subsecretarius, cum adiutore et aliquot scriptoribus, 
sacrae Ordinationis aliorumque Sacramentorum rebus, excepto 
‘matrimonio, vacabit. 

7. Protocolli duo libri sunto ; alter precum pro dispensationibus 
ab impedimentis matrimonii; alter postulationum ceterarum, 
sive quae ad matrimonium, sive quae ad reliqua Sacramenta 
referantur. 

Bini administri primo protocolli libro redigendo praecipuam 
operam dabunt ; bini secundo. 

8. Etiam tabularium duplici parte constabit ; altera cui erunt 
reservatae positiones dispensationum ab impedimentis matri- 
monii, altera pro ceteris. 

g. Potestas huius Congregationis propria statuta est a Con- 
stitutione Sapientt consilio. 

to. Peculiariter vero ad eam pertinet has concedere facultates, 
quae ad omnem tollendam ambiguitatem heic recensentur, hoc 
est: 

(a) adservandi SSmam. Eucharistiam in templis aut in 
sacelli eo iure carentibus ; 

(b) celebrandi Sacrum in sacellis privatis, et cetera largiendi 
privilegia quae in hac re concedi solent, ipsius decori sacelli 
advigilans ; 

(c) erigendi altaris ad litandum sub diu ; 

(d) celebrandi ante auroram et post meridiem : 

(c) legendi Missam feria V in Coena Domini, itemque tres 
Missas Nativitatis Domini, noctu, in sacellis privatis, cum 
distributione SSmae. Eucharistiae ; ’ 

(f) utendi pileolo vel capillamento in celebratione Missae aut 
in deferanda SSma. Eucharistia ; 

(¢) coeco aut coecutienti ut litare possit cum facultate legendi 
Missam votivam B. M. Virginis aut pro defunctis ; 

(h) celebrandi Sacrum in navibus; 

(?) Episcopum consecrandi die alio ab iis qui in Pontificali 
Romani statuti sunt ; 

(k) sacros Ordines extra tempora conferendi ; 

(2) eximendi fideles, ipsosque Sodales religiosos, quoties opus 
sit, a lege ieiunii eucharistici. 

11. Plenae Congregationis iudicio reservatur : 

a) in re ad matrimonium: pertinente examen petitionum 
dispensationis ab impedimentis difficultatem non communem 
exhibentibus, sive ea exsurgat ex natura rei, sive ex dubio de 
legitima dispensandi causa ; separatio coniugum non pacifica ; 
sanationes in radice; natalium restitutiones difficilioris negotii; 
cognitio causarum irriti matrimonii ac dispensationum super 
matrimonio rato, quae plenae Congregationis iudicium postulent ; 
denique dubia omnia iuris circa disciplinam sacramenti matri- 
monii, quibus ebvia et perspicua solutio nulla inveniatur in causis 
alias decisis, prout superius dictum est ; 

(b) in ceteris Sacramentis quaestiones omnes disciplinam 
spectantes, quarum flagitetur solutio, si haec in sententlis iam 
probatis et in rebus alias iudicatis nulla habeatur; item peti- 
tiones gratiarum ac dispensationum non communium, quae a 
Congressu disceptatione digna videantur. Quapropter plenae 
Congregationi competent dispensationes ab irregularitate ad 
sacram Ordinationem in casibus dubiis vel difficilioribus, aut 
ubi impetrata gratia in dedecus cessura sit ecclesiastici coetus ; 
supplices libelli circa irritam sacram Ordinationem aut circa 
eiusdem obligationes, aut ab his exemptionem, ubi causa solo 
disciplinae tramite tractanda sit ; quaestiones iuris de loco, 
tempore, conditionibus ad Sacrum faciendum, ad ipsum gemi- 
nandum, ad recipiendam adservandamque Eucharistiam neces- 
sariis; item de loco, tempore, conditionibus ab ecclesiastica 
disciplina requisitis ad cetera Sacramenta legitime ministranda 
et recipienda; simulque petitae hac de re dispensationes 
extraordinariae. 

12, Ad Congressum pertinet iudicium de rebus ad plenam 
Congregationem deferendis, eorumque omnium instructio quae 
habendo consilio afferant lucem, sive institutis de facto investi- 
gationibus, sive exquisitis unius alteriusve Consultoris, aut 
etiam omnium, sententiis. 

Eidem Congressui iudicare licet, atque etiam concedere, pro 
facultatibus quas Pontifex Maximus Cardinali Praefecto et 
Praelato a secretis tribuendas censuerit, dispensationes: ab 
impedimentis matrimonii, ad normas inferius exhibendas. 

Pariter ad Congressum pertinet ab aetatis ac tituli defectu 
dispensationes clero saeculari concedere; ab eucharistico ieiunio 
dispensare ; permittere ut Augustum Sacramentum adservetur 
in ecclesiis et oratoriis quae hoc iure carent, et ut sanctum 
sacrificium celebretur in privatis sacellis, in iis casibus quibus 

huiusmodi gratiae impertiri solent, ad vigentis disciplinae 
normas et secundum communém legem superius memo- 
ratam. 

13. Documento forma Brevis, redacto tamen in huius 
-Congregationis Officio secreto, mittentur dispensationes ab 
impedimentis matrimonii cuiusvis gradus, modo honestae 
naturae, si dispensationes ipsae sint maioribus obnoxiae 
taxationibus. 

Ceterae dispensationes documento mittentur forma rescripti. 

14. Indulta privati sacelli cuiusvis generis, sui, familiae, 
aliorumve commodi causa petita, mittentur per Breve in proprio 
Secretariae Status officio redigendum. 

Ab hac tamen lege eximuntur sacerdotes vel senio vel morbo 
affecti, qui solvendo pares non sint. Ad hos gratia mittetur 
. forma rescripti et ad normas huius legis cap. XI, Norm. comm. 

15. Indulta perpetua SSmae. Eucharistiae adservandae in 
aliquo templo vel sacello, privilegii huius expertibus, pariter per 
Breve mittenda sunt. Temporaria mittentur per rescriptum, 
iisdem quae superiore numero normis. 

16. Ubi gratia per Breve mittenda sit, Praelatus a secretis aut 
Subsecretarius, ad quem negotium pertinet, certiorem de re 
faciet Cancellarium Brevium cum eoque opportunas normas 
communicabit. Ille vero cuius interest hoc Officium adhibit, 
suum documentum recepturus. 

17. Si Summus Pontifex consuetas Congregationi facultates 
concedat, circa dispensationes ad impedimentis matrimonii 
serventur hae leges: 

(2) in impedimentis minors gradus, de quibus inferius num. 79, 
ubi nihil obstéet quominus dispensatio concedatur, gratiae con- 
cessio, loco maiorum Praepositorum, a Subseeretario dispensa- 
tionum, aut ab eius adiutore signatur ; 

(6) in impedimentis matoris gradus, de quibus proximo num. 20, 
si nihil pariter obstet, dispensatio a Cardinali Praefecto con- 
ceditur, aut a Praelato a secretis. 

18. In dubiis, Subsecretarius de re conferet cum Praelato a 
secretis aut cum Cardinali Praefecto; hic ad Congressum 
plenamve Congregationem referet ; ad ultimum, prout res ferat, 
relatio fiet Summo Pontifici. 

19, Dispensationes gvadus minoris sunt ab impedimentis : 

(a) consanguinitatis et affinitatis tertii et quarti gradus lineae 
collateralis, sive aequalis sive inaequalis, hoc est quarti gradus 
mixti cum tertio, et quarti vel tertii mixti cum secundo; 

(6) affinitatis in primo gradu, et in secundo simplici vel 
mixto cum primo, ubi hoc impedimentum ex illicito commercio 
procedat ; 

(c) cognationis spiritualis cuiusvis generis ; 

(d) publicae honestatis, sive per sponsalia sive per ma- 
trimonium ratum, super quod iam dispensatum sit, fueritque 
solum. 

20. Dispensationes maiovis gvadus concedi solitae, interve- 
niente legitima causa, sunt ab impedimentis: 

(a) consanguinitatis secundi gradus lineae collateralis aequalis, 
et secundi vel tertii gradus primum attingentis ; 

(b) affinitatis primi et secundi gradus lineae collateralis 
aequalis, et secundi vel tertii gradus primum attingentis ; 

(c) criminis ex adulterio cum promissione future matrimonii. 

21. Dispensationes a minoribus impedimentis concedentur 
omnes ex vationabilibus causis a S. Sede probatis. Sic vero concessae 
perinde valebunt ac si ex motu proprio et ex certa scientia impertitae 
sint ; ideoque nulli erunt impugnationi obnoxiae sive obreptionis 
vitio, sive subreptionis. 

22. Nisi Cardinalis Praefectus aut Praelatusa secretis aliquam 
sibi petitionem aut plures reservarint, supplices libelli omnes ad 
impetrandam dispensationem ab impedimentis, relati prius in 
tabulas, a protocollo ad Subsecretarium dispensationum eiusque 
adiutorem transmittentur. 

Hi, opere inter sese aequa ratione distributo, quae ad ipsos 
pertinent, secernent a ceteris. Supplicibus libellis sibi reservatis 
consulent, signando gratiae concessionem initialibus sui nominis 
et cognominis litteris. lIidem constituent debeatne dispensatio 
esse gratuita, an et quanti taxanda. Si vero gratia mittenda sit 
forma Brevis, id adnotare ne omittant. Post haec supplices 
libellos, quibus fuerit provisum, scriptoribus expediendos com- 
mittent. 

De ceteris petitionibus quamprimum ad Cardinalem referent 
aut ad Praelatum a secretis, ut opportune ipsi provideant. 

23. Cardinalis et Praelatus a secretis, legitime impediti, 
possunt negotium Subsecretario committere largiendi dispen- 
sationes sibi reservatas, intra limites et cautelas quas duxerint 
necessarias. mp? 

24. In dispensationibus minoris gradus et in negotiis minoris 
momenti poterit documento subscribere Subsecretarius ad quem 
pertinet res, aut, hoc impedito, alteruter e duobus reliquis Sub- 
secretariis, contra posita subscriptione amanuensis qui documen- 
tum exaravit tamquam offcialis. ; bis" 

In maioris gradus dispensationibus et in negotiis maioris 
momenti documento subscribet Cardinalis Praefectus, aut alius 
eiusdem Congregationis Cardinalis, contraposita subscriptione 
Praelati a secretis, aut, hoc impedito, alicuius e Subsecretariis, 
ut in superiore numero. 

Art. IV.—Congregatio Concilit. 


1. Administri maiores, post Cardinalem Praefectum, sunt 
Praelatus a secretis et Subsecretarius. 

2. Erit collegium Consultoruma Summo Pontifice renuntian- 

_dorum, quorum aliqui probati sint temporalium etiam geren- 
darum rerum peritia. 

3. Aliquot etiam minores adiministri erunt, iuxta norma 
superius datas. : 

4. Potestas huius Congregationis propria statuta est in Con- 
stitutione Sapienti constlio. 

Ad omnem tamen tollendam ambiguitatem, quae forte in, ali- 
quibus casibus oriri posset, nonnullae heic peculiares singillatim 
recensentur facultates, quae uni Concilii Congregationi reser- 
vantur. Eius itaque dumtaxat erit in posterum concedere : 

(a) collegiis canonicorum, seu Capitulis, dispensationes ab 
obligatione celebrandi Missam feriae ac vigiliae; Missae canen- 
dae et applicandae conventualis ; canendi atque in choro recit- 
andi horas canonicas ; 

(b) tum Capitulis, tum singulis e clero saeculari, anticipatio- 
nem recitationis officii matutini : 

(c) capitulis anticipationem Vesperarum et Completori ante 
meridiem; 

(d) sacerdotibus e clero saeculari commutationem reci- 
tationis officii divini cum aliis precibus ; 

(e) dispensationem a ieiunio praescripto ante consecrationem 
sacrarum aedium ; 

(f) facultatem in interno templi, vel publici sacelli pariete 
fenestram faciendi exstruendique parvi chori, aut aperiendi 
ostii, quo privatus aditus patefiat; 

(g) dispensationem a laurea doctoris, sive ex tabulis institu- | 
tionis, sive ex lege praescriptaad beneficium vel officium aliquod 
assequendum, quorum largitio ad Ordinarium pertineat. 

5. Item ad Concilii Congregationem spectat iudicium de con- 
troversiis omnibus circa potiorem dignitatis locum, seu praeceden- 
tiam, exceptis iis quae Sodales reliogiosos attinent (quae contro- 
versiae Congregationi religiosorum Sodalium sunt reservatae), 
iisque pariter demptis quae Cappellam, Aulam pontificiam et 
Patres Cardinales spectant ad Caeremonialem deferendae. 

Item ad eam pertinet videre, administrationis et disciplinae 
tramite, de servitutibus, quas aedi sacrae se constituisse 
aliquis iactet, aut quas eidem velit imponere, qualia sunt habi- 
tatio in superiori contignatione, murorum impositio, atque horum 
similia. . 

6. Ad plenae Congregationis iudicium pertinent 

(a) examen dubiorum circa iuris interpretationem in huius 
Officii rebus, quae dubia nullam facilem solutionem atque per- 
spicuam nanciscantur in constitutis legibus, aut in alias decisis ; 
examen petitarum gratiarum, dispensationum, indultorum, quae 
concedi-fere non soleant eo modo, aut ea latitudine ; aliaque, 
quemadmodum superius dictum est ; 

(2) cognitio Conciliorum provincialium.—Qua in re, ad vigentis 
disciplinae normam, unius Consultoris primum exquiretur sen- 
tentia; deinde horum Collegii, aut partis eiusdem, non infra 
numerum Consultorum quinque, per vices eligendorum. Tum 
vero adiutor regionis, ad quam pertinet provinciale Concilium, 
acta et suffragia typis imprimenda curabit. 

Pariter quidquid maioris ponderis in Episcoporum coetibus 
contigerit statutumve sit, ad plenam Congregationem referatur. 

7. congressus autem est, ad normam legis communis, neces- 
saria parare ad negotiorum examen, quae plenae Congregationi 
sint reservata, ordinarias res expedire, solitas gratias concedere 
usitatis formis et pro facultatibus a Summo Pontifice acceptis. 

8. In administrandae pecuniae negotiis, suae ac peculiares 
erunt servandae normae. 

g. In rebus sanctae Domus Lauretanae, normae pariter ser- 
ventur superius constituae. 


Art. V.—Congregatio de Sodalibus veligiosts. 


1. Huius Congregationis administri maiores sunt pariter, 
post Cardinalem Praefectum, Praelatus a secretis et Sub- 
secretarius. 

2. Erit collegium Consultorum a Summo Pontifice eligen- 
dorum. 

3. Erunt etiam aliquot officiales minores, quot necessarii sunt 
iuxta regulas superius datas. 

4. Alterius ex adiutoribus proprium officium esto curare quae 
ad réligiosos Ordines pertinent ; alterius quae ad congregationes 
et omne genus instituta virorum ; tertii quae ad congregationes 
et instituta mulierum. 7 

Pro unoquoque horum munerum sui erunt scriptores distri- 
buti. 

5. In decernendo quaenam in plena Congregatione tractanda 
sint, quaenam maioribus administris aut Congressul reservanda, 
prae oculis habeantur superius cap. II constitutae normae, et 
quae in memoratis hactenus Congregationibus indicatae sunt. 

6. Decretum quo laudatur probaturque institutum aliquod, et 
decretum approbationis constitutionum, iiemque substantialis. 
mutatio quaevis in iam probatis institutis inducenda, ad plenam 
Congregationem semper pertinebunt. 

Art. VI.—Congregatio de Propaganda Fide. 


1. Congregatio haec retinet constitutionem, disciplinam 
agendique rationem sibi propriam, in iis omnibus quae cum dis- 
positionibus Const. Sapienti consilio et praesentis legis componi 
possunt. 

2. Iuxta vero ea quae pro aliis Congregationibus statuta sunt, 
in officio a secretis alius administer adiicetur, nempe Sub- 
secretarius. 

3. Indulta quae hactenus haec sacra Congtegatio concedere 
solebat iis etiam qui suae iurisdictioni non essent obnoxii, in 
posterum suis subditis tantum tribuet. 

4. Congregatio de Propaganda Fide pro Negotiis ritus orien- 
talis sua munia ex integro servabit. In iis tamen, quae in- 
ternam Officii disciplinam et modum tractandi negotia spectant, 
huius legis normis sive communibus sive peculiaribus inhaerebit. 

5. Circa huius Congregationis et Camerae Spoliorum admin- 
istrationem, peculiaris norma quamprimum dabitur, quae, a 
speciali Cardinalium coetu revisa, per Emum. Praefectum Summi 
Pontificis approbationi subiicietur. 


Art. VII.—Congvregatio Indicis. 


1. In ratione gerendarum rerum et in disciplina ac muniis 
administrorum haec Congregatio suas retinebit normas, se 
tamen conformando statutis Const. Sapienta consilio et praesentis 
legis. 

2. Administri, Consultores, Cardinales huius Congregationis 
iusiurandum dabunt de secreto Sancti Officii servando, ut ipsis 
cognita sint quae ab eo sacro Consilio de prohibitione li- 
brorum agantur, ad normas memoratae Constitutionis. 


Art. VIII.—Congvegatio SS. Rituum. 


1, Suam, quam hactenus, constitutionem retinet atque 
naturam, salvis praescriptionibus Const. Sapienti consilio atque 
huius legis, in iis quae ad Congregationem hanc referuntur. 

2. Itaque, quum huius proprium et cum aliis non commune 
sit munus curandi ut, in universa Ecclesia latina, sacri ritus ac 
caeremoniae diligenter serventur in Sacro celebrando, in Sacra- 
mentis administrandis, in divinis officiis persolvendis, id circo 
debet : . 

(a) advigilare liturgicis omne genus libris Ecclesiae latinae, 
eos inspicere, corrigere aut reprobare, salva Sancti Officii com- 
petentia in iis quae fidei capita, seu dogmata, respiciunt ; 

i (2) excutere atque approbare nova officia divina et calen- 
aria ; 

(c) dubia de ritibus iudicare ac dirimere ; 

(d) quae hacin re necessaria videantur temperamenta, indulta, 
facultates concedere, veteri retento catalogo, novis tamen dis- 
ciplinae normis circumscripto, iis praesertim quae superius 
allata sunt num. 10, de Congregatione Sacramentorum, et num. 4 
et 5 de Congregatione Concilii. 

3. Negotiis ad plenam Congregationem deferendis aut in 
Congressu tractandis erunt aptandae regulae haud semel in- 
dicatae in superius memoratis Congregationibus et superiore 
cap. II. 

4. In causis Beatificationis et Canonizationis standum normis 
eius rei propriis ac peculiaribus, servatis tamen semper huius 
legis praescriptionibus ad hoc genus materiae pertinentibus. 

5. Circa sacras Reliquias, Congregatio Rituum inhaerebit 
praescriptis Const. Im ipsis, die 6 mensis lulii a. 1669, superius 
memoratae sub art J, de Sancto Officio. 


Art. IX.—Congregatio Caeremonialis. 


Congregatio haec, suapte natura, constitutionem suam ac 
disciplinae rationem stabilem retinet nullique mutationi 
obnoxiam. 


Art. X.—Congregatio pro Negotiis eccl. extraordinariis. 


Huius pariter Congregationis natura et constitutio, non minus 
quam ratio disciplinae, immutata manet, salvis praescriptionibus 
‘eam spectantibus, in Const. Sapient consilio et in hac adiecta lege 
comprehensis. 


Art. X1.—Congregatio Studiorum. 


1. Quaenam sit huius Congregationis auctoritas statuitur in 
Const. Sapienti consilio. In iis vero quae ad internam discipli- 
nam et negotiorum expediendorum rationem pertinent, regulas 
in hac lege statutas sive communes, sive peculiares servabit. 

2. Plenae Congregationi huius Officii competunt condendae 
novae studiorum Universitates ac Facultates omnes, quibus ius 
est academicos gradus conferendi; mutationes maioris momenti 
in iisdem iam institutis; cognitio quaestionum graviorum in 
ipsis occurrentium de patrimonii administratione, de magistri 
alicuius decurialis nominatione, de ratione studiorum, et de aliis 
huiusmodi; item quae necessario capienda consilia in commune 
videantur; postremo iudicium de excellenti aliquo viro acade- 
micis gradibus ad honorem decorando. 

3. Congressu officium est ad plenam Congregationem defer- 
enda parare ; leviores controversias in aliqua studiorum Univer- 
sitate vel Facultate subortas dirimere, ad normam praescriptorum 
superius. 

4. Siqua velit in posterum studiorum Universitas aut Facultas 
nova constitui, opus est id fieri per Breve. Nulla pariter in 
praesentem Facultatum et Universitatum statum gravior im- 
mutatio induci poterit nisi per Breve. 


CAP. VIII 
DE SINGULIS TRIBUNALIBUS. 
Art. I.—Sacva Poenitentiaria. 


1. Tribunalis huius ambitu ad solum forum internum coarc- 
tato, suis muniis addicti manebunt, praeter Cardinalem Poeni- 
tentiarium, Regens, Praelati quinque Signaturae, Procurator seu 
a secretis, Substitutus et aliquot inferiores officiales. 

2. Inofficii parte quam retinet, hoc sacrum Tribunal se geret 
ad normas praesertim Const. In Apostolicae, editae die 13 mensis 
Aprilis a. 1744 a Benedicto XIV, salvis immutationibus legitimo 
usu posterius inductis, quae erunt scripto redigendae et a Car- 
dinali Poenitentiario subiiciendae approbationi Pontificis ; 
firmisque praescriptis a Const. Sapienti consilio et ab hac lege, in 
omnibus quae hoc sacrum Tribunal spectent. 

3. Iuxta memoratae Constitutionis Benedicti XIV praescripta 
omnia secreto et gratis in hoc sacro Tribunali expedientur. 


Art. II. 


1. Utriusque Tribunalis quae debeat esse procedendi ratio, qui 
et quales administri a Lege propria potissimum decernitur adiuncta 
Constitutioni Sapient: consilio. 

2. Nihilominus in his etiam Officiis servanda sunt praesentis 
Ordinationis praescripta in iis omnibus quae ad expedienda 
negotia, ad iusiurandum, ad administrorum munia horumque 
similia referuntur, quantum scilicet huius Ordinationis normae 
cum Lege propia consentiant. 





Sacra Romana Rota et Signatura Apostolica. 


GAPOTR. 
DE SINGULIS OFFICIIS. 


Art. I1.—Cancellavia Apostolica. 


Purpuratorum Patrum coetus, constans Cardinalibus tribus, 
Cancellario, Datario et a secretis Consistorialis, reformandas 
quamprimum curabit formulas Bullaywm collationis beneficiorum, 
sive consistorialium, sive aliorum ; itemque Buliavum consti- 
tutionis dioecesum, Capitulorum; denique Regularum quas 
Cancellaviae vocant. 

Art. I1.—Datavia A postolica. 


1. Ob inductam a Const. Sapienti consilio novam ordinationem, 
Datariae Apostolicae hoc relinquitur munus, quod in _ bene- 
_-ficiorum non consistorialium collatione versatur. Atque in hoc 
etiam Officio sunt retinendae normae huius legis in iis cuae ipsum 
attingant. i 

2. In collatione beneficiorum ea ratio servabitur, quam 
praesens lex et vigens usus praestituunt, cauto tamen ut hic cum 
novis praescriptionibus memoratae Constitutionis cohaereat, 
donec, reformatis Cancellariae Regulis, aliter provideatur. 

3. Bullae collationis prima praescriptio (minuta) fieri debebit 
ab uno adiutore, et loco erit veteris, uti vocant, supplicationts ; 
eaque in actis servabitur ad cautionem et recognitionem, si qua 
forte inciderit impugnatio. 

Nihil immutatur in invecto usu _providendi nonnunquam 
beneficiis per decretum simplicis signatuvae, hoc est nullis Bullis 
expeditis. 

4. Subscribetur Bullis a Cardinali Datario, eoque impedito, a 
Cardinali a publicis negotiis seu a Secvetis Status, contra posita 
subscriptione illius officialis, qui primus ordine temporis post 
Datarium sit, et in officio adsit. 

5. Curabit praeterea Dataria ut imponantur et exigantur pen- 
siones et onera beneficiis Urbis adnexa, ad arcam pensionum, 
quam vocant, pertinentia. Quare officialis distributor exiget 
solvendam ab iis pecuniam, qui oneribus aut pensionibus graven- 
tur ; ac deinde ius habentibus ad pensiones aliave emolumenta 
debitis modis satisfaciet. 

Trimestri quoque spatio Cardinalis Datarius, aut eius vice 
alius, arcae statum explorabit, supputatisque rationibus, suae 
auctoritatis testimonium adscribet. 


Art. II].—Cameva Apostolica, Secretaria Status, Secvetaviae 
Brevium ad Princtpes et Epistolarum latinarum. 


1. Haec Officia receptum hucusque suis muniis fungendi 
morem ut ante retinebunt, salvis praescriptionibus Const. 
Sapientt consilto et huius Ordinationis, in iis omnibus quae 
eadem attingant. 

2. Peculiaris coetus trium Cardinalium, quos inter Cardinalis 
a secvetis Status, Brevium Apostolicorum formas instaurandas 
curabit, quae ab ea Secvetariae Status parte mitti solent, cui est 
Apostolicorum Brevium cura commissa. 

APPENDIX. 


INSTITUTIO CIRCA MODUM IN TABULAS REFERENDI ET 
SCRIPTA EXPEDIENDI. 


1. In omni Officio liber erit annui protocolli, in quod, ordine 
temporis, preces et expostulationes referentur singulae, quae per 
annum exhibeantur. 

Haec in album adscriptio, post numerum ordinis, indicabit : 
1. dioecesim, ad quam preces aut expostulationes pertinent ; 
2. petentem aut expostulantem; 3. cur, aut contra quem ex- 
postulatio fiat; 4. exhibitionis diem; §. procuratorem, seu 
agentem, si fuerit interpositus. Subinde vacuum chartae relin- 
quetur spatium, in quo notetur, qui fuerit negotii processus, hoc 
est, scriptumne sit ad Ordinarium, impetratane gratia, an trans- 
missa, negata, dilata, et ita porro. 

Numerus protocolli debet in supplicem libellum referri, scrip- 
tum ad modum fractae partis, cuius swmeratoy exprimat ipsius 
numerum protocolli; denominator vero annum, elisis litteris. Ita 
si negotium, pertinens ad annum 1908, in protocolli libro 
numerum ferat 500, inscribendum positioni erit fracta sic parte: 
™ XLlergo praeterea supplicis libelli apponentur adnotationes 
earum fere similes, quae in libro protocolli, hoc est, nomina 
dioecesis, recurrentis, ac cetera. : 

2. Habebitur etiam protocolli index, hoc est annua parva 
rubrica, in quam negotia ordine dioecesum digesta referantur, 
indicto, post nomen dioecesis, nomine postulantis cum numero 
protocolli, quo facilius investigationes in positionibus institui 
possint. 

3. Numerus protocolli, semel positioni adsignatus, manet, etsi 
negotium ultra annum trahatur. Quod si, aut instaurata post 
aliquot annos quaestione, aut alia quavis de causa contingat, ut 
alius ei sufficiatur numerus, huius mentio fiet in priore numero, 
tam in libro protocolli quam in parva rubrica. 

4. Relatis in protocollum chartis, resumptisque, si quae sint, 
prioribus positiones ad maiores administros aut adiutores trans- 
mittendae sunt, eorum cognitioni subiiciendae et ad rem, secun- 
dum suas cuiusque Officii normas, ad exitum deducendam. 

5. Re deliberata et provisa, positiones deferendae sunt: (a) 
ad scriptores, quoties eadem de re aut epistola conficienda sit, 
aut aliquis vocandus, aut exarandum rescriptum ; (b) ad distri- 
butorem si positio Consultori vel alio viro studii causa commit- 
tenda sit ; (c) ad protocollum, si aut iussum fuerit resumi priores, 
aut si coeptum consilium peculiarem exsecutionem non postulet, 

quemadmodum si rescriptum sit; ad acta, veponaiur, lectum, aut 
horum aliquid simile. 

6. Nisi quid aliterin suis cuiusque Officii normis praescriptum 
sit, aut nisi Moderatores opportunum duxerint alia ratione con- 
sulere, communiter ad eum qui prior est inter addictos proto- 
collo, haec munium partitio spectabit. Ipsius igitur erit suas 
cuique scriptori positiones adsignare, prout singulis competunt 
sive ratione territorii, sive materiae. Idem in protocolli libro 
rescripta, de quibus Witt. b et c nwm. 5, superioris, notabit. Priora 
vero illa, de quibus /##. a, in album referet absoluto negotio. 

7. Scriptores, expleto suo munere, positiones cum adiectis 
rescriptis ad ratiocinatorem transmittent. 

Hic acta tradet ad subsignandum. Actorum vero fasciculos, 
seu positiones, apud se retinebit, ut in suo administrationis folio et 
deinde super rescriptis, cum subsignata redierint, taxationes 
adnotet, si quae sint adiectae. Deinde positiones ad protocollum 
remittet, cum sigla ex convento constituta ad significandum 
omnia esse confecta; litteras vero et rescripta distributori 
tradet. 

8. Protocollo addictus rem in librum referet et positiones in 
suo quamque loco reponet. Distributor autem acta secundum 
proprias leges distribuenda curabit. 

g- Sinon subscripta redierint acta, velsi cum aliqua animad- 
versione coniuncta, administri, pro variis casibus, Praepositorum 
sese mandatis conformabunt. 

to. Memoratae normae sunt omnibus retinendae diligenter, 
nisi quid in iis quae sequuntur peculiaribus legibus exceptum sit 
pro aliquo Officio. 

Quae superioribus capitibus continentur, SSmi. D. N. Pit PP. X 
tussu accedunt Constitutiont Sapienti consilio editae die 29 mensis Tunit 
a. 1908 et Ordination communi tunc temporis vulgatae. Eadem proinde 
uw pollent, anteriores abrogant contvarias leges, et servari ab omnibus 
integve debent, quavis alia ordinatione, usu, _privilegio contravits non 
obstantibus. 

Datum Romae, die 29 mensis Septembris an. 1908. 

De speciali mandato SSmi. D. N. Pii Papae X. 


R. Card. Merry Det VAL. 

DECREES. 


CONGREGATION OF RITES. 


Novae Lectiones historicae in festo S. Bonaventurae. 
DIE XIV IULII. 


S. Bonaventurae Episc. Conf. et Eccl. Doct. Duplex. 

Omnia de Communi Conf. Pont. praeter sequ. 

In utrisque Vesperis. Ad Magnificat. Ant. O Doctor.....Beate 
P aiventan, : 

Oratio. Deus, qui populo tuo. 

In I. Nocturno. Lect. Sapientiam de Communi Doct. 

In II. Nocturno. 

Lectio IV. Bonaventura, Balneoregii in Etruria natus, a 
lethali morbo adhuc puer, beati Francisci precibus, cuius 
religioni, si convaluisset, voto matris dicatus fuerat, evasit 
incolumis. Itaque adolescens, Fratrum Minorum institutum 
amplecti voluit, in quo ad eam doctrinae praestantiam Alexandro 
de Ales magistro pervenit, ut septimo post anno Parisiis 
magisterii lauream adeptus, libros Sententiarum publice summa 
cum laude sit interpretatus, quos etiam praeclaris postea com- 
mentariis illustravit. Nec scientiae solum eruditione, sed, et 
morum integritate, vitaeque innocentia, humilitate, mansue- 
tudine, terrenarum rerum contemptu et coelestium desiderio 
mirifice excelluit: dignus, plane, qui tamquam perfectionis © 
exemplar haberetur, et a beato Thoma Aquinate, cui summa 
charitate coniunctus erat, sanctus appellaretur. Is enim, cum 
sancti Francisci vitam illum scribentem comperisset: Sinamus, 
ait, sanctum pro sancto laborare. 

Lectio V. Divini amoris flamma succensus, erga Christi 
Domini passionem, quam iugiter meditabatur, ac Deiparam 
Virginem, cui se totum devoverat, singulari ferebatur pietatis 
affectu: quem in aliis etiam verbo et exemplo excitare, scrip- 
tisque opusculis augere summopere studuit. Hinc illa morum 
suavitas, gratia sermonis, et charitas in omnes effusa, qua 
singulorum animos sibi arctissime devinciebat. Quamobrem 
vix quinque et triginta annos natus, Romae summo omnium 
consensu Generalis Ordinis Minister electus est : susceptumque 

munus per duodeviginti annos admirabili prudentia gessit ac 
laude sanctitatis. Plura constituit regulari disciplinae et 
amplificando Ordini utilia; quem una cum aliis Ordinibus 
mendicantibus adversus obtrectatorum calumnias feliciter 
propugnavit. 

Lectto VI. Ad Lugdunense Concilium a beato Gregorio 
Decimo accersitus, et Cardinalis Episcopus Albanensis creatus, 
arduis Concilii rebus egregiam navavit operam: qua et schis- 
matis dissidia composita sunt, et ecclesiastica dogmata vindi- 
cata. Quibus in laboribus, anno aetatis suae quinquagesimo 
tertio, salutis vero millesimo ducentesimo septuagesimo quarto, 
summo omnium moerore decessit, ab universo Concilio, ipso 
praesente Romano Pontifice, funere honestatus. Eum Xystus 
quartus plurimis maximisque clarum miraculis in Sanctorum 
numerum retulit. Multa scripsit, in quibus summam erudi- 
tionem cum pietatis ardore coniungens, lectorem docendo 
movet; quare a Xysto quinto Doctoris Seraphici nomine merito 
est insignitus. 

In III. Nocturno. Homiliain Evang. Vos estis sal tervae, 
de Communi Doct. 3° loco. 

URBIS ET ORBIS. 

Sanctissimus Dominus Noster Pius Papa X, libenter deferens 
supplicibus votis plurium Sacrorum Antistitum, praeeunte 
Emo. Dno. Cardinali Antonio Agliardi Episcopo Albanensi, a 
Rmo. P. Ministro Generali Ordinis Minorum Conventualium 
humillime depromptis, suprascriptas Lectiones secundi Noc- 
turni, quibus Franciscales Familiae iamdudum utuntur in festo 
S. Bonaventurae, Cardinalis Episcopi Albanensis, Lectionibus 
historicis substituendas mandavit, quae nimium ieiunae modo 
habentur de ipso Seraphico Doctore in Breviario Romano. 
Contrariis non obstantibus quibuscumque. Die 22 Lulii 1908. 

S. Card. Cretont, Praefectus. 
L. & S. ‘ 
+ D. Panic, Archiep. Laodicen., Secretarius. 


ee <BR ee 


Additiones et variationes in Breviario et Missali Romano. 


ADDENDA ET VARIANDA IN DUABUS TABELLIS 
EXCERPTIS E RUBRICIS GENERALIBUS BREVIARII. 


Duplicia sectindae classis, in quibus de simplicibus fit conrmemovatio 
tantum in Laudibus ; de aliis uti in Rubricts. 


Circumcisio Domini. 

Purificatio B. M. V. 

Visitatio B.M. V. 

Nativitas B. M. V. 

Festum Septem Dolorum B. M. V. (Dom. III Sept.). 
Solemnitas SSmi. Rosarii B. M. V. 


Duplicia maiova per annum, quae aliis duplicibus minovibus pracferuntur. 
Transfiguratio Domini. 


Festum Septem Dolorum B. M. V. (Feria VI post Dom. 
Passionis). 
Commemoratio B. M. V. de Monte Carmelo. 


VARIANDA IN CATALOGO FESTORUM, 
QUAE UTI PRIMARIA VEL SECUNDARIA ETC. 
Festa secundaria. 
§ Il. Duplicia secundae classis. 
Festum SSmi. Nominis lIesu. 


Festum Septem Dolorum B. M. V. (Dom. III Septembr.). 
Solemnitas SSmi. Rosarii B. M. V. 


§ III. Duplicia mavora. 


Exaltatio S. Crucis. 

Festum Septem Dolorum B. M. V. (Feria VI post Dom. 
Passionis). 

Commemoratio B. M. B. de Monte Carmelo. 


RUBRICA REFORMANDA IN BREVIARIO ET MISSALI ROMANO. 


Dominica III Septembris. Deleatur integra Rubrica: ‘Im- 
pedita... post Dom. III Septembris” Eius loco substituatur 
sequens: ‘* Hac Dominica si occurrat festum nobilius, tamquam 
in sede propria celebretur festum B. M. V. Perdolentis prima 
sequenti die, non impedita a festo nobiliori, ac translato 
Duplici maiori, vel Doctoris Ecclesiae; de Duplici vero minori 
vel semiduplici occurrente fiat tantum commemoratio iuxta 
Rubricas.” 
RUBRICA REFORMANDA IN BREVIARIO. 


Dominica infra Octavam Nativitatis B. M. V.: ‘Si haec 
Dominica immediate sequatur festum Nativitatis, Vesperae 
dicuntur integrae de ipsa Nativitate sine commemoratione 
SSmi. Nominis Mariae. Si hac Dominica occurrat festum 

nobilius, eo anno festum SSmi. Nominis celebretur die duo- 
decima Septembris, tamquam in sede propria, uti notatur in 
Martyrologio. Sicubi vero die duodecima occurrat festum 
nobilius, Officium SSmi. Nominis Mariae transferatur in primam 
diem liberam iuxta Rubricas.” 

SSmus. Dominus Noster Pius PP. X referente infrascripto 
Cardinali Sacrorum Rituum Congregationi Praefecto, supra- 
scriptas additiones et variationes inserendas Breviario et 
Missali Romano benigne approbare dignatus est. Die 8 Iulii 
19e8. 

S. Card. Creton1, Praefectus. 
{ D. Panici, Archiep. Laodicen., Secretavius. 


ei a ee 


Antistites Americae, Oceaniae et Australiae, perdurante mari- 
timo itinere, Sacrum in navis singulis diebus peragere 
possunt, dummodo locus sit decens, mare tranquillum, et in 
quantum fieri potest, sacerdos Praesuli celebranti adsistat. 


Sanctissimus Dominus Noster Pius Papa X, clementer 
deferens supplicibus votis Sacrorum Praesulum ecclesiarum 
sive dioeceseon totius Americae, Oceaniae atque Australiae, 
privilegium benigne impertiri dignatus est, quo ipsi Rmi. 
Sacrorum Antistites, quotiescumque Romam petituri sint, 
perdurante maritimo itinere, etiam in reditu, singulis diebus 
Sacrum in navi peragere valeant: dummodo locus ad hoc 
delectus nihil indecens aut indecorum praeseferat ; mare sit adeo 
tranquillum, ut nullum prorsus adsit periculum effusionis 
sacrarum specierum e calice, et—si adsit—alter sacerdos super- 
pelliceo indutus, Praesuli celebranti adsistat. Contrariis non 
obstantibus quibuscumque. Die 30 Iunii 1908. 

S. Card. Creton1, Praefectus. 
+ D. Panic, Archiep. Laodicen., Secretarius. 


—_—_--$ +> 


Circa indulta Officiorum votivorum de SS. Sacramento et de 
Immaculata Conceptione B. M. V. 


Postulato Rmi. Dni. Episcopi Osnabrugen. Provicarii 
Apostolici Missionum Germaniae Septentrionalis et Administra- 
toris Praefecturae Apostolicae Slevigis Holsatiae : “‘utrum Officia 
votiva antiqua de praecepto recitanda singulis feriis quintis non 
impeditis de SSmo. Sacramento, et singulis Sabbatis item non 
impeditis de Immaculata Conceptione B. M. V., sint revocata 
per nova Officia votiva ad libitum recitanda et concessa cum 
decreto generali n. 3581 Urbis et Orbis 5 Iulii 1883”; Sacra 

Rituum Congregatio, referente subscripto Secretario, auditoque 
voto Commissionis Liturgicae, respondendum censuit : 

“ Negative, nisi expresse renuntiatum fuerit antiquis indultis, 
iuxta ipsum citatum decretum, ubi in fine ad I legitur: Firmis 
remanentibus aliis votivorum Officiorum indultis quibuscumque 
iam concessis.” Atque ita rescripsit, die 5 Iunii 1908. 


S. Card. Cretoni, Praefectus. 
L. HS. D. Panici, Archiep. Laodicen., Secvetarius. 


ee 


S. Ioannes Chrysostomus Patronus Concionatorum declaratur. 


Quo congruus accedat cumulus solemnibus sacrisque pompis 
nuper expletis in honorem celeberrimi totius Ecclesiae Doctoris, 
Ioannis ob aureum eloquentiae flumen cognomento Chrysostomi, 
mox elapso saeculo decimoquinto, ex quo sanctus ipse Antistes 
exilio multatus iniuste, ac mala multa perpessus, supremum 
diem obivit; Rmus. P. Hugo Athanasius Gaisser, ex Ordine 
Sancti Benedicti, Pontificii Graecorum Collegii moderator, vota 
depromens peculiaris Coetus eiusmodi honoribus Chrysostomo 
tribuendis in Urbe constituti, ac munere suo feliciter perfuncti, 
Sanctissimum Dominum Nostrum Pium Papam Decimum 
supplex rogavit, ut eumdem Sanctum Doctorem christianae 
eloquentiae et coelestem sacrorum concionatorum Patronum 
suprema auctoritate Sua declarare ac statuere dignaretur. Id 
siquidem fe. re. Leo Decimus Tertius die quarta Iulii anno 
millesimo octingentesimo octogesimo quarto indubie praenuncia- 
verat, sacros videlicet oratores in fidem ac tutelam collocando 
S. Ioannis Chrysostomi, Ecclesiae Doctoris, quem omnibus ad 
imitandum proponebat exemplar, utpote qui christianorum 
oratorum facile princeps, ob aureum eloquentiae flumen, in- 
victum dicendi robur, vitaeque sanctitudinem summis laudibus © 
ubique celebretur. Sanctitas porro Sua has preces ab infra- 
scripto Cardinali Sacrorum Rituum Congregationi Praefecto 
relatas peramanter excipiens, praeclarum Ecclesiae universae 
Doctorem decusque Sanctum Episcopum Ioannem Chrysosto- 
mum, oratorum sacrorum coelestem Patronum Apostolica 
auctoritate Sua declaravit et constituit ; eumdemque quemad- 
modum cunctis fidelibus omnigenae virtutis, ita christianae 
eloquentiae ad imitandum exemplar sacris concionatoribus 
libentissime proposuit. Contrariis non obstantibus quibus- 
cumque. Die 8 [ulii 1908. 


S. Card. Cretoni, Praefectus. 
+ D. Panict, Archiep. Laodicen., Secretarius. 

Dubia de ordine servando circa commemorationes in secundis 
vesperis et de versu ‘‘ Fideliuam Animae.” 


_R. D. Onesimus Machez, magister caeremoniarum ecclesiae 
cathedralis Atrebaten., et extensor Kalendarii dioecesani, de 
licentia sui Rmi. Episcopi,a Sacrorum Rituum Congregatione 
insequentium dubiorum solutionem humillime  flagitavit, 
nimirum : 

I. Quando celebratur festum duplex Dominica infra Octavam 
communem, ponitur in Laudibus commemoratio Dominicae, 
deinde Octavae; debetne in secundis Vesperis idem ordo servari 
pro commemorationibus, si feria secunda sequenti fit Officium 
de die infra Octavam, vel poni primo loco commemoratio 
Octavae? 

II. Quando feria VI. post Octavam Ascensionis recolitur 
festum duplex aut semiduplex quod in secundis Vesperis 
concurrit cum festo eiusdem ritus ob Vigiliam Pentecostes 
simplificando, debetne prius fieri commemoratio huius festi 
simplificati ac postea feriae aut inversus ordo servari? . 

IlI. Post Horam tertiam quae praecedit Missam pontificalem, 
Episcopus celebrans debetne, dicto per chorum ‘ Benedicamus 
Domino” omittere versum “ Fidelium animae ?”’ 

Et sacra eadem Congregatio ad relationem subscripti Secre- 
tarii, exquisito Commissionis Liturgicae suffragio, omnibus 
sedulo perpensis, rescribendum censuit : 

Ad I et II Negative ad primam partem, affirmative ad 
secundam, iuxta decretum n. 3843 Commemovationum in Vesperss 
5 Februarii 1895 quia habetur concursus et commemoratio 
sumatur e primis Vesperis iuxta Rubricas. 

Ad III Affirmative in casu. 

Atque ita rescripsit, die 5 Iunii 1908. 


S. Card. Cretoni, Praefectus. 
L. WH S. + D. Panici, Archiep. Laodicen., Secvetarius, 


—+<-—— 


Ad decennium conceditur ut quicumque presbyteri, ad Coenobia 
Monachorum nigrorum confederationis Benedictinae, quavis 
ex causa, confluentes, possint in choro, persolvere Horas 
canonicas, iuxta ritum respectivi Coen obii. 


Beatissime Pater, 

Hildebrandus de Hemptinne, Abbas Sancti Anselmi de Urbe 
et Primas Ordinis Sancti Benedicti, ad genua Sanctitatis 
Vestrae provolutus, humillime exponit : 

Per Rescriptum Sacrorum Rituum Congregationis d. d. 16 
Aprilis 1885, ad Rmi. Dni. Mauri Wolter, Archiabbatis Congrega- 
tionis Beuronensis Ordinis Sancti Benedicti, privilegium a sa. me. 
Clemente XIII, Congregationi Cassinensi concessum, videlicet 
ut Sacerdotes, servitio Monasteriorum et Ecclesiarum dictae 
Congregationis addicti, Horas Canonicas iuxta ritum eiusdem 
Congregationis in choro. et extra chorum recitare valeant, ad 
quoscumque Presbyteros ad Monasteria confluentes, extensum 
est. 

Cuius indulti ratio—quod scilicet saepe saepius ad Monasteria 
Sacerdotes, occasione alicuius solemnitatis vel exercitiorum 
spiritualium, confluunt, qui horis canonicis intersunt, variaque 
exinde exurgunt incommoda—quum in omnibus monasteriis 
habeatur : humilis Orator petit, ut praedictum privilegium ad 
universa Confoederationis Benedictinae Coenobia Monachorum 
Nigrorum extendatur. 

Et Deus, etc. 

Sacra Rituum Congregatio, utendo facultatibus sibi specialiter 
a Sanctissimo Domino Nostro Pio Papa X tributis, attentis 
expositis, benigne indulsit, ut, ad proximum Decennium, 
quicumque Presbyteri ad Coenobia Monachorum Nigrorum 
Confoederationis Benedictinae quavis ex causa confluunt, 
possint, in Choro tantummodo, persolvere Horas Canonicas 
iuxta ritum respectivi Coenobii. Contrariis non obstantibus 
quibuscumque. 

Die 11 Iulii 1908. 


S. Card. Cretont, Praefectus. 
L. HS. + D. Panici, Archiep. Laodicen., Secvetavius. 
Concordat cum originali. 


a 


Amniversarium celebrari debet pro ultimo Episcopo defuncto, 
non autem pro administratore iam ad aliam sedem translato. 


In Relatione status ecclesiae Fuldensis Sacrae Congregationi 
Concilii die 8 Maii 1908 exhibita sequens invenitur postulatum 
ad Sacrorum Rituum Congregationem pro opportuna declara- 
tione seu sanatione transmissum; nimirum: 

Hodiernus Episcopus Fuldensis exponit, post mortem Georgii 
Ignatii Homp, quia sede Fuldensi ad sedem archiepiscopalem 
Friburgensem, anno 1898, translatus fuerat, retenta administra- 
_tione tantum dioecesis Fuldensis, anniversarium, quod iuxta 
Caeremoniale Episcoporum pro ultimo defuncto Episcopo cele- 
brandum est, celebratum fuisse pro dicto Episcopo Georgio 

Ignatio, quamvis administrator tantum erat dum in ipso ad 
suam novam sedem itinere moreretur. Pro Episcopo vero, qui 
ultimus in sede Fuldensi mortuus erat, sc. Iosepho Weyland 
anniversarium fundatum persolutum quidem fuit, non tamen 
illud quod Caeremoniale Episcoporum postulat. Unde petit, ut 
Sacra Congregatio, si quid in hac re praestandum adhuc sit, 
declarare vel sanare benigne velit. 

Sacra porro Rituum Congregatio, exquisitis tum Commissionis 
Liturgicae tum alterius ex Consultoribus suffragiis, attentis ex- 
positis una cum specialibus informationibus ex officio assumptis, 
reque accurato examine perpensa, ita rescribendum censuit : 
Pyvo declavatione seu sanatione in casu, facto verbo cum Sanctissimo et 
prout Ipst placuerit. 

Quibus omnibus Sanctissimo Domino Nostro Pio Papae Xx 
per infrascriptum Cardinalem Sacrae Rituum Congregationi 
Praefectum relatis, Sanctitas Sua petitam declarationem seu 
sanationem indulgere dignata est, supplendo de thesauro Eccle- 
siae et imposito tamen onere hodierno Episcopo Fuldensi appli- 
candi unam Missam lectam pro anima Episcopi Iosephi Wey- 
land. Die 22 Iulii 1908. 


LL. S. S. Card. Cretoni, Praefectus. 
+ D. Panici, Archiep. Laodicen., Secretarws. - 


—_+ + — 


Addenda in Martyrologio Romano. 


Quinto Idus Octobris (17 Oct.) 

Ad calcem post verba Vevonae sanctae Placidiae Virgins : 
‘‘ Calotii, in dioecesi Astensi, olim Papiensi, Sancti Alexandri 
Sauli, Episcopi confessoris e congregatione Clericorum Regu- 
larium Sancti Pauli, genere, virtutibus, doctrina et miraculis 
clari.” 

Decimoseptimo Kalendas Novembris (16 Oct.) 

Ad calcem post verba Ratum habuit et confivmavit : “ Muri in 
Lucania, Sancti Gerardi Maiella Confessoris laici professi con- 
gregationis Sanctissimi Redemptoris, quem miraculis clarum 
Pius decimus Pontifex Maximus Sanctorum albo accensuit.”’ 

Sanctissimus Dominus Noster Pius Papa X, referente infra- 
scripto sacrorum Rituum Congregationis Secretario, suprascripta 
Elogia de S. Alexandro Sauli Episcopo Confessore, et S. Gerardo 
Maiella Confessore, approbare dignatus est, ac Martyrologio 
Romano respective inserenda benigne indulsit. 

Die 9 Septembris 1908. 

L. HS. S. Card. Cretont, Praefectus. 

+ D. Panicr, Archiep. Laodicen., Secvetarius. 

CONGREGATION OF INDULGENCES. 


Indulgentia plenaria piae exercitationi Septem Sabbatorum in 
honorem B. M. V. de Mercede conceditur. 


PIUS Baty 
AD PERPETUAM REI MEMORIAM. 


Cum sicuti ad Nos retulit hodiernus rector Diaconiae ad S. 
Hadriani de Urke, in pluribus provinciis Ordinis B. Mariae 
Virginis a Mercede, probantibus Sacrorum Antistitibus, pia 
exercitatio septem Sabbatorum in honorem Deiparae Virginis a 
Mercede publice haberi soleat, et oblatae Nobis sint preces 
gravissimo Cardinalis Diaconi S. Hadriani suffragio suffultae, ut 
huic exercitationi nonnullas addere indulgentias de Apostolica 
benignitate dignaremur; Nos quibus nihil antiquius est, quam ut 
erga Virginem gratiarum omnium sequestram, fidelium pietas 
magis ac magis amplificetur, votis hisce annuendum quantum in 
Domino possumus, existimavimus. Quare de omnipotentis Dei 
misericordia ac BB. Petri et Pauli App. eius auctoritate confisi, 
omnibus et singulis fidelibus utriusque sexus, qui ubique terra- 
rum nunc et in posterum huic piae exercitationi in honorem 
B. M. V. a Mercede publice peragendae intersint, et quovis e 
septem hisce Sabbatis, vere poenitentes et confessi ac sacra 
Communione refecti, vel Ordinis Religiosorum a Mercede pro- 
priam quamlibet pariter ubique terrarum sitam ecclesiam, vel 
tertii Ordinis ipsius, vel confraternitatum eiusdem instituti ac 
nominis, tandem his deficientibus propriam cuiusque parochia- 
lem ecclesiam, ab ortu ad occasum solis, devote quotannis 
visitent, et ibi pro christianorum Principum concordia, haeresum_ 
extirpatione, peccatorum conversione, ac S. Matris Ecclesiae 
exaltatione pias ad Deum preces effundant ; plenariam omnium 
peccatorum suorum indulgentiam et remissionem, quam etiam 
animabus Christifidelium quae Deo in charitate coniunctae ab 
hac luce migraverint per modum suffragii applicare possint, 
misericorditer in Domino concedimus et largimur. Contrariis 
non obstantibus quibuscumque. Praesentibus perpetuo valituris. 
Volumus vero ut harum litterarum authenticum exemplar tra- 
datur S. Congregationi Indulgentiarum, secus nullas eas esse 
volumus, utque praesentium litterarum transumptis seu exemplis 
etlam impressis manu alicuius notarii publici subscriptis, et 
sigillo personae in ecclesiastica dignitate constitutae munitis, 
eadem prorsus fides adhibeatur quae adhiberetur ipsis prae- 
sentibus si forent exhibitae vel ostensae. 

Datum Romae apud S. Petrum sub annulo Piscatoris, die 
25 Maii 1908, Pontificatus Nostri anno quinto. 


R. Card. MERRY DEL VAL, @ Secretis Status. 


Praesentium litterarum authenticum exemplar traditum fuit 
huic S. Congregationi Indulgentiis Sacrisque Reliquiis praeposi- 
tae. In quorum fidem etc. 

Datum Romae, e Secretaria eiusdem S. C., die 2 Lunii, 1908. 


+ D. Panicr, Archiep. Laodicen., Secvetavius. 


—_—-+ 


Plures Indulgentiae conceduntur Sodalitatibus vulgo ‘‘ Bellum 
Sanctum ’’ seu de Temperantia, nuncupatis. 


Beatissime Pater, 


Hodiernus Minister Generalis Ord. Min. S. Francisci Cappucci- 
norum, ad pedes Sanctitatis Vestrae provolutus humiliter, 
exponit quod die 4° Junii 1902 SSmus. Dnus. Leo XIII fel. 
mem. benigne concessit aliquas Indulgentias Sodalitatibus 
‘a Temperantia” nuncupatis in Ecclesiis Patrum Capucci- 
norum apud Dublinum et Corcagiam in Hibernia iam institutis. 

1. Cum vero die 11° Octobris 1905 omnes Archiepiscopi et 
Episcopi Hiberniae in unum apud Maynutiam congregati, prae- 
side Eminentissimo Michaéle Cardinale Logue, una voce postu- 
laverint ut Patres nostri per omnes Hiberniae dioeceses institue- 
rent ‘Sanctum Bellum,” uti vocatur (vulgo, National Temperance 
Crusade) contra ebrietatis vitium, amoremque virtutis Temperan- 
tiae inculcarent, hinc est quod Minister Provincialis Hiberniae 
obsecundare volens mandatis supradictorum Episcoporum enixe 
postulat ut Indulgentiae iam concessae Sodalitatibus Dublini et 
Corcagiae, extendantur omnibus Ecclesiis Hiberniae ubi con- 
similes Sodalitates a Patribus nostris, annuentibus Episcopo et 
Clero, erigentur, 

2. Quia autem hisce diebus_mense Octobri, decem et octo 
Patres adlaborant in civitate Belfast in Hibernia Septentrio- 
nali, aliique Patres per varias Hiberniae dioeceses dispersi sunt 
causa praedicandi “‘ Temperantiam,” ad magis magisque foven- 
dum eorum labores Orator supplex et urgentissime postulat, 
ut Sanctitas Vestra dignetur concedere hanc specialem gratiam, 

 scilicet : 

Ut ubicumque nunc et in perpetuum Patres Ordinis nostri in 
Hibernia, clero annuente et invitante, praedicant “ Temperan- 
tiam,” ibi erigere possint Sodalitates ad normam illarum apud 
Dublinum et Corcagiam, cum iisdem et aliis Indulgentiis, 
scilicet : 

Indulgentia Plenaria, animabus in Purgatorio applicabilis : 

1. Die adscriptionis Sodalitati. 

2. Semel in mense, die Generalis Communionis Sodalitatis. 

3. In festo Titularis Ecclesiae, Sti. Patritii, Dominicae 
Resurrectionis, Nativitatis et die 1° Januarii, nec non in articulo 
mortis. 

Partialis vero Indulgentia, simili modo animabusin Purgatorio 
applicabilis : 

1. Tercentum dierum pro precibus publice dictis quando 
Sodales religiose congregati sunt. 

2. Tercentum dierum pro omni bono opere in finem Sodalitatis 
peracto. 

Et Deus... 

Iuxta preces in Domino et in perpetuum. 


Die 7 Octobris 1908. 
PIUS PP. X. 


—_++—— 


CONGREGATION OF THE PROPAGATION OF THE 
FAITH. 


Quomodo Missarum eleemosynae ad orientales ecclesias trans- 
mitti possunt. 


Cum plures Praelati enucleatas instructiones postulaverint 
circa modum quo transmitti possint Missae ad Ecclesias rituum 
orientalium, haec S. C., ad tramites recentorum decretorum, 
has distinctas normas proponit ab omnibus adamussim ser- 
vandas : 

° Si qui velint Missas, quarum exuberet copia, ad Ecclesias 
rituum orientalium mittere, hoc praestare possunt non modo per 
hanc S. C., uti praecipitur in decreto Recents S. C. Concilii die 
22 Maii 1907, sed etiam per Rmos. Delegatos Apostolicos in 
regionibus orientalibus constitutos. Quo in casu, necesse est 
significare Delegatis Apostolicis quot Missae et quae stipendi- 
orum summa tradi debeant Praelatis orientalibus intra cuiusque 
Delegationis ambitum exsistentibus. 

2° Nullatenus licet eleemosynas mittere ad viros laicos qui 
postea eas distribuant sacerdotibus Missas celebraturis. 

3° Neque licet celebrationem Missarum directe committere 
presbyteris orientalibus. 

4° Vetitum etiam est eleemosynas directe mittere ad Superi- 
ores Congregationum religiosarum orientalium. 

5° Immo neque licet Missas directe committere Praelatis 

orientalibus, qui vel Episcopi sint titulares vel simplices Vicarii 
Patriarchales. 

6° Si vero agatur de Antistitibus habentibus iurisdictionem 
ordinariam episcopalem in Oriente, Missarum intentiones cum 
relativa eleemosyna ab Episcopis et sacerdotibus ad ipsos Anti- 
stites directe mitti possunt pro necessitatibus sacerdotum dum- 
taxat iis subiectorum, uti declaravit S.C. Concilii die 18 Martii 
1908. Ne autem ex pluribus locis simul, multae eleemosynae 
confluant in unam et eamdem dioecesim (quod nimiam dila- 
tionem in Missis celebrandis secum ferret); ideo qui committit 
eleemosynas alicui Praelato orientali, certiorem faciat de numero 
Missarum etiam Delegatum Apostolicum regionis ad quem 
spectat vigilare ut Missae, ea qua par est sollicitudine, cele- 
brentur. 

Datum Romae ex aedibus S. Congregationis de Propaganda 
Fide, die 15 Julii 1908. 





Fr. H. M. Card. Gotti, Praefectus. 
A.oisius Cuigsa, Offcialis. 





EPISTOLA. 


Pii PP. X circa coronationem simulacri S. Cordis lesu. 
VENERABILI FRATRI 
LEONI GAUTHEY 
EPISCOPO NIVERNENSI 


Venevabilis Frater, 


Me taedet preces tuas exaudire non posse eo quod S. Rituum 
Congregatio ultimis hisce diebus incongruum declaravit imagi- 
nibus divini Cordis Iesu coronas imponere, et tantum permisit, 
ut (si populorum pietas hoc devotionis tributum exhibere desi- 
deret) corona ad simulacri pedes deponatur : quod quidem et tu 
meo nomine facere poteris. 

Ceterum de festis in reparationem indictis summopere gaudeo, 
et dum quaeque salutaria a tua praedicatione a Domino adprecor, 
tibi facultatem concedo impertiendi benedictionem Apostolicam 
cum indulgentia plenaria pro confessis et sacra communione 
refectis. 

Fidelibus vero, qui devote triduanae praedicationi intervene- 
rint, indulgentiam septem annorum et totidem quadragenarum, 
et tercentorum dierum in Domino concedo quoties in contempla- 
tione divini simulacri hanc invocationem: Coeur sacré de Jésus, 
vanimez la foi dans le diocese de Nevers, devote recitaverint. 

Auspicem vero divinae gratiae et praecipuae benevolentiae 
meae testem, tibi, Ven. Frater, Apostolicam benedictionem 
peramanter impertio. 


Ex aedibus Vaticanis, die g Iulii 1908. 


PIUS PP. X. 

CONGREGATION OF THE HOLY OFFICE. 


Omnibus christifidelibus orationem iaculatoriam Tutto per Voi 
Cuore Sacratissimo di Gesu recitantibus, trecentorum dierum 
indulgentia conceditur. 


Diz 26 NovemMBRIS 1908. 


SSmus. D. N. Pius Div. Prov. Papa X in audientia r. p. d. 
Adsessori S. Officii impertita, benigne concessit Indulgentiam 
trecentorum dierum, defunctis quoque applicabilem, ab universis 
Christifidelibus toties lucrandam, quoties, corde saltem contriti, 
iaculatoriam precem Tutto per Vor Cuore Sacratissimo dt Gesh! 
devote recitaverint. Praesentiin perpetuum valituro absque ulla 
Brevis expeditione. Contrariis non obstantibus quibuscumque. 


Atoisius Can. GIAMBENE, 
L. HS. Subst. pro Indulg. 





Universis christifidelibus qui duodecim Sabbatis haud intermissis 
ante Immaculati Conceptus B.M.V. festum, positis conditioni- 
bus, plenaria indulgentia impertitur. 


Die 26 Novembris 1908. 


SSmus. D.N. Pius div. prov. Papa X, in audientia R.P.D. 
Adsessori S. Officii impertita, universis christifidelibus qui 
duodecim sabbatis haud interruptis ante festum Immaculatae 
Conceptionis B. Mariae Virginis, confessi ac S. Synaxi refecti, 
sive precibus sive piis meditationibus ad honorem eiusdem B. 
Virginis absque macula originalis culpae conceptae, vacaverint, 
et ad mentem Summi Pontificis pias ad Deum preces effunderint, 
plenariam indulgentiam, defunctis quoque applicabilem, singulis 
memoratis sabbatis lucrifaciendam, benigne concessit in per- 
petuum absque ulla Brevis expeditione. Contrariis quibus- 
cumque non obstantibus. 

A.oisius Can. GIAMBENE, 
L. HS. Subst. pro Indulg. 

Visitatio in sacellum propriae domus sufficit ad lucrandas 
indulgentias. 


Die 14 LIanuariit 1909. 


SSmus. Dominus Noster Pius divina providentia PP. X, in 
audientia R. P. D. Adsessori S. Officii impertita, benigne indulsit, 
ut fideles utriusque sexus, qui perfectionis studio vel institutionis 
seu educationis, aut etiam valetudinis causa in domibus ecclesia 
vel publico sacello carentibus, de consensu vero Ordinariorum 
constitutis, vitam communem agunt, nec non personae omnes ad 
illis ministrandum ibidem commorantes, quoties ad lucrandas 
indulgentias praescribatur visitatio alicuius ecclesiae in genere, 
id est non determinatae, vel indeterminati alicuius publici oratorii, 
visitare valeant propriae domus sacellum, in quo obligationi 
audiendi Sacrum iure satisfacere possunt, dummodo cetera opera 
iniuncta rite praestiterint. Praesenti in perpetuum valituro. 
Contrariis quibuscumque non obstantibus. 


Atoistus Can. GIAMBENE, Substitutus pro Indulgenttis. 
L. HS. 





De sepultura ecclesiastica deneganda. 


Utrum catholici, qui cum acatholicis coram haeretico ministro 
qua tali nuptias contraxerunt, et in eiusmodi nuptiis vel expresse 
consenserunt acatholicae prolium educationi, vel eas de facto in 
haeresi educari fecerunt, ideoque censuram incurrisse dicendi 
sunt, si apoplexia tacti et sensibus destituti aut statim aut brevi 
post discesserint, Ecclesiae minime reconciliati et quin resipi- 
scentiae signa unquam dedissent, donari possint sepultura eccle- 
siastica et exequlis nec ne. 

Eminentissimi DD. Cardinales Inquisitores Generales, re in 
generali conventu huius Supremae Congregationis habito feria 
IV, die 8 mensis Maii 1907 mature discussa, respondendum 
decreverunt : Negative. 
Petrus PatomBe tui, Notarius. 





Quaedam solvuntur dubia circa celebrationem Missarum in 
nocte Nativitatis Christi. 


Feria V, die 1 Augusti 1907. 
SSmus. D. N. D. Pius divina Providentia PP. X, in solita 
audientia R. P. D. Adsessori S. Officii impertita, ad fovendam 


fidelium pietatem eorumque grati animi sensus excitandos pro 
ineffabili Divini Verbi Incarnationis mysterio, motu proprio, 

benigne indulgere dignatus est ut in omnibus et singulis sacrarum 
virginum monasteriis clausurae legi subiectis aliisque religiosis 
institutis, piis domibus et clericorum seminariis, publicum aut 
privatum Oratorium habentibus cum facultate Sacras Species 
habitualiter ibidem asservandi, sacra nocte Nativitatis D. N.1.C. 
tres rituales Missas vel etiam, pro rerum opportunitate, una 
tantum, servatis servandis, posthac in perpetuum quotannis 
celebrari Sanctaque Communio omnibus pie petentibus mini- 
strari queat. Devotam vero huius vel harum Missarum audi- 
tionem omnibus adstantibus ad praecepti satisfactionem valere 
eadem Sanctitas Sua expresse declarari mandavit. 

Contrariis quibuscumque non obstantibus. 

Hoc decreto evulgato quae sequuntur dubia fuerunt pro- 
posita : 

I™", An indultum importet facultatem tres Missas vel unam 
tantum pro rerum opportunitate celebrandi etiam apertis Ovatorium 
tanuis ? 

IIl™, An indultum Oratoriis concessum extendi possit ad 
Ecclesias Religiosorum, quae publico fidelis populi usui in- 
serviunt. 

SSmus. D. N. Pius Papa X in audientia R. P. D. Adsessori 
Sancti Officii, die 26 mensis Novembris anno 1908, concessa 
respondit : : 

Ad I™ Negative. 

Ad II™ Negative, salvo tamen Religiosorum privilegio in media 
nocte missam celebrandi. 

Atorstus CasTELLANO, Notarius. 


—+ -——— 


CONGREGATION OF THE CONSISTORY. 


Plura dubia de S.C. de Propaganda Fide caeteras versus compe=-. 
tentia solvuntur. 
Beatissime Pater, 

Cardinalis Praefectus S. Congregationis de Propaganda Fide 
ut rite, sicuti debet, exsequi valeat praescripta Constitutionis 
Apostolicae Sapienti consilio et adiectae Ordinationis a Sanctitate 
Vestra confirmatae, quae fuerunt edita diebus 29 Iunii et 29 Sep- 
tembris labentis anni 1908, eorum quae sequuntur dubiorum 
solutionem postulat : 

I. Utrum Vicariatus Apostolici, qui tanquam suffraganei 
pertinent ad provincias ecclesiasticas a iurisdictione Congrega- 
tionis de Propaganda, vi memoratae Constitutionis exemptas, 
iugiter subsint eidem Congregationi de Propaganda. 

Il. Utrum Congregatio de Propaganda, ob peculiaria adiuncta 

Moderatorum dioecesum et missionum in longinquis regionibus 
Indiarum, Tonkini, Sinarum, Iaponiae, Australiae, Oceaniae 
aliisque huiusmodi, etiam in posterum concedere possit Epis- 
copis, Vicariis Apostolicis, Praefectis vel Moderatoribus mis- 
sionum formulas facultatum, quarum plures matrimonium respi- 
ciunt. 

III. Utrum eadem Congregatio adhuc tribuere valeat titulum 
Misstonarit Apostolict ad honorem, addita solita facultatum formula. 

IV. Cum §S. Congregatio de Propaganda teneatur deferre ad 
S. Congregationem Rituum ‘quaecumque attingunt sacrorum 
rituum disciplinam,” quaeritur, utrum hoc praescriptum respiciat 
rituum disciplinam prout ipsa determinatur ac circumscribitur a 
Constitutione Sapsenti consilio,an extendatur quoque ad facultates 
Missam, divinum Officium aliaque spectantes, quas ante largiri 
consueverant sive Congregatio Rituum sive etiam Congregatio 
de Propaganda. 

V. Utrum Congregatio de Propaganda deferre debeat ad Con- 
gregationem de Religiosis etiam quidquid attingat Congrega- 
tiones missionarias tum virorum quum mulierum, quarum con- 
stitutiones a Congregatione de Propaganda approbatae fuerunt. 

VI. Utrum Congregatio pro Negotiis rituum orientalium 
valeat etiam in posterum concedere dispensationes matrimoniales 
mixtae religionis ac disparitatis cultus. 

VII. Utrum acta Conciliorum, quae celebrari contigerint in 
territorio Congregationi de Propaganda relicto, remittenda sint 
ad Congregationem Concilii. 

VIII. Utrum etiam Officiales, qui in officio aderant ante diem 
4 Novembris 1908, teneantur iusiurandum emittere per legem 
generalem, diei 29 Iunii 1908 praescriptum. 

IX. Utrum Collegia Americae Septentrionalis, Hiberniae et 
Scotiae dependere pergant a Congregatione de Propaganda, et 
utrum eorumdem alumni praestare teneantur iusiurandum prae- 
scriptum ab Urbano VIII, die 24 Novembris 1625. 

X. Utrum etiam alumni Americae Septentrionalis, Cana- 
denses, Hiberni, etc., qui ex iure fundationis instituuntur in 
Collegio Urbano de Propaganda, emittere obstringantur posthac 
memoratum iuramentum ab Urbano VIII praescriptum atque 
in forma et terminis deinceps statutis ab Alexandro VII per 
Bullam, diei 20 Iulii 1660, pro cunctis Collegii Urbani alumnis. 

XI. Utrum Cardinalis Praefectus Congregationis de Propa- 
ganda poterit adhuc concedere litteras dimissoriales ad sacros 
Ordines alumnis Collegiorum Americae Septentrionalis, Hiberniae 
et Scotiae; et an ac quomodo mutare oporteat titulum misstonis. 

XII. Utrum et qua ratione immutandus sit titulus missionis 
quoad alumnos Collegii Urbani de Propaganda, qui pertinent ad 

provincias eeclesiasticas et dioeceses a Congregatione de Propa- 
ganda avulsas. j Die 

Sacra Congregatio Consistorialis superius relatis dubiis circa 
praescripta Constitutionis Apostolicae Sapienti consilio et addictae 
Ordinationis, iuxta mentem a SSmo. Domino declaratam, die 
12 Novembris 1908, respondendum censuit : 

Ad I. Affirmative, dum ita permanent. Expedit tamen ut 
S. Congregatio de Propaganda, quamprimum fieri possit, memo- 
ratos Vicariatus erigat in dioeceses, eosque proinde deducat ad 
ius commune. 

Ad II. Affirmative, re tamen agitata et composita cum S. 
Congregatione de Sacramentis. 

Ad III. Affirmative quoad sibi subditos. 

Ad IV. Affirmative ad primam partem, negative ad secundam. 

Ad V. Etiam quoad Congregationes religiosas, quarum regulae 
seu constitutiones approbatae sunt a Congregatione de Propa- 
ganda, standum praescriptis Constitutionis Sapienti consilio. 

Ad VI. Affirmative, excepto tantummodo privilegio Paulino, 
quod pertinet ad Congregationem S. Officii. 

Ad VII. Negative. 

Ad VIII. Negative, verum congruit ut omnes illud emittant. 

Ad IX. Collegia Americae Septentrionalis, Hiberniae et 
Scotiae posthac pendebunt a S. Congregationi Consistoriali. 
Iuramentum autem ab alumnis praestandum servetur, reform- 
andum tamen erit iuxta novam statuendam formulam. 

Ad X. Affirmative, formula vero reformanda consiliis initis 
cum Emo. Cardinali Praefecto Congregationis de Propaganda. 

Ad XI. Concessio litterarum dimissorialium ad sacros Ordines 
pertinebit ad hanc S. Congregationem, quae, cum necessarium 
fuerit, immutabit titulum missionis in titulum servitit ecclesiae. 

Ad XII. Emus. Cardinalis Praefectus Congregationis de Pro- 
paganda mutabit pro memoratis alumnis titulum missioms in 
titulum servitit ecclestae. 

G. Card."De Lat, Secretarius. 
L. HS. Scipio TEccuHi, Adsessor. 


Dubium de dispensatione super iureiurando ab antiquis alumnis 
Collegii de Propaganda Fide emisso. 


Proposito dubio, ad quam S. Congregationem spectet dis- 
pensare a iureiurando, emisso ab antiquis Collegii Urbani de 
Propaganda Fide aliorumve Collegiorum alumnis, qui subsunt 

dioecesibus ad ius commune nuper deductis, quique facultatem 
petunt de dioecesi cui iuramento obstringuntur in aliam trans- 
eundi; S. Congregatio Consistorialis, re mature perpensa, iuxta 
Constitutionem Sapienti consilio respondit : spectare ad S. Congre- 
gationem Concilu. 

Datum Romae, ex aedibus S. Congregationis, die 7 lanuarii 
1909. 
L. HS. Scipio Teccut, Adsessor. 


LITTERAE 


Ad Archiepiscopos, Episcopos Aliosque Locorum Ordinarios. 
Iilme. ac Rme. Domine, 


Haud raro accidit ut Ordinarii aliquid habeant ad Sanctam 
Sedem deferendum vel cum ipsa tractandum, quod aut ratione 
officii, aut vi ecclesiasticae alicuius legis, aut prudentiae causa 
secreto silentii tegendum sit. 

Ubi haec occurrant, Ordinariis curae sit scripta committere 
occlusa diligenter, etiamsi per suos rerum agentes vel procura- 
tores ea transmittere velint. Quamvis enim dubitare non liceat 
de fide ac prudentia illius, in quo Episcopus fiduciam collo- 
caverit et qui fuerit Sanctae Sedi probatus ; tuenda nihilominus 
lex illa est quae prohibet secreti participes fieri plures quam 
necessitas postulet. 

Illud praeterea commendatur Ordinariis vehementer, ut in 
delectu procuratorum vel agentium rationem habeant eorum, 
qui hoc in genere officii honeste hactenus et cum utilitate 
clientum versati sunt. Idcirco, nisi quid graviter obstet, eosdem 
praeferant aliis. lustum enim est et in Apostolicae Sedis votis, ut 
concessa ob altiores fines libertas in detrimentum non cedat bene 
meritorum hominum, qui huc usque operam suam in Ecclesiae 
servitium contulerunt. 

Hisce tibi significatis, omnia fausta tibi a Domino deprecor. 

Romae, die 25 Novembris 1908. 


C. Card. De Lat, Secretanius. 
L. HS. Scipio Txccui, Adsessor. 








DECRETUM 


Quo episcopi convocantur at consistoriis intersint ante festum 
Ascensionis D. N. I. C. habendis. 


Antequam ad solemnem canonizationem beatorum Con- 
fessorum Iosephi Oriol e clero Barcinonensi, et Clementis Hof- 

bauer e congregatione SSmi. Redemptoris deveniat, SSmus. 
Dominus Noster Pius PP. X, ceteris quae iuxta canonicas sanc- 
tiones requiruntur expletis, constituit insuper in re tanti momenti 
Episcoporum sententiam exquirere. Quapropter praesenti S. 
Congregationis Consistorialis decreto mandat, ut omnes et 
singuli Praesules, qui sunt intra centesimum ab Urbe lapidem, 
nisi grave aliquid obstet, Romam decem dies ante festum Ascen- 
sionis D. N. Iesu Christi petant, ut Consistoriis haberi solitis 
interesse possint. Ceteros Italiae et proximarum regionum 
Archiepiscopos et Episcopos, ut romanum iter ad eundem finem 
aggrediantur, peramanter invitat. Remotiores vero de hac tam 
iucunda et extraordinaria solemnitate certiores reddit. Ne 
autem frequentibus ad Urbem itineribus nimium graventur 
Episcopi, Sanctitas Sua benigne indulget ut, qui hac occasione 
Romam adiverint et memoratis solemniis interfuerint, exempti 
evadant ab obligatione visitandi SS. Limina prima proxima 
vice. 

Datum Romae ex aedibus Secretariae eiusdem sacrae Con- 
gregationis, die 27 Ianuarii 1909. 
C. Card. De Lat, Secretarius. 
Scipio TEccHI, Adsessor. 





MONITUM 


Rmi. Archiepiscopi et Episcopi qui, iuxta relatum S. Congre- 
gationis Consistorialis convocationis decretum, Romae sacris 
canonizationis solemniis intererunt, oportet ut quamprimum 
subscripto Apostolicarum Caeremoniarum Praefecto (Via del 
Quirinale 15, scala 3, palazzo Rospighost) per epistolam significent 
quo circiter die venturi sint, ut Praesulum numerus opportune 
cognoscatur, et ipsi schedulas, intimationes, nec non aS. Rituum 
Congregatione canonizandorum acta pro Consistoriis, tempes- © 
tive accipere possint. 

Ne vero Apostolici cursores in schedularum distributione 
ancipites haereant de Episcoporum domiciliis, oportet ut ipsi 
Archiepiscopi et Episcopi in scriptis eundem Caeremoniarum 
Praefectum de suo quisque domicilio certiorem faciant. 

lidem Antistites secum deferent vestes praelatitias laneas 
violaceas, cum mantelletto pariter laneo violacei coloris, bire- 
tum, rocchetum, pluviale simplex ex lama argentea, sin minus 
ex serico damasceno albo, amictum, mitram lineam ex tela alba, 
et cappam laneam violaceam pro Consistoriis, pellibus ermel- 
lineis ornatam. 

Antistites autem cardinalitia dignitate praefulgentes, praéeter 


DECREES. 117 








vestes et cappas cardinalitias tam rubei quam violacei coloris, 
cum pellibus ermellineis, pro die solemnis canonizationis habe- 
bunt calceos rubeos, amictum, planetam albam opere phrygio 
aureo distinctam, mitram serico damascenam cum vimpa, et 
superpelliceo pro capellano caudatario, qui induet vestem seri- 
cam violaceam, cum crocea lanea violacei pariter coloris. 
De mandato SSmi. D. N. Papae. 
Romae die 14 Februarii 1909, Dominica in Sexagesima. 
Franciscus R1GaI, 
L. HS. Pronot. Ap., Caevem. Praefectus. 





DUBIUM. 


De facultate dispensandi presbyteros ab irregularitate vel a titulo. 
sacrae ordinationis. 


Proposito dubio, utrum facultas concedendi clericis, iam in 
sacro presbyteratus ordine constitutis, dispensationem ab irre- 
gularitate, vel a titulo sacrae ordinationis, spectet ad Congrega- 
tionem de Sacramentis, an potius ad Congregationem Concilii; 
sacra Congregatio Consistorialis, omnibus rite perpensis, re- 
spondendum censuit : Spectare ad S. Congregationem Concilii. 

Datum Romae, ex aedibus Secretariae eiusdem sacrae Con- 
gregationis Consistorialis, die 27 Februarii 1909. 

Scipio Teccui, Adsessor. 


L. HS. 
ee 
CONGREGATION FOR THE AFFAIRS OF RELIGIOUS. 
COMMUNITIES, 
DECRETUM 


Quo iure et qua ratione Religiosi Sodales stipis quaeritandae- 
ministerium obire possint et valeant. 


De eleemosynis colligendis gravis quaestio, quae iam anteactis 
saeculis non semel agitata fuit, hodie praesertim, ob peculiaria 
rerum ac temporum adiuncta, in praxi maiores ac frequentiores 
praesefert difficultates. Quibus ut occurreret, S. Congregatio 
Episcoporum et Regularium, omnibus mature perpensis, die, 
27 Martii 1896 promulgavit Decretum Singulavi quidem, quo col- 
ligendarum eleemosynarum ministerium opportunis pro hodierna. 
humanae societatis conditione communiebatur cautelis. Atta- 
men mulierum dumtaxat respiciebat sodalitates. Quo autem et 
virorum Institutis Religiosis melius provideretur, eidem Sacrae 
Congregationi, in plenario consessu die 8 Maii anni 1908 habito, 

visum est pro his quoque nonnullas apponere quaestuationum 
normas ; quas, ex Secretaria supradictae S. Congregationis Epis- 
coporum et Regularium acceptas, Sacra Congregatio Negotiis 
Religiosorum Sodalium praeposita, de mandato SSmi. Dni. 
Nostri Pii Divina Providentia PP. X., publici iuris facit. 


I.—Quoap Orpines MENDICANTES. 


1. Regulares, qui Mendicantes vocantur et sunt, ex institutione 
Sedis Apostolicae cum sola licentia Superiorum suorum eleemosy- 
nas quaerere valeant in Dioecesi, ubi erectus est Conventus. 
Ordinariorum licentia necessario censenda est data in ipso actu 
quo Conventus fundationi consensum praebuerunt. 

2. Si vero iidem Regulares extra Dioecesim, ubi Conventus 
habent, stipem quaeritare velint, Ordinarii illius Dioeceseos 
licentia, per suos Superiores in scriptis obtenta indigent, 

3. Ordinarii, praecipue limitrophes, hanc licentiam absque 
gravioribus urgentioribusque causis ne denegent, si aliquis Con- 
ventus ex quaestuatione in sola Dioecesi ubi erectus est, vivere 
nullimode possit, ut in parvis Dioecesibus contingere solet. 

4. Quae licentia intelligitur habitualis, usque nempe ad expres- 
sam revocationem; quae quidem revocatio, ut par est, nonnisi 
legitimis de causis, iisque tantum perdurantibus, facienda est. 

5. Ut Mendicantes praefato iure gaudeant, per seipsos, non 
autem per personas Ordini extraneas, eleemosynas colligere 
debent. 

6. Regulares quaestuantes semper secum habere debent litteras 
authenticas, quibus constet de debita facultate deque officio 
quaestuationis sibi commisso. Quas litteras Parochis ultro ex- 
hibere tenentur ; necnon Ordinariis, quoties ab ipsis requirantur. 

4. Non licet Superioribus Regularibus ad hoc opus mittere nisi 
Religiosos aetate et animo maturos; numquam eos qui studiis 
adhuc incumbunt. 

8. Religiosi eleemosynas collecturi ne pergant soli sed bini, 
praesertim extra urbem, seu locum ubi habent Conventum, 
seclusa gravis necessitatis causa ; quoin casu quaestuarius publice 
notus sit oportet atque aetate, virtute ac Fidelium existimatione 
omnino commendatus, 

g. Porro extra locum Conventuum quaestuantes, apud Paro- 
chos, vel apud alios clericos saeculares, vel regulares, aut, iis 
deficientibus, apud aliquem pium benefactorem, christiana hon- 
estate et virtute conspicuum, divertant. é 

to. Extra propriam domum ne maneant ultra mensem, si in 
propria Dioecesi, non ultra duos, si in alia eleemosynas quaerant ; 
neque iidem denuo mittantur, nisi postquam per unum, vel re- 
spective per duos menses, vitam communem iuxta Regulam et 

Constitutiones in Conventu exegerint, prout uno vel duobus 
mensibus extra claustra degere debuerunt. 

11. Qui in ipso loco, ubi situs est Conventus, stipem corrogant, 
noctu exta propriam domum nequaquam manebunt. 

12. Religiosi quaestuantes semper illa, qua decet, humilitate, 
modestia, munditie eniteant ; saecularium, praesertim mulierum 
cuiuscumque sint conditionis, familiaritatem caveant ; loca suae 
professioni minime congrua omnino devitent ; pietatem sincere 
foveant atque spiritualia exercitia in Religione ipsorum solita, 
pro viribus fideliter adimpleant. 

13. Superiores Regulares, graviter onerata eorum conscientia, 
ne omittant quaestuariis suis normas agendi, quas prudentia 
suadet, opportunas praescribere. 

14. Si vero, quod absit, Regulares quaestuantes notorie deli- 
querint, Fidelibus scandalum praebuerint, vel etiam contra 
legitimam prohibitionem eleemosynas colligere ausi fuerint, 
Ordinarius loci iubeat eos in propriam domum redire, atque 
etiam tamquam Sedis Apostolicae Delegatus, Superiores moneat, 
ut illos corrigant et pro gravitate scandali puniant ; quod sisecus 
fecerint, quam primum ad Sanctam Sedem recurrat. 


II.—Quoap OrbDINES VEL INSTITUTA RELIGIOSA NON 
MENDICANTIUM. 


1. Religiosi sive Ordinum sive Congregationum iris Pon- 
tificii, qui privilegio quaeritandi eleemosynas neque vi propriarum 
Constitutionum a S. Sede approbatarum, neque vi Apostolicae 
concessionis gaudent, veniam Apostolicae Sedis impetrare debent, 
ut quaestuationes instituere valeant ; praeterea licentiam per suos 
Superiores ab Ordinario loci obtinere tenentur, nisi forte S. Sedes 
in hoc expresse et specialiter iuri Episcopi derogaverit, quod num- 
quam praesumi potest, sed indubitatis documentis probari debet. 

2. Religiosi vero qui sunt iuris Dioecesam, opus colligendi 
eleemosynas nequaquam aggredi poterunt, nisi licentiam ob- 
tinuerint tum ab Ordinario loci in quo resident, tum etiam, si 
extra Dioecesim propriae residentiae abituri sint, ab Ordinario 
loci in quo stipem quaerere desiderant. 

3. Ordinarii autem locorum, si opportunum visum fuerit, pro 
unaquaque Domo cuiusque Religiosi suae Dioeceseos Instituti, 
sive iuris Pontificii sive iuris Dioecesani, emendicato viventis, 
limites quaestuationis constituere possunt et respective servandos 
curare, praesertim ubi sunt Conventus Regularium nomine et re 
Mendicantium; nec huiusmodi Religiosis non Mendicantibus 
quaeritandi licentiam concedant, nisi sibi constet de vera Domus 
vel Pii Operis necessitate, cui alio modo occurri nequeat ; et si 
necessitatibus provideri potest per quaestuationem in loco vel 

districtu, in quo Religiosi resident, aut intra Dioecesim, insti- 
tuendam, ampliorem licentiam nequaquam concedant. i Mabe’ 

4. Ordinarius porro illius Dioeceseos, ad quam isti Religiosi 
aliarum Dioeceseon eleemosynas quaesituri accedant, collectas 
eis minime permittat, nisi prius per se vel per suos ad hoc Dele- 
gatos, praeter litteras obedientiales proprii Superioris, facultatem, 
vel Apostolicae Sedis, si sunt iuris Pontificii, vel proprit Ordinarii, 
si sunt iuris dioecesani, recognoverit et huius Decreti praescriptis 
conformem invenerit. ; ) 

5. Insuper Ordinarius sedulo advertat, utrum qui pro Mis- 
sionibus exteris subsidia quaerunt, praeter litteras commendatitias 
Vicarii vel Praefecti Apostolici respectivae Missionis et litteras 
obedientiales Moderatoris Generalis proprii Instituti, habeant 
quoque facultatem a S. Congregatione de Propaganda Fide in 
forma authentica recenter datam. 

6. Licentiam colligendi eleemosynas Ordinarii concedant gratis 
et in scriptis, notatis semper (sive ad calcem litterarum obedien- 
tialium sive in documento separato) tum nominibus Religiosorum, 
qui ad colligendas eleemosynas designati sunt, tum nomine 
Ordinis vel Instituti ad quod pertinent, tum loco et tempore pro 
quibus licentia valitura sit. 

7. Licentias loco et tempore generales Religiosis huiusmodi 
nequaquam concedent Ordinarii, sed potius invigilabunt, ne sive 
quaestuantes, sive praetextu quaestuationis, extra propriam 
domum maneant ultra mensem, si in propria Dioecesi, aut ultra 
duos menses si in aliena eleemosynas quaerant ; neve iidem denuo 
mittantur, nisi postquam per unum, respective duos menses, in 
suo Conventu degerint, prout uno vel duobus mensibus foris 
manserant. ‘ 

8. Ut Religiosi Ordinariorum facultate colligendi eleemosynas 
uti valeant, id per se, non per alios facere debent. 

g. Ad haec et ipsi fideliter observent, quae supra pro Religiosis 
Ordinum Mendicantium sancita sunt, parte I, art. 6, 7, 8, 9, 11, 
12, 13. 

10. In casu tandem, quo hi Religiosi quaestuantes contra 
legitimam prehibitionem eleemosynas collegerint, vel, quod Deus 
avertat, male se gesserint scandalove Fidelibus fuerint, Ordi- 
narius loci, etiam tamquam Sedis Apostolicae Delegatus, eos pro 
gravitate delicti et scandali opportunis remediis coerceat et in 
propriam domum a suis Superioribus puniendos remittat. 

Datum Romae, ex Secretaria supradictae Sacrae Congrega- 
tionis Negotiis Religiosorum Sodalium praepositae, in Festo 
Praesentationis B. M. V., die 21 Novembris 1908. 

Fr. I. C. Card. Vives, Praefectus. 
D. Laurentius JANSSENS, O. S. B., Secretarius. 

Edicitur denuo explorandam esse monialium voluntatem ante 
votorum solemnium nuncupationem. 


Beatissime Pater, 


Fr. Bonaventura Marrani, Procurator Generalis Ordinis 
Fratrum Minorum, se ad Sanctitatis Tuae pedes humillime 
provolvit et, ut plurium tam Ministrorum Provincialium quam 
Monialium sui Ordinis dubiis occurrat, sequentia exponit : 

Sacra Tridentina Synodus, sess. XXV, cap. 17, De Regul. haec 
quoad vestitionem Monialium earumque professionem constituit : 
‘: Libertati professionis virginum Deo dicandarum prospiciens, 
««S, Synodus statuit atque decernit ut puella quae habitum 
“‘regularem suscipere voluerit... non ante eum suscipiat, nec 
“‘ postea ipsa vel alia professionem emittat quam exploraverit 
««Episcopus vel, eo absente vel impedito, eius Vicarius aut 
“ aliquis... ab eis deputatus virginis voluntatem diligenter, an 
“‘ coacta, an seducta sit, an sciat quid agat.” 

Quum vero Summus Pontifex Leo fr. XIII, per Decretum 
S. Congregationis Episcoporum et Regularium die 3 Maii 1902 
latum, edixerit ut, non secus quam in religionibus virorum etiam 
in Sanctimonialium monasteriis, in quibus solemnia nuncupantur 
vota, praemittantur solemnibus votis simplicia, triennium saltem 
_ duratura, hinc sequens dubium exortum est, cuius congruam in 
editis iam ipsius Decreti declarationibus solutionem minime 
reperit : 

«Num ante professionem votorum solemnium sanctimonialis 
cuius voluntas ante vestitionem professionemque votorum sim- 
plicium iuxta S. Conc. Tridentini praescripta fuerit legitime 
explorata, denuo sit exploranda?”’ 

Super quibus humillimus Orator opportunam declarationem 
reventer postulat. 

Et Deus, etc.... 

Ex audientia SSmi. habita ab infrascripto Cardinali S. Con- 
gregationi de Religiosis Praefecto, die 19 Ianuarii 1909: Sanctitas 
Sua, re mature perpensa, supra relato dubio responderi man- 
davit prout sequitur: Attenta ratione solemmtatis votorum, itevanda 
est explovatio voluntatis singularum momalium ante votorum solemnium 
nuncupationem, 

Datum Romae, ex Secretaria eiusdem S. Congregationis 
negotiis Religiosorum Sodalium praepositae, die, mense et anno 
ut supra. 

Fr. I. C. Card. Vives, Pracfectus. 
D. Laurentius Janssens, O.S.B., Secretarius. 

CONGREGATION OF THE INDEX. 
Prohibitio quorumdam Librorum. 
Feria II, die 4 Ianuarit 1909. 


Sacra Congregatio Emorum. ac Rmorum. S.R.E. Cardinalium 
a SSmo. Domino Nostro Pio PP. X. Sanctaque Sede Apostolica 
Indici librorum pravae doctrinae, eorumdemque proscriptioni, 
expurgationi ac permissioni in universa christiana republica 
praepositorum et delegatorum, habita in palatio Apostolico 
Vaticano die 4 Ianuarii 1909, damnavit et damnat, proscripsit 
proscribitque, atque in Indicem librorum prohibitorum referri 
mandavit et mandat quae sequuntur opera: 

Jeuan DE Bonneroy, Les legons de la défaite, ou la fin d'un 
catholicisme. Paris, Librairie critique E. Nourry, 1907. 

— Vers l'unité de croyance. Ibid., 1907. 

— Le catholicisme de demain. Ibid., 1908. 

Henri Loriaux, L’autovité des Evangiles. Question fondamentale. 
Paris, Emile Nourry, 1907. 

Jean Vrai, Ephémérides de la Papauté. Paris, Fischbacher, 
1904. 

T. SmytTH-Vaupry, C.Pr., The Christ-Founded Order of the 
Secular Priesthood. Montreal, Larell and Son, 1906. 

Romoto Murr, I problemi dell’ Italia contemporanea. Vol. I. 
La politica clericale e la democrazia. Ascoli Piceno, Gius. Cesari ; 
Roma, Societa naz. di Cultura, 1908. 

MeEtcHior Cana, Eléments de psychologie concréte et de méta- 
physique. ‘Toulouse, Edouard Privat; Paris, Henri Didier, 
1907. 

Itaque nemo cuiuscumque gradus et conditionis praedict 
opera damnata atque proscripta, quocumque loco et quocumque 
idiomate, aut in posterum edere, aut edita legere vel retinere 
audeat, sub poenis in Indice librorum vetitorum indictis. 

EMMANUEL BarsierR, decreto S. Congregationis, edito die 
25 Maii 1908, quo quidam libri ab eo conscripti notati et in — 
Indicem librorum prohibitorum inserti sunt, laudabiliter se 
subiecit. 

Quibus SSmo. Domino Nostro Pio Papae X per me infra- 
scriptum Secretarium relatis, Sanctitas Sua decretum probavit, 
et promulgari praecepit. In quorum fidem, etc. 

Datum Romae, die 5 Ianuarii 1909. 


F. Card. Seana, Praefectus. 
L. HS. Tuomas Esser, O.P., a Secreitis. 

CONGREGATION OF RITES. 


Congregatio Servorum Dei causis minoris momenti pertractandis 
constituitor. 


Instaurato, ad pristina gerenda munera, Tribunali Sacrae 
Rotae Romanae per Constitutionem Apostolicam ‘Sapienti 
consilio” diei 29 Iunii huius labentis anni 1908, ac proinde 
reservatis, iuxta decretum seu declarationem Sacrae Congrega- 
tionis Consistorialis diei 27 Novembris nuper elapsi, peculiaribus 
dispensationibus dd. 23 Octobris 1878, et 19 Decembris 1905, 
quibus demandatum fuerat Rmis. Praelatis Auditoribus officium 
discutiendi ac iudicandi in Comitiis Sacrorum Rituum Congre- 
gationis Ordinariis Rotalibus Causas minoris momenti Servorum 
Dei, nempe de fama sanctitatis in genere, de non Cultu, de 
validitate ac relevantia processuum aliasque similes, Sanctissi- 
mus Dominus Noster Pius Papa X, referente infrascripto 
Cardinali Sacrae Rituum Congregationi Praefecto, ad easdem 
causas pertractandas Congregationem particularem constituere 
dignatus est, quam constare voluit ex aliquot Emis. ac Rmis. 
Patribus sacris tuendis Ritibus praepositis, nempe Praefecto, 
Ponente aliisque quinque a Sacra Rituum Congregatione de- 
signandis, nec non ex Rmis. Praelatis Officialibus ipsius Sacrae 
Congregationis, nempe Protonotario apostolico, Secretario, Pro- 
motore Fidei ac Subpromotore. Contrariis non obstantibus 
quibuscumque etiam speciali mentione dignis. 

- Die 9 Decembris 1908. 


S. Card. Cretoni, Praefectus. 
+ D. Panici, Archiep. Laodicen., Secvetarius. 





CONCORDIEN. 


An usus celebrandi super altaribus quorum mensa ex pluribus 
lapidibus constat continuari possit. 


Rmus. Dnus. Franciscus Isola, Episcopus Concordien. in 
visitatione pastorali reperiit quaedam altaria consecrata uti fixa, 
quorum mensa ex pluribus lapidibus simul iunctis constat, aliqua 
vero similia cum mensa item ex pluribus partibus composita, sed 
in cuius medio extat lapis quadratus in quo reconditae sunt 
sacrae reliquae, vulgo pietva sacra ; alia demum consecrata uti 
fixa quorum mensa in medio nititur super basi ex muro, vel ex 
coctis lateribus quae in centro continet sacras reliquias. Quare 
idem Rmus. Episcopus a Sacra Rituum Congregatione reverenter 
expostulavit : 

An continuari possit usus celebrandi super dictis altaribus. 

Et Sacra Rituum Congregatio, ad relationem subscripti secre- 
tarii, exquisito Commissionis liturgicae suffragio, re sedulo per- 
pensa ita rescribendum censuit. 

I. Quoad altaria priora pro gratia sanationis dummodo sepul- 
chrum sit integrum ex lapide. 

II. Quoad altaria secundo loco descripta Orator acquiescat. 

III. Quoad postrema, infra tempus iudicio ipsius Episcopi 
determinandum eadem ad normam iuris reducantur, vel per par- 
vum lapidem consecratum, vel (si nullum in ecclesia consecrata 
sit altare fixum), per totius mensae cum stipitibus consecra- 
tionem. Atque ita rescripsit, declaravit atque indulsit. Die 
13 Novembris 1908. 

S. Card. Cretoni, Praefectus. 
+ D. Panici, Archiep. Laodicen., Secretarius. 


COMPOSTELLANA. 


An, vi consuetudinis, sacerdotum cadavera casula vel planeta 
nigri coloris induere liceat. 


Emus. et Rmus. Dnus. Cardinalis Iosephus M. de Herrera y 
de la Iglesia a Sacrorum Rituum Congregatione sequentis dubii 
resolutionem reverenter expetivit, nimirum : 

Quum in Rituali Romano, tit. VI, “De Exequiis” sub 
num. 11 haec legantur: ‘‘Sacerdos quidem super talarem vestem, 
amictu, alba, cingulo, manipulo, stola et casula, seu planeta 
violacea sit indutus ” quumque ex consuetudine generali vigente 
in Archidioecesi Compostellana, cadavera sacerdotum induantur 
planeta seu casula nigri coloris, quaeritur : An vi consuetudinis 
liceat cadavera sacerdotum induere casula vel planeta nigri 
coloris ? 

Et Deus etc... 

Sacra Rituum Congregatio, ad relationem subscripti Secretarii, 
audito Commissionis liturgicae suffragio, re sedulo perpensa, pro- 
posito dubio ita respondendum censuit: Affirmative, attenta 
praesertim consuetudine et Rubrica Ritualis Romani, quae prae- 
scribens paramenta violacea, in casu non excludit nigra. Atque 
ita rescripsit die 20 Novembris 1908. 


S. Card. Cretont, Praefectus. 
+ D. Panici, Archiep. Laodicen., Secretarius. 

COMPOSTELLANA. 


Quaedam solvuntur dubia circa aliquorum instrumentorum 
in musica sacra usum. 


Hodiernus Rmus. Praeses Commissionis dioecesanae de Musica 
sacra ab Emo. et Rmo. Dno. Cardinali Iosepho M. de Herrera y 
de la Iglesia, Archiepiscopo Compostellano constitutae, a Sacro- 
rum Rituum Congregatione reverenter expostulavit. 

I. An in musica sacra organica admitti possint instrumenta 
oboés, clarinetes, trombones nuncupata ? 

II. An instrumenta vulgo timbales seu tympanos sint habenda 
uti fragorosa et strepitantia ? 

III. An eadem permitti possint in musica et orchestra re- 
ligiosa ? 

Et Sacra eadem Congregatio ad relationem subscripti secre- 
tarii, exquisita specialis Commissionis de Musica et cantu sacro 
sententia, ita respondendum censuit : 

Ad I. Possunt tolerari instrumenta musicae Oboés et Clavinetes, 
dummodo moderate, et obtenta pro quovis opere ab Ordinario 
licentia, adhibeantur. 

Ad II. Provisum est in art. 19 instructionis Pontificiae de 
musica sacya, 29 Novembris 1903; et omnino servetur artic. 16 
eiusdem instructionis. 

Ad III. negative. 

Atque ita rescripsit die 13 Novembris 1908. 

S. Card. Creton1, Praefectus. 
+ D. Panici, Archiep. Laodicen., Secretarius. 





ANDRIEN. 
De consecratione Altaris. 


Rmus. Dnus. Sebastianus Giorgio, caeremoniarius Rmi. Dni, 
Episcopi dioeceseos Andriensis, de eiusdem consensu, Sacrorum 
Rituum Congregationi sequentia dubia, pro opportuna solutione, 
humiliter exposuit ; nimirum: 

In Ecclesia Matrice S. Sabini, civitatis Canosae, dioeceseos 
Andrien. nuper erectum est Altare quod undequaque per se stat, 
ad formam Altaris Papalis, et cuius mensa marmorea sustenta- 
tur a quatuor columellis item marmoreis, subtus vero est omnino 
vacuum, nec destinatur, prout in casu decreti n. 3741 T7videntina, 
20 Decembris 1890, ad recipiendam arcam ligneam paramentis 
asservandis. Hinc quaeritur: 

I. An supradescriptum Altare consecrari possit ? 

II. Et quatenus affirmative ad primum, ubi facienda sit unctio 
Chrismatis praescripta in fronte Altaris ? 

Et Sacra Rituum Congregatio, ad relationem subscripti Secre- 
tarii, audito Commissionis liturgicae suffragio, omnibusque sedulo 
perpensis, ita respondendum censuit : 

Ad I. Affirmative, iuxta plura decreta. 

Ad IL. Unctio Chrismatis, in modum crucis, fiat in fronte, seu 
in medio spissitudinis anterioris mensae. 

Atque ita rescripsit, die 6 Novembris 1908. 

S. Card. Cretoni, Pracfectus. 
+ D. Panici, Archiep. Laodicen., Secvetarius. 





VICARIATUS APOSTOLICI HONG-KONG. 


An, peculiaribus in adiunctis expositis, sacerdos celebrans et 
ministri coram SSmo. publice adoratione ostenso sacra facientes 
stare vel genuflectere debeant. 


Rmus. Dnus. Dominicus Pozzoni, Episcopus tit. Tavian. et 
Vicarius Apostolicus missionis Hong-Kong, a Sacrorum Rituum 
Congregatione sequentis dubii, ob maiorem perspicuitatem ali- 
quantulum reformati, authenticam solutionem reverenter expos- 
tulavit ; nimirum: 

Utrum in functione quae coram Sanctissimo Eucharistico 
Sacramento publice exposito peragitur, dum, ante Hymnum 
Tantum ergo, cantantur alii Hymni, vel Antiphona Regina Coeli, 
tempore paschali, vel canticum Magnificat, per anni decursum, 
ee celebrans et ministri stare debeant aut manere genu- 

exi 

Et Sacra Rituum Congregatio, ad relationem subscripti Secre- 
tarii, exquisita Commissionis Liturgicae sententia, re sedulo 
perpensa rescribendum censuit : Affirmative ad primam partem, 
negative ad secundam. 

Atque ita rescripsit die 6 Novembris 1908. 

S. Card. Cretont, S. R. C. Praefectus. 
+ D. Panici, Archiep. Laodicen., Secretarius. 





NEO-EBORACEN. 
De mulierum cantu cum modo in Ecclesiis permittendo. 


Nuperrime sacrorum Rituum Congregationi ea quae sequuntur, 
pro opportuna declaratione, rite ac reverenter exposita sunt, 
nimirum : 

Per omnes fere regiones Statuum foederatorum Americae 
septentrionalis, nomine chori designatur solummodo quidam 
coetus paucorum cantorum tum foeminarum quum virorum, qui 
seliguntur ad officium textus liturgicos intra Missas solemnes 
cantandi. Hic chorus, seu coetus virorum ac mulierum, seu 
puellarum, in loco eius soli usui destinato extra cancellos, immo 
plerumque longissime ab altari positus est, nec alius habetur 
chorus qui textus liturgicos cantet vel recitet. Hinc quaeritur, 
utrum ratione habita decreti de cantu mulierum in ecclesiis 
{Angelopolitana 17 Ianuarii 1908), quo concessum fuit ut intra 
christifideles viri et pueri, quantum fieri potest, suam partem 
divinis laudibus concelebrandis conferant, haud exclusis tamen, 
maxime ipsorum defectu, mulieribus et puellis, talem chorum 
seu coetum virorum ac mulierum supradescriptum, in loco ab 
altari remotissimo positum, et chori liturgici fungentem officio, 
posthae adhibere liceat. 

Et Sacra Rituum Congregatio, ad relationem subscripti Sec- 
retarii, exquisitis utriusque Commissionis tam liturgicae quam 
de musica et cantu sacro suffragiis, omnibus maturo examine 
perpensis, propositae quaestioni ita respondendum censuit: 
Prout exponitur, negative, et ad mentem.* Die 18 Decembris 
1908. 

S. Card. Cretont, Praefectus. 
L. HS. + D. Panici, Archiep. Laodicen., Secvetarius. 


INSTRUCTIO 
Pro Editoribus Librorum Liturgicorum cum cantu Gregoriano, 


Quo tutius pleniusque possit obtineri in sacra liturgia etiam 
quoad cantum optanda uniformitas,’ merito statutum est ut, in 
iis etiam quae ad singula Ecclesiarum Propria pertinent, eidem 
Officio vel Missae eadem regulariter adoptetur melodia, ac 
proinde ut ante approbationem a Sacra Rituum Congregatione 
rite petendam, iisdem revisoribus cuncta subiiciantur, quatenus 
illi testari possint non tantum de servatis artis Gregorianae 
regulis, sed etiam de constante melodiarum ea, quae requiritur, 
unitate. 

Die 27 Novembris 1908. 


S. Card. Cretont, Praefectus. : 
+ D. Panici, Archiep. Laodicen., Secvetavius. 





* Mens est, ut viri a mulieribus et puellis omnino sint separati, vitato 
quolibet inconvenienti, et onerata super his Ordinariorum conscientia. 

De nutriendis lampadibus coram SSmum. Sacramentum in 
defectu olei. 


Nuper expostulatum est a sacra Rituum Congregatione: an 
lampades, quae ardere debent ante altare et tabernaculum in 
quo asservatur sanctissimum Eucharistiae sacramentum, nutriri 
possint ex cera apum, saltem in maxima parte, quae adhibetur 
in candelis praescriptis ad Missae celebrationem, iuxta mentem 
decreti S. R. C. Plurium dioecesium diei 14 Decembris 1904. 

Et sacra eadem Congregatio, ad relationem subscripti Secre- 
tarii, exquisita Commissionis liturgicae sententia, omnibus 
accurate perpensis proposito dubio ita respondendum censuit : 
In defectu olei tolerari posse; et remittendum esse prudentiae 
Episcopi, iuxta decretum n. 3121 Pluvium dioecesium 14 Iulii 1864. 

Atque ita rescripsit, die 27 Novembris 1908. 

S. Card. Creton1, Praefectus. 
L. HS. + D. Panici, Archiep. Laodicen., Secretarius. 


Decretum Beatificationis et Canonizationis Ven. Servae Dei 
IOANNAE DE ARC Virginis Aurelianensis puellae nuncupatae. 


SUPER DUBIO 


An, stante approbatione virtutum et trium mivaculorum Tuto procedt 
possit ad solemnem eiusdem Ven. Servae Dei Beatificationem. 


Virorum, qui militari laude antecellunt, etsi summa sit apud 
homines opinio ac dignitas, nihilominus vix accidit ut eorum 
non sint obscurata trophaea, sive propter causam inique suscep- 
tam, sive propter abusum victoriae, sive denique ob hanc ipsam 
._nimis magno emptam planeque luctuosam. Pulcherrimus 
omnium triumphus illorum est, qui sibi primum imperare suisque 
cupiditatibus inferre bellum didicerunt; deinde, si oportuerit 
arma etiam terrena conferre, vires omnes nervosque ab religione 
sumunt, cum regio vate canentes: Sz consistant adversum me 
castva, non timebit cor meum: (ps. XXVI). Purissima igitur luce 
renidet admirandae virginis Arcensis vexillum, in quo non tam 
inscribi possit ‘‘Gesta Dei per Francos,” quam potius: Cadet 
Assuy in gladio non vin (Is. XXXI. 8). Pro fideli enim gente, 
nova bella elegit Dominus (ludith. v. 8), immissaque in aciem filia 
plebis contra hostes gallici nominis de caelo dimicatum est (Ib. v. 20). 

Qui res gestas magnanimae pientissimaeque puellae Aure- 
lianensis omni exuunt divinae virtutis instinctu, ad humanae 
tantum opis facultatem eas dimetientis, hi profecto ignorare 
videntur, hinc quae fuerit feminae sanctitas, hinc quae patrata 
per ipsam inaudita facinora; utraque res enim altera alterius ope 

confirmatur. Venerabilis autem Dei serva Ioanna tum intra 
domesticos parietes atque in custodia gregis, tum in castrorum 
tumultu, timebat Deum valde, nec evat qui loqueretur de tlla verbum 
malum : (ludith. VII, 21). In sua vero innocentia et modestia, 
cum relicuarum comitatu virtutum, prodigia facientem Dominum 
tmvocavit, qui, non secundum ayvmorum potentiam, sed, prout ipsi placet, 
dat dignis victoriam (Ib. VIII, 21). Nec in media militari licentia 
quidquam detrimenti passa est eius virtus, caelesti custode ipsam 
protegente, ut in Iudh. XIII, 20: Custodivit me angelus cius, et 
hinc ecuntem et ibt commovantem et inde huc revertentem. Quod si 
adiuncta spectentur singula, quibus ipsa non muliebre opus 
absolvit, sive militaris prudentia, sagacia, consilium, sive multi- 
plex rerum cognitio, praesertim divinarum, sive arcanorum 
prospicentia, sive cetera denique superna dona iuxta illud 
Isaiae XLV, 3; dabo tibi thesauros absconditos et arcana secretorum ; 
ea omnia profecto divinitus acta esse patebit, de humilique 
puella, ad humanae confusionem superbiae, fuisse dictum a 
Domino: admirationem faciam populo huic mirvaculo grandi et 
stupendo (Is. XXIX, 14.) 

Insignis haec Virgo vixit adhuc in ore hominum usque ad 
saecularis celebritatis honores ei recens exhibitos. Nunc vero 
beatis addenda caelicolis, multo nobis vivet utilior, impetratura 
patriae suae, de qua optime meruit, robur antiquae Fidei; 
catholicae autem Ecclesiae, cuius fuit studiosissima, solamen ex 
reditu tot errantium filiorum. Interim Deo confirmante novis 
prodigiis famam tantae sanctitatis, post editum decretum de 
approbatione virtutum in gradu summo, agitata iterum causa est 
et peculiaris instituta quaestio super tribus miraculis, a Deo per 
Ven. Dei Servam Ioannam patratis, de quibus SSmus. D. N. 
Pius PP. X, decreto edito idibus Decembribus superioris anni 
constare edixit. 

Unum supererat, iuxta sacri huius Fori statuta, inquirendum ; 
utrum Beatorum Caelitum honores Ven. Servae Dei Ioannae De. 
Arc Tuto decerni possent. Itaque in generali conventu SS. RR. 
Congregationis habito coram SSmo. D. N. Pio Papa X, pridie 
idus Ianuarias volventis anni Rmus. Cardinalis Dominicus 
Ferrata, Causae Relator, discutiendum dubium proposuit: An, 
stante approbatione virtutum et trium miraculorum Tuto procedt possit, 
ad solemnem Ven. Servae Dei loannae De Arc Beatificationem, Rumi. 
Cardinales et PP. Consultores, suffragium singuli ediderunt. 
SSmus. vero Pater, ab aperienda mente Sua abstinuit distulitque 
supremum iudicium in alium diem, monitis qui aderant, ut in re 
tam gravi caeleste lumen implorarent. : 

Tandem hodierno laetissimo die, per solemnia divinae Fami- 
liae Iesu, Mariae, loseph, Idem SSmus. Pater, Sacra Hostia pien- 

tissime litata in domestico Sacello, nobiliorem aulam Vaticanam 
ingressus ac pontificio solio assidens, ad Se accersivit Rmos. 
Cardinales Seraphinum Cretoni SS. RR. Congregationi Prae- 
fectum et Dominicum Ferrata, Causae Relatorem, una cum 
R. P. Alexandro Verde S. Fidei Promotore, meque infrascripto 
a Secretis, iisque adstantibus solemniter pronunciavit: Tuto 
procedi posse ad solemnem Ven. Servae Dei Ioannae De Arc Bea- 
tificationem. 

Hoc autem Decretum publici iuris fieri, in acta SS. Rituum 
Congregationis referri, litterasque Apostolicas sub plumbo de 
Beatificationis solemnibus in patriarcali Basilica Vaticana, ubi 
primum licuerit habendis, expediri iussit, nono Calendas Feb- 
ruarias anno millesimo noningentesimo nono. 

SeRapHinus Card. Cretoni, S. R. C. Praefectus. 
+ Diomepzs Panict, Archiep. Laod., S. R. C. Secretarius. 
L. HS. 





SANCTIMONIALIUM ORDINIS S. BENEDICTI. 
Officium B.M.V. in sabbato. 


Moniales Ordinis S. Benedicti apud Princethorpe, dioecesis 
Birminghamiensis in Anglia, vigore privilegii olim sibi concessi, 
Officium B. M. V. ut in Communi Sanctorum, omnibus sabbatis 
non aliter impeditis, sub ritu semiduplici recitare solent. Quibus- 
dam autem temporibus, scilicet ab Adventu usque ad Nativi- 
tatem Domini, a Nativitate Domini usque ad Purificationem, et 
a Pascha usque ad Pentecosten, Evangelium eiusdem Officii 
minime cum Evangelio Missae B. M. V. eisdem temporibus 
assignatae concordat. De facto Officium tale, ab Adventu 
usque ad Nativitatem Domini, et a Nativitate Domini usque ad 
Purificationem nondum usque huc recitandum occurrit, saepius 
vero tempore paschali. Ut ergo hoc tempore paschali Officium 
Missae concordet, dictae moniales Evangelium Stabant cum 
Homilia S. Augustini, ut in festo VII Dolorum B. M. V. 
(feria VI post Dom. Passionis) et Responsoria de Communi 
B.M.V. legunt. Orto iam dubio de hac ratione agendi, eaedem 
moniales a sacrorum Rituum Congregatione humiliter petunt ut 
dubia sequentia solvere dignetur, nimirum : 

J. An in sabbatina recitatione Officii B. M. V. Evangelium 
Loguente cam Homilia de Communi semper recitandum sit. 

II. Si vero negative, quaenam sint Evangelia, Homilia et 
Responsoria iis variis temporibus recitanda, nempe: (a) ab Ad- 
ventu usque ad Nativitatem Domini; (0) a Nativitate Domini 
usque ad Purificationem ; (c) a Pascha usque ad Pentecosten. 

Sacra porro Rituum Congregatio, ad relationem subscripti 
Secretarii, exquisito voto Commissionis liturgicae, re sedulo 
perpensa ita respondendum censuit: 

Ad I. Providebitur in II. 

Ad II. Responsoria sint semper ut in festis B. Mariae Virginis 
per annum, cum Evangeliis et Homiliis: (a) e feria IV Quatuor 
Temporum Adventus; (6) e die infra Octavam Nativitatis Domini 
Vides festinave pastores (30 Decembris) ; et (c) e priori festo Septem 
Dolorum B. M. V. 

Atque ita rescripsit, die 22 Ianuarii 1909. 


S. Card. Cretoni, Praefectus. 
L. & S. t+ D. Panic1, Archiep. Laodicen., Secretarius. 





MONITUM 
Circa Edenda et Publicanda Acta Servorum Dei vel Beatorum. 


Acta quae respiciunt vitam, virtutes et prodigia Servorum Dei 
vel Beatorum, quorum causis beatificationis et canonizationis 
manus apposuit sacra Rituum Congregatio, typis edi ac publici 
iuris fieri nequeunt, inconsulta eAdem sacra Congregatione, et 
absque licentia nihil obstat R. P. D. Promotoris sanctae fidei, vel 
Adsessoris ipsius sacri Consilii. 

Datum Romae ex Secretaria SS. Rituum Congregationis, 
12 Febr. 1909. 

L. HS. + D. Panici, Archiep. Laodicen., Secretarius. 





MECHLINIEN. 
DECRETUM. 


Confirmationis Cultus ab immemorabili tempore praestiti Ven. 
Servo Dei Ioanni Rusbrochio canonico regulari beato nun- 
cupato. 


Venerabilis Ioannes Rusbrochius, ita a vico natali Van-Reus- 
broeck prope Halle, in Brabantia, nuncupatus, anno 1293 1m 
lucem editus est. Adhuc puer, relicta domo paterna ac patria, 
Bruxellas adiit ubi penes sacerdotem consanguineum litteris 
addiscendis operam dedit. Pietate singulari ac vitae integritate 
ita eluxit, ut totum Deo divinisque rebus se mancipatum osten- 
deret. Annis studiisque progredientibus, dignus est habitus qui 
ad sacerdotium eveheretur. Illud mirabile narratur quod ipsa 
die qua primum sacrum litaverat, mater iampridem defuncta 
loanni se videndam exhiberet, filiique precibus suam a placu- 

laribus flammis liberationem acceptam referret. Pius ac doctus 
sacerdos tam voce quam scriptis Ecclesiae Christi doctrinam 
cum evangelicis consiliis docuit ac praedicavit, eamque adversus 
errores tunc grassantes praesertim haeresim Liberorium Spinituum 
iam a Viennensi Concilio damnatam, strenue vindicavit. Inte- 
rim sacras exercitationes in populis fovet ac provehit, ut ipsi 
satagerent per bona opera certam vocationem et electionem 
facere; atque haec facientes non peccarent. Solitudinis aman- 
tissimus in eremum cui Vallis Viridis nomen erat, infra fines 
Mechliniensis Archidioecesis, se recepit. Lllic socios habuit 
Ioannem Hincart et D. Franconem de Frigido Monte, canonicos. 
Cum iis degens in paupertate et simplicitate coenobium exstruxit, 
simulque instituit Congregationem Windesimensem Canoni- 
corum Regularium S. Augustini cuius Ipse primus extitit prior 
generalis. In solitudine assiduae orationi et contemplationi va- 
cabat, praesertim penes arborem quae aliquoties ob eius fervorem 
ignita ac irradians visa est. Unde merito vocatus est a Ven. 
Cardinali Bellarmino “viv divinae contemplationi addictissimus,”’ et 
a Dionysio Cartusiano ‘ mirabilis viv et divinitus unctus.” Eius 
scripta mirifice testantur qua religione, quo pietatis affectu se 
aliosque excitabat ad Dei beneficia recogitanda, ad SS. Eucha- 
ristiae sacramentum adorandum, et ad Deiparam Virginem 
colendam atque imitandam. Unde de- Rusbrochio Grotius 
scribere non dubitavit: “nec sanctiovem in vita nec rveligiosiorem in 
scriptis meminisse.” Et Beatus Petrus Canisius in suo martyro- 
logio inter Sanctos et Beatos recensuit etiam B. Ioannem Rus- 
brochium. Ob eximiam sanctitatem Ioannes et Dei et Deiparae 
Virginis visionibus pluries recreatus fuisse narratur, denique 
lethali atque insanabili morbo correptus, annis et meritis plenus 
ea, quam Ipse praedixerat, die secunda Decembris anno 1381 
ad caelestem patriam evolavit. Fama sanctitatis quam servus 
Dei vivens sibi adepta fuerat, post obitum ac in decursu temporis 
adeo invaluit, ut de ea in ecclesiastica Curia Mechliniensi anno 
1624 Processus Informativus adornatus fuerit quem, signata 
prius Commissione, mox Apostolica subsecuta est Inquisitio 
anno 1626 instituta, qui quidem Processus in Archivo Vaticano 
sacrae Rituum Congregationis asservantur. Anno autem 1786 
die 27 Maii in Sacrorum Rituum Congregatione Ordinaria, in- 
stantibus Cappellanis Ecclesiae Collegiatae Bruxellensis Ss. 
Michaéli et Gudulae dicatae, de Festo cum officio et missa cele- 
brando in honorem Ven. Servi Dei Rusbrochii, Beati nuncupati, 
actum est, Ponente Emo. Cardinali Boschi Maiori Poenitenti- 
ario. Quum vero Processus supradicti haud satis essent ad 
probandum cultum publicum, ecclesiasticum et constantem cum 
fama sanctitatis Ven. Servo Dei exibitum seu casum exceptum 

a decretis sa. me. Urbani Papae VIII, Sacra eadem Congregatio 
rescripsit: dilata, et audiatuy S. Fidei Promotor, facta potestate 
quaestionem iterum proponendi cum animadversionibus ipsius 
Promotoris et responsionibus Advocati. Neque enim de Festo 
cum Officio et Missa agi poterat quin prius memoratus cultus 
rite recognitus fuisset. Verum quidem est quod ob causas 
praesertim extrinsecas, inter quas recensendae tum iniqua ac 
violenta suppressio monasterii Vallis Viridis per Imperatorem 
Iosephum II, tum sacrilega dispersio reliquiarum Ven. Servi 
Dei per impias cohortes militares Reipublicae Gallicanae, et 
cultus aliquid detrimenti passus est, et quaestio inchoata per 
diuturni temporis spatium interrupta siluit. Sed quum de felici 
ipsius quaestionis exitu summopere speraret Causae Postulator 
fel. rec. Torquatus Armellini Societatis Iesu, eiusdem Causae 
reassumptionem ab Apostolica Sede petiit atque obtinuit an. 
1890, in statu tamen et terminis in quibus ipsa Causa erat annis 
1625-1634, quando decreta Urbani Papae VIII evulgata fuere. 
Hinc Litterae remissoriales et compulsoriales expeditae sunt ad 
Processum Apostolicum cum subsequenti sententia in eccle- 
siastica Curia Mechliniensi conficiendum super memorato cultu 
seu casu excepto comprobando sive per testium depositiones, 
sive per idonea documenta authentica. Hisce Actis Processu- 
alibus expletis et Romam ad Sacram Rituum Congregationem 
delatis validisque habitis, instante hodierno Causae Postulatore 
Rmo. P. Camillo Beccari, Societatis Iesu, supplicia vota etiam 
depromente Emi. et Rmi. Dni. Cardinalis Desiderati Mercier, 
Archiepiscopi Mechliniensis, necnon R. D. Parochi S, Clementis 
ubi peculiaris cultus erga Ven. Rusbrochium viget, et cleri 
populique Bruxellensis, imo totius Archidioecesis, Emus. et 
Rmo. Dnus. Card. Sebastianus Martinelli ipsius Causae Ponens 
seu Relator, in Ordinario Sacrorum Rituum Congregationis 
Coetu, subsignata die ad Vaticanum coacto, sequens dubium 
discutiendum proposuit : ‘‘ An sententia lata a Rmo. Indice sub- 
delegato ab Emo. ac Rmo. D. Cardinali, Archiepiscopo Mechlini- 
ensi, super cultu publico ecclesiastico ab immemorabili tempore 
praestito Ven. Servo Dei, seu de casu excepto a decretis sa. me. 
Urbani Papae VIII, sit confirmanda, in casu et ad effectum de 
quo agitur?” Atque Emi. et Rmi. Patres Sacris tuendis Ritibus 
praepositi, post relationem ipsius Emi. Ponentis, audito etiam 
voce et scripto R. P. D. Alexandro Verde Sanctae Fidei Pro- 


motore, re sedulo perpensa rescribendum censuerunt: “ At- 
tentis omnibus, constare de casu excepto.” Die 1 Decembris 
1908. 


Quibus omnibus Sanctissimo Domino Nostro Pio Papae X 
per infrascriptum Cardinalem Sacrae Rituum Congregationi 

Praefectum relatis, Sanctitas Sua Rescriptum ipsius Sacri 
Consilii ratum habuit et confirmavit, die 9, eisdem mense et 
anno. 
Serapuinus Card. Cretont, S. R. C., Pracfectus. 
+ D. Panici, Archiep. Laodicen., S. R. C., Secretarius. 
By, 4) S. 





De non impertienda benedictione nuptiali extra missam. 


Rmus. Dnus. Santinus Maria de Silva Coutinho, Archie- 
piscopus Belemensis de Para, sacrorum Rituum Congregationi 
ea quae sequuntur reverenter exposuit : ( 

Iam multis abhinc annis, in archidioecesi Belemensi de Para 
in Brasilia, consuetudo viget celebrandi matrimonia post meri- 
diem vel sub nocte, quae-magis invaluit post introductam legem 
civilis matrimonii, quo fit ut coniuges saepissime negligant et 
omittant, benedictionem nuptialem in Missa alio tempore reci- 
pere. Hinc quaeritur: an, attentis expositis, et pro dicta dioe- 
cesi, in matrimoniis celebrandis, benedictio nuptialis, prout in 
Missa pro sponso et sponsa, etiam extra Missam in posterum 
impertiri possit ? 

Et sacra eadem Congregatio, ad relationem subscripti Secre- 
tarii, exquisito Commissionis liturgicae suffragio, re sedulo per- 
pensa, proposito postulato respondendum censuit: Negative. 

Atque ita rescripsit, die 12 Februarii 1909. 

S. Card. MarTIneLui, Praefectus. 
L. HS. + D. Panici, Archiep. Laodicen., Secretarius. 


a ed 


CONGREGATION FOR EXTRAORDINARY AFFAIRS. 


Declaratio de conditione filiorum qui parentes habent mixtos seu 
mestitios, quoad privilegia Americae Latinae concessa per 
Litteras Apostolicas Trans Oceanum diei 10 Aprilis 1897. 


Ex AUDIENTIA SANCTISSIMI. 
Die 15 Septembris 1908. 

Proposito dubio, an filii mixtorum seu mestitiorum gaudeant 
privilegiis Americae Latinae a fr. Leone PP. XIII per Litteras 
Apostolicas Tvans Oceanum diei 18 Aprilis 1897 concessis SSmus. 
Dnus. N. Pius Papa X, referente me infrascripto sacrae Congre- 
gationis Negotiis ecclesiasticis extraordinariis praepositae Secre- 
tario, haec quae sequuntur declaranda censuit : 

Filii mixtorum seu mestitiorwm praefatis privilegiis uti valent, 

dummodo ambo parentes vere mixti seu mestitit sint, idest uterque 
eorum seiunctim absolutam medietatem sanguinis indici vel 
nigritici habeat. 

Et ita Sanctitas Sua publicari et servari mandavit, contrariis 
quibuscumque minime obfuturis. 

Datum Romae, ex Secretaria eiusdem sacrae Congregationis, 
die, mense et anno praedictis. 


L. HS. R. ScaPINELLI, Secretarsus. 


Se eS 


CONGREGATION OF STUDIES. 


Epistola ad Rmos. Ordinarios qua linguam latinam in clericorum 
institutione neglectam, S. S. C. vehementer conqueritur, et 
de eius studio ac usu generalem legem edicit. 


Rme. Domine, 

Vehementer sane dolemus quod accepimus linguam latinam 
in quibusdam Seminariis ita negligi ut a disciplinis non solum 
Philosophiae et Iuris canonici, sed etiam ab ipsa universa. 
Theologia remota esse videatur. Quod discipulis, iis praesertim 
qui subtiliori et exquisitiori ratione in magnis Lycaeis ad has 
disciplinas applicaturi sunt, maximum affert detrimentum. 

Ipsi quidem omittimus quantopere et expetenda et colenda ea 
esset a Clero—cui litteratum esse nunquam dedecuit—quippe 
cum latinae litterae secundum graecas ceterarum sint fons et 
fundamentum. 

At illud in primis, quod maximi momenti et ponderis est, 
notari atque animadverti volumus, linguam latinam iure meri- 
toque dici et esse linguam Ecclesiae propriam. Et profecto hac 
lingua, si quando necessitas exigat, Sacerdotes disiunctarum 
diversarumque civitatum colloqui et scribere inter se solent ad 
sensa mentis pandenda, quae aliter inter se pandere non possent. 
Hac lingua, in quam sacri libri veteris novique Testamenti versi 
sunt, Clerus canonicas recitat precationes, Sacrum facit 
omnesque sacros ritus et caeremonias, quas Liturgia praescribit, 
exequitur. Quin etiam hac lingua Summus Pontifex et Sacra 
Consilia Ecclesiae negotiis curandis in litteris actisque omnibus 
edendis utuntur. Accedit quod quos doctissimos libros Sancti 
Patres Ecclesiaeque Doctores latini scripsere, eos et huic linguae 
commendarunt. 

Sed praeterea lingua latina cum Philosophiae, tum sacrarum 
disciplinarum lingua facile dicenda est. Cum enim ipsius vis 
et natura ea sit, ut aptissima existimetur ad difficillimas subti- 
lissimasque rerum formas et notiones valde commode et perspicue 

explicandas, hac perpetuo usi sunt a media quae vocatur aetate 
usque ad totum saeculum XVIII eademque usque adhuc uti 
solent et scriptores in libris scribendis sive de Theologia, sive de 
Iure Canonico, sive de ipsa Philosophia et magistri in iisdem 
docendis disciplinis. 

Quapropter, quum ex his quae diximus satis appareat summa 
sacrorum alumnis huius linguae cognitione opus esse, hoc 
S. Consilium Studiis regundis etiam atque etiam hortatur cum 
magistros, ut ad normam Constitutionis Leonis PP. XII ‘* Quod 
divina Sapientia,” tit. VI, cap. 82-84, hac lingua disciplinas 
tradant, tum discipulos, quo alacrius pleniusque, secundum 
Litteras Encyclicas “ Depuis le jour,” die 8 mens. Sept. an. 1899 
a Summo Pontifice Leone PP. XIII datas, in huius linguae 
studium incumbant, prout sacra studia potissimum apud Archi- . 
gymnasia requirunt. : 

Firma spe freti fore ut Amplitudo Tua omni ope et opere eniti 
velit, ut nostris his optatis quam optime satisfiat, dum Te 
oramus ut has litteras acceptas Nobis significes, peculiari cum 
observantia Tibi omnia fausta a Deo O. M. adprecamur. 

Datum e S. Congregatione Studiorum, Kal. Iul. a. 1908. 

Amplitudini Tuae 

Addictissimi 
Franciscus Card. SaToi.i, Praefectus. 
L. KM S. Ascensus Danpini, Secretarius. 


i eee 


CONGREGATION OF BISHOPS AND REGULARS. 


Abbati Generali Ordinis Cisterciensium cappae magnae 
privilegium impertitur. 
Beatissime Padre, 

Il P. Vicario Generale dell’ Ordine dei Cisterciensi della Comune 
Osservanza, a nome anche degli altri Vicari...... , umilmente 
implora che la S. V. benignamente si degni concedere al P. Abate 
Generale dell’Ordine il privilegio della Cappa Magna, con tutte 
le facolta, grazie e prerogative che vi sono annesse. 

Che della grazia. 

Ex Audientia diei 21 Iunii 1908, Sanctitas Sua benigne ex- 
cipiens preces Vicariorum Generalium Congregationis Cister- 
ciensis Communis Observantiae privilegium Cappae Magnae P. 
Abbati Generali impertiri dignata est. 

Romae, die et anno ut supra. 

D. Card. Ferrata, Praefectus. 
L. HS. Pu. GrusTIn1, Secretarius. 

CONGREGATION OF THE SACRAMENTS. 


Petitio legitimationis prolis requiritur in dispensatione ex causis 
‘ inhonestis. 


Sacrae Congregationi de disciplina Sacramentorum sequens 
dubium propositum fuit: an, iuxta tenorem formularum sacrae 
Congregationis de disciplina Sacramentorum, in concessione dis- 
pensationum ab impedimentis matrimonialibus ex causis in- 
honestis intelligi debeat tacite concessa Ordinario etiam facultas 
declarandi legitimam prolem susceptam ante executionem dis- 
pensationis et celebrationem matrimonii. 

Eadem S. Congregatio, re mature perpensa, respondere cen- 
suit: Negative, sed requiri ut prolis legitimatio ab oratoribus 
petatur eaque in rescripto concedatur. 

Datum Romae ex aedibus eiusdem S. Congr., die 29 lanuarii 


1909. 
D. Card. Ferrata, Praefectus. 
L. HS. Pu. Giustini, Secretarius. - 


ee ees 
OFFICE OF THE SACRED PENITENTIARY. 


De censuris propter bona ecclesiastica in Galliis usurpata 


Ordinarius Lucionensis, ad pedes Sanctitatis Vestrae provo- 
lutus, sequentes difficultates humillime proponit : 

1°. Locatarios qui, conductione inita cum administratore 
civili vel cum alio iniusto detentore, bona ecclesiastica usurpata 
occupant atque fructus ex eis percipiunt excommunicationem 
incurrere a Conc. Trident. latam (Sess. xx111, cap. x1 de Reform.) 
plerique auctores docent, quidam tamen negant. 

2°, Executores, qui per applicationem legis civilis, ecclesi- 
astica bona occupant et vendunt, eadem feriri censura declaravit 
S. Poenitentiaria 13 Nov. 1863 dicens: ‘‘ Attentis occupationi- 
bus .. . quibus regius oeconomatus operam suam praestare 
tenetur, quaeque absque ecclesiasticarum censurarum incursu 
_ fieri nequeunt .. .” Sed eadem S. Congr. respondit 17 Sept. 
1906 excommunicationem non incurrere eum qui libere accepit 
munus alicuius communitatis religiosae bona secundum novam 
gallicam legem expediendi, cum tamen talis liquidatoris munus 
sit spolium exsequendi atque bona occupandi et vendendi 
nomine Gubernii, immo et in proprios usus, salarii colore partim 
convertendi. 

3°. Emptores fructuum, qui sibi acquirunt, etiam in quantitate 
notabili, fructus naturales ex bonis ecclesiasticis usurpatis pro- 
venientes minime incurrere praedictam censuram plures dicunt. 

Ut tuto dirigantur conscientiae tum fidelium tum pastorum in 
hisce difficultatibus versatae, praedictus Ordinarius enixe 
postulat sequentium dubiorum solutionem : 

I. Utrum locatarii, qui, conductione inita cum administratore 
civili aut cum alio illegitimo detentore, bona ecclesiastica occu- 
pant, excommunicationem a Conc. Trid. latam incurrant, vel 
tantum peccent contra iustitiam et teneantur ad restitutionem ? 

II. Utrum, non obstante mente S. Poenitentiariae 13 No- 
vembris 1863, exsecutores seu liquidatores, qui usurpationem 
consummando bona ecclesiastica aut religiosa occupant et 
vendunt atque ex iis quaestum absumunt, ab excommunicatione 
immunes sint ? 

III. Utrum emptores fructuum naturalium ex bonis ecclesi- 
asticis usurpatis provenientium, si tamen hos fructus percipiant 
in notabili quantitate, eamdem censuram incurrant vel saltem 
ad restitutionem teneantur ? 

S. Poenitentiaria, mature consideratis expositis, circa prae- 
missa respondet : 

Ad I. Locatarios excommunicationem incurrere, et ad restitu- 
tionem, iuxta normas a theologis traditas, teneri. 

Ad II. Liquidatores quatenus nomine Gubernii bona usurpata 
administrant, eorumque venditionem procurant, non incurrere 
censuram; si vero partem bonorum immobilium sibi retineant, 
eam incurrere. 

Ad III. Emptores fructuum naturalium, qui publicae vendi- 
tioni exponuntur, absolvi posse, imposita eisdem aliqua elee- 
mosyna in favorem congregationum ad quas bona pertinent, 
quatenus emerint pretio quod inferius sit iusto. 

Datum Romae in S. Poenitentiaria, die 5 Augusti 1907. 


A. Carcant, Regens. 
F, CHERvuBINI, Substitutus. 





LITTERAE 


Ad Ordinarios Galliarum, de Compositionibus Quoad Bona 
Ecclesiastica. 


Venerabilibus in Christo Patribus Galliae Ordinariis, salutem 
et sinceram in Domino caritatem.—Neminem sane latet quanta 
animi fortitudine et constantia SSmus. Dnus. Noster Pius divina 
providentia PP. X sacrosancta Ecclesiae iura adseruerit et 
iniquas leges postremis hisce annis in Gallia latas reprobaverit 
ac damnaverit. Idem veroSummus Pontifex apprime sollicitus 
pro salute animarum, quae suprema lex est et ultimus finis, cui 
terrena omnia subordinari oportet, memor caritatis Christi 

Domini, de quo scriptum fuit : «‘ Calamum quassatum non con- 
teret, et linum fumigans non extinguet,” luculenter ostendit 
infirmitati debilium, quoad fieri potest, indulgendum esse, ut 
errantes in viam aeternae salutis revocari queant. 

Hunc porro in finem tributae fuerunt, per litteras ab Emo. 
Cardinali a secretis Status datas die 24 Septembris 1907, omni- 
bus et singulis Venerabilibus in Christo Patribus Galliarum 
Ordinariis,amplae facultates pro iis, qui propriae conscientiae 
consulere cupiant postquam bona Ecclesiae erepta qualicumque 
titulo acceperint, vel bona ipsa, honestis de causis, acquirere 
postulent. 

Quo autem meliusinnotescat mens Summi Pontificis in supra- 
dictis facultatibus tribuendis, simulque habeatur norma certa 
eas interpretandi et practice applicandi, Sanctitas Sua huic S. 
Poenitentiariae speciali mandato commisit, ut cum praelaudatis 
Galliarum Ordinariis communicaret ea quae sequuntur, quaeque 
in audientia diei 15 huius mensis ipsa Sanctitas Sua expresse 
probavit. 

Nihil videlicet timendum est, ne ex aequa compositione 
iniustis bonorum Ecclesiae detentoribus concessa ipsius Eccle- 
siae iura in se pessumdentur seu minuantur. Primum enim per 
huiusmodi compositionem nullatenus relevantur praecipui spoli- 
atores seu auctores iniquarum legum, quarum vi bonorum 
Ecclesiae direptio et alienatio consummata fuit. Deinde, tan- 
tum abest ut ea compositio obligationem integre restituendi pro 
ipsis iniustis detentoribus vel diffiteatur vel solum dissimulet, ut 
eam potius praesupponat, atque ostendat in Ecclesia ius plene 
vigens eam exigendi. Si quidem qui per benignam composi- 
tionem alicuius rei partem condonat, eo ipso ostendit omni- 
‘modam sibi esse facultatem de ea re libere disponendi; qui 
autem compositionem petit vel solummodo acceptat, debitum 
suum manifeste recognoscit et profitetur. 

Quae cum ita sint, sedulo cavendum est ne forte per rigidiorem 
quamdam agendi rationem, hac in re, suprema Romani Ponti- 
ficis auctoritas circa bona Ecclesiae temporalia coarctari vide- 
-atur, atque insuper adiuvetur ipsum consilium impiorum, qui 
eo demum spectant, ut animas pretioso D. N. I. C. sanguine 
redemptas in aeternum perdant. Multi enim sunt in Gallia, 
quorum in mente fidei lumen non penitus extinctum est, qui 
tamen, impellente temporalis lucri cupidine, bona Ecclesiae 
direpta accipere non dubitarunt. Hi autem si toto poenarum et 
obligationum rigore urgeri se senserint, harum difficultate territi, 
potius in peccato insordescere, quam iustis S. Matris Ecclesiae 
querimoniissatisfacereeligent. Contingere etiam potest ut, immi- 
nente mortis periculo, propinqui seu haeredes moriturorum negent 

morem gerere postulantibus sacerdotem confessarium, veriti ne 
eius hortatu morituriipside integra bonorum Ecclesiae restitutione 
rite disponant ; atque ita fiet ut miseri, non obtenta admissorum 
absolutione, ac non sine gravi scandalo e vivis decedant. Contra, 
per benigniorem compositionem dum spirituali debilium bono 
consulitur, aliqua saltem ex parte resarciuntur Ecclesiae damna, 
maiorque affulget spes fore ut etiam renitentiores, facili recon- 
ciliationis conditione allecti, ad salutarem poenitentiam bonam- 
que frugem serius ocius deveniant. 

Recolendum quoque est censurarum finem non esse solam 
criminis vindictam, sed praecipue resipiscentiam delinquentium. 

Hinc factum est ut, in similibus adiunctis, Summi Pontifices, 
licet immutabilia Ecclesiae iura alte proclamaverint, aequam 
tamen compositionem semper et benignissime permiserint ; quem- 
admodum peregisse constat, inter alios, Iulium III, anno 1554, 
cum Anglis; Clementem XI, anno 1714, cum Saxonibus; 
Pium VII, superiore saeculo, cum ipsis Gallis; et nuperrime 
Pium IX ac Leonem XIII cum Italis. 

Ceterum normae peculiares in concedenda compositione ser- 
vandae adeo perspicue definitae sunt in praefatis litteris Emi. 
Cardinalis a secretis Status, ut nulla videantur indigere declara- 
tione. Si qua tamen in praxi oborta fuerit dubitatio, pronum 
erit recurrere ad hanc ipsam S. Poenitentiariam, quae singulis, 
uti par est, absque mora faciet satis. 

Datum Romae ex S. Poenitentiaria, die 16 lanuarii 1909. 


S. Card. VANNUTELLI, Poenttentiavius Mator. 
L. HS. I. Parica, Secretarius. 

Venerabilibus Fratribus Patriarchis, Primatibus, Archiepiscopis, 
Episcopis aliisque locorum Ordinariis pacem et communionem 
cum Apostolica Sede habentibus. 


PINS, Br. x. 


Venevabiles Fratres, salutem et Apostolicam benedictionem. 


Communium rerum inter asperas vices additasque nuper 
domesticas calamitates, quibus animus Noster dolore premitur, 
plane recreat ac reficit christiani populi universi recens conspi- 
ratio pietatis, quae adhuc esse non desinit spectaculum mundo et 
angelis et hominibus (1), a praesenti facie malorum forte excitata 
promptius, sed ab una denique causa profecta, Iesu Christi 
Domini Nostri caritate. Quum enim huius nominis digna virtus 
nulla in terris exstiterit nec possit esse nisi per Christum, Ipsi 
uni accepti referendi sunt fructus qui ab ea dimanant inter 


. . 


homines etiam in fide remissiores aut religioni infensos, in qui- 
bus si quod exstat vestigium verae caritatis, id omne humanitati 
a Christo illatae debetur, quam ipsi totam exuere et a christiana 
societate propulsare nondum valuerunt. 

Hac tanta contentione quaerentium Patri solatia et fratribus 
opem in communibus et privatis aerumnis, commotis Nobis vix 
verba suppetunt, quibus grati animi sensus exprimamus. Quos 
etsi non semel singulis testati sumus, haud remorari voluimus 
gratiae publice referendae officium exsequi, apud vos primum, 
Venerabiles Fratres, et per vos apud fideles omnes, quicumque 
sunt vigilantiae vestrae concrediti. 

Sed libet etiam gratum animum profiteri palam filiis carissimis, 
qui, ex omnibus terrarum orbis partibus, tot ac tam praeclaris 
amoris et observantiae significationibus quinquagenariam sacer- 
dotii Nostri memoriam sunt prosequuti. Quae quidem humani- 
tatis officia, non tam Nostra, quam Religionis et Ecclesiae causa 
delectarunt, quod impavidae fidei testimonium exstiterint et 
quasi publica honoris significatio Christo Ecclesiaeque debiti, 
per obsequium ei exhibitum, quem Dominus familiae suae prae- 
 positum voluit. Sed et alii idem genus fructus haud mediocris 

(1) I. Cor., IV, 9. 

“causam laetitiae attulerunt. Nam et saecularia solemnia institu- 
tarum in America Septemtrionali dioecesium occasionem obtu- 
lerunt immortales Deo gratias agendi ob additos catholicae 
Ecclesiae tot filios; et Britannica insula nobilissima spectaculo 
fuit ob instauratum suos intra fines pompa mirifica honorem 
Eucharistiae sanctissimae, adstante Venerabilium Fratrum 
Nostrorum corona cum ipso Legato Nostro ac populo con- 
fertissimo; et in Galliis afflicta Ecclesia lacrimas detersit mirata 
splendidos Augusti Sacramenti triumphos, Lourdensi maxime 
in urbe, cuius celebritatis origines gavisi sumus quinquagenario 
apparatu solemni fuisse commemoratas. Ex his aliisque norint 
omnes persuasumque habeant catholici nominis hostes, splendi- 
diores quasdam caeremonias, exhibitum Augustae Dei Matri 
cultum, honores ipsos Pontifici Summo tribui solitos, eo tandem 
spectare ut in omnibus magnificetur Deus; ut sit omnia et in 
omnibus Christus (1) ; ut, regno Dei in terris constituto, sempiterna 
comparetur homini salus. 

Exspectandus divinus hic de singulis ac de universa hominum 
societate triumphus non alius est nisi aberrantium a Deo ad Ip- 
sum reversio per Christum, ad hunc autem per Ecclesiam suam; 
quod. quidem Nobis esse propositum, vel primis Nostris Apos- 
tolicis Litteris E suprems A postolatus Cathedva (2), et saepe alias, 
aperte declaravimus. Hunc reditum cum fiducia suspicimus ; ad 
hunc maturandum consilia Nostra sunt et vota conversa, tam- 
quam ad portum, in quo praesentis etiam vitae procellae con- 
quieseant. Atque hoc nimirum quod publice redditi Ecclesiae 
honores velut indicio, Deo bene iuvante, sint redeuntium gentium 
ad Christum et Petro Ecclesiaeque arctius adhaerentium, officia 
humilitati Nostrae persoluta libenti gratoque animo excepimus. 

Haec autem cum Apostolica Sede caritatis necessitudo etsi 
non eodem semper aut ubique se gradu prodidit nec uno signifi- 
cationis genere, nihilominus divinae Providentiae consilio factum 
videtur, ut eo devinctior exstiterit, quo iniquiora, uti modo sunt, 
tempora sive sanae doctrinae, sive sacrae disciplinae, sive Ec- 
clesiae libertati decurrerunt. Coniunctionis id genus exempla 
sancti viri praebuerunt iis tempestatibus, quum aut exagitaretur 
Christi grex, aut aetas vitiis difflueret ; quibus malis opportune 
Deus obiecit illorum virtutem atque sapientiam. Ex iis unum 
commemorare hisce Litteris maxime iuvat, cuius in honorem hoc 
ipso anno apparantur saecularia solemnia, expleto a beatissimo 
eius exitu octavo saeculo. Is est Augustanus doctor Anselmus, 
catholicae veritatis adsertor et sacrorum iurium propugnator 

{: Coloss., III, 11. 

2) Encychica, diei 4 Octobris mpccccitt. 

acerrimus, tum qua monachus et Abbas in Gallia, tum qua Can- 
tuariensis Archiepiscopus et Primas in Anglia. Nec alienum 
esse arbitramur, post acta splendido ritu solemnia doctorum 
Gregorii Magni et Ioannis Chrysostomi, quem alterum occiden- 
talis, alterum orientalis Ecclesiae iubar admirati suspicimus, 
aliud intueri sidus, quod si a prioribus differt in claritate (1), illo- 
rum tamen progressiones aemulando, haud infirmiorem lucem 
exemplorum doctrinaeque diffundit. Quin etiam eo potentiorem 
quodammodo dixeris, quo nobis propior Anselmus aetate, loco, 
indole, studiis, et quo magis accedunt ad horum similitudinem 
temporum sive luctae genus, sive pastoralis actionis forma ab 
ipso in usum deducta, sive instituendi ratio, per se, per discipulos 
tradita et scriptis maxime confirmata, ex quibus habita est 
norma ad defensionem chvistianae religionis, animarum profectum, et 
omnium theologornm, qui sacras littevas scholastica methodo tradiderunt 
(2). Quare sicut in noctis caligine aliis occidentibus stellis, aliae 
ut mundum illustrent oriuntur, sic ad Ecclesiam illustrandam 
Patribus filii succedunt, inter quos beatus Anselmus velut claris- 
simum sidus effulsit. 

Ac vere quidem in media aevi sui caligine, vitiorum error- 
umque laqueis impliciti, optimo cuique inter aequales visus est 
suae fulgore doctrinae ac sanctitatis praelucere. Fuit enim fide 
princeps et decus Ecclesiae... gloria pontificalrs, qui sui temporis 
omnes vicerat electos egregiosque viros (3).—Idem et sapiens et bonus et 
sermone vefulgens, ingento clarus (4) cuius fama eo usque progressa 
est, ut merito scriptum sit, non fuisse in terris quemquam, qui 
diceve vellet: me minor Anselmus est similisve mihi (5); acceptus ob 
haec regibus, principibus, Pontificibus Maximis. Nec suis 
modo sodalibus ac fideli populo, sed cavus habebatur hostibus apse 
swis (6). Ad eum etiam tum Abbatem litteras existimationis et 
benevolentiae plenas misit magnus ille ac fortissimus Pontifex 
Gregorius VII, quibus se et Ecclesiam catholicam eius ovationibus 
commendabat (7). Eidem Urbanus II. veligioms ac scientiae praero- 
gativam adseruit (8). Pluribus, iisque amantissimis litteris, Pas- 
chalis II veveventiam devotionis, fidei vobur et piae sollicitudinis instan- 
tiam extulit laudibus, eius auctoritate veligionis ac sapientiae (9) 
facile adductus ut fraternitatis suae postulationibus annueret 


(x) I. Cor., XV, 41. 

(2) Breviar. Rom., die 21 Aprilis. 

3) Epicedion in obitum Anselmi. 

4) In Epitaphio. 

5) Epicedion in obitum Anselmi. 

6) Ibid. 

7) Breviar. Rom., die 21 Aprilis. 

8) In libro II Epist. S. Anselmi, ep. 32. 

‘ In lib. III Epist. S. Anselmi, ep. 74 et 42. 

quem praedicare non dubitavit omnium Angliae episcoporum 
sapientissimum ac religiosissimum. 

Nec tamen aliud esse sibi videbatur nisi contemptibilis homun- 
cio, ignotus homunculus, homo parvae nimis scientiae, vita pec- 
cator. Cumque de se tam demisse sentiret, non hoc tamen 
impediebatur quominus alta cogitaret, contra ea quae malis 
moribus opinionibusque depravati homines iudicare solent, de 
quibus sacrae literae; Amimalis ... homo non percipit ea quae sunt 
spiritus Dei (1). Illud vero plus habet admirationis, quod eius 
magnitudo animi et invicta constantia, tot molestiis, impugna- 
tionibus, exsiliis tentata, ea cum lenitate fuit et gratia coniuncta, 
ut vel ipsorum iram frangeret qui ei succenserent, eorumque 
sibi benevolentiam conciliaret. Ita, quos eius causa gravabat lau- 
dabant tamen quod bonus tpse foret (2). 

Fuit igitur in eo admirabilis quaedam earum partium con- 
spiratio et consensus, quas plerique falso arbitrantur secum ipsas 
necessario pugnare nec ullo pacto posse componi; nudo candori 
consociata granditas, animo excelso modestia, fortitudini suavitas, 
pietas doctrinae ; adeo ut, quemadmodum in instituti sui tiro- 
cinio, ita etiam in omni vita, mivum in modum tamquam sanctitatis et 
doctyinae exemplar ab omnibus haberetur (3). 

~ Neque vero duplex haec Anselmi laus intra domesticos parietes 
aut magisterii se fines continuit, sed, quasi e militari tabernaculo, 
processit in solem et pulverem. Nancto enim quae diximus 
tempora, pro iustitia et veritate fuit ei dimicandum acerrime. 
Cumque naturae vi ad ea studia ferretur maxime quae in rerum 
contemplatione versantur, in plura et gravia negotia coniectus 
est, et, Sacro assumpto regimine, in medium devenit rerum cer- 
tamen atque discrimen. Et qui miti ac suavi erat ingenio, studio 
tuendae doctrinae ac sanctitatis Ecclesiae compulsus est a tran- 
quillae vitae iucunditate recedere, principum virorum amicitiam 
gratiamque deserere, dulcissima vincula, quibus cum sodalibus 
religiosae familiae sociisque laboris episcopis iungebatur, abrum- 
pere, diuturnis conflictari molestiis, omne genus angustiis premi. 
Gravissimis enim odiis ac periculis circumseptum locum exper- 
tus est Angliam, ubi enixe illi obsistendum fuit regibus ac prin- 
cipibus, quorum arbitrio erant Ecclesiae sortes gentiumque per- 
missae ; ignavis aut indignis officio sacro ministris ; optimatibus 
plebique rerum omnium ignaris atque in pessima quaeque vitia 
ruentibus ; imminuto nunquam ardore, quo fidei, morum, Eccle- 
siae disciplinae ac libertatis, eiusque propterea doctrinae ac 
sanctitatis exstitit vindex; plane dignus hoc altero memorati 
Re ee ee ee 


(1) I. Cor, II, 14. 
i Epicedion in obitum + .selmi. 
3),Breviar. Rom., die 21 Aprilis. 

Paschalis praeconio : Deo autem gratias, quia im te semper episcopalis 
auctovitas perseverat, et inter barbaros positus, non tyvannorum violentia, 
non potentum gratia, non incensione ignis, non effusione manus a veritatis 
annuntiatione desistis. Et rursus: Exultamus, inquit, quia gratia Det 
tibi praestante auxilium, te nec minae concutiunt nec promissa sustol- 
unt (1). 

Ex his omnibus, Venerabiles Fratres, aequum est Nos etiam 
cum Decessore Nostro Paschali, lapsis ab illa aetate saeculis 
octo, laetitiam percipere, eiusque voci resonare, gratias Deo 
persolventes. Simul vero cohortari vos iuvat ad hoc sanctitatis 
doctrinaeque lumen intuendum, quod, in Italia ortum, Gallis 
affulsit plus annos triginta; Anglis supra quindecim ; Ecclesiae 
denique universae communi praesidio ac decori fuit. 

Quod si opeve et sermone excelluit Anselmus, hoc est, si vitae 
pariter doctrinaeque palaestra, si contemplandi vi et agendi 
alacritate, si dimicando fortiter et sectando pacem suaviter, 
splendidos Ecclesiae triumphos comparavit et insignia in civilem 
societatem beneficia contulit, haec omnia ex eo sunt repetenda, 
quod in omni vitae cursu doctrinaeque ministerio Christo et Eccle- 
siae quam firmissime adhaeserit. 

Haec mentibus defigenda curantes in tanti Doctoris com- 
memoratione solemni, praeclara inde hauriemus, Venerabiles 
Fratres, et quae admiremur et quae imitemur exempla. Pluri- 
mum quoque ex ea contemplatione accedet roboris ac solatii ad 
sacri ministerii partes, arduas plerumque ac sollicitudinis plenas, 
viriliter explendas, ad impense curandum ut omnia instaurentur 
in Christo, ut in omnibus formetur Chvistus (2), maxime in iis, qui 
in spem sacerdotii succrescunt; ad constanter propugnandum 
Ecclesiae magisterium; ad obnitendum strenue pro Christi 
sponsae libertate, pro sanctitate iuris divinitus constituti, pro 
jis denique omnibus quaecumque sacri Principatus defensio 
postulat. 

Nec enim vos latet, Venerabiles Fratres, quod saepe Nobis- 
cum complorastis, quam tristia sint in quae incidimus tempora, 
et rerum Nostrarum quam sit iniqua conditio. Ipsius doloris, 
quem ex publicis infortuniis incredibilem cepimus, refricatum 
est vulnus probrosis criminationibus clero conflatis, quasi segnem 
adiutorem in ea se calamitate praebuerit ; interiectis impedimen- 
tis ne benefica Ecclesiae virtus pateret miseris filiis ; eius ipsa 
materna cura et providentia contempta. Alia plura silemus, 
quae in Ecclesiae perniciem aut versute et callide agitata sunt, 
aut nefario ausu patrata, publici violatione iuris, atque omni 


er Fn ere 


1) In lib. III, Epist. S. Anselmi, ep. 44 et 74. 
2) Galat., IV, 19. 

naturalis aequitatis et iustitiae lege despecta. Idque iis in locis 
accidisse gravissimum est, in quae illatae ab Ecclesia humani- 
tatis abundantior amnis influxit. Quid enim tam inhumanum 
quam ut e filiis, quos Ecclesia quasi primogenitos aluit fovitque — 
in ipso suo vel flore vel robore, non dubitent quidam in Matris 
amantissimae sinum sua tela convertere ?>—Nec est cur admo- 
dum recreet aliarum conditio regionum, ubi varia quidem belli 
facies est, furor idem, aut iam exardescens, aut ex occultae 
coniurationis tenebris moxerupturus. Hoc enim est consiliorum 
ultimum, apud gentes in quas maiora christianae religionis bene- 
ficia promanarunt, omnibus iuribus Ecclesiam despoliare; cum 
ipsa sic agere, quasi non sit genere ac iure perfecta societas, 
qualem naturae nostrae Reparator instituit; huius regnum ex- 
cindere, quod etsi praecipue ac directo animos attingit, haud 
minus ad horum sempiternam salutem quam ad civilis utilitatis 
incolumitatem pertinet ; omnia moliri ut imperantis Dei loco 
effrena dominetur, mentito libertatis nomine, licentia. Dumque 
id assequantur, ut per dominatum vitiorum et cupiditatum 
pessima omnium instauretur servitus, ac praecipiti cursu cives 
ad extrema delabantur ;—miseros autem facit populus peccatum (1) 
—clamitare non cessant : nolwmus hunc regnare super nos (2). Hinc 
religiosorum sodalium sublatae familiae, quae magno semper 
Ecclesiae praesidio atque ornamento fuerunt, et humanitatis 
doctrinaeque sive inter barbaras gentes sive inter excultas pro- 
vehendae principes exstiterunt; hinc prostrata et afflicta chris- 
tianae beneficentiae instituta ; hinc habiti ludibrio sacri ordinis 
viri, quibus aut ita obsistitur ut eorum plane concident vires, 
aut ad publica magisteria vel omnino intercluditur vel satis im- 
peditur iter; aut in institutione iuventutis nullae relictae sunt 
partes ; hinc christiana omnis actio publicae utilitatis intercepta ; 
egregii e populo viri catholicam fidem apertius profitentes, nullo 
in honore numerove positi, procacibus iniuriis lacessiti, exagitati 
quasi genus infimum atque abiectissimum, serius ocius visuri 
diem, quo, recrudescente hostili vi legum, nec sibi licebit in 
rebus ullis misceri, quibus publica vitae actio continetur. Huius 
interim auctores belli, tam atrociter callideque suscepti, non alia 
dictitant se causa moveri, nisi libertatis amore ac studio prove- 
hendae humanitatis, quin etiam patriae caritate, haud secus 
mentiti atque ipsorum parens, qui homicida erat ab initio, qui cum 
loquituy mendacium, ex propriis loquituy, quia mendax. est (3), et in 
Deum atque in hominum genus inexpiabili odio succensus. Pro- 
tervae sane frontis homines, qui verba dare nituntur et incautis 
(1) Prov., XIV, 34. 


2) Luc., XIX, 14, 
3) Ioan. VIII, 44. 

auribus insidias facere. Nec enim eos dulcis amor patriae aut 
anxia de populo cura, aut ulla recti honestique species ad ne- 
farium bellum impellunt, sed vesanus in Deum furor in eiusque 
admirandum opus, Ecclesiam. Ex concepto eiusmodi odio, tam- 
quam ex venenato fonte, scelerata illa consilia erumpunt Eccle- 
siae opprimendae summovendaeque a coniunctione societatis 
humanae ; inde ignobiles voces clamitantium eam esse demor- 
tuam, quam nihilominus oppugnare non desinunt ; quin étiam 
eo audaciae insaniaeque procedunt, ut omni libertate spoliatam 
criminari non dubitent quod in hominum genus, quod in rem- 
publicam utilitatis conferat nihil. Idem infensus animus efficit, 
ut illustriora Ecclesiae atque Apostolicae Sedis beneficia vel 
astute dissimulent, vel silentio praetereant ; forte etiam occa- 
sionem arripiant iniiciendae suspicionis et influendi callido arti- 
ficio in aures animosque multitudinis, acta dictave singula 
Ecclesiae aucupantes eaque traducentes quasi totidem impen- 
dentia civitati pericula, quum contra dubitari non possit, quin 
germanae libertatis et exquisitioris humanitatis incrementa a 
Christo maxime, per Ecclesiam, profecta sint. 

In huius impetum belli, ab externis hostibus illati, a quibus 
alibi quidem acie apertaque dimicatione, astu alibi abstrusisque insidus, 
attamen ubique Ecclesiam oppugnari conspicimus, ut vigiles essent 
curae vestrae conversae, Venerabiles Fratres, quum saepe alias 
tum vos praecipue monuimus allocutione in sacro Consistorio 
habita XVII Cal. Ianuarias anno MDCCCCVII. 

Verum haud severe minus quam dolenter denuntiandum 
cohibendumque Nobis est aliud belli genus, intestini quidem ac 
domestici, sed eo funestioris quo latet occultius. Hanc mach- 
inati sunt pestem perditi quidam filii, in ipso Ecclesiae sinu de- 
litescentes ut eum dilacerent. Horum telain Ecclesiae animam, 
tamquam in trunci radicem, coniiciuntur, et certo ictu ac desti- 
nato feriant. Est enim ipsis propositum christianae vitae doc- 
trinaeque turbare fontes; sacrum fidei depositum diripere ; per 
pontificiae auctoritatis et episcoporum contemptum divinae in- 
stitutionis fundamenta convellere; novam Ecclesiae formam 
imponere, novas leges, nova iura describere, prout pessimarum 
quas profitentur opinionum portenta desiderant ; totam denique 
divinae Sponsae deformare faciem, vano fulgore perculsi recen- 
tioris cuiusdam humanitatis, hoc est, falsi nominis scientiae, a 
qua cavere iterato nos iubet Apostolus his verbis : Videte ne quis 
vos decipiat perv philosophiam et inanem fallaciam secundum traditwonem 
hominum, secundum elementa mundt et non secundum Christum (1). 

Hac philosophiae specie atque inani eruditionis fallacia, ad 


(x) Coloss., II, 8. 

ostentationem parata et cum summa iudicandi audacia coniuncta, 
capti nonnulli evanuerunt in cogitationibus suis (1), et bonam conscten- 
tiam ... vepellentes, circa fidem naufragaverunt (2); alii ancipiti cogi- 
tatione distracti, opinionum quasi fluctibus obruuntur, nec ipsi 
sciunt ad quod litus appellant; alii otio et litteris abutentes, 
difficiles nugas inani labore consectantur; quo fit ut a studio 
rerum divinarum et a sinceris doctrinae fontibus abducantur. 
Neque vero exitiosa ista labes, quae ab incensa morbosae novi- 
tatis libidine modeyvnismt nomen accepit, etsi denuntiata saepius, 
et ipsa fautorum intemperantia suis integumentis nudata, cessat 
gravi detrimento esse christianae reipublicae. Latet virus inclu- 
sum in venis atque in visceribus huius nostrae societatis, quae a 
Christo et ab Ecclesia descivit; maxime vero uti cancey serpit 
inter succrescentem sobolem, cui et rerum experientia minima 
est et insita ingenio temeritas. Nam, cur ita se gerant, non ea 
sane causa est quod solida polleant exquisitaque doctrina ; siqui- 
dem rationem inter et fidem nulla potest esse vera dissensio (3) ; 
sed quod ipsi de se mirabiliter sentiunt ; quod pestifero quodam 
huius aetatis afflati spiritu, sub impuro quasi caelo crassoque 
vivunt ; quod rerum sacrarum cognitionem, quam aut nullam 
habent aut confusam atque permixtam, stulta cum arrogantia 
coniugunt. Cui contagioni fovendae sublata in Deum fides ab 
eoque defectio alimenta suppeditant. Nam quos caeca ista no- 
varum rerum libido transversos agit, ii facile putant satis esse 
sibi virium, ut, vel aperte vel simulate, iugum omne divinae 
auctoritatis excutiant et religionem sibi fingant iuris naturae 
finibus fere circumscriptam ac suo cuiusque ingenio accomoda- 
tam, quae christianae speciem nomenque mutuetur, re autem ab 
ipsius vita et veritate quam longissime abest. 

Atque ita ex aeterno bello adversus divina omnia suscepto 
nova bella seruntur, mutata dimicandi ratione; idque eo pericu- 
losius, quo callidiora sunt arma fictae pietatis, ingenui candoris, 
incensae voluntatis, qua factiosi homines nituntur amice com- 
ponere res disiunctissimas, hoc est labilis humanae scientiae de- 
liramenta cum fide divina, et cum saeculi nutantis ingenio 
Ecclesiae dignitatem atque censtantiam. ‘ 

Haec Nobiscum conquesti, Venerabiles Fratres, non idcirco 
animum despondetis nec spem omnem abiicitis. Compertum 
vobis est, quam gravia christianae reipublicae certamina re- 
motiores aetates, quaamquam huic nostrae dissimiles, attulerint. 
Qua in re iuverit in Anselmi tempora mentem animumque 





(1) Coloss., II, 8. 
(2) Rom., I, 21, ° 
(3) I. Tim., I, 19. 
(4) Concil. Vatic., Constit. Dei filius, cap. 4. 

referre, quantum ex annalibus constat, sane difficillima fuit enim 
vere dimicandum pro aris et focis, hoc est, pro publici sanctitate 
iuris, pro libertate, humanitate, doctrina, quarum rerum tutela 
uni erat Ecclesiae commissa ; cohibenda principum vis, quibus 
commune erat ius et fas omne miscere; extirpanda vitia, ex- 
colendae mentes, ad civilem cultum revocandi homines, veteris 
immanitatis nondum obliti; excitanda cleri pars aut remissius 
agentis aut intemperantius; cuius ordinis haud pauci, principym 
arbitrio et pravis artibus electi, horum dominatui tamquam 
servi subesse atque in omnibus morigerari solerent. 

Hic erat rerum status in iis maxime regionibus quibus 
in iuvandis maiorem Anselmus operam curamque collocavit, sive 
doctoris magisterio, sive exemplo religiosae vitae, sive Archie- 
piscopi ac Primatis assidua_vigilantia et industria multiplici. 
Eius namque singularia beneficia in primis expertae sunt Galliae 
provinciae ac Britannicae insulae, paucis ante saeculis illae in 
potestatem redactae Normannorum, hae in sinum Ecclesiae 
receptae. Utraque gens, crebris agitata seditionibus externisque 
bellis divexata, causam relaxandae disciplinae, quum principibus 
eorumque imperio subiectis, tum clero populoque attulerunt. 

His de rebus graviter queri nunquam destiterunt eius aevi 
summi viri, quo in numero vetus Anselmi magister idemque in 
Cantuariensi sede decessor, Lanfrancus ; at potissimum Romani 
Pontifices, quorum unum commemorasse sit satis, invicto animi 
robore virum, iustitiae propugnatorem impavidum, Ecclesiae 
iurium ac libertatis constantem adsertorem, pervigilem disci- 
plinae cleri custodem ac vindicem, Gregorium septimum. 
Horum studia et exempla aemulatus Anselmus, doloris vocem 
altius attollens, ad suae principem gentis, qui ipso propinquo et 
amico gloriari solebat, haec scribit: Videtis, mi charissime domine, 
qualitey mater nostra Ecclesiae Dei, quam Deus pulchram amicam et 
dilectam sponsam suam vocat, a@ malis principtbus conculcatur ; quo- 
modo ab his, quibus ut advocatis ad tuitionem a Deo commendata est, ad 
eorum aeternam damnationem tribulatuy ; qua praesuimptione in proprios 
usus ipsi usurpaveruut ves etus ; qua crudelitate in sevuitutem vedigunt 
libertatem cius ; qua impietate contemnunt et dissipant legem et veligionem 
eius. Qui cum dedignantur A postolici decretis (quae ad yobur christianae 
veligionis facit) esse obedientes, Petvo utique apostolo, cuius vice fun- 
gitur, imo Christo, gus Petro commendavit suam Ecclesiam, se probant 
esse inobedientes... Omnes namque qui nolwnt subiectt esse legi Det, 
absque dubto deputantur inimici Det (1). Haec Anselmus ; cuius 
utinam voces pronis auribus excepissent, non modo qui fortissimo 
illi principi successerunt, eiusque nepotes verum etiam alii 
eh 


(1) Epist., lib. III. ep. 65. 

reges ac populi, quos tanto amore complexus est, tot praesidiis 
communivit ac beneficiis exornavit. 

Tantum interim abfuit ut in eum excitatae molestiarum pro- 
cellae, direptiones, exsilia, conflictationes, praesertim in episcopi 
munere, virtutis eius nervos eliderent, ut ipsum Ecclesiae atque 
Apostolicae Sedi arctius devinxerint. Quare ad memoratum 
Pontificem Paschalem scribens, angustiis pressus curisque dis- 
tentus: non timeo, inquit, exilium, non paupertatem, non tormenta, 
non mortem, quia ad haec omnia, Deo confortante, pavatum est cor meum 
pro Apostolicae Sedis obedtentia et Matnis meae Ecclesiae Christi liber- 
tate (1). Ad patrocinium et opem Cathedrae Petri confugit, eo 
consilio, ne unquam veligionis ecclesiasticae et apostolicae auctovitatis 
constaniia aliquatenus per me aut proptey me debilitetuy, prout litteris 
datis ad illustres Ecclesiae Romanae antistites duos ipse signi- 
ficat, Rationem autem causamque subiicit, in qua pastoralis 
fortitudinis ac dignitatis conspicua Nobis eminet nota: Malo enim 
mort et, quamdiu vivam, omni penuria in exilio gravari, quam ut videam 
honestatem Ecclesiae Det, causa met aut meo exemplo, ullo modo violart (2). 

Ecclesiae igitur honestas illa, libertas, integritas, tria haec 
dies noctesque sancti viri obversantur animo; pro harum in- 
columitate Deum effusis lacrimis, precibus, sacrificiis fatigat ; 
his provehendis vires omnes intendit et resistendo acriter et 
patiendo viriliter ; haec actione, scriptis, voce tuetur. Ad eam 
defensionem sodales religiosos, antistites, clerum populumque 
fidelem suavibus iisque gravibus excitat verbis, usus etiam seve- 
rioribus in eos principes, qui Ecclesiae iura et libertatem ingenti 
cum sua suorumque iactura proculcarent. 

Nobiles illae sacrae libertatis voces, quum valde hoc tempore 
opportunae, tum dignae plane sunt iis, quos Spiritus Sanctus 
posutt episcopos vegeve Ecclesiam Dei (3), ne tum quidem fructu 
vacuae quum, vel ob intermortuam fidem vel collapsos mores 
vel praeiudicatas opiniones, obseratis auribus excipiuntur. Ad 
nos potissimum, Venerabiles Fratres, uti probe nostis, divina 
illa monitio refertur : Clama, ne cesses, quast tuba exalta vocem tuam 
(4); idque maxime ubi etiam Altissimus dedit vocem suam (5), per 
naturae fremitum terrificasque calamitates expressam ; vocem 
Domini concutientis terram ; ingratam nostris auribus vocem alte 
insonantem, quod aeternum non sit, nihil esse: Non enim habemus 
hic manentem civitatem, sed futuram inquivimus (6); iustitiae vocem 
aE ARIENEDnEvRdE BY MERNEOON IN Sadere GAOT ES meRE CR EME Me NON Se 

Epist., lib, III, ep. 73. 

2) Ibid., lib. IV, ep. 47. 

(3) Act., XX, 28. 

4) Isai., LVIII, 1. 
5) Ps., XVII, 14. 
6) Hebr., XIII, 14. 

pariterque misericordiae, devias nationes ad recti bonique trami- 
tem revocantis. In huiusmodi publicis infortuniis altius nobis 
extollenda vox est; grandia fidei documenta non infirmis modo 
inculcanda, sed summis et beate viventibus, et gentium atbitris 
et adscitis in consilia regendarum civitatum; proponendae 
omnibus firmissimae illae sententiae, quarum veritatem cruentis 
historia notis confirmavit, cuius generis haec: Musevos autem 
facit populos peccatum (1).—Potentes autem potenter tormenta patientur 
(2); atque item quod est in Ps. Il: Et nunc veges intelligite, erudt- 
mint qui tudicatis tevvam... Apprehendite disciplinam, ne quando twas- 
catuy Dominus, et pereatis de via wusta, Harum autem commina- 
tionum exitus exspectandi sunt acerbissimi, quum publica 
grassatur iniquitas, quum ab iis qui praesunt et a reliquis civibus 
in eo delinquitur maxime, quod e medio pellitur Deus et a 
Christi Ecclesia desciscitur; qua ex duplici aversione rerum 
omnium perturbatio sequitur et infinita prope miseriarum seges 
quum singulis tum universae reipublicae. 

Quod si talium scelerum ’affines esse silendo et acquiescendo 
possumus, prout non raro fit etiam a bonis, sacri pastores sibi 
quisque dicta putent aliisque opportune commendent quae ad 
potentissimum Flandriae principem ab Anselmoscripta leguntur: 
Precor, obsecro, moneo, consulo, et fidelis animae vestvae, mi Domine, 
et ut in Deo vere dilecte, ut nunquam aestimetis vestrae celsitudims 
minui dignitatem, si sponsae Det et matvis vestvae Ecclesiae amatis et 
defenditis Uibertatem ; nec putetis vos humiliavi, st eam exaltatis, nec 
credatis vos debilitart st eam rvoboratts. Videte, circumspicite ; exempla 
sunt in promptu ; considerate principes qui illam tmpugnant et concul- 
cant, ad quid proficiunt, ad quid deveniunt ? Satis patet ; non eget dictu 
(3). Quod idem luculentius etiam expressit, pari vi ac suavitate 
verborum, his ad Balduinum regem Hierosolymitanum scriptis : 
Ut fidelissimus anucus precoy vos moneéo, obsecro et Deum ovo quatenus 
sub lege Det vivendo voluntatem vestvam voluntati Dei per omnia sub- 
datis. Tunc enim vere vegnatis ad vestram utilitatem, st vegnatis 
secundum Dei voluntatem. Ne putetis vobis, sicut multi malt veges 
faciunt, Ecclesiam Det, quast domino ad serviendum esse datam, sed 
sicut advocato et defensovt esse commendatam. NIHIL MAGIS DILIGIT 
DEUS IN HOC MUNDO QUAM LIBERTATEM EccLESIAE SUAE. Qut 
et volunt non tam prodesse quam dominari, procul dubio Deo probantuy 
adversavi. Libevam vult esse Deus sponsam swam, non ancillam. Qua 
eam sicut filit matrem tvactant et honovant, vere se filios eius et filios 
Dei esse probant. Quit vero illi quasi subditae dominantur, non jiltos, 


(1) Prov., XIV, 34- 
(2) Sap., VI, 7 
a Epist., lib. IV, ep. 12. 

exhaevedantuy (1).—Ita e sancto Viri pectore fervidus in Ecclesiam 
amor erumpit; ita eminet studium libertatis tuendae, qua nihil 
est magis in gerenda christiana republica necessarium, nihil Deo 
carius, ut ab eodem egregio Doctore affirmatum est brevi illa et 
vibranti sententia: mhil magis diligit Deus in hoc mundo quam 
libertatem Ecclesiae suae. Nec est quidquam, Venerabiles Fratres, 
quo mens animusque Noster pateat apertius, quam verborum 
quae retulimus crebra usurpatio. ; 

Ab ipso pariter mutuari monita libet ad principes proceresque 
conversa. Sic enim ad reginam Angliae Matildam scribit: Sz 
vecte, si bene, st efficaciter ipso actu vultis veddeve grates, considerate 
veginam illam quam de mundo hoc sponsam sibs ily placuit eligere... 
Hance, inquam, considerate... hanc exaltate, honovate, defendite, ut cum 
illa et in illa sponsa Deo placeatis et in aeterna beatitudine cum illa 
yegnando vivatis (2). Tum vero maxime quum in filium aliquem 
terrena potestate inflatum incideritis, aut amantissimae Matris 
oblitum, aut suave eius imperium detrectantem, haec memoria 
ne excidant : Ad vos pertinet... ut haec et huiusmodt...frequenter op- 
portune importune suggervatis ; et ut non dominum, sed advocatum, non 
privignum, sed filium se probet esse Ecclesiae consulatis (3). Nostri 
namque muneris est, idque praecipue nos decet, alia haec nobili 
paternoque sensu ab Anselmo dicta suadere atque in hominum 
animis defigenda curare: Cum audio aliquid de vobis quod Deo non 
placet et vobis non expedit, si vos monere neghigo, nec Deum timeo, nec 
vos diligo sicut debeo (4).—Si autem auditum sit nobis quta ecclesias, 
quae in manu vestva sunt, aliter tractatis quam tllis expediat et animae 
vestvae, tunc Anselmum imitati, debemusiterum rogare et consulere 
et monere, ut haec non negligenter mente pertractetis, et st quid vobis 
conscientia vestva in his corrigendum testabitur, corrigere festinetis (5).— 
Nihil enim est contemnendum quod corvigt possit, quia Deus exigit ab 
omnibus, non solum* quod male agunt, sed etiam quod non corrigunt mala 
quae covvigeve possunt. Et quanto potentiores sunt ut corrigant, tanto 
districtius exigit ab tllis Deus, ut secundum potestatem misericorditer 
impensam bene velint et faciant... Si autem non omnia simul potestis, non 
debetis propter hoc quin amelioribus ad meliova studeatis proficere, quia 
bona proposita et bonos conatus Deus solet benigne perficere et beata plent- 
tudine vetvibuere (6). ; 

Haec aliaque id genus, ab ipso fortiter sapienterque regum et 
potentissimorum hominum auribus inculcata, sacris pastoribus 





(r) Epist., lib. IV, ep. 8. 
(2) Epist., lib. III, ep. 57. 
(3) Ibid., ep. 59. 

(4) Ibid, lib. IV, ep. 52. 
(5) Epist., lib. IV, ep. 52. 
(6) Ibid., lib. III, ep. 142. 

Ecciesiaeque principibus apprime conveniunt, quibus veritatis, 
iustitiae, religionis est commissa defensio. Multa quidem attulit 
impedimenta dies, totque Nobis iniecti sunt laquei, ut iam vix 
reliquus sit locus ubi liceat expedite ac tuto versari. Dum enim 
impunitae rerum omnium licentiae fraena remittuntur, acri 
pertinacia compedibus Ecclesia constringitur, et, retento ad 
ludibrium libertatis nomine, novis in dies artibus omnis vestra 
clerique actio praepeditur, ita ut nihil habeat admirationis, quod 
non omnia simul potestis ad homines ab errore et vitiis revocandos, 
ad malas consuetudines removendas, ad veri rectique notiones 
in mentibus inserendas, ad Ecclesiam denique tot pressam 
angustiis relevandam. 

Sed est cur animum erigamus. Vivit enim Dominus 
efficietque ut diligentibus Dewm omnia cooperentuy in bonum (1). 
Ipse a malis bona derivabit, eo splendidiores largiturus Ecclesiae 
triumphos, quo pervicacius nisa est opus Eius intercipere 
humana perversitas. Est hoc admirabile divinae Providentiae 
consilium: hae sunt in praesenti rerum ordine investigabiles viae 
eius (2) ;—nonenim cogitationes meae, cogitationes vestvae, neque viae vestvae, 
viae meae, dicit Dominus (3),—ut ad Christi similitudinem Ecclesiae 
in dies propius accedat et expressam referat Ipsius imaginem, tot 
ac tanta perpessi, ita ut quodammodo adimpleat ea quae desunt 
passionum Christi (4). _Quocirca eidem in terris militanti haec est 
divinitus constituta lex, ut contentionibus, molestiis, angustiis 
perpetuo exerceatur, quo vitae genere queat per multas tribula- 
tiones...intrare in vegnum Der (5), et Ecclesiae in caelo 
triumphanti tandem aliquando se adiungere. 

Ad rem Anselmus Matthaei locum illum: Compulit Lesus 
discipulos suos ascendeve in naviculam, sic explanat: Iuxta mysticam 
intelligentiam summatim describitur Ecclesiae status ab adventu 
Salvatovis usque ad finem saeculi... Navis igituy IN MEDIO 
MARIS IACTABATUR FLUCTIBUS, dum Tesus in montis cacumine 
movavetuy ; quia ex quo Salvator in caelum ascendit, sancta Ecclesia 
magnis tribulationibus im hoc mundo agitata est, et variis persecutionum 
turbinibus pulsata, ac diversis malorum hominum pravitatibus vexata, 
vitiisque multimode tentata. ERAT ENIM EI CONTRARIUS VENTUS 
quia flatus malignorum spirituum et semper adversatuy, ne ad portum 
salutis perveniat ; obvuere eum mititur fluctibas adversitatum saecult, 
omnes quas valet contravietates et commovens (6). 
ee 


t) Rom., VIII, 28. 
2) Ibid., XI, 33. 
3) Isai., LV, 8. 

4) Coloss., I, 24. 
(5) Act., XIV, 21. 
(6) I. Ioan., V, 19 

Vehementer igitur errant qui Ecclesiae statum sibi fingunt ac 
sperant omnium perturbationum expertem, in quo, rebus ad 
voluntatem fluentibus, nullo repugnante sacrae potestatis 
auctoritati atque imperio, frui liceat quasi otio iucundissimo. 
Turpius etiam decipiuntur qui, falsa et inani spe ducti potiundae 
huiusmodi pacis, Ecclesiae res et iura dissimulant, privatis 
rationibus postponunt, iniuste deminuunt, mundo, qui totus im 
maligno positus est (1), assentantur per speciem captandae gratiae 
fautorum novitatis et conciliandae iisdem Ecclesiae, quasi lucis 
cum tenebris aut Christi cum Belial ulla possit esse conventio. 
Sunt haec aegri somnia, quorum vanae species fingi nunquam 
desierunt, nec desinent quamdiu aut ignavi milites erunt, qui, 
simul ac viderint hostem, abiecto scuto fugiant, aut proditores, 
qui festinent cum inimico pacisci, hoc est in re nostra, cum Dei 
atque humani generis hoste infensissimo. 

Vestrum igitur est, Venerabiles Fratres, quos christianae 
plebis pastores ac duces divina Providentia constituit, curare pro 
viribus ut in pravum hunc morem prona aetas omittat, flagrante 
tam saevo in Religionem bello, turpi socordia torpescere, neutris 
in partibus esse, per ambages et compromissa divina atque 
humana iura pervertere, insculptamque in animo retineat certam 
illam ac definitam Christi sententiam : Qu non est mecum, contra 
me est (2). Non quod paterna caritate abundare minime 
oporteat Christi ministros, ad quos maxime pertinent Pauli 
verba: omnibus omnia factus sum, ut omnes facerem salvos (3), aut 
quod nunquam deceat paullum etiam de suo iure decedere, 
quantum liceat et animorum postulet salus. Offensionis huius 
nulla cadit in vos certe suspicio, quos Christi caritas urget. 
Verum aequa ista deditio nullam habet violati officii reprehen- 
sionem, atque aeterna. veritatis et iustitiae fundamenta ne 
minimum quidem attingit. 

Sic nempe factum legimus in Anselmi, seu potius in Dei 
Ecclesiaeque causa, pro qua illi tamdiu fuit ac tam aspere 
dimicandum. Itaque, composito tandem diuturno dissidio 
Decessor Noster, quem saepe memoravimus, Paschalis, his eum 
verbis extollit: Hoc mimirum tuae caritatis gratia tuarumque 
ovationum instantia factum credimus, ut in hac parte populum illum, cui 
tua sollicitudo praesidet, miseratio superna vespiceret.rcDe paterna vero 
indulgentia, qua idem Summus Pontifex sontes excepit, haec 
habet: Quod autem...adeo condescendimus, et effectu et compassione 
factum noveris, ut eos qui iacebant evigere valeamus. Qui enim stans 
tacenti ad sublevandum manum porrigit, nunquam iacentem evigit, nisi et 


“ Hom., III. 





2) Matth., XII, 30. 
3) I Cor., IX, 22. 

apse curvetur. Ceterum, quamvis casui propinguare inclinatio videatur 
statum tamen vectitudimis non amittit (1). ‘ 

Haec. Nobis vindicantes a piissimo Decessore Nostro ad 
Anselmi solatium prolata, dissimulare nolumus tamen anxias 
animi dubitationes, quibus vel optimi inter sacros pastores 
aliquando distinentur in ancipiti consilio aut remissius agendi 
aut resistendi constantius. Cuius rei argumento esse possunt 
angores, trepidationes, lacrimae sanctissimorum hominum, 
quibus magis explorata erat animorum regiminis gravitas 
receptique in se periculi magnitudo. Luculentum vero 
testimonium Anselmi vita suppeditat, cui a grato pietatis et 
studiorum secessu, ad amplissima munia, difficillimis temporibus, 
uti diximus, adscito, fuerunt acerbissima quaeque subeunda. 
Cumque tot curis esset implicitus, nihil magis verebatur, quam 
ne suae populique saluti, Dei honori, Ecclesiae dignitati satis 
foret per se consultum. His autem cogitationibus conflictatum 
animum, eumdemque propter defectionem plurimorum, e numero 
etiam sacrorum antistitum, gravi dolore incensum nihil magis 
recreabat, quam collocata in Dei ope fiducia et quaesitum in 
Ecclesiae sino perfugium. Itaque im naufragio positus...procellis 
tvruentibus, ad sinum matns Ecclesiae confugiebat, a Romano 
Pontifice petens pium et promptum adiutorium et solamen (2). Divino 
autem fortasse consilio factum est, ut singulari sapientia et 
sanctitate vir tot adversis urgeretur. Per eas enim aerumnas 
exemplo ac solatio nobis esse potuit in sacro ministerio 
laborantibus et in maximas difficultates coniectis, ita ut unicuique 
nostrum liceat idem sentire ac velle quod Paulus: Libenter... 
gloriabor in infirmitatibus mets, ut inhalitet in me virtus Chnstt. 
Proptey quod placeo miht in infirmitatibus mets... ; cum enim infirmor. 
tunc potens sum (3). His non aliena sunt quae ad Urbanum II 
scribit Anselmus: Sancte Pater, doleo me esse quod sum, doleo me non 
esse quod fut. Doleo me esse episcopum, quia peccatis mets facientibus 
non ago episcopt officium. In loco humili aliquid ageve videbar ; im 
sublimi positus praegrandi oneve pressus, nec mihi fructum facto, nec 
utilis alicui existo. Oneri quidem succumbo, quia virium, virtutum, 
industviae, scientiae tanto officio competentium inopiam, plusquam 
credibile videatur, patior. Curam importabilem cupio fugere, pondus 
velinqueve ; Deum e contrario timeo offendeve. Timor Det illud me 
suscipere compulit, timoy idem onus idem me vetinere compellit...Nunc, 
quia voluntas Dei me latet, et quid agam nescio, evvabundus suspivo, et 
quem vei finem imponeve debeam 1gnoro (4). 





(x) In libro III Epist. S. Anselmi, ep. 140. 
2) Epist., lib. III, ep. 37. 

3) Cor., XII, 9, Io. 

(4) Epist., lib. III, ep. 37. 

Divinae sic bonitati placuit, vel eximiae sanctitatis viros non 
ignorare, quae sua sit naturalis infirmitas, ut persuasum sit 
omnibus, si quid ipsi praeclare egerint, id supernae virtuti esse 
totum tribuendum, atque ut per animi de:nissionem adducantur 
homines ad Ecclesiae auctoritatem impensiore studio colendam. 
Id Anselmo aliisque contigit episcopis pro Ecclesiae libertate ac 
doctrina dimicantibus, duce Sede Apostolica; qui obedientiae 
suae hunc fructum retulerunt, ut ex certamine victores 
discederent, suoque exemplo divinam sententiam confirmarent : 
vir obediens loquetuy victoriam (1). Consequendi autem huiusmodi 
praemii spes maxima illis affulget, qui Christi personam gerenti 
sincero animo pareant in iis omnibus, quae aut regimen 
animorum spectent aut administrationem christianae reipublicae 
aut alia cum his aliqua ratione coniuncta: quoniam de Sedis 
Apostolicae auctoritate pendent filiorum Ecclesiae divectiones et con- 
silia (2). 

Hoc genere laudis Anselmus quantum praestiterit, quo ardore, 
qua fide coniunctionem cum Petri Sede retinuerit, ex his licet 
colligere, quae ad eumdem Paschalem Pontificem ab eo scripta 
leguntur: Quanto studio mens mea Sedis Apostolicae veveventiam et 
obedientiam pro sua possibilitate amplectatur, testantuy multae et 
gravissimae tribulationes cordis met, soli Deo et mh notae...A qua 
intentione spevo in Deo, quia mihil est quod me vetvaheve posstt. 
Quapropter in quantum mihi possibile est, omnes actus meos etusdem 
auctovitatis dispositioni divigendos, et ubi opus est, corvigendos volo 
committere (3). 

Eamdem viri firmissimam voluntatem acta eius omnia et 
scripta testantur, in primisque litterae illae suavissimae, quas 
cavitatis calamo scriptas (4) dicit memoratus Decessor Noster 
Paschalis. Nec vero suis ipse litteris pium modo adiutorium et 
solamen implovat (5), sed non intermissas preces adhibiturum se 
Deo pollicetur, ut cum ad Urbanum II. Beccensis Abbas scri- 
beret his verbis amantissimis usus: Pro vestva et Romanae 
Ecclesiae tvibulatione, quae nostva et omnium verve fideliwm est, non 
cessamus ovave Deum assidue, ut mitiget vobis a diebus malis, donec | 
fodiatuy peccatori fovea. Et cevti sumus, etiamnum nobis movam 
videatar faceve, quoniam non velinquet virgam peccatorum supey sovtem 
iustorum ; quia haeveditatem suam non derelinquet, et povtae infers non 
prevalebunt adversus eam (6). 








1) Prov., XXI, 28. 

2) Epist., lib. IV, ep. 1. 

ma Ibid., ep. 5. 

4) In lib, III Epist. S. Anselmi, ep. 74. 
5) Ibid., ep. 37. 

6) In libro II Epist. S. Anselmi, ep. 33. 

Quibus aliisque id genus ab Anselmoscriptis mirifice delectamur, 
tum obinstauratam viri memoriam,quonemosane huic Apostolicae 
Sedi devinctior, tum ob excitatem recordationem coniunctissimae 
voluntatis vestrae, Venerabiles Fratres, in dimicationis non dis- 
pari genere, litteris aliisque officiis quamplurimis declaratae. 

Mirum profecto quantum roboris ac firmitatis accepit, 
desaevientibus longo saeculorum cursu in christianum nomen 
procellis, coniunctionis ista necessitudo, qua sacrorum antistites 
et fidelis grex arctius in dies Romano Pontifici adhaeserunt ad 
haec usque tempora, quibus ardor ille adeo succrevit, ut divino 
quodam prodigio videantur voluntates hominum in tantum 
consensum potuisse coalescere. Quae quidem amoris et 
obsequii conspiratio dum Nos plurimum erigit planeque 
confirmat. Ecclesiae decori est ac praesidio validissimo. Sed 
hoc nempe maior in nos antiqui serpentis invidia conflatur, quo 
praestantius est delatum beneficium ; eoque graviores in nos irae 
colliguntur impiorum hominum, quo acrius hi rei novitate 
percelluntur. Nec enim simile quidquam in reliquis consocia- 
tionibus admirantur, nec facti rationem cernunt ullam, sive a 
publicis causis sive ab alia quavis humana re petitam, nec secum 
reputant sublimem Christi precationem, cum _ discipulis 
postremum discumbentis, eventu comprobatam. 

Summa igitur ope niti oportet, Venerabiles Fratres, ut apte 
cohaerentia cum capite membra solidiore in dies nexu obstrin- 
gantur, divinarum rerum ratione habita, non terrestrium, ita ut 
omnes wnum simus in Christo. Ad hunc finem si velis remisque 
contendemus, functi erimus optime delato nobis officio provehendi 
Christi operis et regni eius in terris dilatandi. Huc spectat 
suavis illa petitio, qua Ecclesia caelestem Sponsum urget assidue, 
in qua Nostrorum summa votorum continetur: Pater sancte, 
sevua eos in nomine tuo, quos dedistt mihi, ut sint unum sicut et nos (1). 

Hae autem industriae propositam habent defensionem, non 
modo contra externas impugnationes in acie dimicantium ut 
Ecclesiae iura et libertatem labefactent, sed etiam contra 
domestici atque intestini belli pericula, cuius rei superius incidit 
mentio, quum doluimus esse genus hominum quoddam, qui 
subdolis opinionum commentis nitantur Ecclesiae formam ac 
naturam ipsam immutare penitus, doctrinae integritatem violare, 
disciplinam omnem pessumdare. Serpit adhuc per hos dies 
memoratum illud virus infecitque non paucos, etiam sacri 
ordinis homines, praesertim iuvenes, inquinato, uti diximus quasi 
aére afflatos, quos effrenata novitatis libido praecipites agit ac 
respirare non sinit. 





(t) Ioan., XVII, rz. 

Sunt etiam in his qui, tardioris ingenii et intemperantis animi 
spectaculum exhibentes, quidquid affert incrementi dies iis 
disciplinis. quae in adspectabilis naturae investigatione versantur 
et ad praesentis vitae utilitatem aut commoditatem pertinent, ea, 
tamquam nova tela, in veritatem divinitus traditam, per summam 
astutiam et arrogantiam intorqueant. Hi meminerint, incautae 
novitatis fautorum quam variae fuerint ac discrepantes sententiae 
de rebus ad agnitionem animi et ad moderandam vitam plane 
necessariis, cognoscantque, hanc esse humanae superbiae 
constitutam poenam, ut constent sibi nunquam, et in ipso cursu 
ante obruantur, quam portum veritatis conspicere potuerint. 
Sed hi fere ne ipso quidem sui exemplo didicerunt de se tandem 
sentire demissius atque amovere consilia...et omnem  altt- 
tudinem extollentem se adversus scientiam Dei, et in captivitatem 
vedigentes omnem intellectum in obsequium Christi (1). 

Quin etiam a nimia arrogantia in contrarium vitium delapsi 
sunt, eam philosophandi rationem secuti, quae, de omnibus 
dubitando, quasi noctem quamdam rebus offundit, et agnosticismum 
professi cum errorum comitatu multiplici atque infinita prope 
sententiarum varietate inter se mire pugnantium ; quo opinionum 
conflictu evanuerunt in cogitationibus suis... dicentes enim se esse 
sapientes, stulti factt sunt (2). 

Grandibus interim ac fucatis istorum verbis, novam sapientiam 
quasi caelo delapsam reconditasque discendi vias pollicentium, 
iuvenum pars labare paulatim atque averti coepit; quod idem 
olim accidit Augustino, manicheorum fraudibus circumvento. 
Verum de funestis hisce insanientis sapientiae magistris, de 
ipsorum ausibus, deceptionibus, fallaciis satis diximus in 
Encyclicis Litteris datis die VIII mensis Septembris anno 
MDCCCCVII, quarum initium Pascends dominicis gregis. 

Illud hoc loco animadvertisse iuverit, quae memoravimus 
pericula, graviora quidem nunc esse atque imminere propius ; 
non tamen iis penitus absimilia quae Anselmi tempore Ecclesiae 
doctrinae impendebant. Considerandum praeterea, pari prope- 
modum nobis praesidio ac solatio esse posse Anselmi doctrinam 
ad tutelam veritatis, atque apostolicum eius robur ad Ecclesiae 
iurium ac libertatis defensionem. 

Atque heic persequi omittentes quaenam remotae illius aetatis 
humanitas, qui cleri populique cultus, breviter attingemus 
creatum eo tempore ingeniis periculum duplex, eo quod in 
opposita extrema decurrerint. 

Fuerunt enim inepti homines et vani, qui leviter ac permixte 





(1) II Cor. X, 4, 5. 
(2) Rom., I, 21, 22. 

eruditi, cognitionum indigesta mole gloriarentur, inani philo- 
sophiae vel dialecticae specie decepti. Hi quidem per inanem 
fallaciam scientiae nomine obtectam, spernebant sacras auctori- 
tates, nefanda temeritate audent disputave contra aliquid éorum quae 
fides christiana confitetuy...et potius insipienti superbia iudicant 
nuliatenus posse esse quod nequeunt intelligere, quam humili sapientia 
fateantuy esse multa posse quae ipsi non valeant comprehendere... 
Solent enim quidam cum coeperint quast cornua confidentis sibt scientiae 
producere, nescientes quod si quis aestimat se scive aliquid, nondum 
cognovit quemadmodum oporteat eum scive, antequam habeant per soli- 
ditatem fidet alas spirituales, praesumendo in altissimas de fide quaes- 
tiones assurgeve. Unde fit ut dum praepostere prius per intellectum 
conantuy ascendere, 1m multimodos ervoves per intellectus defectum 
cogantuy descendeve (1). Atque horum similia exempla complura 
hodie quocue versantur ante oculos. 

Alii contra, remissioris animi, multorum casu perculsi qui 
naufragium in fide fecerunt, et periculum veriti scientiae quae 
inflat, eo devenerunt ut omnem philosophiae usum, forte etiam 
solidam quamvis de sacris rebus disputationem defugerent. 

Media inter utramque partem catholica consuetudo consistit, 
aeque aversata et priorum arrogantiam, a Gregorio IX aevo 
insequenti reprehensam, qui spiritu vamitatis ut uter distenti... 
fidem conantuy plus debito ratione adstrueve naturalt... adul- 
tevantes verbum Dei philosophorum figmenits (2), et horum negligen- 
tiam, qui nulla investigandi veri cupiditate trahuntur, neque 
curant per fidem ad intellectum proficeve (3), praesertim si eorum 
officii ratio postulet catholicae fidei contra tot congestos errores 
defensionem. 

Ad quam suscipiendam divinitus excitatus videtur Anselmus, 
ut exemplo, voce, scriptis tutum iter ostenderet, christianae 
sapientiae latices ad commune bonum derivaret duxque esset ac 
norma doctoribus, qui post ipsum sacvas littevas scholastica methodo 
tvadiderunt (4), quorum ipse praecursor merito est nuncupatus et 
habitus. 

Quamquam haec non ita sunt accipienda quasi Augustanus 
doctor primo statim gressu fuerit philosophiae ac_theologiae 
fastigia consequutus aut ad summorum virorum Thomae ac 
Bonaventurae famam processerit. Horum enim sapientiae 
seriores fructus multa dies et coniunctus magistrorum labor 
maturarunt. Ipsemet Anselmus, qua erat modestia sapientium 





1) S, Anselm., De fide Trinitatis, cap. 2. ee 
y Gregor. IX, Epist. ‘‘ Tacti dolore cordis ” ad theologos Parisien., 7 lul. 


1228. 
(3) In libro II, Epist. S. Anselmi, ep. 41. 
(4) Breviar. Rom., die 21 Aprilis. 

propria, non minus quam celeritate ac subtilitate mentis, nihil a 
se scriptum edidit nisi oblata occasione, aut. aliorum auctoritate 
compulsus, monetque constanter « si quid diximus quod corrigendum 
sit, non venuo corvectionem (1); quin etiam, ubi res citra fidem 
posita sit et in quaestione versetur, non vult discipulum sic his 
quae diximus inhaevere ut ea pertinaciter teneas, st quis validiortbus 
avgumentis haec destruere et diversa valuerit astrueve ; quod si contigerit, 
saltem ad exercitationem disputando vobis haec profecisse non negabis (2). 
Nihilominus multo plura est adeptus quam aut ipse speraret 
aut alius quisquam de se polliceretur. Adeo namque profecit, 
ut eorum qui sequuti sunt gloria nihil eius laudi detraxerit, ne 
ipsius quidem Thomae nobilitas, quamvis huic non omnia 
probata fuerint ab ipso conclusa, alia etiam retractata sint 
planius atque perfectius. Anselmo tamen hoc maxime 
tribuendum, quod is investigationi straverit viam, timidiorum 
‘suspiciones diluerit, incautos a periculis tutos praestiterit, 
pertinacium cavillatorum damna propulsaverit, qui ab ipso sic 
iure designantur: ili... nostri temporis dialectici, imo dialectice 
haeretici (3), quorum intellectus esset suis deliramentis et ambi- 
tioni mancipatus. 

De extremis hisce ait: Quumque omnes, ut cautissime ad sacrae 
paginae quaestiones accedant, sint commonendi, ili utique nostri temporis 
dialectict .. . provsus a spivitualinm quaestionum disputatione sunt 
exsufiandi. Quam vero subdit ratio, apte cadit in hodiernos 
eorum imitatores, a quibus absurda illa recinuntur: In eorum 
quippe animabus vatio, quae et princeps et iudex omnium debet esse quae 
sunt in homine, sic est in imaginationibus corporalibus obvoluta, ut ex eis 
se non possit evolvere nec ab ipsis ea, quae ipsa sola et pura contemplars 
debet, valet discernere (4). Necaliena videntur huic tempori verba, 
quibus id genus philosophos ridet, gui guoniam quod credunt 
intelligeve non possunt, disputant contva eiusdem fidei a sanctis Patribus 
confirmatam veritatem ; velut si vespertiliones et noctuae non nist in nocte 
caelum videntes, de mevidiants solis vadiis disceptent contra aquilas solem 
ipsum irvveverberato visu intuentes (5). Quapropter et hoc loco et 


alibi (6) depravatam eorum opinionem reprehendit, qui philo- 


sophiae plus aequo concedentes, ius illi adserebant theologiae 
campum pervadendi. Huic insaniae se opponens egregius 
Doctor suos cuique fines constituit utrique disciplinae, ac satis 
monet, quodnam sit munus et officium rationis naturalis in rebus 


I 
3 De Grammatico, cap. 21 sub finem. 
3) De fide Trinitatis, cap. 2. 

4) De fide Trinitatis, cap. 2. 

5) Ibid. 
(6) Il libro II Epist. S. Anselmi, ep. 4t. 





Cur Deus homo, lib. II, cap. 23. 

quae doctrinam divinitus revelatam attingunt: Fides... 
nostva, inquit, contra impios vatione defendenda est.—At quomodo et 
quousque ?—Verba quae sequuntur aperte declarant: dlis... 
vationabiliter ostendendum est quam ivvationabiliter nos contemnant (1). 
Philosophiae igitur munus est praecipuum, in perspicuo ponere 
fidei_nostrae vationabile obsequium, et, quod inde consequitur, 
officium adiungendae fidei auctoritati divinae altissima mysteria 
proponenti, quae plurimis testata veritatis indiciis, credibiha facta 
sunt nimis. Longe aliud ab hoc theologiae munus est, quae 
“Givina revelatione nititur et in fide solidiores efficit eos qui 
christiani nominis honore se gaudere fatentur; nullus quippe 
chvistianus debet disputare quomodo, quod catholica Ecclesia corde credit 
et ove confitetur, non sit ; sed semper eamdem Jidem indubitanter tenendo, 
amando et secundum illam vivendo, humiliter quantum potest, quaevere 
vationem quomodo sit. Si potest intelligere, Deo gratias agat ; st non 
potest, non immittat cornua ad ventilandum, sed submittat caput ad 
venevandum (2). 

Quum agitur vel theologi quaerunt vel fideles petunt de fide 
nostra rationes, non his fundamentis, sed revelantis Dei 
auctoritate nituntur, hoc est, ut habet Anselmus: sicut vectus ovdo 
exigit ut profunda christianae fider, quae mysteria dicuntur, credamus 
priusquam ea pyaesumamus vatione discutere, ita neghigentia mihi 
videtur, si, postquam confirmati sumus in fide, non studemus quod 
credimus intelligeve (3). De illa profecto intelligentia loquitur, de 
qua Vaticana Synodus (4) ; alio enim loco sic disserit : Quamvis 
post Apostolos, sancti Patves et Doctoves nostri multi tot et tanta de fider 
nostvae vatione dicant...non ommia quae possent, st diutius 
vixissent, dicere potuerunt, et veritatis vatio tam ampla tamque profunda 
est, ut a mortalilus nequeat exhauvini ; ef Dominus in Ecclesiae sua, 
~ cum qua se esse usque ad consummationem saeculi promittit, gratiae swae 
dona non desinit impertini. Et wt aha taceam, quibus sacra pagina nos 
ad investigandam vationem siovitat, ubi dicit: nist credideritis non 
intelligetis, aperte nos monet imtentionem ad intellectum extendere, cum 
docet qualiter ad illum debeamus proficere. Nec est praetereunda 
ratio quam addit extremam : iter fidem et speciem intellectum quem 
in hac vita capimus, esse medium, ideoque quanto aliquis ad illum 
proficit, tanto ewm propinquare speciei ad quam omnes anhaelamus (5). 

Solida haec,—ut alia praetereamus,—per Anselmum philo- 
sophiae ac theologiae iacta sunt fundamenta ; haec in posterorum 
usum ab ipso fuit studiorum ratio proposita, quam sequuti 





1) In libro II Epist. S. Anselmi, ep. 41. 
: De fide Trinitatis, cap. 2. 

3) Cur Deus homo, lib, I, cap. 2. 

: Constit. Dei filius, cap. 4. 

a De fide Trinitatis, Praefatio. 

deinde sapientissimi viri Scholasticorwm principes, in quibus 
maxime doctor Aquinas, magnis incrementis ditarunt, illustra- 
runt, expoliverunt, ad eximium Ecclesiae decus atque prae- 
sidium. Haec autem de Anselmo commemorasse placuit, 
Venerabiles Fratres, quod optatam Nobis occasionem attulerunt 
vos iterum cohortandi ut saluberrimos christianae sapientiae 
fontes, ab Augustano doctore primum reclusos, ab Aquinate 
locupletatos uberrime, sacrae iuventuti pervios esse curetis. 
Qua in re memoria ne excidant quae Decessor Noster fel. rec. 
Leo XIII (1), Nosque ipsi documenta dedimus, quum saepe 
alias, tum etiam Encyclicis Litteris die VIII mensis Septembris 
anno MDCCCCVII, aueis initium Pascendi dominict gregis. Patent 
heu nimium ruinae, quae, neglectis hisce studiis aut nec certa 
nec tuta via susceptis, effossae sunt, quum non pauci, etiam e 
clero, nec idonei nec parati, minime dubitarint praesuwmendo 
in altissimas de fide quaestiones assurgeve (2). Quae una cum 
Anselmo lugentes, eius verba usurpamus, ita graviter monentis: 
Nemo ergo se temeve immergat in condensa divinarum quaestionum, nist 
prius firmus sit in soliditate fidet, conquisita morum et sapientiae gravi- 
tate, ne pey multiplicia sophismatum diverticula incauta levitate discur- 
vens, aliqua tenact illaqueetur falsttate (3). Cui levitati si faces 
accedant cupiditatum, ut fere fit, actum est de studiis gravio- 
ribus ac de integritate doctrinae. Inflati enim isipiente superbia, 
qualem in haeretice dialecticis dolet Anselmus, contemptui habent 
sacras auctoritates, id est divinas Litteras, Patres, Doctores, dé 
quibus verecundioris ingenii iudicium non esse poterit aliud nisi 
hoc: Nec nostris nec futuris temporibus ullum ils pavem in veritatis 
contemplatione speremus (4). Nec maiore in pretiohabent Ecclesiae 
monita vel Pontificis Maximi, eos ad meliorem frugem revocare 
conantium, pro rebus dare verba solliciti et in fictum obsequium 
proni, quo fuco auctoritatem sibi et plurimorum gratiam con- 
cilient. Fore autem ut hi ad saniora consilia se referant vix 
ulla spes affulget, quod ei dicto audientes esse detrectent, cui 
domino et Patri universae Ecclesiae in terva pevegvinantis .. divina 
Providentia... vitam et fidem christianam custodiendam et Ecclesiam 
suam vegendam commisit ; ideoque ad nullum alium vectius vefertuy, 
st quid contra catholicam fidem ovituy in Ecclesia, ut eius auctoritate 
corvigatuy ; nec ulli alit tutius, st quid contra evvovem vespondetur, 
ostenditur, ut eius prudentia examinetuy (5). Atque utinam, per- 
duelles isti, qui se candidos, apertos, omnis officii retinentissi- 





(1) Encycl. Aeterni Patris diei 4 Augusti MDCCCLXXIX. 
(2) De fide Trinitatis, cap. 2. 

(3) Ibid. 

(4) De fide Trinitatis, Praefatio. 

(5) Ibid. 

mos, usu rerum et religionis praeditos, operosa fide pollentes tam 
facile profitentur, sapienter ab Anselmo dicta percipiant, eius 
exemplo institutoque se gerant, idque maxime in animo defigant : 
Prius ergo fide mundandum est cor... et prius per praeceptorum Domini 
custodiam illuminandi sunt oculi... et prius per humilem obedientiam 
testimoniovum Dei debemus fieri parvuli, ut discamus sapientiam... Et 
non solum ad intelligendum altiova prohibetuy mens ascendeve sine fide et 
mandatovum Dei obedientia, sed etiam aliquando datus intellectus sub- 
trahitur et fides ipsa subvertitur, neglecta bona conscientia (1). 

Quod si turbulenti homines ac protervi pergent causas errorum 
ac dissidii serere, doctrinae sacrae patrimonium diripere, violare 
disciplinam, venerandas consuetudines habere ludibrio, quas 
velle convelleve genus est haeresis (2), ipsam denique divinam Eccle~ 
siae constitutionem funditus evertere; iam videtis, Venerabiles 
Fratres, quam sit Nobis advigilandum ne tam dira pestis 
christianum gregem, adeoque teneriores foetus, inficiat. Hoc a 
Deo non intermissis precibus flagitamus, interposito Augustae 
Dei Matris patrocinio validissimo, deprecatoribus etiam adhibitis 
triumphantis Ecclesiae beatis civibus, praesertim Anselmo, 
christianae sapientiae fulgido lumine ac sacrorum iurium omnium 
incorrupto custode strenuoque vindice. Quem gratum est 
iisdem compellare verbis, quibus etiam tum in terris degentem 
compellat sanctissimus Decessor Noster Gregorius VII: Quomam 
fructuum tuorum bonus odor ad nos usque vedoluit, quam dignas grates 
Deo veferimus, et tein Christi dilectione ex corde amplectimur, credentes 
pro certo, tworum studiorum exemplis Ecclesiam Dei in melius promovert, 
et tuis similiumque tibi precibus etiam ab instantibus periculis, Christe 
subveniente misevicordia, posse evipi... Unde volumus tuam tuorumque 
fraternitatem assidue Deum ovare, ut Ecclesiam suam et Nos, qui et licet 
indigni praesidemus, ab instantibus haereticorum oppressionibus evipiat, 
et illos, evvove dimisso, ad viam veritatis veducat (3). 

Talibus freti praesidiis et studio vestro confisi, apostolicam 
benedictionem, caelestis auspicem gratiae et singularis Nostrae 
benevolentiae testem, vobis omnibus, Venerabiles Fratres, uni- 
versoque clero et populo singulis commisso peramanter in Domino 
impertimus. ; 

Datum Romae apud S. Petrum, in festo S. Anselmi, die 21 
mensis Aprilis anno MDCCCIX, Pontificatus nostro sexto. 


P1US. FP. 





1) De fide Trinitatis, cap. 2. ’ 
2) S. Anselm., De nuptis consanguineorum, Cap. Tf. 


3 In libro II Epist. S. Anselmi, ep. 31. 

Pontificium Institutum biblicum in urbe erigitur. 
PIUS_ Peo x. 


Ad perpetuam rei memoriam. — Vinea electa sacrae Scripturae 
ut uberiores in dies fructus tum Ecclesiae Pastoribustum fidelibus 
universis afferret, iam indeab exordiis apostolici Nostri regiminis, 
Decessorum Nostrorum vestigiis insistentes, omni ope con- 
tendimus. Instabatenim in primis praesens Ecclesiae necessitas, 
ex e€O maxime parta, quod de disceptationibus biblicis confusae 
essent usque quaque ac perturbatae mentes. Urgebat etiam 
conceptum animo Nostro desiderium, itemque nativum muneris 
Nostri officium provehendi pro viribus studium sacrarum Scrip- 
turarum, comparandique, catholicis praecipue iuvenibus, catho- 
lica studiorum subsidia, ne cum ingenti sanae doctrinae dis- 
crimine ad heterodoxos se conferrent redirentque modernistarum 
spiritu imbuti. 

His talibus Ecclesiae malis efficacia et nova remedia opposi- 
turus maioraque studiorum biblicorum incrementa curaturus, 
illud iam pridem Leo XIII r.m. animo spectavit, athenaeum 
biblicum in Urbe constituere, quod altioribus magisteriis omnique 
instrumento eruditionis biblicae ornatum, copiam praesertim 
excellentium magistrorum ad exponendos in scholis catholicis 
divinos Libros praeberet. 

Salutare ac frugiferum Decessoris Nostri propositum Nos 
quidem avide complexi, iam litteris Nostris Scvipturae sanctae, — 
die xx111 Februarii mensis anno mpcccciv datis, monuimus, per- | 
commodum Nobis consilium videri huiusmodi athenaei biblici in 
Urbe condendi, quo “ delecti undique adolescentes convenirent, 
scientia divinorum eloquiorum singulares evasuri,” illud ad- 
dentes, spem bonam Nos certamque fovere fore ut eius perficien- 
dae rei facultas, quae tunc quidem Nobis, non secus ac De- 
cessori Nostro deerat, aliquando ex catholicorum liberalitate 
suppeteret. 

Itaque quod felix faustumque sit reique catholicae bene vertat 
pontificium Institutum biblicum in hac alma Urbe, apostolica 
Nostra auctoritate, tenore praesentium, motu proprio, de certaque 

scientia ac matura deliberatione Nostris, erigimus, eiusque leges 
ac disciplinam has esse statuimus : 

Finis pontificio biblico Instituto sit utin Urbe Roma altiorum 
studiorum ad Libros sacros pertinentium habeatur centrum, 
quod efficaciore, quo liceat, modo doctrinam biblicam et studia 
omnia eidem adiuncta, sensu Ecclesiae catholicae promoveat. 

Ad hunc finem spectat in primis ut selecti ex utroque clero 
atque ex variis nationibus adolescentes, absoluto iam ordinario 
philosophiae ac theologiae cursu, in studiis biblicis ita perficiantur 
atque exerceantur, ut illa postmodum tam privatim quam publice, 
tum scribent:s cum docentes, profiteri valeant, et gravitate ac 
sinceritate doctrinae commendati, sive in munere magistrorum 
penes catholicas scholas, sive in officio scriptorum pro catholica 


 yeritate vindicanda, eorum dignitatem tueri possint. 


Ad eumdem finem pertinet ut tum magistri atque alumni 
Instituto adscripti, tum auditores, tum etiam hospites, qui extra- 


- ordinarium in Instituto studiorum cursum in disciplinis biblicis 


proficere cupiant, omnibus praesidiis adiuventur, quae ad studia 
laboresque id genus opportuna censeantur. 

Denique Instituti fine continetur ut sanam de Libris sacris 
doctrinam, normisab hac S. Sede Apostolica statutis vel statuendis 


- omnino conformem, adversus opiniones, recentiorum maxime, 


falsas, erroneas, temerarias atque haereticas defendat, promulget, 
promoveat. 

Ut Institutum id quod spectat assequi valeat, omnibus ad rem 
idoneis praesidiis erit instructum. 

Quare complectetur in primis lectiones atque exercitationes 
practicas de re biblica universa. Ac primo quidem loco eae 
materiaetractandaeerunt, quibus alumni muniantur ad faciendum 
doctrinae suae coram pontificia Commissione biblica periculum. 
His accedent lectiones atque exercitationes de quaestionibus 
peculiaribus ex interpretatione, introductione, archaeologia, his- 
toria, geographia, philologia aliisque disciplinis ad sacros Libros 
pertinentibus. Addetur methodica et practica informatio alum- 
norum, qua ad disputationes biblicas ratione scientifica pertrac- 
tandas instruantur et exerceantur. Praeterea publice de rebus 
biblicis conferentiae adiicientur, ut communi quoque multorum 
necessitati atque utilitati prospiciatur. 

Alterum summopere necessarium praesidium erit biblica 
bibliotheca, quae opera potissimum antiqua et nova complectetur 
necessaria vel utilia ad verum in disciplinis biblicis profectum 
comparandum, et ad fructuose peragenda ordinaria doctorum 
alumnorumque in Instituto studia. Accedet museum biblicum, 
seu rerum earum collectio quae ad sacras Scripturas et anti- 
quitates biblicas illustrandas utiles esse dignoscantur. 

Tertium subsidium erit series variorum scriptorum, nomine — 


et auctoritate Instituti promulganda, ex quibus alia eruditis 
investigationibus, alia defendendae circa Libros sacros catho- 
licae veritati, alia spargendis ubique sanis de re biblica doctrinis 
proderunt. 

De constitutione atque ordinatione Instituti quae sequuntur 
edicimus : 

I. Pontificium Institutum biblicum ab Apostolica Sede im- 
mediate dependeat eiusque praescriptis legibusque regatur. 

II. Instituti regimen nominando a Nobis praesidi credatur : 
hic, commissi sibi muneris vi, gerat Instituti personam, de 
rebusque gravioribus universis, quae Institutum attingant, 
ad Nos referat, Nobisque regiminis sui rationem quotannis 
reddat. 

III. Professores ordinarii constituant Instituti consilium, quod 
una cum praeside provehendis Instituti ipsius bono et incremento 
operam navabit. 

IV. Supremam studiorum et regiminis Instituti normam et 


regulam principia et decreta constituent per Sedem Apostolicam — 


et pontificiam biblicam Commissionem edita vel edenda. Quae 
principia atque decreta ut fideliter, integre sincereque servent et 
custodiant, speciali se obligatione teneri se universi intelligant, 
qui ad pontificium hoc Institutum biblicum quovis modo per- 
tineant atque ad studia biblica in ipso Instituto incumbant. 

Quae ad constitutionem atque ordinationem Instituti huius 
biblici propius spectent, ea in propriis Instituti legibus, his litteris 
Nostris adiunctis, enucleatius declaramus. 

Haec volumus, edicimus, statuimus, decernentes praesentes 
litteras firmas, validas, efficaces semper existere et fore suosque 
 plenarios et integros effectus sortiri et obtinere, illisque ad quos 
spectat et in posterum spectabit in omnibus et per omnia plenis- 
‘sime suffragari sicque in praemissis per quoscumque iudices 
ordinarios et delegatos iudicari et definiri debere, atque irritum 
esse et inane si secus super his a quoquam quavis auctoritate 
scienter vel ignoranter contigerit attentari. Non obstantibus 
contrariis quibuscumque. 

Datum Romae apud S. Petrum sub anulo Piscatoris, die vit 
Maii mpccccix, Pontificatus Nostri anno sexto. 


L. HS. R. Card. Merry Det VAL, a Secretis Status. 

LEGES. 
: Pontificio Instituto biblico regendo. 
; Tit. 1.—De studus in Instituto peragendis. 


_ 1. Peragendorum in Instituto studiorum materia ea in primis 
est quae ad academicos gradus, a pontificia Commissione biblica 
‘conferendos, requiritur. Fas praeterea erit de disceptationibus 
universis, ad profectum disciplinae biblicae pertinentibus, in 
Instituti ipsius scholis disserere. 

2. Habendae in Instituto scholaetriplicis generis sint : lectiones, 
exercitationes practicae, conferentiae publicae. 

_ 3. In lectionibus pars aliqua disciplinae biblicae, nec nimis 

‘amplis nec nimis arctis circumscripta limitibus, ratione scientifica 
alumnos proponatur, ut ita in studiis adiuventur et ad subse- 
-quentes labores fructuose exantlandos sedulo instruantur. 

4. Practicae exercitationes triplicem habeant sibi propositum 
finem : (a) quod ad materiam studiorum, viam sternere ad argumen- 

aliquod altius noscendum, subsidiis litterariis propositis, 
rationibus illustratis, difficultatibus solutis; (b) quod ad formam, 
edocere omnes familiaremque, institutione et usu, reddere 

‘scientificam methodum in studiis servandam ; (c) quod ad praxim, 
exercitationibus viva voce aut scripto habendis, alumnorum 
“quoque excitare activam assiduamque operam eorumque facul- 
tates scientificas ac paedagogicas evolvere. 

_ 5. Conferentiae publicae occurrant in primis communi mul- 

torum necessitati atque utilitati. Hae tamen alumnis etiam 

Instituti multiplicem poterunt fructum afferre, quum rationem 

ipsis ostendant disputationes biblicas modo scientifico simul et 

‘populari, multorumque intellectui accommodato, pertractandi, 

‘suppeditentque provectioribus opportunitatem se practice exer- 

citandi in hoc perutili dicendi genere, hac nostra potissimum 

aetate summopere necessario. 

_ 6. Pro universis biblicis studiis, tam in scholis quam privatim 
_peragendis Institutum alumnis offeret commodam laborum supel- 
lectilem omniaque eruditionis biblicae instrumenta. 

‘Tit. Il.—De vegimine Institut. 


_ 7. Regimen Instituti spectat ad praesidem, qui, sui muneris 
vi, Instituti personam gerit. 

8, Praeses a Summo Pontifice nominatur, audita relatione 
Praepositi generalis Societatis Iesu, qui tres pro eo munere can- 
didatos ipsi proponet. 

g. Praesidis adiutor et socius munere fungatur a secretis 

Instituti, et in rebus ordinariis vices gerat absentis vel impediti 

‘praesidis. 

10. Pro bibliothecae cura gerenda et ceteris externis rebus 
ordinandis, bibliothecarius et custos aliique idonei socii de- 
signentur. 

11. Praeses de omnibus gravioribus Instituti rebu$ ad Aspos- 
‘tolicam Sedem referat, et ipsi Sedi regiminis sui rationem quo- 
tannis reddat. 

Tit. III.—De magistris Institut:. 


12. Lectiones, exercitationes et conferentiae certis temporibus 
habeantur ac dirigantur ab Instituti magistris. Hi vero vel 
ordinarii professores vel extraordinarii lectores erunt. 

13. Professores ordinarii de consensu Apostolicae Sedis per 
Praepositum generalem Societatis lesu nominentur. 

14. Lectores extraordinarii, postquam plures per annos in 
officio docendi se probaverint, ad ordinarii professoris munus, 
servatis servandis, ascendere poterunt. 

15. Magistri omnes etiam extra lectiones atque exercitationes 
practicas alumnis praesto erunt eosque in disciplinae biblicae 
studiis adiuvabunt ac dirigent. Scriptis quoque suis propositum 
Instituto finem assequendum curabunt, illudque maxime cave- 
bunt, ne in varias ac dissitas doctrinae investigationes abstracti, 
maturo laborum suorum fructu destituantur. 


Tit. 1V.—De celebrantibus Institutt scholas. 


16, Iuvenes studiis biblicis in Instituto operam navantes, ad 
tres classes pertinere poterunt; nam aut alumni proprie dicti 
erunt, aut auditores inscripti aut hospites liberi. ' 

17. In numerum alumnorum proprie dictorum non admittentur 


Tee ee eee Re ae eee See ee weer. 


nisi qui sint in sacra theologia doctores, cursumque philosophiae 
scholasticae integre absolverint. Alumni omnes ita expleant in 
Instituto regulariter studiorum cursum ut sead periculum coram 
pontificia Commissione biblica faciendum parent. 

18. Auditores inscribi possunt qui integrum philosophiae ac 
theologiae cursum absolverint. 

19. Ceteris studiosis, tamquam hospitibus liberis, ad lectiones 
audiendas aditus pateat. 

2o. Alumni atque auditores frequentes assidue esse diligen- 
tiamque servare tam in lectionibus quam in exercitationibus 
Instituti teneantur. 


Tit. V.—De bibliotheca Institutt. 


21. Bibliotheca Instituti ita instruatur ut ordinariis studiis 
atque elucubrationibus tam doctorum quam discipulorum neces- 
saria atque utilia praebeat litteraria subsidia. 

22. Quare complectatur in primis opera sanctorum Patrum 

aliorumque interpretum catholicorum et praestantiorum acatho- 
licorum de biblicis disciplinis. 

23. Peculiari ratione bibliotheca instruatur praecipuis operibus 
encyclopaedicis et periodicis recentioribus ad Biblica perti- 
nentibus. 

24. Praeter magistros, Instituti alumni atque auditores ad 
usum bibiothecae ordinarium prae ceteris admittantur. Ordinario 
bibliothecae usu sint reliqui interdicti. 

_ 25. Quum bibliotheca in id debeat maxime inservire ut studia 
ipso in Instituto peragantur, libros et scripta periodica in alium 
locum asportare nefas erit. 

Ex aedibus vaticanis, die vi1 Maii a. MpccccIx. 


De specialt mandato Sanctissimt 


L. HS. R. Card. Merry DEL VAL, a Secretis Status. 
a ee 
CONSTITUTIO 
de civili Veto seu Exclusiva uti vocant in electione Summi 
Pontificis. 


PIUS EPISCOPUS 
SERVUS SERVORUM DEI. 
Ad perpetuam vei memoriam. 


Commissum Nobis, Deo sic disponente, universae Ecclesiae 
regendae munus serio admonet ut pro viribus caveamus ne ex 
alienae potestatis incursu ea libertas quidquam detrimenti capiat, 
qua Christus in commune bonum ipsam donavit, quamque tot 
evangelii praecones, tot sanctissimi antistites, tot illustres Deces- 
sores Nostri verbo, scriptis, effuso etiam sanguine propugnarunt. 
Quorum exemplis et auctoritate permoti, ubi primum hanc Petri 
Cathedram, licet impares, ascendimus, Apostolici officii Nostri 
esse duximus in id maxime incumbere, ut vita Ecclesiae libere 
omnino explicetur, omni externo interventu remoto, prout ipsam 
evolvi divinus Institutor voluit, atque excelsa eius missio omnino 
requirit. P ; 

Iam, si qua est in Ecclesiae vita functio quae huiusmodi 
libertatem postulet maxime, illa profecto censenda talis, quae in 
Romani Pontificis electione versatur; siquidem salus, non wnius 
membri, sed totius corporis agitur, cum de capite consulitur (1). 

Huic plenae libertati in Summo Pastore eligendo opponitur in 
primis civile illud Veto, a supremis nonnullarum civitatum rec- 





(1) Greg. XV Constit. ‘* Aeterné Patris ” in proém. 

toribus haud semel prolatum, quo tentatur aditum ad Supremum 
Pontificatum alicui praecludere. Id si aliquoties accidit, Aposto- 
licae tamen Sedi probatum est nunquam. Quin etiam Romani 
Pontifices, in iis quae de habendo Conclavi constituerunt, nihil 
paene maiore contentione studiove conatisunt, quam ut externae 
cuiusvis potestatis interventum a sacro Cardinalium Senatu ad 
Pontificem eligendum vocato propulsarent. Rem plane declarant 
Constitutiones ‘Ju eligendis” Pii IV; .“* Aectevnt Patris” Gre- 
gorii XV ;—“‘ Afostolatus officium’ Clementis XII ;—in primisque 
Pii IX, “In hac sublimi”’—* Licet per Apostolicas” et “* Consulturt.” 

Verum, quandoquidem et experientia docuerit, hactenus con- 
stituta ad impediendum civile Veto,seu Eaclusivam non ita votis 
respondisse, et ob mutata temporum adiuncta huiusmodi civilis 
potestatis immixtio nostra aetate multo videatur magis omni 
rationis et aequitatis fundamento destituta, idcirco Nos, pro 
Apostolico Nobis commisso munere, et Praedecessorum Nostro- 
rum vestigiis inhaerentes, re mature deliberata, certa scientia et 
proprio motu, civile Veto, sive Exclusivam, quam dicunt, etiam 
sub forma simplicis desiderii, itemque omnes interventus, inter- 
cessiones quaslibet omnino reprobamus, edicentes licere nemini, 
ne supremis quidem civitatum moderatoribus, quovis praetextu 
se interponere aut ingerere in gravi negotio electionis Romani 
Pontificis. 

Quamobrem in virtute sanctae obedientiae, sub interminatione 
divini iudicii et poena excommunicationis latae sententiae 
speciali modo reservatae futuro Pontifici, omnes et singulos 
S.R.E. Cardinales, tam praesentes quam futuros, pariterque 
Secretarium S. Collegii Cardinalium aliosque omnes in Conclavi 
partem habentes, prohibemus, ne, quovis praetextu, a quavis 
civili potestate munus recipiant Veto sive Exclusivam, etiam sub 
forma simplicis desiderii, proponendi, ipsumve hoc Veto, qualibet 
ratione sibi cognitum, patefaciant sive universo Cardinalium 
Collegio simul congregato, sive singulis purpuratis Patribus 
sive scripto, sive ore, sive directe ac proxime, sive oblique ac 
per alios. Quam prohibitionem extendi volumus ad memoratos 
omnes interventus, intercessiones aliosque modos quoslibet, 
quibus laicae potestates cuiuslibet gradus et ordinis voluerint 
sese in Pontificis electione immiscere. 

lisdem denique, quibus Decessores Nostri, vocibus, S. R. E. 
Cardinales vehementur hortamur, ut in eligendo Pontifice, 
Principum saecularium intercessionibus ceterisque mundanis vespectibus 
minime attentis (1), sed unice Dei gloriam et Ecclesiae bonum 


lS 


(x) Pii IV Constit. ‘* In eligendis,’’ § 26; Clem, XII Constit. « A postolatus 
officium,” § 5. 

prae oculis habentes, in eum sua vota conferant quem universali 
Ecclesiae fructuose utiliterque gubernandae prae ceteris idoneum 
in Domino iudicaverint. Volumus etiam Nostras has Litteras 
una cum aliis id genus Constitutionibus legi coram omnibus in 
prima Congregatione post obitum Pontificis haberi solita ; rursus 
post ingressum in Conclave ; item cum quis ad purpurae hono- 
rem fuerit evectus, interposito sacramento de religiose retinendis 
iis, quae in praesenti Constitutione decreta sunt. 

Contrariis quibuscumque, etiam speciali vel specialissima 
mentione dignis, minime obstantibus. 

Nulli ergo hominum liceat hanc paginam Nostrae inhibitionis, 
mandati, declarationis, innodationis, voluntatis, admonitionis,. 
hortationis, praecepti infringere vel ei ausu temerario contraire. 
Si quis autem hoc attentare praesumpserit, indignationem Omni- 
potentis Dei, et Sanctorum Petri et Pauli Apostolorum Eius se 
noverit incursurum. 

Datum Romae apud Sanctum Petrum anno Incarnationis 
Dominicae millesimo nongentesimo quarto, die 20 Ianuarii, 
Pontificatus Nostri anno primo. 


PIUS:PP. X. 


— 


SECRETARIATE OF BRIEFS. 


Duodecim Civitates ex Archidioecesi Chicagiensi dismembrantur 
et ex his nova dioecesis erigitur quae nomen e civitate epis- 
copali Rockfordiensis habebit. 


PIUS PP. X 
Ad futuvam vet memoriam. 


Quae rei sacrae procurationi melius gerendae faciant, atque 
catholico nomini provehendo aeternaeque fidelium saluti curan- 
dae, bene, prospere, feliciterque eveniant, ea ut sedulo studio 
prestemus, Nos admonet supremi Apostolatus munus, quo in 
terris, licet immeriti, divinitus fungimur. Iamverocum Venera- 
bilis Frater Iacobus E. Quigley Archiepiscopus Chicagiensis in 
Statibus foederatis Americae septemtrionalis Nos enixe flagita- 
verit ut ad incrementum religionis et ad maius christiani populi 
spirituale bonum nova dioecesis in provincia ecclesiastica Chi- 
cagiensi erigeretur, per divisionem suae nimis extensae archi- 
dioecesis, cumque Venerabiles Fratres Episcopi comprovinciales 

eiusdem petitioni unanimi consensu adhaeserint ; Nos de hac 
proposita divisione ac de novae huius dioeceseos erectione agentes 
cum Venerabilibus Fratribus Nostris S. R. E. Cardinalibus ne- 
gotiis Propagandae Fidei praepositis, perpensis omnibus rerum 
adiunctis, nec non attento voto Venerabilis Fratris Diomedis 
Falconio Delegati Apostolici in praefata regione, oblatis hisce 
precibus annuendum libenti quidem animo existimavimus. Quae 
cum ita sint, omnes et singulos, quibus Nostrae hae litterae 
favent, a quibusvis excommunicationis et interdicti aliisque 
ecclesiasticis sententiis, censuris et poenis, si quas forte in- 
currerint, huius tantum rei gratia absolventes et absolutos fore 
censentes, motu proprio atque ex certa scientia et matura de- 
liberatione Nostris deque Apostolicae potestatis. plenitudine, 
praesentium tenore, distractis ex archidioecesi Chicagiensi duo- 
decim sequentibus civitatibus, nempe Mac Henry, Kane, Kendall, 
Boone, de Kalb, Lee, Whiteside, Ogle, Carrol, Winnebago, Joe Daviess 
et Stephenson, ex his novam dioecesim erigimus cum episcopali 
residentia in civitate Rockford appellata, a qua ipsa nomen Rock- 
fordiensis habebit, et cum cathedratico pro sua episcopali mensa, 
discreto arbitrio Episcopi imponendo. Decernentes praesentes 
litteras firmas, validas et efficaces existere et fore, suosque 
plenarios et integros effectus sortiri et obtinere, illisque ad quos 
spectat et spectare poterit in omnibus et per omnia plenissime 
suffragari, sicque in praemissis per quoscumque iudices ordi- 
narios et delegatos iudicari et definiri debere, atque irritum et 
inane, si secus super his a quoquam, quavis auctoritate, scienter 
vel ignoranter contigerit attentari. Non obstantibus Nostra et 
Cancellariae Apostolicae regula de iure quaesito non tollendo 
aliisque Constitutionibus et ordinationibus Apostolicis ceterisque’ 
speciali licet atque individua mentione et derogatione dignis, in, 
contrarium facientibus quibuscumque. 

Datum Romae apud S. Petrum sub annulo Piscatoris die 
xxvii Septembris mpccccviti, Pontificatus Nostri anno sexto. 


L. HS. R. Card. Merry Det Vat. 

CONGREGATION OF THE HOLY OFFICE. 
De pueri Iesu numismis benedictione. 
Die 18 Marti 1909. 


SSmus. D. N. D. Pius divina providentia PP. X, in audientia 
R. P. D. Adsessori S. Officii impertita, sacerdotibus universis, 
tum saecularibus tum regularibus, rite facultate pollentibus 
benedicendi coronas, rosaria, cruces, crucifixos, parvas statuas 
ac SS. numismata eisque adplicandi indulgentias apostolicas 
nuncupatas, potestatem quoque fecit adnectendi SS. numismati- 
bus, quae imaginem infantis D. N. lesu Christi praeseferunt, 
etiam indulgentiam quinquaginta dierum, defunctis quoque 
adplicabilem, toties a christifidelibus lucrandam, quoties ipsi, 
corde saltem contrito ac devote aliquod ex huiusmodi numisma- 
tibus deosculantes, invocationem Sancte puey Iesu, benedic nos 
recitaverint ; nec non plenariam indulgentiam ab iis acquiren- 
dam, qui unum ex memoratis numismatibus in mortis articulo 
deosculati fuerint, simulque, confessi ac sacra communione re- 
fecti vel saltem contriti, sanctissimum Jesu nomen ore, si 
potuerint, sin minus corde, devote invocaverint, et mortem tam- 
quam peccati stipendium de manu Domini patienter susceperint. 
Praesenti in perpetuum valituro, absque ulla Brevis expeditione. 
Contrariis quibuscumque non obstantibus. 


Axoistus Can. GIAMBENE, Substitutus pro Indulgentus. 
Ue rH S. 





Cardinalium ac Episcoporum annulum deosculantibus indulgentia 
quinquaginta dierum conceditur. 


Die 18 Marit 1909. 


SSmus. D. N. D. Pius divina providentia PP. X, in audientia 
R. P. D. Adsessori S. Officii impertita universis christifidelibus, 
corde saltem contrito ac devote, annulum EE. PP. Cardinalium 
vel RR. PP. Archiepiscoporum et Episcoporum deosculantibus, 
indulgentiam quinquaginta dierum defunctis quoque adplicabi- 
lem benigne concessit. Praesenti in perpetuum valituro absque 

ulla Brevis expeditione. Contrariis quibuscumque non ob- 
stantibus. ‘ 

Atoistus Can. GIAMBENE, Substitutus pro Indulgentus. 
Ge vi S. 


Adnectitur Indulgentia cuidam Orationi Coram S.S. Sacramento 
Recitandae. 


Die 18 Marti 1909. 


SSmus. D. N. D. Pius div. prov. PP. X, in audientia R. P. D. 
Adsessori S. Officii impertita, indulgentiam trecentorum dierum, 
animabus in Purgatorio degentibus etiam adplicabilem, benigne 
concessit, semel quocumque anni die ab universis Christifidelibus 
lucrifaciendam, qui, corde saltem contrito ac devote, sequentem, 
orationem coram SSmo. Eucharistiae sacramento recitaverint : 
“Te, Iesu, verum Deum et hominem hic in sancta Eucharistiae 
praesentem, in genua humillime provolutus, cum fidelibus terrae 
et Sanctis coeli mente coniunctus, adoro; ac pro tanto beneficio 
intime gratus, te, Iesu, infinite perfectum atque infinite amabilem, 
ex toto corde diligo. Da mihi gratiam, ne ullomodo te umquam 
offendam, atque ut, tua, hac in terra, eucharistica praesentia 
recreatus, ad tua aeterna ac beata in coelis praesentia una cum 
Maria perfruendum merear pervenire. Amen.” 

Praesenti in perpetuum valituro, absque ulla Brevis exspe- 
ditione. Contrariis quibuscumque non obstantibus. 

: Atorstus Can. GIAMBENE, Substitutus pro Indulgentus. 

be S. 


De titulo missionarii apostolici et de facultatibus iisdem 
missionariis tribuendis. 


Feria IV, die 21 Apyilis 1909. 


In Congregatione generali S. R, et U. 1. habita ab Emis. ac 
Rmis. DD. Cardinalibus inquisitoribus generalibus, quoad con- 
cessionem tituli Missionarii-apostolici in locis iurisdictioni S. | 
Congregationis de Propaganda Fide non subiectis, et facultates 
iisdem Missionariis elargiendas, praehabito voto RR. Consul- 
torum, iidem Emi. ac Rmi. DD. decreverunt : 

Cum ad honorem sacri ministerii nec non ad Apostolicae Sedis 
dignitatem omnino exigatur, ut nullus perinsigni Missionarii 
apostolici titulo decoretur, qui hac non fuerit undique dignus 
nuncupatione, vel illam nondum suis laboribus promeruerit, nullus 
sacerdos praefato titulo in posterum insignietur : 

1.° nisi authenticum documentum exhibuerit, ex quo resultet, 
ipsum coram examinatoribus a legitimo superiore deputatis 

formale examen subisse de competenti theologica et philosophica 
doctrina, deque peritia ad sancte, fructuose et decore prae- 
dicandum verbum Dei sacrasque dandas missiones;.atque 
favorabile prorsus ab iisdem examinatoribus testimonium re- 
tulisse, et a superiore suo legitimam approbationem simul 
reportasse ; 

2.° nisi ad excipiendas sacramentales utriusque sexus fidelium 
confessiones ab Ordinario loci, in quo moram nempe stabilem 
sive ultimam trahit orator, iam fuerit legitime approbatus ; 

3.° nisi saltem per decem annos sacris missionibus aliisque 
praedicationibus, ac praesertim extra limites interdum suae dioe- 
ceseos, cum laude vacaverit atque intenderit ; de qua re Ordinarii 
locorum fidem indubiam in scriptis fecerint, testantes pariter, 
oratorem statutis ab Apostolica Sede circa sacram praedica- 
tionem normis constanter adhaesisse, et irreprehensis moribus 
apud populum se probasse; 

4.° nisi commendatus fuerit per litteras, ad sacram Congrega- 
tionem S. Officii directe transmittendas ab Ordinario loci, ubi 
habituale domicilium tenet orator; et si agatur de sacerdote 
regulari, consensus etiam et commendatio in scriptis, ut supra, 
sui superioris generalis accesserit. 

Decreverunt insuper iidem Emi. ac Rmi. DD.: 

5.° sacerdos, qui ab hac S. S. Congregatione Missionarii 
apostolici titulo decoratus fuerit, huiusmodi titulo et adnexis 
indulto et facultatibus nonnisi ad libitum Sanctae Sedis gaudere 
valeat, nec non sub directione et dependentia Ordinariorum 
locorum, in quibus missiones per eum fieri contigerit, quibus 
omnino parere debeat, ac licentiam prius cum facultatibus ab eis 
recipere ; ot 

6.° indultum et facultates ab haceadem S. Congregatione una 
cum titulo Missionarii apostolici concedenda, illa tantummodo 
erunt, quae in elencho huic decreto adnexo continentur; ac 
praeter illa nullum peculiare privilegium,, nulla habitus dis- 
tinctio, neque ulla a proprio Ordinario exemptio tributa cen- 
seantur ; oe Roki 

7.2 super rescriptum huius S. S. Congregationis, quo alicui 
sacerdoti titulus Missionarii cum adnexis indulto et facultatibus 
tribuitur, litterae apostolicae in forma Brevis, vita naturali ora- 
toris perdurante valiturae, expediantur. ie 

Insequenti vero Feria V eiusdem mensis et anni, in solita 
audientia R. P. D. Adsessori impertita, facta de his omnibus 
relatione SSmo. Dno. nostro D Papae Pio X, eadem Sanctitas 
Sua ea omnia, quae, uti supra, Emi. Patres decreverunt, benigne 
approbavit et confirmavit. . 
L. HS. A. Can. GIAMBENE, Substitutus pro Indulgentus. 

INDULTUM ET FACULTATES. 


Quae una cum titulo missionarii apostolici a S. S. Congregatione 
S. Officii conceduntur. 


1.° Indultum personale altaris privilegiati quater in hebdo- 
mada, dummodo simile privilegium pro alia die obtentum non 
fuerit, atque intuitu huiusmodi indulti nihil praeter consuetam 
eleemosynam percipiatur ; 

2.° facultatem benedicendi extra Urbem, ac de consensu Ordi- 
narii, privatim quandocumque, publice vero tempore tantummodo 
Adventus, Quadragesimae, spiritualium exercitiorum ac sacrarum 
missionum, quo sacras conciones ad populum habebit, coronas, 
rosaria, cruces, crucifixos, parvas statuas ac sacra numismata, 
eisque adplicandi indulgentias apostolicas nuncupatas, ut in 
postremo elencho edito typis S. Congregationis de Propaganda 
Fide die 28 Augusti 1903, necnon adnectendi coronis precatoriis 
indulgentias a S. Birgitta dictas ; 

3.° facultatem benedicendi unico crucis signo, de consensu 
Ordinariorum, coronas iuxta typum coronarum SSmi. Rosarii 
B. Mariae V. confectas, eisque adnectendi indulgentiam quingen- 
torum dierum, defunctis quoque adplicabilem, a christifidelibus 
lucrandam, quoties, aliquam ex eisdem coronis manu gerentes, 
orationem dominicam vel angelicam salutationem devote 
recitaverint ; 

4.° facultatem impertiendi cum crucifixo at unico crucis signo 
in postrema concione Quadragesimae, Adventus, sacrarum mis- 
sionum et spiritualium exercitiorum benedictionem nomine Summi 
Pontificis, cum adnexa plenaria indulgentia, ab universis christi- 
fidelibus lucrifacienda, qui, confessi ac sacra synaxi refecti, post- 
remae eidem concioni adfuerint, et quinque saltem conciones 
praefatis temporibus habitas audierint; facta etiam facultate 
fidelibus lucrandiindulgentiam ducentorum dierum, quoties alicui 
ex eisdem concionibus interfuerint ; 

5.° facultatem benedicendi cruces, tempore sacrarum mis- 
sionum erigendas, eisque adplicandi indulgentiam trecentorum 
dierum, toties a christifidelibus lucrandam, quoties ipsi ora- 
tionem dominicam cum angelica salutatione et Gloria Patvyi 
etc. in memoriam passionis D. N. Iesu Christi, ante quamlibet 
ex praefatis crucibus corde saltem contriti ac devote re- 
citaverint ; 

6.° facultatem impertiendi christifidelibus morti proximis, ser- 
vatis forma et ritu Constitutionis s. m. Benedicti XIV quae 
incipit Pia Mater, benedictionem cum adnexa plenaria indulgentia, 
lucranda ab iisdem fidelibus, qui, confessi ac sacra synaxi refecti, 


= a. 

vel saltem contriti, SSmum. Iesu nomen ore, si potuerint, sin 
minus corde, devote invocaverint, et mortem tamquam peccati 
stipendium de manu Domini patienter susceperint. 


ane GS ee 


CONGREGATION OF RITES. 


Litaniae in honorem S. Ioseph adprobantur, et tercentis Indul- 
gentiarum diebus ditantur. 


URBIS ET ORBIS. 


Sanctissimus Dominus Noster Pius Papa X, inclytum patri- 
archam S. Ioseph, divini Redemptoris patrem putativum, Deiparae 
Virginis sponsum purissimum et Catholicae Ecclesiae potentem 
apud Deum patronum, cuius glorioso nomine a nativitate deco- 
ratur, peculiari atque constante religione ac pietate complectitur. 
Hine supplicibus enixisque votis et precibus plurium Sacrorum 
Ecclesiae Antistitum et Praepositorum ordinum religiosorum, 
praeeunte Abbate generali Cisterciensium reformatorum, libenter 
obsecundans, suorum decessorum fel. rec. Pii IX et Leonis XIII 
exempla, acta et decreta de cultu ipsius S. Ioseph edita, toto 
animo ac voluntate per hoc novum Decretum prosequi statuit. 
Eapropter quo omnes et singuli Christifideles, cuiusvis sexus, 
status et conditionis, cum filiali ac religioso affectu ac firma 
solidaque spe eximias Nazarenae Familiae nutritii et custodis 
virtutes frequenter recolant ac studiose imitentur, validamque 
opem, praesenti tempore humanae familiae ac societati congru- 
entem, iteratis invocationibus ferventer implorent, Litanias in 
honorem S. Ioseph Sacrorum Rituum Congregationis examini 
ac iudicio subiectas, atque ab ipsa dignas adprobatione recog- 
nitas, de eiusdem Sacrae Congregationis consulto, ac referente 
infrascripto Cardinali Praefecto et Ponente, Apostolica sua 
Auctoritate adprobavit ; easque in vulgus edi, atque in libris 
liturgicis, post alias Litanias iam adprobatas, inseri ita indulsit, 
ut in universa Ecclesia tum private, tum publice, recitari et 
decantari valeant. Insuper eadem Sanctitas Sua omnibus et 
singulis Christifidelibus has Litanias in honorem sancti patri- 
archae Ioseph persolventibus, tercentum dierum indulgentiam 
semel in die lucrandam, et Animabus in expiatorio carcere de- 
tentis etiam applicabilem, benigne concessit. Contrariis non 
obstantibus quibuscumque. Die 18 Martii 1gog. 


SepasTiaNus Card. MarTINELLI, S. Rf. C. Praefectus. 
+ Diomepves Panic1, Archiep. Laodicen., S. R. C. Secretarius. 


L. MS. 

Kyrie, eleison, 
Christe, eleison. 
Kyrie, eleison. 
Christe, audi nos. 
Christe, exaudi nos. 
Pater de coelis Deus, miserere nobis. 
Fili, Redemptor mundi, Deus, 
Spiritus sancte Deus, 
Sancta Trinitas unus Deus, es 
Sancta Maria, ora pro nobis. 
Sancte Ioseph, 
Proles David inclyta, 
Lumen Patriarcharum, 
Dei Genitricis sponse, 
Custos pudice Virginis, 
Filii Dei nutritie, z 
Christi defensor sedule, 
Almae Familiae praeses, 
Ioseph iustissime, 
Ioseph castissime, 
Ioseph prudentissime, 
Ioseph fortissime, 
Ioseph obedientissime, 
Toseph fidelissime, 
Speculum patientiae, 
Amator paupertatis, 
Exemplar opificum, 
Domesticae vitae decus, 
Custos virginum, 
Familiarum columen, 
Solatium miserorum, 
Spes aegrotantium, 
Patrone morientium, 
Terror daemonum, 
Protector sanctae Ecclesiae, 5 
Agnus Dei, qui tollis peccata mundi,— parce nobis Domine. 
Agnus Dei, qui tollis peccata mundi, —exaudi nos Domine. 
Agnus Dei, qui tollis peccata mundi, — miserere nobis. 

¥. Constituit eum dominum domus suae. 

FY. Et principem omnis possessionis suae. 


be) 


9 


93 


97 


OREMUS. 


Deus, qui infallibili providentia beatum Ioseph sanctissimae 
Genitricis tuae sponsum eligere dignatus es: praesta, quaesumus; 
ut quem protectorem veneramur in terris, intercessorem habere 

mereamur in coelis: Qui vivis et regnas in saecula saeculorum. 
Amen. 


MINORICEN. 


De Vicarii Generalis super dignitates ac Canonicos vestibus haud 
indutos sacris praecedentia. 


Hodiernus Rmus. Episcopus Minoricensis in Hispania a sacra 
Rituum Congregatione sequentium dubiorum solutionem reveren- 
ter expostulavit, nimirum : 

I. An Vicarius generalis procedere debeat ante omnes dig- 
nitates et canonicos, dummodo non sint parati sacris para- 
mentis ? 

II. An Vicario generali habitu vicariali induto danda sit 
praecedentia semper et ubique supra omnes dignitates et cano- 
nicos sacris vestibus non indutos ? 

Et sacra eadem Congregatio, ad relationem subscripti Secre- 
tarii, audito etiam voto Commissionis liturgicae, respondendum 
censuit : : 

Ad I et II. Affirmative, iuxta decreta. 

Atque ita rescripsit, die 10 lunii 1904. 


S. Card. Cretoni, Praefectus. 
Lys. + D. Panici, Archiep. Laodicen., Secretarius. 


LUCEN. 
Aegrotantium lecticae benedictionis formula. 


Y. Adiutorium nostrum in nomine Domini. 
BY. Qui fecit coelum et terram. 
WV. Dominus vobiscum. 
RY. Et cum spiritu tuo. 
OREMUS. 


Domine Iesu Christe, Fili Dei vivi, qui, dum peregrinabaris 
in terris, pertransibas benefaciendo et sanando omnem languorem 
et omnem infirmitatem in populis, quique hominem paralyticum, 
iacentem in lecto, ad salutem mentis et corporis restituisti ; 
respice, quaesumus, ad fidem et ad sensus commiserationis 
servorum tuorum, qui, animati spiritu verae caritatis, qua tu 
eis exemplo praeivisti, et quam in praeceptum traduxisti, vehi- 
culum hoc ad instar lectuli artificiose exstrui veluerunt, eo fine, 
ut ad locum curationis vel aptissime deferri possint quicumque 
aut vulneribus sint affecti aut quavis infirmitate detineantur. 
Aegrotis igitur, qui hoc componuntur vehiculo, quod nunc in 

tui nominis virtute benedicimus, esto, mitissime Iesu, in itinere 
solatium, in periculis tutamen, in doloribus refrigerium. Praesta, 
ut iidem, tuis Angelis comitantibus, ad curationis sedem tran- 
quillo cursu perveniant, ibique pristinam sanitatem recuperent, 
eaque, te miserante, per intercessionem sanctissimae tuae Matris 
Mariae, percepta, abeuntes in domos suas, honorificent et mag- 
nificent te Deum verum: Qui cum Patre et Spiritu Sancto vivis 
et regnas in saecula saeculorum. 

RY. Amen. 

Sanctissimus Dominus noster Pius Papa decimus, supplicia 
vota Emi. et Rmi. Dni. Cardinalis Benedicti Lorenzelli, Archie- 
piscopi Lucen., ab infrascripto Cardinali sacrorum Rituum Con- 
gregationi Praefecto relata peramanter excipiens, suprascriptam 
formulam benedictionis vehiculi aegrotis in locum curationis 
traducendis, ab eodem sacro Consilio revisam, benigne approbare 
dignatus est; itemque potestatem fecit ipsi Emo. et Rmo. 
Antistiti permittendi sacerdotibus, intra fines ipsiusmet archi- 
dioceseos, usum eiusmodi formulae pro enuntiata benedictione. 
Contrariis non obstantibus quibuscumque. Die 8 Iulii 1908. 


S. Card. Creton1, Praefectus. 
L. iH S. + D. Panici, Archiep. Laodicen., Secretavius. 





ATREBATEN. 
De quorumdam altarium reconciliatione. 


Rmus. Dnus. Alfridus Williez, Episcopus Atrebaten., sacro- 
rum Rituum Congregationi reverenter exposuit, in sua dioecesi 
nonnulla haberi altaria fixa, quae pristinam consecrationem 
amiserunt, quia tabula separata fuit a basi. Sed quum in casu 
non fuerit apertum sepulcrum reliquiarum, idcirco idem Rmus. 
Episcopus orator postulavit, utrum sufficiat sancto chrismate 
inungere coniunctiones mensae cum basi in quatuor angulis, 
recitatis duabus orationibus Maiestatem tuam et Supplices te de- 
precamuy, iuxta Pontificale Romanum ? 

Et sacra Rituum Congregatio, ad relationem subscripti Se- 
cretarii, exquisita Commissionis liturgicae sententia, reque se- 
dulo expensa, rescribendum censuit: Affirmative, de speciali 
gratia, ad mentem decreti n. 3829, Gnesnen., 8 Lunii 1894, ad I, 

Atque ita rescripsit et indulsit, die 12 Martii 1909. 


Fr. S. Card. Martinewut, Praefectus. 
L. HS. + D. Panici, Archiep, Laodicen., Secretavius. 

BUSCODUCEN. 
Plura solvuntur dubia, S. RR. Cong. proposita. 


Rev. Dnus. A. Hermus, professor in Instituto Surdomutorum 
loci Gestel S. Michaelis, et kalendarista dioecesis Buscoducensis in 
Hollandia, de consensu Rmi, sui Episcopi, a sacra Rituum Con- 
gregatione insequentium dubiorum solutionem humillime ex- 
postulavit, nimirum : 

I. Num in Missa Rogationum in festo S. Marci et tribus 
diebus Rogationum, occurrentibus in festo duplicis secundae 
classis, duplicis maioris vel minoris, si in ecclesia unica tantum 
celebratur Missa, post commemorationem duplicis, tertio loco 
addenda sit oratio de tempore v. g. Concede, si nulla alia com- 
memoratio est facienda ? 

II. An hoc idem obtineat in Missa pro sponso et sponsa cele- 
branda in duplici maiori vel minori? 

III. In Instituto Surdomutorum loci Gestel S. Michaelis uni- 
cum tantum habetur oratorium, in quo Missae celebrantur. 
Portam ad viam publicam non habet, et nonnisi occasione 
quarumdam solemnitatum, v. g. primae communionis alumno- 
rum, vel de speciali licentia superioris, extranei in illud admit- 
tuntur; quaeritur; utrum, attento S. R. C. decreto Ordinis 
Fratrum Minovum provinciae Germaniae inferioris, 10 Novembris 
1906, post mortem alicuius alumni, in dicto oratorio, singulo 
die ab obitu usque ad sepulturam, exceptis diebus in citato 
decreto enumeratis, pro illo defuncto legi possint Missae de 
requie, quamdiu nempe corpus praesens est in domo; an vere 
semel tantum ? 

IV. Et si semel tantum, utrum eiusmodi Missae tantum dici 
possint in die funeris, quasi concomitantes Missam solemnem 
exsequialem ; an vero insuper in una ex diebus sepulturam cum 
Missa exsequiali praecedentibus ? 

V. Si solemnes exsequiae cum Missa exsequiali in dicto 
oratorio, die sepulturae, pro illo defuncto habentur ; an insuper 
in eodem oratorio Missam de requie pro eo liceat cantare prima 
die post eius obitum non liturgice impedita, ad normam decreti 
S. R. C. Labacen. 28 Aprilis 1902, ad X ? 

VI. In tota dioecesi Buscoducensi, ex indulto apostolico et 
de praescripto Ordinarii, iam ab anno 1853 Officia votiva SSmi. 
Sacramenti pro feria V, et Immaculatae Conceptionis B. May: 
pro Sabbato, non impeditis festo novem lectionum, extra tamen 
Adventum, Quadragesimam, Quatuor Tempora et Vigilias, ritu 
duplici recitantur ; quaeritur, utrum supradictis diebus liceat 
clero ad libitum dicere Missas de requie; an legere teneatur 
Missas conformes Officio votivo ? 

VII. Sacerdos, die, in qua, iuxta tit. v. n. 1 vel 2 Rubricarum 
Missalis, in Missa de feria vel simplici commemoratio pro de- 
functis est facienda, legit Missam privatam votivam S. Antonii; 
num etiam in eiusmodi Missa votiva commemoratio pro defunctis 
est facienda ? . 

VIII. Dioecesi Buscoducensi concessum est pro die 28 Ianuarii 
Officium proprium cum Missa propria S. Iuliani Episcopi et 
Confessoris, adprobatum et concessum dioecesi Conchensi. Haec 
vero Missa non reperitur in novis editionibus Missalis romani et 
Gradualis; quaeritur, an in posterum, pro gratia, dici possit 
Missa Statwit, approbata pro dioecesibus, quibus non extenditur 
praedictum Officium proprium ? 

IX. Dominica Quinquagesimae et biduo sequenti, in pluribus 
locis dioecesis Buscoducensis habetur exercitium Quadraginta 
Horarum, quin tamen forma Instructionis Clementinae stricte 
observetur, quum nocte SSmum. Sacramentum in tabernaculo 
recondatur: quaeritur: 1° num, durante pio hoc exercitio, 
cantica in lingua vernacula coram Sanctissimo in ostensorio 
exposito canere liceat ? 2° num durante tali expositione in altari 
maiori, in altaribus lateralibus atque in sacellis eiusdem ecclesiae 
liceat celebrare Missas de requie, diebus quibus tales Missae 
per Rubricas permittuntur ? 

X. Utrum preces et hymni liturgici, v. g. Introitus, Com- 
munio, hymnus Lauda Sion, a choro musicorum in lingua ver- 
nacula cantari possint infra Missam privatam; an vero eiusmodi 
cantica tantum prohibita sint coram Sanctissimo exposito, ad 
normam decreti S. R. C. n. 3537 Leavenworthien., 27 Februarii 
1882, ad III? 

XI. In quibusdam locis dioecesis festo S. Thomae a Vil- 
lanova, proprio die impedito, ab Ordinario’ iuxta Rubricas 
assignata est, tamquam fixa, dies 3 Octobris. Quum vero hodie 
festum SS. Angelorum custodum non amplius celebretur die 
2 Octobris, sed prima Dominica mensis Septembris, dies 
2 Octobris iam nunc libera evasit pro assignatione alicuius 
festi perpetuo impediti; quaeritur, an nunc mutari debeat dies 
we - Thomae, et ei assignanda sit, tanquam fixa, dies 2 Octo- 

ris j 

Sacra porro Rituum Congregatio, ad relationem subscripti 
Secretarii, exquisito Commissionis liturgicae suffragio, atque 
omnibus accurato examine perpensis, ita respondendum cen- 
suit : 

Ad I et II. Dilata. 

Ad III et IV. Standum decreto Ovdinis Fratrum Minorvum pro- 
vinciae Germaniae inferiovis, 10 Novembris 1906, ad I, quoad 1 et 
2 quaestionem. 





Ad V. Servetur decretum Labacen., 28 Aprilis 1902, ad X. 

Ad VI. Affirmative ad primam partem ; Negative ad secundam, 
in casu, iuxta decreta n. 1858, Bergomen., 24 Novembris 1691, 
et n. 3792, Strigonien., 30 Augusti 1892, ad VI. 

Ad VII. A firmative iuxta Rubricas et decretum n. 2077 Ordinis 
Evemitaywm sanctt Augustini, 13 Augusti 1701; et quidem penul- 
timo loco inter orationes omnes, quae eadem die tam ex Rubri- 
carum praecepto, quam ex Ordinarii mandato, aut ad Celebrantis 
placitum adiungantur, iuxta Rubricas generales Missalis romani, 
Hite bl in. -6. 

Ad VIII. Non expedire; et Missa retineatur, quae respondet 
Officio iam concesso. 

Ad IX. Quoad primam quaestionem, affirmative, nisi agatur de 
textibus proprie liturgicis et de functionibus insuper stricto 
censu liturgicis. Quoad alteram quaestionem, negative in omni- 
bus; quia expositio, in casu, uti pro causa publica censetur 
effecta. 

Ad X. Negative ad primam partem, iuxta decretum relatum 
N. 3537, Leavenworthien., 27 Februarii 1882, ad III; adsecundam 
iam provisum in prima. 

Ad XI. Negative, sed posse, si dies 2 Octobris iuxta Rubricas 
et decreta, festo reponendo S. Thomae, etiam in reformatione 
perpetui kalendarii dioecesani competeret ; secus non posse, sed 
exspectandum esse tempus reformationis praefatae. 

Atque ita rescripsit, die 31 Martii 1909. 


Fr. S. Card MartINneLui, Praefectus. 
L. & S. + D. Panici, Archiep. Laodicen., Secvetavius. 





DECRETUM SEU INSTRUCTIONES. 


Circa Cantus concinnandos atque edendos, officia propria 
alicuius ecclesiae vel instituti respicientes. 


Sacra Rituum Congregatio necessarium atque opportunum 
iudicavit, quasdam instructiones seu leges circa cantus con- 
cinnandos atque edendos, Officia propria alicuius ecclesiae vel 
instituti respicientes, statuere ac evulgare. Quae quidem in- 
structiones seu leges, in audientia diei 24 vertentis mensis Martii 
a sanctissimo Domino nostro Pio Papa X approbatae ac sancitae, 
sunt quae sequuntur : =p A ¥ 

1° Praeter cantus, qui in editione vaticana habentur, aliiexstant 
non pauci, qui, quum et ipsi ad usum liturgicum, licet peculiaris 
tantum loci, pertineant, propterea omnino debent (decr. 11 Aug. 
1905, V, VI) ad formam Gregorianam concinnari, aut certe 

reduci, ut inde possint sacrorum Rituum Congregationis appro- 
batione muniri. 

2° Istiusmodi cantus, quamvis non universam spectent Eccle- 
siam, nihilominus in potestatem cedunt Sedis Apostolicae, quae 
eos approbando facit suos, ac pleno prorsus iure potitur de forma 
usuque eorum admittendis, tollendis, limitandis et ita quidem 
moderandis, ut cantus etiam propriisingularum ecclesiarum cum 
typicis et inter se concordent. 

3° Nec tamen ista suprema Sedis Apostolicae potestas super 
liturgicas cantilenas impedit, quominus firma maneant posses- 
soribus consueta proprietatis iura, scilicet : 

(a) Ordinario, super ecclesiae suae Proprium, sumptum 
quidem universe; minime vero in partes, nisi omnino spe- 
ciales ; 

(6) auctori vel editori primo, si agatur de melodiis vel de 
aliquo Proprio cuipiam ecclesiae non reservatis, ut esset v. g. 
Kyne in Ordinario Missae extra editionem typicam approbatum, 
aut Proprium regionale ; quae tamen decennio elapso, publici 
iuris fiant, salvo semper Sedis Apostolicae dominio. 

4° Praedictorum autem iurium usus sic temperetur, ut nullus 
Ordinarius, auctor vel editor obstare queat, quominus alii, si 
conditiones infra notatas impleant, aliquem cantum proprium, 
suo verborum contextu, ut par est, instructum, typis pariter 
evulgent. 

5° Quivis editor, cantus huiusmodi typis mandare cupiens, ad 
id admittatur a legitimo possessore, dummodo huic fidem faciat : 
(a) de sufficienti ad rem perficiendam facultate et peritia; (b) de 
praestanda eidem possessori debita remuneratione, cuius scilicet 
pretium excedere nequeat duplum expensae ad primam con- 
fectionem requisitae. . 

6° De moderatoribus supremis alicuius religiosi instituti 
idem valeat quod supra de Ordinariis sancitum est, pecu- 
liaribus tamen servatis privilegiis a Sancta Sede antehac 
concessis. 

Contrariis non obstantibus quibuscumque, Die 24 Martii 1909. 


Fr. S. Card. MarTINELLI, Praefectus. 
L. HS. t+ D. Panicr, Archiep. Laodicen., Secretarius. 





DECRETUM 


Praepositum typicae editioni vaticanae officii defunctorum cum 
cantu Gregoriano. 

De mandato SSmi. Dni. nostri Pii Papae X, sacra Rituum 

Congregatio declarat ac statuit praesentem Officii defunctorum 

editionem vaticanam, quae cantum Gregorianum exhibet, ab ipso 
SSmo. Dno. nostro feliciter restitutum, utiauthenticam ac typicam 
habendam esse, atque ab omnibus Romanae Ecclesiae ritu 
utentibus in posterum observandam. Quaevis ideo eiusdem 
Officii nova editio, typis evulganda, huic adamussim conformis 
esse debet. Contrariis non obstantibus quibuscumque. 
Die 12 Mali 1909. 

F. S. Card. MarTINneit, Praefectus. 

L. HS. + D. Panici, Archiep. Laodicen., Secretarius. 


—~+> +_~——— 


CONGREGATION OF THE SACRAMENTS. 
PARMEN. ET ALIARUM 


De facultate dispensandi ab impedimentis matrimonialibus 
imminente mortis periculo. 


Ante editum decretum Ne temeve diei 11 mensis Augusti anno 
mpccccvil De sponsalibus et matrimonio, satis iam fuerat eorum 
necessitati provisum, qui miserrime in concubinatu viventes 
iidemque in gravissimo mortis periculo constituti, impedimento 
aliquo matrimonium dirimente prohiberentur, quominus rite 
nuptias inirent. Nam per litteras S. Officii datas die xx mensis 
Februarii anno MDCCCLxxxvilI, et per sequutam declarationem 
die 1x mensis Ianuarii anno mpcccLxxxix, facultas Ordinariis 
concedebatur, quae parochis etiam subdelegari habitualiter 
posset, dispensandi in iis adiunctis ab impedimentis quoque 
publicis matrimonium ecclesiastico iure dirimentibus, excepto 
sacro presbyteratus ordine et affinitate lineae rectae ex copula 
licita proveniente. 

Cum autem in art. vi praefati decreti Ne temeve sancitum 
fuerit, “imminente mortis periculo, ubi parochus vel loci Ordi- 
narius vel sacerdos ab alterutro delegatus haberi nequeat, ad 
consulendum conscientiae et (si casus ferat) legitimationi prolis, 
- matrimonium contrahi valide et licite posse coram quolibet sacer- 
dote et duobus testibus”; Ordinarius Parmensis ac plerique 
aliorum locorum Ordinarii a S. Congregatione de disciplina 
Sacramentorum postularunt, ut, etiam hoc in casu, animarum 
saluti consuleretur, si forte dirimens aliquod impedimentum 
obstaret quominus matrimonium rite contraheretur. — 5 

Re mature perpensa in Congregatione generali diei vi1 mensis 
Maii anno mpccccix, et ralatis omnibus SSmo. D. N. Pio divina 
providentia Papae X, in audientia habita ab infrascripto eiusdem 
S. Congregationis a secretis die 1x mensis mall anno MDCCCCIX, 

Sanctitas Sua, benigne excipiens votum Emorum. Patrum, 
declarare dignata est ac decernere, quemlibet sacerdotem, qui 
ad normam art. vi decreti Ne temeve, imminente mortis periculo, 
ubi parochus vel loci Ordinarius vel sacerdos ab alterutro dele- 
gatus haberi nequeat, coram duobus testibus matrimonio adsistere 
valide ac licite potest, in iisdem rerum adiunctis dispensare 
quoque posse super impedimentis omnibus etiam publicis matri- 
monium iure ecclesiastico dirimentibus, exceptis sacro presby- 
teratus ordine et affinitate lineae rectae ex copula licita. 

Datum Romae ex aedibus eiusdem S. Congregationis die x1v 
mensis Maii anno MDCCCccIx. 

D. Card. Ferrata, Praefectus. 

L. KS. Ph. Grustin1, a Secretis. 

